
PRAKALBA. 


Šis ketvirtasis leidimas, kaip ir senesnieji, yra žymiai pa- 
taisytas ir papildytas. Jį rengdamas iš naujo spaudai, sunaudojau 
naujuosius Bažnyčios istorijos tyrinėjimus. Žemiau nurodau ne 
tik tą naująją literatūrą, bet ir kitus veikalus, kuriais naudojausi, 
rašydamas šią „Bažnyčios istoriją“, būtent: 

Holzwartho „Visuotinė istorija“, Joseph Kardinal Hergen- 
rėthers „Handbuch der allgemeinen Kirchengeschichte“, neu be- 
arbeitet von Dr. Johann Peter Kirsch, Markso „Kirchengeschichte,“ 
Gruppo „Kulturgeschichte des Mittelalters“, Bardenhewerio „Ge- 
schichte der altkirchlichen Literatur“, Batifolio „Le catholicisme 
des origines 4 saint Leon“, Pastoro „Geschichte der Pipste“. 

Svarbesniems klausimams nušviesti rėmiaus atski: omis mo- 
nografijomis, kaip antai: Dr. Fritz Tillmanno „Die GOuellen des 
Lebens Jesu“ (veikale Religion, Christentum u. Kirche), Mefferto 
„Das Urchristentum“, Paulio Allardo „Histoire des persčcutions |, 
Augustino Fliche „La Rėforme Grėgorienne“, Jono Rivičre „Le 
problėme de Yėglise et de Yėtat au temps de Philippe Ie Bel“, 
Petro de la Gorce „Histoire religieuse de la rėvolution francaise“ 
ir kitomis. 

Rašydamas apie Bažnyčios veikimą, daugiau dėmesio krei- 
piau ne į įvairius ginčus su eretikais, bet į jos pozityvinį veiki- 
mą, „ypač šventųjų, kurie yra tikrieji krikščioniško gyvenimo va- 
dai. Medžiagos radau žymių mokšlininkų naujoviškai rašytose 
šventųjų biografijose: Cavallera „Saint Įėrome“, Georges Goyau 
„Sainte Mėlanie“, Vacandard „Vie de saint Bernard“, Demimuid 
„St. Thomas Becket“, Emmanuel de Broglie „St. Vincent de 
Paul“ ir kitose. 

Lietuvos Bažnyčios istorijos pilnos dar neturime. Naudo- 
jausi vyskupo Valančiaus Žemajtiu+ Wiskupiste, Kurczewskio 
„Biskupstwo Wilenskie“ ir „Košciot Zamkowy“, Pierlingo „La 
Russie et le Saint Siege“, Boudou „Le Saint Siege et la Russie“ 
ir savo surankiotomis iš spausdintų ir nespausdintų šaltinių 
žiniomis. 


ĮZANGA. 


Pagonių tautos prieš Jėzų Kristų. 
Pirmasis apreiškimas. 


Dievas, sutvėręs pirmuosius mūsų tėvus, jiems apsireiškė. 
Žmonės, pažinę savo Sutvėrėją, jį garbino, visa širdimi ji pamilo 
ir pasidavė aukščiausiai jo valiai. Buvo tai pradžia religijos arba 
antprigimtinio žmonių sąryšio su Dievu. 

Pirmieji tėvai, nusidėję Dievui, prarado jo malonę. Prigim- 
toji jų proto šviesybė pritemo, tikėjimo tiešų pažinimas sumažė- 
jo, valia palinko į bloga. Žmonės pasijuto per silpni palikę suval- 
dyti blogiems savo geiduliams ir savo jėgomis nebegalėjo pakilti 
iš nusidėjimo. 

Dievas, bausdamas nusidėjusią žmoniją, neapleido jos visiš- 
kai, bet pažadėjo atsiųsti Išganytoją, kurs turėjo išvaduoti ją iš. 
nuodėmių ir vėl suvienyti su užrūstintu Sutvėrėju. 

Prasidėjo varginga žmonių giminės kelionė ant žemės. Žmo 
gus, sunkiai kovodamas su prigimimu, turėjo paveldėti žemę ir 
eiti prie susijungimo su Dievu kitame gyvenime. Toje kovoje 
stiprino ir ramino žmones aukšto savo paskyrimo atsiminimas. 
Pažadėtojo atpirkimo viltis neleido žmonėms visiškai nusiminti 
ir atsitraukti nuo Dievo, tikrosios savo laimės. Apreiškimą, Die- 
vo duotąjį rojuje Adomui ir Ievai, nešėsi su savimi žmonija, 
kaipo brangiausią tėvų palikimą ir didžiausią paguodą žemės. 
varguose. 

Pirmykščio, visiems žmonėms bendro apreiškimo ženklų 
užsiliko senųjų tautų religijose. Jose randame atsiminimų apie 
laimingą žmonijos gyvenimą pradžioje, apie žmonių nusidėjimą, 
apie laukimą tarpininko, kurs turi sutaikinti žmones su Dievu ir 
išvaduoti juos iš nuodėmių. | 1 * 


Apreiškimo dilimas. 


Plečiantis žmonių giminei ir dalijantis į tautas, dilo jos 
atminime Dievo apreikštos tiesos ir tai juo labiau, juo daugiau 
amžių skyrė žmones nuo pasaulio pradžios. Sulyginamieji tikybų 
tyrinėjimai sako, jog seniausiųjų tautų — indų, persų, graikų, ro- 
mėnų ir kitų — pradžioje tikėta ir garbinta vienas Dievas, 
apie kurį žmonės žinojo iš pirmykščio apreiškimo. Naujieji prieš- 
istorijos ir etnologijos tyrinėjimai patvirtina tą nuomonę. Archeo- 
logiškose iškasenose nerandama laukinio žmogaus, lygaus gyvu- 
liui. Priešingai, pasirodo, žmogus tikėjęs į aukštesnę būtybę, ger- 
bęs savo pranokėjų atminimą, turėjęs grožio ir doros pajautimo. 
. Garsus etnologas Šmidtas tyrinėjo gyvenimą primityvių tautų, 
mažai tepaliestų kultūros: Pietinės Amerikos, Australijos, Centra- 
linės Afrikos; susekė jog jos, gyvendamos atsiskyrusios, išlai- 
kė gerai senuosius papročius. Pasirodo — tos tautos beti- 
kinčios į aukščiausią Būtybę, kuri nori to, kas gera, dora, tiekia 
atitinkamų įsakymų, baudžia už nedorybes. Niekur nerasta lau- 
kinių tautų, gyvenančių gyvuliškai, be religijos. 

Laikui slenkant, daugumas tautų, nebegaudamos naujo ap- 
reiškimo, nuklydo nuo tikrojo tikėjimo, prasimanė daug naujų 
dievų, pradėjo garbinti tai, ką aplink save matė galinga, kaip 
šitai: saulę, žvaigždes, perkūniją, žemę, jūres, o paskui pradėjo 
atidavinėti dievišką garbę gyvuliams ir nepaprastiems kokiems 
negyviems daiktams, kaip antai: dideliems medžiams ir akmenims. 
Taip politeizmas ilgainiui užėmė tikros vieno Dievo garbės vietą. 

Žmonėms ėmus garbinti gamtos galybes, nyko supratimas 
Dievo— Dvasios, šventos ir laisvos. Pagonių supratimu, dievai, 
kaip ir gamta, priklausomi neatmainomo likimo, panašūs į žmo- 
nes, su visomis jų geromis ir blogomis pusėmis, tik galingesni. 

Atsakomybės pajautimas tokiems dievams nyko žmonijos sąži- 
nėje, santykiai su jais baigėsi paviršutinėmis apeigomis, už au- 
kas telaukta iš dievų pagalbos šio gyvenimo reikaluose. 

Drauge su paklydimu tikėjime ėjo doros nykimas. Žmonės, 
nebetikėdami į dvasišką Dievą, neteko idealo, kurs juos keltų. 
Nustojo branginti žmogaus gyvybę. Žmonių kraujas būdavo 
aukojamas stabmeldžių dievams garbinti. Artimo meilė ir kiti 
žmoniškumo jausmai gaišo. Stiprieji, nugalėję silpnuosius, pada- 
rė juos savo vergais. Jų skaičius buvo labai didelis, padėtis kar- 
tais visai beteisė: neturėjo savo šeimos, būriais buvo verčiami | 
žudytis kitiems palinksminti. Kūno geiduliai, nevaldomi Dievo 
įsakais, paplūdo biauriausios paleistuvystės upeliu, 

Žmonija, juo toliau, juo giliau klimpo nuodėmėse ir be 
naujo apreiškimo negalėjo įgyti aiškaus Dievo pažinimo ir atitai- 
syti savo gyvenimo. Ilgėdamasi laukė ateinant Išganytojo, kurs 
grąžintų laiminguosius laikus. 

Senovės romėnų rašytojai Tacitas ir Svetonijus rašo, jog 
jų laiku plačių plačiausiai tikėta, kad iš žydų žemės išeisiąs ga- 
lingas karalius, kurs valdysiąs visą žemę. Tasai Atpirkėjo lauki- 
mas, vos tiktai mirgantis pagonių tautų tikėjimuose, žėrėte žėri 
šventose Senojo Įstatymo žydų knygose. . 


Žydų tauta prieš Jėzaus Kristaus gimimą. 


Mesijas. 

Žmonijai paskendus pagonystės burtuose, išlaikyti tikrojo 
Dievo pažinimui ir garbinimui išrinko Dievas ypatingą tautą. Jos 
tėvas buvo Abraomas, kaldejietis. Dievas liepė jam atsiskirti nuo 
savo genčių, išeiti iš savo krašto ir pažadėjo, kad iš jo giminės 
gims Atpirkėjas, kurio bus palaimintos visos pasaulio giminės. 


Išrinktoji tauta. 


Abraomo anūkas Jokūbas su dvylika savo sūnų ir jų šei- 
momis persikėlė gyventi į Aigipto žemę. Aigipte Jokūbo giminė 
išbuvo 430 metų. Per tą laiką ji pasidarė didele tauta. Mozė iš- 

vedė žydus iš Aigipto žemės. Sinajaus kalne Dievas, nužengęs 
iš dangaus su didžios galybės ženklais, padarė su žydais san- 
dorą. Atskyrė juos nuo visų kitų tautų ir pavadino savo ypa- 
tingai išrinkta tauta. Mozės duoti įstatai skyrė žydus nuo aplin- 
kinių pagonių tautų, kad žydams būtų lengviau išlaikyti tikrąjį 
tikėjimą. Žydai pasidarė Dievo apreiškimo sargais ir turėjo jį iš- 
laikyti lig ateisiant Jėzui Kristui, naujo geresniojo Įstatymo 
davėjui. 

Išlaikyti duotajam įstatymui Dievas siuntinėjo žydams savo 
pranašų, kurie aiškino jiems Dievo valią, pagilino, patobulino 
Dievo supratimą, atkartojo prižadėjimus, kad ateis Atpirkėjas, 
paženklino to atėjimo laiką ir kitas Jėzaus gyvenimo aplinkybes. 
Anot pranašų, pasodinsiąs Dievas Dovydo soste galingą karalių, 
prieš kurį turėsiančios nusilenkti visos pasaulio giminės. Tarso, 
Arabų ir kitų šalutinių kraštų karaliai ateisią jo pagarbinti. Jo 
viešpatavimas apimsiąs visą pasaulį ir amžinai nepasibaigsiąs. 
Žydų tauta, ypatingai Dievo išrinkta ir pati viena turėdama tikrojo 
Dievo pažinimą, didžiavosi tuo savo tikėjimu prieš pagonis, pa- 
skendusius stabmeldystėje. 

Vėliau, netekę savos vastybės, juo labiau žydai laikėsi Mo- 
zės įstato, didžiavosi tuo, kaipo ypatingu Dievo išrinkimo ženk- 
lu, juo karščiau laukė ateinant Mesijo. Tame laukime buvo visa 
jų viltis ir pasiraminimas nelaimėse. Nuo to laiko daugelis žydų 
kitaip pradėjo suprasti pranašavimus apie Mesiją. Pradėjo jie 
laukti ne Išganytojo, atvaduosiančio žmones iš nuodėmių ir su- 
vienysiančio su Dievu, bet galingo žemės karaliaus, kurs palei- 
stų žydus iš pagonų valdžios, atnaujintų žydų karalystės seno- 
višką garbę ir praplėstų jų viešpatavimą kitose tautose. Žydai 
savo puikybėje ir apjakime nebenorėjo to suprasti, kad pranašai 
rašė apie dvasišką naujo tikėjimo viešpatavimą visame pasaulyje. 
Todėl, kada Jėzus Kristus gimė ne galingas karalius, bet men- 
kas bernelis ir kada paskui leido save užmušti dėl žmonių nuo- 
dėmių, žydai, regėdami jo kančią ir pažeminimą, nepripažino jo 
žadėtuoju Mesiju. 


tg 
Jėzus Kristus, pasaulio Atpirkėjas. 


Kristaus gyvenimas. 


Prisiartino laikas, seniai nusidėjusios žmonijos laukiamas. 
Dievas išklausė Senojo Įstatymo teisingųjų maldavimą, kad dan- 
gus nuleistų rasą žemei, ištroškusiai teisybės. Jėzus Kristus, Die- 
vo Sūnus, prisiėmė iš Švenčiausios Marijos žmogaus kūną ir 
gimė Betliejaus miestelyje. 

Romėnai metus skaitė nuo Romos miesto įkūrimo (753 prieš Kristų). 
Apie 525 m. po Kristaus vienuolis Dionyzas Mažasis nustatė Kristaus gi- 
mimo metus. Paprotį metus skaityti nuo Kristaus gimimo įvedė Karolius 
Didysis. Nuo dešimtojo šimtmečio tas paprotis įstatymais buvo patvir- 
tintas. Jis paskui buvo priimtas ir kituose krikščionių kraštuose. Dio- 
nyzas apskaitė, kad Kristus gimęs 754 metais nuo Romos įkūrimo, bet 
tas apskaitymas pasirodė nesąs visiškai griežtas. Kristaus tikrieji gimi- 
mo metai yra ankstybesni 4—6 metais. Daugumas istorikų laikosi nuo- 
monės, kad Kristus yra gimęs 748—749 metais po Romos įkūrimo. 

Sukakęs 30 metų, Jėzus išsirinko dvylika apaštalų ir draug 
su jais vaikščiojo po žydų žemę, mokydamas žmones. Maloniai 
kvietė jisai prie savęs visus, turtinguosius ir pavargėlius, teisiuo- 
sius ir nusidėjėlius. Ėjo paskui jį didžiausios minios, gaudyte 
gaudydamos jo žodžius, pilnus dieviškos išminties. Nešė paskui 
jį ligonis, ir jie atga udavo sveikatą. Jėzus sakėsi atėjęs ne griauti 
Senojo Įstatymo, bet jo vykinti ir, patvirtindamas pirmiau duotąjį 
apreiškimą, praplatino tiktai ji, paskelbdamas kai kurias naujas 
tikėjimo tiesas ir įsakus, lig šiol visai nežinomus arba užmirštus 
žmonijos. Tuo savo mokslu padėjo pamatus naujai tvarkai žmo- 
nių gyvenime. 


Kristaus mokslas. 


1) Kristaus religija—tobulas dvasinis monoteiz- 
mas. Pagonys dėl garbinimo garbino savo dievus ir šaukėsi jų 
pagalbos, darė tai tačiau vien, kad išsiprašytų padėjimo žemės 
reikaluose. Dėl tikėjimo tikėjo jie žmogaus dvasią esant nemir- 
tingą, bet mažai tesirūpino amžinuoju savo likimu. Jėzus skelbė, 
kad didžiausia žmogaus užduotis tai — sielos išganymas. Taip 

mokydamas, Jėzus padarė aiškų skirtą tarp kūno ir dvasios rei- 
kalų ir šiuos pastatė pirmoje vietoje. 

2) Kristaus religija universalinė. Pagonių telipijos buvo 
tautinės. Žmogus pirmiausiai turėjo valstybei tarnauti. Kristaus 
mokslas, iškeldamas žmogaus dvasiškumą, amžinąjį tikslą, visiems 
žmonėms davė bendrą religiją ir dorą. 

3) Lygybės ir meilės religija. Kristaus mok- 
slas, skelbdamas tikėjimą į vieną Dievą, kurs visiems žmonėms 
yra Tėvas, skleidė tą tiesą, kad žmonės yra lygūs Dievo aki- 
vaizdoje, savitarpio žmonių santykius tvarkė lygybės ir teisybės 
pagrindais. Liepė mylėti savo artimą, kaip patį save. Tasai mei- 
lės įsakymas, mažai žinomas pagonims, o ir žydų dažnai aplei- 
džiamas, apima visus žmones, nė vieno neišskirdamas, 

4) Kristus atitaisė ir iškėlė moterystę. Daugelyj tautų 
buvo prigijusi poligamija. Pagal Kristaus mokslą vienas vyras 
tegali jungtis su viena moterimi ir tai visam amžiui. Taip mote- 
ris, kuri pirma buvo vyro tarnaitė, buvo greta jo pastatyta, kaip 
jam lygi. Tuo buvo geriausiai sutvarkyti santykiai šeimoje, o nuo 
geros tvarkos šeimoje pareina visuomenės gerovė. 

Kristaus mokslas, iškeldamas dvasios reikalus, skelbdamas 
visų žmonių lygybę, įsakydamas artimą mylėti, valdyti blogus 
geidulius, mažino nelaimių priežastis, gerino sunkų neturtėlių 
likimą ir visus žmones jungė į vieną brolių draugiją. Taisydamas 
pačius žmones, Kristaus mokslas tuo gydė žmonijos 
žaizdas. 

Jėzus Kristus ne tiktai žodžiais skelbė savo mokslą, bet ir 
darbais jį patvirtino. Savo gyvenimu parodė pavyzdį di-. 
džiausios artimo meilės, ramybės, kantrybės, neturto ir nusileidi- 
mo. Pirma eidamas, kryžium nešinas, pramynė žmonijai naujus 
takus: išmokė ieškoti pirmiausia Dievo teisybės. Mirdamas ant 
kryžiaus dėl žmonių nuodėmių, įdiegė žmonėms didžiausią arti- 
mo meilę. Pasaulis atgimė per Kristaus kančią ir viso jo gyve- 
nimo pavyzdį. 


SENOBINIAI AMŽIAI. 


Pirmoji dalis. 


Nuo katalikų Bažnyčios įkūrimo iki Konstantino Didžiojo. 
(30—313 m.). 


Kristaus mokslo plitimas žydų tarpe. 
Bažnyčios pradžia. 


Apaštalai po Jėzaus į dangų įžengimo per dešimt dienų 
meldėsi, laukdami ateisiant Šventosios Dvasios. Tada buvo di- 
delė žydų šventė, Sekininės, per kurias susirinkdavo į Jerozolimą 
žydai iš visos Palestinos ir kitų kraštų. Kada apaštalai, iš žydų 
baimės užsidarę, meldėsi, buvo pripildyti Šventosios Dvasios, 
šv. Petras, išėjęs iš namų, pradėjo susirinkusiems žydams skelbti 
Jėzaus mokslą ir darbus, ragino daryti atgailą ir įtikėti į Kristų. 
Šv. Petrui skelbiant, visų kraštų žydai girdėjo kiekvienas jį kal- 
bant savo kalba. Tasai stebuklas ir drąsi šv. Petro kalba taip 
visus pajudino, jog tą pačią dieną apie tris tūkstančius žydų 
įtikėjo į Kristų, pasikrikštydino ir prisidėjo prie apaštalų drau- 
gijos. Taip užsimezgė katalikų Bažnyčia. 

Pirmieji Jėzaus mokiniai, patys būdami žydai, pradžioje lai- 
kėsi Mozės įstato, drauge su jais vaikščiojo melstis į Jerozoli- 

mos bažnyčią. Susirinkdavo tiktai skyrium „duonos laužyti“, tai 
yra Mišių klausyti ir priimti' Svenčiausiojo Sakramento. 


Persekiojimas. 

Apaštalų žodis ir stebuklai, Jėzaus vardu daromi, įgijo grėi- 
tai naujam mokslui daug žydų. Jerozolimoje krikščionių skaičius 
padidėjo iki 5000 žmonių. Atsirado krikščionių draugijų ir ki- 
tuose Palestinos miestuose. Žydų vyresnybė, matydama taip ūmai 
augant krikščionių skaičių, uždraudė apaštalams skelbti Jėzaus 
mokslą. Bet apaštalai nepaklausė to draudimo, sakydami, jog 
negalį neskelbti to, ką patys yra regėję ir girdėję. Labiau reikią 
klausyti Dievo, negu žmonių. Nieko nepadedant draudimui, žydų 
vyresnybė ėmė stačiai persekioti Jėzaus mokinius. Šv. Stėponas 
dijakonas pirmas buvo už tikėjimą nužudytas. Žydai, grieždami 
dantimis, išvilko jį iš miesto ir užmušė akmenimis (35). 

Po to daug krikščionių išsiskirstė iš Jerozolimos į Samariją, 
Finikiją, Antijochiją, Kiprą, nešdami ten Kristaus mokslą. 

Smarkus krikščionių persekiotojas buvo Saulius, mokytas ir 
turtingas parizieius, gimęs Kilikijos Tarso -mieste. Jis Jerozojimoje gau- 
dė ir sodino į kalėjimą Jėzaus mokinius ir, išgirdęs, kad daug to mokslo 
šalininkų atsiradę Damaske, dideliame Syrijos mieste, išsiprašė vy- 
resnybės įgaliojimą suimti juos ir į Jerozolimą atvesti. Kada Saulius, 
pilnas įtūžimo ant krikščionių, keliavo į Damaską, netoli to miesto apšvie- 
tė iį šviesybė iš dangaus. Nutrenktas nuo arklio ir ant žemės parpuolęs, 
pamatė Saulius danguje stovintį Jėzų Kristų ir išgirdo balsą: „Sauliau, 
Sauliau, kodėl mane persekioji“? Suimtas Dievo baimės, atsikėlė Sau- 
lius nuo žemės aklas ir prašė draugus nuvesti iį į Damaską, kur, pažinęs 
iš Jėzaus mokinio Ananijo krikščionių mokslą, buvo pakrikštytas, ir tuo- 
iau sugrįžo jam akių šviesa. Nuo to laiko Saulius, arba Povilas, iš smar- 
kaus krikščionių persekiotojo pasidarė didžiausiu įo platintoju. 

Daug blogo patyrė Palestinos krikščionys nuo karaliaus 
Herodo Agripos, kurs nužudė šv. Jokūbą Vyresnijį, paskui su- 
gavo ir uždarė kalėjime šv. Petrą ir po švenčių ketino jį nukirs- 
dinti. Visa Bažnyčia meldėsi už vyriausiojo apaštalo išgelbėjimą. 
Ir tikrai, naktį prieš pat nukirtimą atsiuntė Dievas angelą jo iš- 
gelbėti. Pančiai nukrito nuo šv. Petro rankų ir kojų, geležinės 
durys pačios atsidarė, ir šv. Petras, angelo vedamas, išėjo iš ka- 

lėjimo. Vengdamas naujo persekiojimo, nebepaliko žydų žemėje 
ir pasitraukė į tolimesnius kraštus skelbti Evangelijos (42). 
Krikščionys iš pagonių. 

Dar Palestinoje tebebūdamas, šv. Petras pirmas priėmė į 
krikščionių draugiją Romos šimtininką  Kornelijų, ir žydai labai 
stebėjosi, kad ir pagonys gauna Šventąją Dvasią. Paskui ir daugiau 
pagonių įėjo į Kristaus Bažnyčią. Didesnė krikščionių draugija iš 
pagonių susidarė Antijochijoje, kur Kristaus mokiniai pirmą kartą 
buvo pavadinti krikščionimis. Kilo klausimas, ar krikščionys, at- 
virtę iš pagonių, turi laikytis Senojo Įstatymo apeigų. Jerozo- 
limos ir visos Palestinos krikščionys, kurie buvo iš žydų, tvirtai 
jų laikėsi. Mozės įstatymas buvo Palestinos krašto religija. Ma- 
žiau tesilaikė žydai, svetur gyvendami. Antiochijoje žydai krikš- 
čionys draugavo su krikščionimis iš pagonių. Bet atvykstą į An- 
tijochiją iš Jerozolimos per uolūs krikščionys iš pariziejų norėjo 
primesti krikščionims iš pagonių Senojo Įstatymo apeigas. Dėliai 
to kilo didelis nesutikimas. Povilas ir Barnaba, kurie daug buvo 
pasidarbavę, beplatindami Kristaus mokslą Antijochijoje, nutarė 
dėl žydų apeigų klausimo kreiptis į Jerozolimą į apaštalus (šv. 
Petrą, šv. Jokūbą Jaunąjį, šv. Joną). Apaštalų susirinkimas (apie 
50 m.) nutarė, kad krikščionims ne žydams neprivalomos Senojo 
Įstatymo apeigos. Taip krikščionių Bažnyčia galutinai atsiskyrė 
nuo žydų sinagogos. š 

Senojo Įstatymo apeigos galutinai išnyko, kada romėnai 
išgriovė Jerozolimą su bažnyčia (70), ir žydai po visą pasaulį 
buvo išsklaidyti. Krikščionys iš žydų ir pagonių susiliejo vienoje 
katalikų Bažnyčioje, kuri skirta buvo visoms pasaulio tautoms 


Kristaus mokslo plitimas pagonių tarpe prie 
apaštalų gyvos galvos. 
Plitimo būdas. 


Mažas Apaštalų ir jų mokinių būrelis išsiskirstė į visas ša- 
lis garsinti naujo tikėjimo. Beveik visi jie buvo menki Galiliejoš 

rankpelniai, neturėjo nei didelio pasaulinio mokslo, nei turtų, nei 
valdžios. Rodėsi visiškai netikėtina, kad visas pasaulis priimtų jų 
skelbiamąjį tikėjimą. 

Pradėdami tą didelį darbą, apaštalai pasitikėjo ne savo žmo- 
giškomis jėgomis, bet žodžiais to, kuris juos pasiuntė, taryda- 
mas: „Šfai aš esmi su jumis per visas dienas iki pasaulio pa- 
baigos“. Jėzus padrūtino jų skelbimą savo galybės ženklais. 
Apaštalai taip pat, kaip jų Mokytojas, stebuklingai gydė ligonis 
ir kitus stebuklus darė. Bet ir be stebuklų, pamačius arba išgir- 
dus apaštalus kalbant, lengva buvo įsitikinti, jog tiesą jie sako. 
Skelbė jie tai, ką patys savo akimis buvo matę. Neieškojo nei 
pelno, nei -žmonių garbės, tiktai jų išganymo. . Patvirtinti savo 
skelbimui nęsigailėjo gyvybės atiduoti. Garsino jie šventą ir aukštą 
mokslą, tokį aukštą, jog ir mokyčiausieji turėjo prieš jį nusilenkti, 
ir drauge visiems, net prasčiausiems žmonėms, suprantamą. To- 
kio mokslo nepramano žmonių išmintis; patsai jo aukštumas ir 
šventumas rodo dievišką jo pradžią. Tokie apaštalai tegalėjo per- 
mainyti pasaulį. i 

Daug daiktų palengvino apaštalams Evangeliją garsinti. Be- 
veik visos tada žinomos žemės buvo Romos ciesoriaus valdžio- 
je, todėl susisiekimas toje pačioje valstybėje buvo daug lengve- 
snis, negu būtų buvęs tarp didesnio skaičiaus valstybių. Gerai 
įtaisyti keliai vienijo tolimiausius Romos imperijos kraštus, jos 
priklausą žmonės galėjo lengvai keliauti iš vieno krašto į kitą. 
Lotynų kalba, kaipo valstybės kalba, ir graikų kalba, kaipo mok- 
slo ir rašto kalba, buvo suprantamos visoje imperijoje. Daugu- 
mas pagonių matė savo tikėjimo niekingumą ir troško geresnio. 
Krikščionių tikėjimas išaiškino mokytiems pagonims, kam žmo- 
gus ant žemės gyvena, ramino neturtėlius ir vergus, žadėdamas 
aname gyvenime užmokestį už šio gyvenimo vargus. Apaštalams 
lengva buvo atlikti keliones po svetimus kraštus dėl to, kad di- 
desniuose Romos imperijos miestuose gyveno daug žydų. Pas 
tuos savo tautiečius atrasdavo krikščionių misionoriai prieglaudą, 
nuo jų pradėdavo ir Evangelijos skelbimą. Žydai pagonių tarpe 
vedė monoteizmo propagandą. Apie jų sinagogas visur buvo 

monoteizmo šalininkų. Iš jų susidarydavo ir pirmieji krikščionių 
mokslo sekėjai. 


Šv. Povilas. 


Kuo plačiausiai paskleidė Kristaus mokslą šv. Povilas apa- 
štalas. Kaip pirma, prieš savo atvirtimą, smarkus buvo to mok- 
slo persekiotojas, taip paskui pasidarė karštu jo platintoju. 

Garsindamas Evangeliją, Šv. Povilas atliko tris dideles ke- 
liones per Mažosios Azijos ir Graikijos miestus, atvedė juose 
prie Kristaus daug žydų ir pagonių ir sutaisė iš jų krikščionių 
draugijas arba bažnyčias. Garsiausios buvo Korinte, Efeze, Milete, 
Kipro saloje. Šv. Povilo darbavimasis pagonių tarpe labai netiko 
žydams. Neapkentė jie pagonių apaštalo, laikė jį savo tautos 
priešininku, dėl to kad jis skelbė laisvę nuo Mozės įstatymo 
apeigų. Jau šv. Povilo kelionėje per Graikiją skundė jie jį Romos 
viršininkui už naujo mokslo platinimą. Atvykus šv. Povilui į Je- 
rozolimą, būtų jį tikrai užmušę, kad nebūtų jo išgelbėję iš žydų 
rankų Romos kareiviai. Suimtas kareivių ir atiduotas Romos vy- 
resnybei, šv. Povilas išbuvo dvejus metus kalėjime Palestinos 
Kezarėjoje pas Romos viršininką Peliksą. Kada Pelikso įpėdinis 
Festus ketino šv. Povilą išduoti žydams, šis, būdamas Romos 
pilietis, atsišaukė į ciesoriaus teismą, todėl buvo išsiųstas į Ro- 
mą. Romoje išbuvo kalėjime taip pat dvejus metus, mokydamas 
aplankančius jį žydus ir pagonis. Išleistas iš kalėjimo, dar kartą 
aplankė Graikijos bažnyčias, regis, ir Ispaniją. Viešpataujant Ne- 
ronui buvo nukirstas už tikėjimą (67 metais). Šv. Povilo veikimą 

"plačiai yra aprašęs jo kelionių draugas Lukas „Apaštalų darbų“ 
knygoje. 

Taip po visą Romos valstybę šv. Povilas paskleidė žinią 
apie Kristų. Savo milžiniška energija ir karštu atsidavimu naujam 
tikėjimui įgijo jam daug karštų šalininkų. 


Šv. Petras 


apaštalas po Jėzaus į dangų įžengimo veikė daugiausiai Je- 
rozolimoje, kur įsteigė bažnyčią. Skelbė Evangeliją ir kitur 

žydų žemėje ir šalutiniuose kraštuose. Kai kurį laiką darbavo- 
si Syrijos mieste Antijochijoje. Žydų, karaliui Herodui Agri- 
pai smarkiai persekiojant krikščionis, šv. Petras pasitraukė iš Pa- 
lestinos ir nuplaukė į Romą. Tenai pačiame pagonijos centre su- 
taisė krikščionių draugiją ir valdė ją, lankydamas drauge ir kitus 
kraštus. Anot šv. Leono I popiežiaus žodžių, Roma, kuri lig šiol 
priimdavo visų tautų burtus, liko ilgainiui visų tautų mokytoja. Iš 
Romos šv. Petro pasiųsti apsakinėtojai praplatino krikščionių ti- 
kėjimą Italijoje. Šv. Petro mokinys šv. Morkus įkūrė krikščionių 
bažnyčią Aleksandrijoje, dideliame Aigipto mieste. Šv. Petras bu- 
vo nužudytas Romoje apie 67 metus. 

Kad šv. Petras gyveno Romoje ir tenai pabaigė savo gyvėnimą kan- 
kintiniu, apie tai randame nurodymų pas antrojo ir net pirmojo amžiaus 
rašytojus (Klemensą Romėną, Antijochijos vyskupą Ignacijų, Tertulijoną, 
Ireniejų). Jokia kita bažnyčia, išskiriant Romos, nesisavina sau garbės, 
kad joje būtų miręs šv. Petras. Negalimas daiktas, kad apie tokį svarbų 
atsitikimą, kaip vyriausiojo apaštalo mirtis, nebūtų palikę žinių. Todėl 
negalima abejoti, kad šv. Petras kentėjo ir mirė Romoje. Naujausiais lai- 
kais proti. Litzmann (protestantas), daręs archeologiškų kasinėjimų Romo- 
je, rado šv. Petro kapo ženklų. 


Kiti apaštalai. 


Šv. Jonas apaštalas gyveno Efeze ir valdė Mažosios Azi- 
jos bažnyčias. Apie 95 m. Domicijono ciesoriaus laikais buvo 
atvežtas į Romą ir įmestas į verdančio aliejaus katilą. Išlikęs gy- 
vas buvo išsiųstas į Patmo salą. Po Domicijono mirties (96) su- 
grįžo į Efezą ir tenai parašė savo Evangeliją. 


Šv. Jokūbas Vyresnysis buvo nukirsdintas Jerozolimoje 
karaliaus Herodo Agripos įsakymu. Jaunesnysis Jokūbas 


paliko Jerozolimoj vyskupu. Gyveno labai griežtą gyvenimą, tu- 
rėjo labai didelės įtakos pas žydus. Nužudytas 62 m. 

Kitų apaštalų 'darbavimasis mažai težinomas. Skelbė jie 
Evangeliją daugiausiai rytų šalyse: Arabijoje, Syrijoje, Etijopijoje, 
Indijoje, Skytuose, Partuose. Visus juos Bažnyčia laiko kanki- 
niais. 

Apaštalų darbavimosi apžvalga rodo, kaip ūmai paplito Kri- 
staus mokslas. Dar prie gyvos apaštalų galvos krikščionių drau- 
gijų atsirado ne tiktai didžiuosiuose Romos valstybės miestuo- 
se, bet ir pas tautas, gyvenančias už Romos imperijos sienų. 
Apaštalams skelbiant, įtikėjo į Kristų būriai pagonių visokio 
amžiaus ir pašaukimo: ne tiktai vergų ir žmonių vargdienių, bet 
ir didikų ir mokytų vyrų. Iš šv. Povilo apaštalo rašto į Pilypė-- 
nus (IV. 22) matyti, kad krikščionių tikėjimas turėjo jau savo 
išpažintojų ciesoriaus rūmuose. 


Šventojo Rašto knygos. 


Pradžioje Kristaus mokslas buvo gyvu žodžiu skelbiamas. 
Paskui tie pdmokslai buvo surašyti. Atsirado Evangelijų knygos. 

Jų yra keturios. Apaštalas Matas aramaiškai parašė evan- 
geliją žydams. Jos atsiradimo laikas nėra tikrai nustatytas, bet 
ji buvo parašyta ne vėliau 70 metų, prieš Jerozolimos išgriovimą. 
Ji anksti buvo išversta į graikų kalbą. Kitą evangeliją parašė žy- 
das įjerozolimietis Morkus. Jo namuose Jerozolimoje buvo da- 
romi pirmųjų krikščionių susirinkimai, „jis buvo šv. Petro moki- 
nys ir šv. Povilo kelionių draugas. Parašyta ji Romoje tos baž- 
nyčios krikščionims, iš šv. Petro apsakinėjimų, ne vėliau 70 metų. 
Klasiškai išlavintas krikščionis iš pagonių, šv. Povilo kelionių 
draugas, šv. Lukas gydytojas parašė pagonims trečią evange- 
liją. Parašyta ji prieš šv. Povilo mirtį, 62—63 metais, regis, Ro- 
moje, po priežiūra sargyboje esančio šv. Povilo. Pagaliau ketvirtą 
evangeliją parašė šv. Jomas apaštalas. Jos atsiradimo laikas 
100—110 metai. 

Iš pačių evangelijų matyti, kad jų autoriai labai gerai pa- 
žino Palestinos geografiją, gyventojų praeitį, papročius, kultūrą. 
Iš daugybės išgalių jaučiamas plastantis gyvas gyvenimas, kurį 
teisingai tegalėjo aprašyti tik to laiko autoriai, kurie patys yra 
pažinę tą gyvenimą su jo komplikuotais santykiais. Naujieji tyri- 
nėjimai patvirtina evangelijų pasakojimo tikrumą. Jei jos būtų 
buvusios rašytos vėliau, pavyzdžiui, antrajame amžiuje, kada jau 
buvo išmirę žmonės, gyvenę Kristaus laikais, tokio teisingo 
aprašymo jie nebūtų galėję duoti. Kaip tiktai antrajame amžiuje 

atsirandančios netikros evangelijos, vadinamos apokrifais, pilnos 
prasimanytų pasakų, todėl kad 1. jų autoriai rašė apie daiktus, 
kurių tikrai nebežinojo, 2, nebebuvo gyvų žmonių, kurie būtų 
galėję sukontroliuoti aprašomus dalykus. 

Šv. Lukas parašė dar „Apaštalų darbų“ knygą. Prasideda ji 
Jėzaus Kristaus į dangų įžengimu, baigiasi šv. Povilo kalėjimu 
Romoje. Pirmos rūšies šaltinis pažinti Bažnyčios pradžiai. 

Šv. Povilas, įsteigęs įvairiuose kraštuose bažnyčių, rašė į jas 
gromatų, kuriose aiškino tikėjimo dalykus, baudė klystančius 
krikščionis ir davė jiems pamokymų. 

Šv. Povilas paliko keturiolika gromatų: vieną į romėnus, dvi į ko- 
rintiečius, vieną į galatus, vieną į zieziečius, vieną į pilypėnus, vieną į 
kolosėnus, dvi į tesalonikiečius, dvi į Timotiejų, šv. Povilo mokinį, vieną 
į Titą, vieną į Filemoną ir vieną į žydus. 


Kitų apaštalų turime šių raštų: šv. Jokūbo apaštalo gro- 
matą, dvi šv. Petro apaštalo gromatas, tris šv. Jono apaštalo gro- 
matas ir šv. Judo apaštalo gromatą. Šv. Jonas apaštalas parašė 
dar Apreiškimą apie būsiantį Bažnyčios likimą. Visus tuos raš- 
tus Bažnyčia priskaito prie Šventojo Rašto knygų. 

Šventojo Rašto knygos buvo skaitomos krikščionių susi- 
rinkimuose ir labai branginamos ir saugojamos.. Todėl išsilaikė 
nepagadintos. 

Taigi Šventojo Rašto knygos atitinka visus reikalavimus, 
kuriuos aštriausia kritika stato istorijos šaltiniams. 

Autoriai rašė apie savo laiko atsitikimus, kuriuos gerai ži- 
nojo. Rašė apie tuos pačius atsitikimus keli kartu, vienas kitą 
kontroliuodami. Autoriai buvo aukštos doros vyrai, kuriems rū- 
pėjo tiesą parašyti, 


Krikščionių tikėjimo persekiojimas Romos 
valstybėje. 


Persekiojimo priežastys. 


Krikščionių tikėjimo, atnešto iš žydų žemės ir I žydų dau- 
giausiai platinamo, pagonys pradžioje neskyrė nuo žydų tikėjimo. 

O kadangi Romos valstybės įstatymai negynė žydams, kaip ir ki- 
toms užkariautoms tautoms, išpažinti savo tikėjimą, todėl „tąja lai- 
sve naudojosi ir krikščionys. Kartą žydams apskundus šv. Po- 
vilą už naujo tikėjimo platinimą, Romos viršininkas nerado tame 
nieko blogo ir pavarė juos iš teismo. 


Bet ūmas krikščionių mokslo plitimas turėjo netrukus at- 
kreipti į jo išpažintojus Romos vyriausybės akis. Žydai, skųs- 
dami krikščionis, pagaliau įtikino valstybės vyriausybę, kad krikš- 
čionys esą išpažintojai naujo tikėjimo, visai atskiro nuo žydų, 
Romos įstatymai gynė naujų tikėjimų įvedimą be valstybės vy- 
riausybės leidimo. Todėl nuo to laiko, kaip tiktai įsitikinta, kad 
krikščionys yra išpažintojai nauio tikėjimo, ir tai tokio, kurs ne- 
pripažįsta jokių kitų, net ir Romos, dievų, prasidėjo jo peESPS: 
jimas Romos valstybėje. 

Kada buvo išleisti įstatymai, draudžią krikščionių tikėjimo 
išpažinimą, nėra visai tikra. Regis, kad tai įvyko jau Nerono laikais, 
bet ne vėliau antrojo amžiaus pradžios. 

Krikščionis kaltino, kad jie esą valstybės priešininkai. Anais 
laikais labai buvo išplitęs Romos valstybės garbinimas cieso- 
soriaus asmenyje. Ciesorių laikė dievu, jo valia buvo šventa, jam 
pagerbti statė altorių, degino smilkalo aukų. Krikščionys, kurie 
tepripažino vieną Dievą, negalėjo ciesoriui deginti aukų ir atida- 
vinėti dieviškos garbės. Todėl krikščionis apšaukė maištininkais, 
ciesoriaus ir valstybės priešininkais. 

Krikščionys neturėjo statulų, negalėjo parodyti savo Dievo, 
todėl pagonys apšaukė juos bedieviais. 

Kada atsitikdavo kokia vieša nelaimė, siausdavo limpančios li- 
gos, badas, maras, kaltinami būdavo krikščionys. Už jų, esą, be- 
dievystę užrūstinti dievai plaką visą valstybę. 

Krikščionių šalinimasis nuo pagonių draugijos ir jų netiku- 
sių pasilinksminimų pagimdė nuomonę, kad krikščionys esą vi- 
sokios linksmybės priešininkai ir neapkenčią žmonių giminės. 

Patsai krikščionių gyvenimas kėlė prieš juos tamsių minių 
neapykantą. Ar tai linksmindavosi pagonys cirke, žiūrėdami, kaip 
žvėrys ir žmonės drasko kits kitą, ar tai švęsdavo kokio dievo 

šventę, dažnai niekur tarp susirinkusiųjų nebuvo matyti krikš- 
čionių. . 

Platino apie krikščionis visokių nebūtų daiktų; būk jie gar- 
biną asilo galvą, savo naktinėse sueigose užmušą kūdikių, valgą 
jų kūnus ir gerią kraują, atsiduodą biauriausiai paleistuvystei. 

Tacitas juos vadina biauriausiais žmonėmis (gens taeterri- 
ma), dėl nedorybių nekenčiamais, žmonių giminės neapykanta 
(per flagitia invisi, odium generis humani), Svetonijus -- žmonė- 
mis naujų kenksmingų burtų (genus hominum superstitionis 
novae et maleficae). 

Dėl visų tų priežasčių krikščionims taikė įstatymus, baudžian- 
čius už dievų negerbimą, valstybės draudžiamų draugijų steigi- 
mą, žavėjimą. 


Persekiojimas. 


Krikščionis Romos valstybėje persekioti pirmas pradėjo cie- 
sorius Neronas (64). Nuo to laiko krikščionių kraujas tekėjo be- 
maž kuo per tris šimtus metų. Kai kurie žmoniškesnieji ciesoriai 
nereikalavo krikščionių žudymo, bet įstatymai prieš juos nebuvo 
aimainyti lig 313 metų. Todėl, ir tiems žmoniškesniems cieso- 
riams viešpataujant, jokia teisė negynė krikščionių nuo viršininkų 
smarkumo ir minių neapykantos. Tūkstančiai krikščionių padėjo 
savo galvas už tikėjimą. Turėjo jie iškentėti baisiausius sopulius, 
kokius tiktai gali pramanyti žmonių įnirtimas. Dažniausiai krikš- 
čionys būdavo prie kryžiaus kalami arba išmetami cirkuose žvė- 
rims sudraskyti. Ne retai tačiau reikėdavo krikščionims išturėti 
daug sunkesnių ir ilgesnių kankinimų. Neronas, apliejęs juos derva, 
degindavo savo sodnuose. Kiti viršininkai liepdavo plakti krikščio- 
"nis geležiniais botagais, kepinti ant lengvos ugnies, draskyti kūną 
ig kaulų geležinėmis šukomis. Bet ir smarkiausias krikščionių 
žudymas negalėjo sulaikyti jų skaičiaus augimo, ir Tertulijonas 
teisingai galėjo parašyti, jog nužudytųjų krikščionių kraujas esąs 
sėkla, iš kurios dar daugiau jų dygstą. 

Kankiniai, atiduodami gyvybę dėl tikėjimo, buvo ne tiktai 
drąsūs jo išpažintojai, bet ir skelbėjai.  Ramumas, kenčiant di- 
džiausius sopulius, darė didelio įspūdžio pagonims, ir daugelį 

jų patraukdavo prie krikščionių tikėjimo. Kankinių drąsa, jų ne- - 
bijojimas mirties, ramumas didžiausiuose sopuliuose rodė tvirtą 
jų įsitikinimą, kad jų tikėjimas teisingas. Nenoroms pagonių gal- 
vose kildavo mintys, jog Dievo turi būti tikėjimas, duodąs 
savo išpažintojams tokios stiprybės. Šventas krikščionių gyveni- 
mas, jų niekinimas žemės gerybių ir garbės dar labiau pakelda- 
vo krikščionis pagonių akyse. „Nustota tikėti paskalomis apie 
biaurų krikščionių elgimąsi naktinėse sueigose. 


Pirmas ėmė persekioti krikščionis žiaurus tironas Neronas, 
norėdamas nuo savęs ant krikščionių nukreipti įtarimą dėl Romos miesto 
padegimo. Tuomet kentėjo didelė daugybė krikščionių. 

Apie tą persekiojimą taip rašo romėnų istorikas Tacitas (Annal. 
15- 44): „tam įtarimui pašalinti Neronas pastatė kaltininkų ir baudė 
didžiausiais kankinimais žmones, neapkenčiamus dėl nedorybių, kuriuos 
minia vadino krikščionimis. Tas vardas turi pradžią nuo Kristaus, kuris 
Tiberijaus laikais krašto viršininko Poncijaus Piloto mirtimi buvo nubau- 
stas. Tam kartui sustabdyti pavojingi burtai vėl iškilo, ne tiktai Judėioi, 
kur ta blogybė atsirado, bet ir Romoje, kur visi žiaurumai ir begėdišku- 
mai suplaukia ir garbinami. Pirma buvo suimti, kurie prisipažino (esą 
krikščionys), paskui jų nurodymu didelė daugybė, kurios susekė ne tiek 
padegus, kiek žmonių giminę meapkenčiant. Žudomiems buvo pridedama 
išniekinimų:  apdengtus žvėrių kailiais atiduodavo šunims sudraskyti, 
arba kaldavo prie kryžių, arba degindavo.“ 


Panašus į Neroną žiaurumu Domiciionas (81—96) atkartojo 
krikščionių persekiojimą (nuo 94 m.). Kaltino juos už bedievystę ir 
svetimus burtus. 

Traianas (98—117) priskaitė krikščionių tikėjimą prie uždraustų 
tikėjimų ir apskųstuosius krikščionis įsakė bausti, kaip matyti iš žemiau 
dedamos jo korespondencijos su Bytinijos krašto viršininku Plinijum Jaunuoju. 


Plinijaus laiškas Traianui: „Prie krikščionių tyrinėjimo miekuo- 
met nesu buvęs, todėl nežinau, už ką ir kiek ar baudžiama, ar klau- 
siama. Ir gerokai svyravau, ar yra skirtas amžiui, ar net visai įauni 
niekuo nuo suaugusių neskiriami; ar dovanojama dėl atgailos, ar. nieko 
negelbsti tam, kurs buvęs krikščionimi nustojo iuo būti; ar baudžiama už 
patį vardą kad ir be nedorybių, ar nedorybės, sujungtos su vardu. Tuo 
tarpu su tais, kurie pas mane buvo apskųsti esą krikščionys, taip elgiaus: 
klausiau juos, ar yra krikščionys; prisipažįstančius kartkartėmis klausiau, 
grasindamas mirtimi, neatsisakančius liepdavau nužudyti. Neabejoiau, kad, 
vis viena, ką jie išpažintų, be abejo, užsispyrimas ir nepalenkiamas atkak- 

lumas baustinas. Buvo ir kitų tos beprotystės šalininkų; įuos, kadangi buvo 
Romos piliečiai, užrašiau pasiųsti įmiestą (Romą). Pagaliau pačioje byloje, 
kaip paprastai esti, plečiantis nedorybei, pasirodė įvairios jos rūšys. 
Įteiktas buvo be parašo sąrašas su daugelio vardais, kurie gynėsi esą 
arba buvę kada nors krikščionys; kadangi iie, man reikalaujant, dievus 
garbino ir tavo statulai, kurią tyčia su dievų vardais liepiau atnešti, 
aukojo smilkalo ir vyno, be to, piktžodžiavo Kristui, ko negal priversti 
daryti tuos, kurie tikrai yra krikščionys, tai nutariau įuos paleisti. Kiti 
sąraše parodyti krikščionys pasisakė esą krikščionys ir tuojau išsigynė: 
dėl buvimo buvę, bet nustoję būti, kiti prieš trejus metus, kiti prieš daug 
metų, kai kurie net prieš dvidešimt metų. Visi ir tavo statulą, ir dievų 
paveikslus garbino, jie ir Kristui piktžodžiavo. Sakės tiek buvę jų kal- 
tybės ar klaidos, kad paskirtomis dienomis prieš aušrą suseidavę gie- 
smių drauge giedoti Kristui Dievui ir darę priesaiką ne kokiai nedorybei, 
bet kad nevogsią, neplėšią, nesvetimoteriausią, duotą žodį laikysią, užstato 
grąžinti neatsisakysią; tai atlikę išsiskirstydavę ir vėl suseidavę imti valgio, 
bendro ir nekalto, o nustoję tai daryti po mano įsakymo, kuriuo tavo įsa- 
kymu uždraudžiau draugijas. Laikiau reikalingu daiktu kankindamas tyrinėti 
dvi mergaites, kurios buvo vadinamos patarnautojos, kiek yra tiesos. 
Nieko kito neradau, kaip burtus netikusius ir nemažus, todėl atidėjęs 
tyrinėjimą kreipiausi į tavę klausdamas patarimo. Rodėsi man reikalas 
vertas pasitarimo labiausiai dėl skaičiaus esančių pavojuje. Patenka ir 
pateks į pavojų daugelis visokio amžiaus, padėties, abieių lyčių. Tie 
burtai paplito ne tik po miestus, bet ir po sodžius ir laukus, regis, kad 
galima juos sustabdyti ir pataisyti. Tikrai matyti, beveik jau ištuštė- 
jusias bažnyčias pradėjo lankyti -ir šventas apeigas seniai apleistas 
švęsti, dažnai ir aukas daryti, kurių retas teatsirasdavo pirkėjas. Iš 
to lengva suprasti, kokią žmonių minią gal pataisyti, iei palikti atgailai 
vietos.“ 


* Trajanas atsakė: „pasielgei, mano Sekundai, kaip reikėjo, tyrinė- 
damas bylas tų, kurie kaipo krikščionys pas tave buvo skundžiami. 
Bendrai negaliu mustatyti tikrą taisyklę. Ieškoti nereikia, jei skun- 
džiami ir kaltinami, reikia bausti; kurie ginsis esą krikščionys ir tai 
įrodys, garbindami mūsų dievus, nors būtų buvę įtartini, tegauna atlei- 
dimą dėl atgailos; be parašo įteikiami skundai "neturi būti priežastim 
bandymui.“ 


Tuo Traiano dekretu visam šimtmečiui buvo nustatyta norma 
elgtis su krikščionimis. Valstybė iš savo inicijatyvos ių neieško. (Gavus 
skundą baudžia. Nepriiminėjami skundai be parašo.  Skundikas turi 
įrodyti kaltybę, kitaip pats baudžiamas už šmeižimą. Visa tai bent kiek 
gynė krikščionis. 

Trajano įpėdiniai Hadrijonas ir Antonijus Pijus sulaikė | 
bent kiek persekiojimą, bet visai jo nesustabdė. 

Padidėjo persekiojimas prie Morkaus Aurelijaus (161—180). 

Dar labiau buvo persekiojami krikščionys prie Septimijaus 
Severo (193—211). 

Prie io įpėdinių krikščionys beveik per 40 metų ramiai galėjo 
išpažinti savo tikėjimą.  Ciesorius Aleksandras Severas 
pagarboje laikė krikščionių doros mokslą ir Kristaus statulą buvo 
pastatęs savo šventykloje. Krikščionių skaičius labai gai bet už 
tat Žymiai atvėso jų tikėjimo karštumas, 


Deciius (249—251), siauraprotis politikas, manė sustiprinsiąs 
griūnančią Romos valstybę, gaivindamas senovišką Romos tikybą, todėl 
buvo pasiryžęs visai išnaikinti krikščionis. Krikščionys buvo ieškomi ir 
visaip kankinami, kad atsižadėtų savo tikėjimo. Daugelis - krikščionių, 
pabūgę kančių, atstojo nuo tikėjimo arba už pinigus pirkosi raščiukus, 
būk sudėię aukų dievams. 

Po trumpo, bet smarkaus persekioiimo prie Valeriiono 
(253—260) krikščionys vėl susilaukė laisvės, nė kieno nekliudomi viešai 
galėjo savo tikėjimą išpažinti, bažnyčias statytis. Krikščionių tikėjimas 
labai išsiplėtė. 


Didžiausias buvo persekiojimas prie Dioklecijono k) Tas 
ciesorius pradžioje toleravo krikščionis, daug jų buvo ciesoriaus dvare, 
kai kurie užėmė aukštas vietas. Bet paskui, kurstomas savo draugo 
žiauraus ciesoriaus Galerijaus, Dioklecijonas išleido įsakymą prieš 
krikščionis (303). Pradžioje krikščionys buvo pašalinti iš kariuomenės, 
paskui įsakyta nugriauti jų bažnyčias, atimti jų turtus, pagaliau liepta 
visiems gyventojams aukoti dievams; kas to nedarė, buvo bau- 
džiamas. Daug krikščionių buvo tuomet smarkiausiai kankinti ir nužu- 
dyti, daug išsiųsti į kasyklas prie sunkių darbų, išlupus jiems pirma 
dešiniąją akį ir sužeidus kairiąją koją. Tiktai Galijoje ir Britanijoje, 
kurios buvo Konstancijaus Chloro valdžioje, krikščionių likimas buvo 
geresnis, pasitenkinta sugriovimu jų bažnyčių. 


Dioklecijono įpėdiniai Galerijus ir Maksiminas Daia to- 
liau persekiojo krikščionis, kol juos pačius Dievas suklupdė. Galerijus, 
ištiktas sunkios ligos, prieš mirtį išleido įsakymą (311), kuriuo suteikė 
krikščionims tikėjimo laisvę, prašydamas, kad iie melstų iam iš savo 
Dievo sveikatos.  Maksiminas, nuveiktas Licinijaus mūšyje prie Adria- 
nopolio, nusinuodijo ir mirė baisiausiuose skausmuose. Panašiai nelai- 
mingi buvo ir kiti krikščionių persekiotojai; Maksiminijonas, Maksencijus, 
Licinijus. Konstancijaus Chloro sūnus. Konstantinas sustabdė pagaliau 
krikščionių persekiojimą. 

Krikščionių skaičius. Krikščionių. tikėjimas plito slapta. Todėl 
sunku suvokti tikrų žinių apie krikščionių skaičių pirmaisiais amžiais. 
Tacitas ir Plinijus paliko liudijimą apie didelį krikščionių skaičių. Dar 
aiškiau rašo apie didelį krikščionių tikėjimo išsiplėtimą Tertulijonas. 
Apgynimo knygoje') taip jisai prakalba į pagonis: . „jei norėtumėm -su 
jumis kariauti, argi neužtektinas būtų mūsų skaičius?  Vakarykščiai 
tesame. o visa jūsų pripildėme: miestus, salas, susirinkimus, ciesoriaus 
rūmus, senatą, pačias jums bažnyčias tepalikome. Bet ir be karo, įei 
tokia žmonių daugybė, nuo iūsų atsisliyrusi, išeitų, dėl paties atsisky- 
rimo tokios gyventojų daugybės pragaištų jūsų valstybė“. Kitame rašte 
Tertulijonas sako: „į ką kitą, iei ne į Kristų, įtikėio viso pasaulio tautos? 
Į ką kitą tiki partai, medai, elamitai, gyventojai Mezopotamijos, Arme- 
nijos, Frigiios, Kapadokijos, Ponto, Azijos, Pampilijos, Aigipto, Afrikos, 
romėnai ir svetimtaučiai, gyventojai romėnams neprieinamos Britanijos, 
Germanijos, Skitijos ir šalių mums nežinomų“ ?). Tą patį dalyką pa- 
tvirtina šv. Ireniejus. Rašo jisai: „tautos, kurios skiriasi viena nuo 
kitos, laikosi to paties palikimo, ir Germaniios bažnyčios turi tokį pat 
tikėjimą, kokį ir Ispanijos, Galijos, Rytų šalių, Aigipto ir Afrikos“ ?). 
Apie vidurį trečiojo amžiaus buvo daromi Afrikoje ir Italijoje vyskupų 
susivažiavimai, kuriuose dalyvavo po kelias dešimtis vyskupų (90—60). 
Todėl krikščionių tikėjimas tuose kraštuose turėjo būti labai paplitęs. 
Edesoje ir Armenijos karalystėje krikščionių tikėjimas buvo viešpa- 
taujantis. Romos imperijoje kai kuriuose kraštuose, kaip antai Mažojoje 
Aziioie, krikščionys sudarė arti pusės visų gyventojų. Daugiau krikš- 
čionių buvo žieminėje Mažojoje Azijoje, Syrijoie, Aigipte, Afrikoje, 
mažiau Italijoje ir Galijoje. 


Milano ediktas. 


. Konstantinas Didysis pirmas įvertino krikščionių skaičių ir 
jų tikėjimo reikšmę valstybei ir perėjo į krikščionių pusę. Jis 
savo išsilavinimu, žmoniškumu, dėrumu labai skyrėsi nuo savo 
draugų Galerijaus, Maksimino Dajos, Maksencijaus, tamsių, žiau- 
rių, ištvirkusių. Jis ir jo tėvas buvo garbintojai vyriausio saulės 
dievo, taigi artimi krikščionių monoteizmui. Stebino jį ciesorių 
persekiotojų nelaimingas likimas, jo tėvo ir jo paties laimė. Pradėda- 
mas sunkią kovą su Maksencijum, ieškojo krikščionių Dievo pa- 
dėjimo. Pats papasakojo istorikui Euzebijui matęs danguje kry- 


!) Apolog. cap. 37. *) Adversus Judaeos. cap. VII. *) Advers. haer. I, 10, 2 

Konstantinas Didysis. 

žiaus ženklą. Kristaus monogramą liepė pa- 
dėti savo kariuomenės vėliavoje. Pergalėjęs 
daug galingesnį už save priešininką Mak- 
sencijų, 313 metais susivažiavo su rytų ša- 
lies ciesorium Licinijum ir drauge su juo iš- 
leido įstatymą (Milano ediktą), kuriuo su- 
teikė krikščionims visišką tikėjimo laisvę ir 
įsakė jų Bažnyčiai grąžinti atimtas šventy- 
klas ir kitus trobesius. 

Taip krikščionys laimėjo ilgą ir smar- 
kią kovą su pagonija. Krikščionių tikėjimas, 


"beveik per pustrečio šimto metų persekioja- 


mas, ne tiktai nepragaišo, bet apėmė visus, 
Romosvalstybės kraštus: Tasai ūmas tikėjimo 
plitimas sunkiausiose sąlygose ir tvermė per- 
sekiojimuose yra nepaprasti atsitikimai, žen- 


klas dieviškos jo pradžios ir galybės. 4 

Kova dvasios ginklais. 


Filosofų užpuldinėjimai. 


Krikščionims pirmaisiais amžiais reikėjo ne tiktai išlaikyti 
smarkų Romos ciesorių persekiojimą, bet ir kovoti su pagonių 
filosofais, išjuokiančiais savo raštuose krikščionių tikėjimą, su 
naujomis tikybomis ir su heretikais. 

Labarum, Konstantino D. 
„ duota kariuomenei vėliava. 


Iš filosofų, kovojusių su  krikščio- 
nimis, žymiausias yra Celsus (apie,180 m.). 
Jis parašė knygą „Tikras žodis“, kuri buvo 
ginklų prieš krikščionis arsenalas. Juo kar- 
tais tebesinaudoja ir mūsų laikais tikėjimo 
priešininkai. Celsas yra skaitęs krikščionių 
knygas, kritikuoja Biblijos istoriją, kaltina 
krikščionis už jų skyrimąsi nuo kitų tikybų, | 
išjuokia juos kaipo gaują apjakusių žmonių, 


kurie temoką pritraukti tamsuolius, vergus, moteris. Aukštą Evan- 


= 


gelijos dorą betgi pripažįsta. Celso knyga prieš krikščionis žu- 
vo, težinoma iš Origeno atsakymo. Celso draugas šatirikas Lu- 
kijanas Samosatietis savo raštuose išjuokia krikščionių 
dorą, jų artimo meilę, piešia krikščionis naiviais žmonėmis, ku- 
riuos išnaudoja visokie apgavikai. 

Rytų religijos. Senoviškas romėnų tikėjimas su savo 
apeigų formalizmu žlugo drauge su respublika. Sugriovė jį grai- 
kų kultūros kriticizmas. Imperijos pradžioje plačiai buvo paskli- 
dusi skepticizmo srovė. Tuščios šventyklos griuvo, kunigų vie- 
tos būdavo neužimtos. Augustas stengėsi atgaivinti religiją, pa- 
laikydamas ciesoriaus garbinimą, bet nevertų ciesorių eilė davė 
mirtiną smūgį ciesorių garbinimui. Žmonės, kamuojami abejoji- 
mo, nukrypo į rytų religijas, kurios skelbė aukštesnį Dievo pa- 
žinimą ir tikrą išganymą. Romoje ir kitur labai plito garbinimas 
Aigipto dievo Serapio ir Izės, Frigijos deivės Kibelės, Syrijos 
dievo — saulės ir Persijos dievo Mitros. Žymesnieji asmenys 
pašvęsdavo save į tų tikybų paslaptis arba misterijas tam tikro- 
mis apeigomis — taurobulijomis. Visos tos religijos garbino tas 
pačias gamtos jėgas, todėl jos gerai sugyveno gretimais. Iš jų 
susimaišymo iškilo lyg viena visiems bendra religija, artimas mo- 
noteizmui saulės garbinimas, paplitęs Syrijoje, kurį palaikė cie- 
soriai iš Syrijos dinastijos. Taip prieš universalinę krikščionių 
religiją mėgino pastatyti taip pat universalinę pagoniška tikybą. 
Plutarchas rašė: „Nėra įvairių dievų įvairioms tautoms. Mainosi 
vardai, garbinimo formos, simbolai, o yra tik viena išmintis, 
kuri viešpatauja pasaulyje“. Tais žodžiais trumpai išreiškė tik y- 
binį sinkretizmą, kurs Mele buvo pasklidęs antrajame ir 
trečiajame amžiuje. 

Atgyjančią tikybos dvasią palaikė pagonių filosofai, sugal- 
vodami senosioms tikyboms pataisyti tam tikrų sistemų: nau- 
jąjį pitagorizmą (Filostratas, Plutarchas, Maksimas Ty- 
rietis) ir labiau už jį paplitusį naująjį platonizmą. 

Jo tvėrėjai buvo filosofas Ammonijus Sakas (f 242) ir 
jo mokinys Plotinas (+ 261). Naujojo platonizmo pamate 
buvo monoteizmas, o senieji dievai esą gamtos jėgos arba tar- 
pininkai Dievo ir žmonių. Prieš krikščionių apreiškimą mėgino 

pastatyti pagonių apreiškimą, paremtą orakulų ištarmėmis. 1 
japlatonikai reikalavo griežtos doros. 


Herezijos. 


Ta sinkretizmo srovė buvo juo pavojingesnė, kad pačiuose 
krikščionyse atsirado jai pritariančių heretikų. Iš visų herezijų 
daugiausia turėjo šalininkų gnostikai, atsiradę jau pirmajame 
amžiuje, bet plačiai tepasklidę antrajame amžiuje. Jie mėgino 
Kristaus mokslą pataisyti pagonių filosofija arba senoviškomis 
tikybomis, gyrėsi geresniu Dievo pažinimu (gnosis=žinojimas, 
mokslas), lyg iš kokio betarpio apreiškimo, regėjimo. Gnosticiz- 
mas tai stiprus krikščionybės pasidavimas helenizmui. Gnostikai 
sakė, kad Dievas negalėjęs sutverti šio pasaulio su jo bloga ma- 
terija, jį sutvėrusios tarpininkės dvasios. Kristus neprisiėmęs kūno, 
bet tiktai rodęsis žmogumi. Visi gnostikai skelbė dualizmą arba 
du pradu: gerą Dievą ir blogą materiją. Reikalavo nuo savo ša- 
lininkų, kad susilaikytų nuo mėsos valgymo, moterystės, per kurią 
plinta materijos viešpatavimas. Iš kitos pusės, kadangi mate- 
rialiniai darbai neturį jokios reikšmės doros atžvilgiu, tai gnosti- 
kai visa išteisindavo, net šlykščiausią paleistuvystę. 

Gnostikai daug rašė, bet jų raštai žuvo, žinomi tiktai iš 
polemikos su jais krikščionių rašytojų. 

Kova su pagonių tikybomis, filosofija, su heretikais krikš- 
čionimis buvo labai sunki. Padėjo ją laimėti tiesos galybė. Krikš- 
čionių tikėjimas davė tai, ko ištroškę buvo žmonės, o ko nega- 
lėjo duoti nei filosofija, nei kitos tikybos: Dievo pažinimo tik- 
rumą, aiškų atsakymą į amžinuosius klausimus. Rytų religijos 
buvo tiktai mitai, o Kristaus - apreiškimas istorijos faktas, 
neseniai įvykęs, kurį nesunku buvo patikrinti. 

Pagonių pasaulis buvo paskendęs prietaruose. Viešpatavo 
tikėjimas į magiją, astrologiją, visokius žavėjimus. Spaudė visus 
tikėjimas į aklą neatmainomą likimą, į didelę demonų valdžią. 
Tikybinės tiesos netiktumą pagonyse tuo laiku gerai išreiškia 
Kiprijonas: „buvau pasinėręs tamsybėse, gilioje naktyje, buvau 
šen ir ten blaškomas šio pasaulio siūbuojančioje jūroje ir klajo- 

jau lyg aklas, nežinodamas savo gyvenimo tikslo, be tiesos ir 
šviesos“. Krikščionių Bažnyčia gelbėjo žmoniją iš visų tų „prie- 
tarų, abejojimų, duodama tikrą tiesos pažinimą, savo Sakramentų 


malone užtikrindama išganymą. 
Gintis krikščionims daug padėjo 


Apologetai. 


Antrajame ir trečiajame amžiuje 'atsiranda nemažas skaičius 
mokytų krikščionių. Jie savo raštais įrodinėjo neteisingumą 
krikščionims daromų priekaištų, aiškino savo tikėjimo tiesas, statė 
pagonims prieš akis aukštą krikščionių dorą, rodė pagonių 
tikėjimo niekingumą. 

Pagonys kaltino krikščionis, kad jie esą bedieviai. Jiems taip 
atsako Aristidas: „graikai prasimanė daugybę dievų, vyriškų ir mote- 
riškų, tarp kurių atrandame tokių, kurie svetmoteriavę, užmušinėię, buvę 
rūstūs, kerštininkai, tėvų užmuščiai, vagys ir plėšikai. Graikų dievai 
buvę nedori, juokingi, biaurūs, paniekinimo verti ir savo elgesiu teisino 
žmonių svetimoteriavimus, svetimų turtų plėšimą ir visokius kitus biaurius 
ir nedorus darbus. Krikščionys atrado tiesą. Jie pažįsta ir tiki į vieną 
Dievą, dangaus ir žemės Sutvėrėją, ir jokio kito dievo nepripažįsta. 
Nuo savo Dievo gavo ie įsakus; jų laikydamies, tikisi įgyti 
aname gyvenime amžiną laimę. Didis ir stebuklingas yra krikščionių 
mokslas. Jie yra nauja giminė, turinti savyie Dievo priemaišą“. Kitas 
gynėjas Atenagoras taip vėl rašo apie tą patį dalyką: „mes esame įsiti- 
kinę, kad Dievas mato mus dieną ir naktį ir žino net slapčiausias 
mūsų mintis, jisai yra pati šviesa. Mes tikimės amžinai gyvensią arba 
dangaus laimėie, arba pragaro ugnyje, taigi kaip galėtumėme blo- 
ga daryti ir atsiduoti didelio teisėjo bausmei“. 


Kad pagonys kaltino krikščionis, būk jie savo sueigose pa- 
leistuvauią, atsako Minucijus Peliksas: „iūsų tragedijos, kurias nuolat 
girdite ir skaitote, giria tokius darbus“. Tertulijonas vėl rašo: „kas gi 
tos paleistuvystės daugiau turi ,ieigu ne tie, kurie mokosi jos 
nuo Jupitero“. Toliau Tertulijonas įrodinėja, kad visi nusikaltėliai, 
- baudžiami vyriausybės už nedorus darbus, esą pagonių pusėje. „Jūsiškių 
visuomet kalėjimai ištroškę, iūsiškių laukia metalų kasyklos, įūsiškiais 
visuomet penimi žvėrys. Nė vieno nerasi tenai krikščionies, jei bent 
dėl to tiktai, kad yra krikščionis“. 

- Kaip gi skaisčiai žiba krikščionių dora, sulyginus ją su pagonių. 
Paklausykime tų pačių apologetų žodžių: „Mes šventai gyvename mo- 

terystėje ir Žinome vieną tiktai moterį arba nė vienos. Daugelis iš mūsų 
laiko amžiną skaistybę ir taip- suvaržo kūno geidulius, jog atsisako 
ir nuo leidžiamo sąryšio“ (Minucijus. Peliksas). „Visokių kūno, nuodė- 
mių taip saugojamės, jog niekas iš mūsų neveizi su pageidavimu. Vil 
damies amžinųjų gerybių, paniekiname žemiškas. Daug gal atrasti tarp 
mūsų vyrų ir moterų, gyvenančių skaistybėie, kad tuo labiau su Dievu 
susivienytų. * Krauio -lieiimo ir užmušimo taip saugojamės, jog nenorime 
žiūrėti į gladijatorių muštynes. Pas mus viešpatauja susivaldymas, 
laikoma viena moterystė, sergima skaistybė, vykdoma teisybė, gar- 
binamas Dievas, tiesa viešpatauja, sutartis ramina, išmintis moko, 
Dievas karaliauja“ (Atenagoras). „Krikščionys gyvena kūne, bet ne 
kūnu. Ant žemės keliauja, bet ių tėviškė danguje. Visus myli, mors 
visų persekiojami. Neturtėliai yra, o daugelį turtingus padaro. Visko 
jiems trūksta, o viso jiems pakanka. Yra niekinami, betgi apsupa 
juos garbė, ių vardas išiuokiamas, bet jų teisybė pripažistama“ (Gro- 
mata į Diogenetą). „Krikščionys nieko- nesidrovi; nieko nesigaili. 
Apskųsti didžiuojasi,  klausiami prisipažįsta, nuteisti dėkoja. Vieno 
tereikalauja: kad nebūtų kaltinami be ištyrimo“ (Tertulijonas). 

Kalba. Pirmaisiais amžiais krikščionių rašytojų daugiausiai buvo 
vartojama graikų kalba, Aleksandrijos tarmė, priartinta prie liaudies 
kalbos. Nuo antrojo amžiaus pabaigos imama vartoti ir lotynų kalba. 
Lotyniškieji krikščionių rašytojai dar labiau atsitolino nuo klasiškosios 
kalbos negu graikiškieji. Tikrasis tvėrėjas vartojamos krikščionių 
rašytojų lotyniškosios kalbos, artimos liaudies kalbai, buvo Tertulijo- 
mas: Jis kalė naujus reikalingus terminus, konstrukcijas, vengė perdi- 
delio: purizmo, vis tuo tikslu, kad būtų suprantamas ir minioms. Jo 
kalbą toliau plėtojo Kiprijonas ir kiti: rašytojai. 


Graikiški rašytojai. 

Atenagoras, mokytas atenietis, parašė krikščionių gy- 
nimą, kurį padavė ciesoriui Morkui Aurelijui ir jo sūnui Komo- 
dui. Gynimas parašytas labai gražia kalba, dailia forma. Atena- 
goras su juridiniu griežtumu įrodinėja krikščionims daromų 
priekaištų neteisingumą, šaukiasi ciesoriaus teisybės ir tiesos 
meilės. 

Drąsus krikščionių mokslo gynėjas buvo šv. Justinas, 
gimęs Samarijoje. Jaunystėje išėjo jisai aukštus mokslus, aplankė 
garsiausias graikų filosofų (stoikų, peripatetikų, pitagoriečių) mo- 
kyklas, bet niekur neatrado ieškomosios tiesos. Pranašų ir apaš- 

talų raštų skaitymas atidarė jam akis. Šv. Justinas liko krikščio- 
nimi. Daug keliavo ir kelionėse suseidamas su įvairių nuomonių 
žmonėmis, skleidė krikščionių mokslą. Romoje įkūrė mokyklą, 
kurioje filosofijos dėstymą sujungė su krikščionių mokslo aiški- 
nimu. Parašė du ginamu raštu: vieną didesnįjį į ciesorių Anto- 
niną, Romos senatą ir tautą, kitą—mažesnį į ciesorių Morkų 
Aurelijų. Buvo nužudytas dėl tikėjimo (166). Paliko daug raštų 
prieš pagonis ir heretikus. Kalbos, formos nelabai težiūrėjo, ta- 
čiau jo raštai turi patraukiamos jėgos. Matyti juose atviras gar- 
bus autoriaus būdas, tvirtas tikėjimas į galutiną tiesos laimėjimą, 
drąsa savo įsitikinimų skelbime. Stengėsi, kiek galima, Kristaus 
tikėjimą suderinti su filosofų mokslu. 

Nežinomo autoriaus Laiškas į Diogenetą įrodymų 
tvirtumą, minties aiškumą krikščionių tikėjimo tiesų dėstyme 
jungia su labai gražia, dailia kalba ir įtikinimo karštumu. 
Lotyniškieji rašytojai. 

Žymus Romos teisininkas Minucijus Peliksas parašė 
labai dailiai sustatytą krikščionių tikėjimo gynimą knygoje „Octa- 
vius“. Išvedamas joje pagonio su krikščioniu pasikalbėjimas: pir- 
masis daro priekaištų krikščionių tikėjimui, antrasis į juos atsa- 
kinėja. Ta apologija pasižymi kalbos gražumu ir dailiu viso da- 
lyko išdėstymu. Tuo žvilgsniu Minucijus Peliksas turi panašumo 
į Atenagorą. 

Kankintinių drąsa atvedė į katalikų Bažnyčią kitą garsų ra- 
šytoją Tertulijoną, atrikietį, vyrą didelių gabumų ir mokslo. 
Buvo teisininkas. Negalėjo ramiai žiūrėti į neteisingą krikščionių 
persekiojimą ir stojo jų ginti. Tertulijonas iš prigimties kovotojas, 
polemikas.' Jisai savo raštuose plakte plaka nedorą pagonių gy- 
venimą, atidengia visą jų tikėjimo niekingumą, įrodinėja krikš- 
čionims daromas skriaudas ir reikalauja jiems priderinčiosios tei- 
sybės. Jo raštų kalba skaudžiai čaižanti. Rašė trumpais sakiniais, 
labai sutrauktai, todėl dažnai sunkus suprasti. Buvo labai karšto, 
smarkaus ir nenusistojusio būdo (vir ardens), mėtėsi į krašiu- 
tiniškumus, linko į perdėjimą. Tuo reikia aiškinti, dėl ko savo am- 

žiaus pabaigoje priklydo prie montanistų sektos, garsios išvir- 
šiniu gyvenimo aštrumu, mokančios, kad Dievas neatleidžiąs 
kai kurių sunkiųjų nuodėmių. Parašė dvi apologijas (apie 197 m.) 
ir daug kitų raštų. 

Tertulijono mokinys šv. Kiprijonas, taip pat buvo airi- 
kietis. Išėjęs mokslus, buvo atidaręs iškalbos mokyklą Kartagine. 
Palikęs krikščionimi, savo didelius turtus išdalino pavargėliams. 
Buvo išrinktas to paties miesto vyskupu. Dėl aukštos kilmės, 
didelio mokslo ir gailestingų darbų buvo gerbiamas ne tiktai 
krikščionių, bet ir pagonių. Tą pagarbą padidino pasišventimas, 
su kuriuo šv. Kiprijonas maro laiku šelpė apleistus ligonis, krikš- 
čionis ir pagonis lygiai. Tiems, kurie, bijodami užsikrėsti, šalinosi 
nuo to gailestingo darbo, šv. Kiprijonas sakydavo, kad ne 
mažesnis esąs nuopelnas Dievo akyse mirti, šelpiant ligonis, 
kaip išlieti kraują dėl tikėjimo. Ciesoriui Decijui smarkiai per- 
sekiojant krikščionis, šv. Kiprijonas, nenorėdamas, kad Bažnyčia 
paliktų be ganytojo, pasislėpęs ją valdė. Išleido įstatus, kaip rei- 
kia elgtis su tais, kurie persekiojimo laiku, pabūgę kančių smar- 
kumo, buvo išsižadėję tikėjimo. Leido jiems sugrįžti į tikinčiųjų 
draugiją, atlikus pirma Bažnyčios uždėtą viešą atgailą. Ciesoriui 
Valerijonui atnaujinus persekiojimą, šv. Kiprijonas buvo suimtas 
ir nuteištas mirti (268 m.). „Deo gratias,“ atsakė Kiprijonas. Nu- 
kirsdinimo vietoje liepė išmokėti budeliams 25 monetas, pats 
nusivilko viršytinius rūbus, užsirišo akis ir atsiklaupęs ramiai pa- 
dėjo galvą nukirsti. Paliko daug raštų. Rašė daugiausia krikščio- 
nims. Polemikos vengė. Žiūrėjo praktikos tikslų, žadino tikėji- 
mo jausmus, bažnytinę dvasią. Kalba patraukia savo malonu- 
mu, taikumu. Jo raštai krikščionių labai buvo skaitomi ir bran- 
„ginami. Viename jų plačiai išdėstė mokslą apie Bažnyčios vie- 
nybę. 


Aleksandrijos mokykla. 


Krikščionys pradžioje neturėjo savų mokyklų ir noroms 
nenoroms turėjo lankyti pagonių mokyklas, kuriose viešpa- 
tavo priešinga krikščionystei pagonių dvasia. Taigi krikščionys 

rūpinosi savo mokyklų įsitaisyti. Jau antrajame amžiuje būta krik- 
ščionių mokyklų Antijochijoje, Kezarėjoje, Romoje, bet už visas 
jas labiau pagarsėjo Aleksandrijos mokykla. Iš jos išėjo daug 
mokytų vyrų ir rašytojų. Garsiausias jos mokinys, paskui ir mo- 
kytojas, buvo Origenas. Jo tėvas Leonidas mirė kankintiniu. 
Jaunutis Origenas troško sekti tėvo. pėdomis, ir motina, bijoda- 
ma, kad jos sūnus nenueitų pasisakyti pagonių vyresnybei, 
jog esąs krikščionis, turėjo slėpti nuo jo drabužius ir avalynę. 
Išėjęs Aleksandrijos mokyklą, Origenas paliko jos viršininku. 
Buvo tai mokyčiausias savo laiko vyras. Kiaurai žinojo visą Sven- 
tąjį Raštą, tyrinėjo pagonių filosofų raštus, priimdamas, ką gera 
juose rado, skaitė heretikų raštus, norėdamas išaiškinti jų klai- 
das. Stengdamasis pagonių mokslą suderinti su krikščionių ti- 
kėjimu, neišvengė klaidų, per daug pasidavė neoplatonizmui ir 
gnostikų įtakai. Nežiūrint to, Origeno nuopelnai krikščionių mok- 
slui labai dideli. Daug parašė tam mokslui apginti. Stebėtinas 
buvo Origeno darbštumas. Septyni stenografai pasikeisdami už- 
rašinėjo jam diktuojant, iš tų užrašų kiti perrašinėjo. Kalbos 
dailumu jo raštai nepasižymi. Norėdamas, kad gerai suprastų, 
per daug ištęsia savo kalbą. Šv. Hieronimas sako, kad Ori- 
genas parašęs tiek knygų, kiek kitas per visą amžių nebūtų ga- 
lėjęs perskaityti. Mirė dėl kankinimų, kuriuos iškentėjo Decijaus 
persekiojimo laiku (apie 254 m.). Jo mokslo ir iškalbos garsas 
patraukė į Aleksandrijos mokyklą daug mokinių. Mamea pasi- 
kvietė Origeną į Antijochiją aiškinti krikščionių mokslo savo sū- 
nui Aleksandrui, kurs vėliau buvo ciesorium. Origenas paliko 
daug raštų, kuriuose tai moksliškai aiškina krikščionių tikėjimo 
tiesas, tai gina jas nuo pagonių ir kreivatikių užpuldinėjimų. Šven- 
tajam Raštui geriau išaiškinti sustatė hekzamplias, kur sugre- 
+ino šešis Šventoio Rašto tekstus. 


Pirmųjų krikščionių papročiai. 
Dora. 


Pirmieji krikščionys priimdavo naują mokslą iš giliausio 
įsitikinimo. Krikščionių tikėjimas už dorą gyvenimą žadėjo amži- 

ną gyvenimą. Įgyti tą laimę pirmieji krikščionys stengės šven- 
tu gyvenimu. Dora aukštai stovėjo, ką yra pripažinę net pagonys. 
Garsus gydytojas Galenas (129 —199) apie krikščionis yra taip para- 
šęs: „elgiasi jie kartais kaip tikri filosofai. Kad jie niekina mirtį, 
tai mes visi savo akimis matome, taip pat, jie turi nepa- 
prastą drovingumą. Yra jų tarpe tokių, kurie susivaldymu ir 
doros branginimu nė kiek neužleidžia filosofams“. 

Didelė buvo tarp krikščionių savitarpio meilė iriš jos plau- 
kianti labdarybė. Tas doras yra pripažinęs Lukijonas Samosatė- 
nas ir ciesorius Julijonas. Gailestingumu senovės romėnai nepa- 
sižymėjo, laikė jį būdo silpnumu (Ciceronas ir Seneka), netur- 
tėliai romėnams tai immunda pauperies (Horacijus). Buvo, tiesa, 
labdarybės, bet daugiau iš puikybės ir garbės ieškojimo. Todėl 
nustebo jie pamatę pas krikščionis gerai suorganizuotą neturtėlių 
šelpimą. Jį Bažnyčia buvo pavedusi dijakonams ir našlėms. Rū- 
pintasi taip pat ligoniais, kaliniais, labiausiai kenčiančiais dėl 
tikėjimo. Bažnyčia turėjo sąrašus savųjų, pasmerktų į sunkius 
darbus, ir stengėsi palengvinti jų likimą. Aiškiausiai pasirodyda- 
vo krikščionių labdarybė viešose nelaimėše, siaučiant maro ligai. 
Visiems šalinantis nuo užkrėstų, krikščionys teikdavo pagal- 
bą gulintiems gatvėje ligonims, laidodavo mirusius, neskir- | 
dami nė pagonių. Garsi buvo savo labdarybe Romos bažnyčia. 
Reikalingas šelpimui dideles sumas sudėdavo krikščionys lai- 
sva valia. Bažnyčia ragino pasninkauti ir dirbti, kad turėtų 
kuo kitus sušelpti. Taip krikščionys, kurių, regis, visos pastan- 
gos buvo nukreiptos į aną pasaulį, mokėjo bet gi tiek daug da- 
ryti vargui sumažinti šiame gyvenime. 

Socialės revoliucijos Bažnyčia neskelbė. Vergai, maištus kel- 
dami, tik pablogino savo padėtį. Krikščionys kitaip gerino vergų 
padėtį, skelbdami mokslą, kurs taiso pačius žmones, o tuo pa-' 
čiu ir visą gyvenimą. Pagal Kristaus mokslą Dievui visi žmonės 
„lygūs. Visiems buvo skelbiamas tas pats išganymas, statomi tie 
patys doros reikalavimai. Bažnyčia ragino ponus žmoniškai elg- 
tis su vergais, vergus gi klausyti savo ponų.. Vergas jautėsi ly- 

gus savo ponui krikščionių susirinkimuose, jam buvo pripažį- 
stama žmogaus vertumas. Krikščionys ponai dažnai iš geros va- 
lios paleisdavo savo vergus. Taip prirengtas buvo kelias vergi- 
jai panaikinti. Vergai gerai suprato, kiek krikščionių mokslas 
lengvina jų būvį, ir visi stojo ne pagonių, bet krikščionių 
pusėn, 


Bažnyčios sutvarkymas. 


Bažnyčia nuo pat pradžios veikė kaipo organizuota visuo- 
menė, turinti savo vyresnybę su tam tikra valdžia. Vyresniaisiais 
buvo apaštalai ir kiti misijonoriai. Jie negyveno vienoje vietoje, 
palikdavo įsteigtas krikščionių draugijas valdyti savo  patiki- 
miems vyrams, o patys keliaudavo toliau Evangelijos skelbti 
Terminologija tiems vyresniesiems pavadinti nebuvo nustatyta, 
vadinosi jie vyskupais arba presbiterais. Pagaliau išmirus apa- 
štaląms visur kaipo jų įpėdinius matome bažnyčių priešakyje 
tam tikrus vyresniuosius, vadinamus vyskupais. Jiems padėjo ku- 
nigų kolegija ir dijakonai. 

Kiekvienas miestas turėjo savo vyskupą. Didelis vyskupų 
skaičius krašte rodė didesnį krikščionių tikėjimo  papli- 
timą. Vyskupai miestų, kur bažnyčios buvo įsteigtos apaštalų, 
iš kur krikščionių tikėjimas paplito po aplinkinius miestus, tu- 
rėjo. didesnį autoritetą ir valdžią. Vyskupai pačių didžiųjų Ro- 
-mos valstybės miestų, Romos, Antijochijos, Aleksandrijos, kur 
bažnyčios buvo įsteigtos šv. Petro arba jo mokinių, vėliau gavo 
patrijarchų vardą. Iš miestų krikščionių tikėjimas plėtėsi į sodžius, 
bet sodžiuose vyskupų nebuvo. | 

Romos bažnyčia, šv. Petro apaštalo įsteigta, nuo pat pra- 
džios buvo žymesnė, vyresnė už visas kitas bažnyčias, ir Romos 
vyskupas turėjo didesnę už visus kitus vyskupus valdžią. Jau 
antrajame amžiuje Lijono vyskupas lreniejus rašė, kad Romos 
bažnyčios dėl jos vyresniškumo privalo klausyti visos kitos baž- 


nyčios. 

Antroji Dalis. 


Nuo Konstantino Didžiojo iki Karolio Didžiojo (313—800 m.). 


Pagonijos gaišimas ir kūrimasis jos vietoje kata- 
likų Bažnyčios. 


Pagonijos gaišimas ir krikščionijos plitimas 
Romos valstybėje. 


Konstantinas Didysis ir Bažnyčia. 


Bažnyčia, Konstantinui viešpataujant įgijusi laisvę, galėjo 
viešai darbuotis. Jau persekiojimų laiku ji buvo pritraukusi dide- 
lius būrius pagonių, ieškančių tiesos. Dabar reikėjo jai perstatyti 
visa pagonių draugija naujo mokslo pagrindais. Konstantino Di- 
džiojo nuopelnas, kad jisai stengės tame darbe padėti Bažny- 
čiai. Atleido vyskupus ir kunigus nuo mokesčių, valstybės 
teismų ir viešų darbų, kaip nuo jų buvo atleisti pagonių kunigai 
ir kai kurie kiti luomai. Sugrąžino Bažnyčiai turtus, atimtus jai 
persekiojimų laiku. Padėjo krikščionims bažnyčias statyti. Patsai 
pastatė daug gražių bažnyčių (Romoje, Konstantinopolyje, Pale- 
stinoje). Valstybės viršininkus skyrė daugiau krikščionis. Užgynė 
miestuose dirbti šventomis dienomis darbą. Palengvino sunkų 
vergų likimą. Uždraudė skirti vergus tėvus nuo vaikų, žmonas 
nuo vyrų. Taigi vergai galėjo turėti savo šeimą. Palengvino vergų 

paleidimą. Krikščionys dažnai tūkstančius vergų paleisdavo be jokio 
atlyginimo, Stengėsi sutvirtinti griūvančią pas pagonis šeimą, pasun- 
kindamas išsiskyrimą. Kovojo prieš pagonių paprotį išmesti savo 
vaikus, teikdamas iš valstybės iždo pašalpos vaikams maitinti- 
Sumažino bausmių žiaurumą, uždraudė nusidėjėlius kalti prie 
kryžiaus, ženklinti kaktą įkaitinta geležim. Pagreitino teismo pro- 
cesą, kad kaltinamieji nebūtų perilgai laikomi kalėjimuose. Pago- 
nys žinojo, kad visa tai daroma KEG tikėjimo įtakoje ir 
vis labiau ėmė gerbti jo mokslą: 

Konstantinas, globodamas krikščionių tikėjimą, paliko pa- 
gonims laisvę savotiškai garbinti senuosius dievus, by tik tai 
būtų daroma viešai. Tiktai vėliau nuveikęs -Licinijų (324) ir vienas 
paėmęs visą valstybę valdyti, atviriau stojo krikščionių pusėje, 
ragino visus atsižadėti pagonijos burtų, bet ir tada prievartos 
priemonių prieš pagonis nevartojo. Jei to laiko rašytojai ir mini 
apie pagonių bažnyčių uždarymą, reikia suprasti vietos, pagarsė- 
jusios tvirkinančiomis apeigomis arba dideliu žmonių apgaudi- 
nėjimu, paleistuvystės ir šarlatanizmo lizdus. Vietomis krikščio- 
nys, kur jų buvo dauguma, griaudavo tuščias palikusias pago- 
nių bažnyčias. 

Pagonija, neberemiama ciesorių valdžios, ėmė gaišti, ir pa- 
gonys greitai virto į krikščionis. Tarp naujai įtikėjusųjų nemaža 
atsirasdavo ir tokių, kurie virto krikščionimis ne iš įsitikinimo, 
bet iš noro ciesoriui prisigerinti. Todėl nors krikščionių skaičius 
labai padidėjo, užtat atvėso tikėjimo karštumas. Be to atsirado 
krikščionių tikėjimui naujas pavojus iš to, kad Romos ciesoriai 
kartais savinosi dvasišką valdžią ir kišosi į Bažnyčios valdymą. 

Ciesorius Konstantinas, aukštindamas krikščionių tikėjimą, 
negalėjo palikti paniekinime brangių vietų, pašvęstų Jėzaus Kris- 
taus gyvenimu ir kančia. Dievobaiminga ciesoriaus motina šv. 
Elena, nuvykusi į Palestiną, liepė sugriauti paleistuvystės dievų 
stovylas, pastatytas Kristaus grabo vietoje ir Kalvarijos kalne. 
Begriaunant apačioje atrasta kryžiaus medis, ant kurio mirė pa- 
saulio Atpirkėjas. Toje vietoje šv. Elena pastatė gražią bažnyčią 
ir joje padėjo vieną brangios relikvijos dalį, kitą gi nusiuntė 
savo sūnui. 

Konstantinas buvo išmintingas, veiklus, rūpestingas valdo- 
vas. Didžiausias jo nuopelnas, kad savo gyvenimo tikslą buvo 
pasistatęs įvesti krikščionių tikėjimą viešpatavimą. Nebuvo tačiau 
laisvas ir nuo ydų. Iki amžiaus galo nepasikrikštijo, krikštą te- 
priėmė mirdamas (337). Šešėlį meta ant jo neišaiškintas pasmer- 
kimas mirti artimų giminaičių (sūnaus ir žmonos). Betgi nežiū- 
rint to viso, Konstantino nuopelnai taip buvo žymūs, kad isto- 
rija davė jam vardą Didžiojo. 


Konstantino sūnus 


Konstancijus, kurs ilgainiui vienas paėmė valdžią imperijo ; 
neišlaikė savo tėvo tolerantiškos politikos. Visiškai pasidavė 
arijanams ir smarkiai vargino katalikus. Skaudžiai uždrausdamas 
stabmeldžių aukas ir kitas apeigas, užgavo ir suerzino pagonis, 
kurių daug dar buvo, ypatingai tarp aukštesniųjų Romos gimi- 
nių. Pagonys tebebuvo daugumas senatorių, filosofų ir kitų 
mokytų vyrų. Tuo tarpu krikščionys suskilo. Nuolatiniai ginčai 
katalikų su arijanais piktino pagonis. Jie laukė tiktai patogios 
valandos atgauti valdžiai į savo rankas. 


Pagonių reakcija. 


Pagonių vadovas pasidarė Julijonas, Konstantino Didžiojo 
broliavaikis. Konstancijui užžengiant į sostą, kareiviai išžudė Kon- 
stantino Didžiojo giminę, skelbdami, kad tik jo sūnūs teturi tei- 
sę viešpatauti. Teišliko gyvi Konstantino Didžiojo brolio du 
sūnu: silpnaprotis Galijus ir jaunytis Julijonas. Julijonas buvo auk- 
lėjamas krikščionių tikėjime arijanų vyskupų, todėl pažino jį iš- 
kreiptą. Bijodamas savo pusbrolio ciesoriaus Konstancijaus, veid- 
mainingai rodėsi krikščioniu, bet širdies gilumoje neapkentė 
krikščionių tikėjimo. Naudodamies tuo, pagonių filosofai surna- 
nė įkvėpti Julijonui prisirišimą prie pagonystės. Julijonas rengėsi, 
įgijęs valdžią, sugrąžinti Romos imperijoje pagonių tikėjimo vieš- 
patavimą. Konstancijus, nepermanydamas Julijono veidmainystės, 
pavedė jam Galijos valdymą. Kareiviai paskelbė Julijoną ciesoriu, 
ir jisai buvo jau beeinąs su kariuomene atimtų nuo Konstan- 

cijaus sosto, bet tuo tarpu mirė Konstancijus, ir Julijonui be kovos 
teko vyriausia valdžia valstybėje. 

Dabar Julijonas ryžosi įvykinti seniai svajotus savo su- 
manynus. Nedrįsdamas iš karto užginti įsigalėjusio krikščionių 
tikėjimo, stengėsi palengva jį silpninti, šalindamas krikščionis 
iš aukštesniųjų vietų, neleisdamas jiems mokslų eiti, pataikau- 
damas tamsioms pagonių minioms. Ne vienoje vietoje pagonys, 
pasitikėdami ciesoriaus užtarymu, griovė krikščionių bažnyčias, 
novijo katalikus. Julijonas gi manė, kad nedidelis esą daiktas, jei 
dešimts graikų nužudysią vieną galiliejietį (taip jisai, niekinda- 
mas, vadino krikščionis). Jų Kristus liepiąs jiems kantriai nešti 
persekiojimus ir skriaudas. 

Julijonas norėjo įkvėpti pagonims artimo meilę ir pasišven- 
timą, kurį matė pas krikščionis. Todėl reikalavo nuo pagonių 
kunigų doro gyvenimo, įsakė jiems nelankyti teatrų ir žsmuklių, 
liepė sakyti pamokslus, šelpti pavargėlius, statyti ligonines. Ro- 
dydamas pagonims dievobaimingumo pavyzdį, patsai. nešiojo 
medžius aukoms deginti, knebinėjo su peiliu aukoms užmuštų 
gyvulių vidurius, mokėjo iš atminties daugybę visokių užkeiki- 
mų, žavėjimų ir maldų į visokius dievus. Bet nieko nepadėjo 
visas Julijono uolumas. Pagonių jisai tuo nepataisė, patsai tiktai 
apsijuokė, stengdamasis taip gaivinti mirštančią pagoniją. Tuo 
tarpu valstybės tvarka pradėjo irti Kai. kuriose šalyse kilo 
maištų. Julijonas visai nerėikalingai įsipainio jo į karą su persais 
ir joje atrado mirtį (363 m.). 

Julijonui viešpataujant, pagonija, susirinkusi paskutines savo 
jėgas, dar kartą mėgino nuveikti krikščioniją Buvo tai paskuti- 
nis pagonijos pasipurtymas. 


Krikščionių tikėjimo laimėjimas. 

Julijono įpėdinis Jovijonas suteikė pagonims ir krikščionims 
lygią tikėjimo laisvę. Taip pat elgėsi Jovijono įpėdinis Valentini- 
jonas. Tuo laiku pagonių skaičius taip sumažėjo, kad ciesorius 
Gracijonas galėjo jau išleisti įstatymą, atimantį pagonių kunigams 
algas, mokamas jiems iš valstybės iždo, ir žemes, priderinčias 
stabmeldžių bažnyčioms. Stabmeldystė nustojo būti Romos impe- 


rijoje viešpataujantis tikėjimas, bet jos išpažinimas nebuvo gina- 
mas. Tiktai Gracijono įpėdinis Teodozijus liepė griauti stabmel- 
džių bažnyčias ir užgynė pagonių tikėjimo išpažinimą 
(391). Bet pagonių niekas nežudė, kankinių jie neturėjo. Jų apei 
gos buvo praktikuojamos, kame daug dar tebebuvo pagonių, 
taigi ciesoriaus įsakymas nebuvo vykdomas. Tik šešto šimt- 
mečio pabaigoje pagonija pragaišo visoje Romos valstybėje. 
Taip pasibaigė ilga kova pagonijos su krikščionių tikėjimu. 
Atsigyvenusi savo amžių, sugriuvo ji savaime ir užleido vietą 
tobulesniam mokslui, nešančiam žmonėms tikrąjį Dievo apreiški- 
mą, aukštesnę dorą ir geresnį visuomenės sutvarkymą. 


Herezijos. 


Viešpataujant Konstantinui Didžiajam, įėjo į Bažnyčią ne- 
maža pagonių, priėmusių krikščionių tikėjimą be tvirto įsitikini- 
mo. Jų nuomonės ir gyvenimas nesutiko su krikščionių mokslu 
ir jo įsakais. Tie nauji krikščionys arba, teisingiau sakant, 
apkrikštyti pagonys mėgino prie savo pažiūrų ir palinkimų pri- 
taikinti Kristaus mokslą ir savotiškai jį išaiškinti. . Tokia. raciona- 
listiška herezija buvo arijanų. 


a) Arijanai. 

Gnostikai, daugelis pagonių ir net krikščionių manė, kad 
neišpasakomas, nepasiekiamas Dievas negalėjo turėti tiesioginių 
santykių su materialiniu pasauliu, negalėjo jo sutverti. Todėl iš- 
galvojo tarpininkus, kurie jungtų pasaulį su begaliniu Dievu. 
Panašią nuomonę ėmė skelbti ketvirtojo amžiaus pradžioje Arijus, 
Aleksandrijos bažnyčios kunigas. Jis mokė, kad Jėzus Kristus 
nėsąs tikras Dievas, lygus savo esybe Dievui Tėvui, bet buvęs 
jo sutvertas. Dievas Tėvas išaukštinęs Jėzų Kristų, suteikęs jam 
dievišką galybę ir per jį sutvėręs matomąjį pasaulį. Atmetus Arijui 
Jėzaus Kristaus dievystę, amžinumą ir lygumą su Dievu Tėvu, 
reikėjo atmesti ir paslaptis švenčiausios Trejybės, Dievo Sūnaus 
įsikūnijimą ir žmonių giminės atpirkimą jo nuopelnais, tai gi 
krikščionių tikėjimo pamatines tiesas. Bet Arijaus mokslas dėlto 
ir tiko labai ką tiktai įtikėjusiems pagonims, nenorintiems nulenkti 


savo proto prieš krikščionių tikėjimo paslaptis. Atrado jis daug 
šalininkų Aleksandrijoje, tarp Libijos vyskupų ir Azijoje. Alek- 
sandrijos vyskupas Aleksandras atskyrė Arijų nuo Bažnyčios. Bet 
tai nesuturėjo naujo mokslo plitimo. 

Tuo tarpu ciesorius Konstantinas, atėmęs ir Licinijaus rytų 
šalį, atvyko čionai vildamasis, kad rytų šalies vyskupai padės jam 
visoje valstybėje tvirtinti krikščionių tikėjimą, ir nusiminęs 
sužinojo, kad patys vyskupai nesutinka, ir tai dėl dalykų, kurie 
jam rodėsi menki.Tiktai vyskupas Hozijus tejtikino jį, kad Arijaus 
paklydimas užgauna pamatines krikščionių tikėjimo tiesas. Nutil- 
dyti ginčams Konstantinas ciesorius, susitaręs su popiežiu Sil- 
vestru, sukvietė 325 metais į Nikėją visuotiną vyskupų susirinki- 
mą. Bažnyčios istorijoje buvo tai pirmas toksai iškilmingas vys- 
kupų susivažiavimas. Tarp atvykusių vyskupų buvo tokių, 
kurie tebeturėjo kančių ženklus iš persekiojimo laikų. Ciesorius 
patsai dalyvavo susirinkime. Nikėjos susirinkimas pripažino Arijaus 
mokslą klaidingą ir įsakė visiems tikėti, kad Jėzus Kristus yra 
tikras Dievo Sūnus, lygus Dievui Tėvui ir vienos su juo esmės 
Arijus atsisakė pasiduoti susirinkimo nusprendimui ir buvo cie- 
soriaus ištremtas į Ilyriją. 

Nikėjos susirinkimo nusprendimas neužbaigė kilusiųjų ginčų. 
Arijanai mokėjo atgauti ciesoriaus malonę ir, pasitikėdami jo už- 
tarymu, stengėsi pašalinti katalikų vyskupus iš vyskupijų ir pa- 
statyti jų vietoje savo šalininkus. Šv. Antanazas ir kiti katalikų 
mokslo gynėjai buvo neteisingai apskųsti ciesoriui ir ištremti iš 
savo vyskupijų į tolimus kraštus. Ypatingai daug reikėjo katali- 
kams nukentėti, viešpataujant Konstantino Didžiojo sūnui Kon- 
stancijui, karštam arijanui ir smarkiam katalikų mokslo persekio- 
tojui. Konstancijaus įpėdinis Julijonas, norėdamas padidinti ginčus 
katalikų su arijanais, leido ištremtiėsiems vyskupams sugrįžti į 
“savo vyskupijas. Julijonui persekiojant krikščionių tikėjimą, ginčai 
šiek tiek nutilo. Patys arijanai suskilo. 381 metais visuotinas 
Konstantinopolio susirinkimas dar kartą patvirtino katalikų mokslą 
apie Dievo Sūnaus ir Šventosios Dvasios dievystę. Popiežiui 
Damazui, su pagalba katalikiškai tikinčiojo ciesoriaus Teodozijaus, 
pavyko suvienyti su Bažnyčia daug arijanų vyskupų. Baigiantis 

ketvirtam amžiui, Arijaus herezija žymiai susilpnėjo ir pagalios 
pragaišo Romos valstybėje. Ilgiau ji išsilaikė pas vokiečių tau- 
tas: gotus, longobardus, vandalus ir kitas. 


6) Pelagijanai. 

Gnostikai-manichiejai skelbė, kad žmogaus prigimtis esanti 
visai pagedusi, žmogus nieko gero negalįs padaryti. Tuo mokslu 
daugelis krikščionių teisino savo palaidą gyvenimą. Prieš juos 
stodamas griežtos doros vienuolis Pelagijus mokė, kad jokia 
pirmųjų tėvų nuodėmė nesusilpninus ir nepagadinus žmogaus 
prigimimo, todėl nereikalinga esanti žmogui antprigimtinė Dievo 
pagalba, vadinama malone, ir žmogus galįs prigimtomis savo 
jėgomis užsipelnyti išganymą. Pelagijui atmetant pirmapradę nuo- 
dėmę ir Dievo malonės reikalingumą, tuo pačiu nebereikalinga 
darėsi malda, krikštas, Jėzaus Kristaus įsikūnijimas, kančios ir 
nuopelnai. Iš krikščionių tikėjimo bebūtų likęs sausas deizmas, 
kokį XVIII amžiuje skelbė Ruso. Toksai mokslas, svetimas krikš- 
čionims, labai tiko pagonims, remiantiems dorą prigimtomis vien 
žmogaus jėgomis (stoicizmas). 

Pelagijui iš Italijos persikėlus į Afriką irėmus čionai skleįsti 
savo klaidingas nuomones, pirmiausiai stojo pries jį mokytas 
Hiponos vyskupas šv. Augustinas. Jisai iš savo gyvenimo prityrimo 
žinojo žmogaus silpnumą ir Dievo malonės reikalingumą. Šv. 
Augustinas. savo raštais išaiškino Bažnyčios mokslą apie malonės 
reikalingumą, pirmąją "nuodėmę, žmogaus prigimties pagedį. 
mą. Afrikos vyskupai, kartkartėmis perkratę susirinkimuose Pe- 
lagijaus mokslą, pripažino jį klaidingą. Susirinkimų nusprendimus 
patvirtino Romos popiežiai, ir šv. Augustinas teisingai galėjo 
pasakyti, kad Roma prabilusi, dalykas pabaigtas, tepasibaigia ir 
paklydimas. Pelagijaus šalininkų nedaug tebuvo, tais klausimais 
daugiausia užsiimdavo Ežio gyvenime pelagianizmas nebu- 
vo prigijęs. 

e) Nestorijanai. 


Dar nebuvo nutilę Afrikoje. ginčai, Pelagijaus iššaukti, o jau 
rytų šalyje kilo nauja herezija. Konstatinopolio patrijarkas Nesto- 
rijus atskyrė Jėzuje Kristuje du asmeniu: dieviškąjį ir žmogiškąj . 

Dievo Sūnus neprisiėmęs žmogaus prigimimo, bet gyvenęs tiktai 
Jėzuje, Marijos sūnuje, taip, kaip žmogus gyvenąs kieno namuo- 
se arba vilkįs rūbą. Todėl ir Jėzaus Kristaus kančia negalinti būti 
pripažinta Dievo Sūnui, bet tiktai žmogiškajam Jėzaus prigimimui. 
Marija nepagimdžiusi Dievo Sūnaus, bet tiktai žmogų, todėl ne- 
galima esą jos vadinti Dievo Gimdytoja. Taigi pagal Nestorijaus 
mokslą ne Dievas, bet kažikoks žmogus kentėjęs ir miręs ant 
kryžiaus, ir žmonių giminės atpirkimo, į kokį tiki krikščionys, nė 
būte nebūtų buvę. 

Nestorijaus pamokslai padarė didelį papiktinimą Konstatino- 
polyje. Aleksandrijos patrijarkas šv. Kirilas, išgirdęs apie Nesto- 
rijaus paklydimą, tuojau pranešė Romos vyskupui šv. Celestinui, 
taip rašydamas: „Senovės bažnyčių paprotis reikalauja, kad tokie 
dalykai būtų Tavo Šventenybei pranešami. Todėl teikies nutarti 
tą dalyką, kad mums aišku būtų, ar turime užlaikyti draugystę 
su Nestorijumi, ar ne“, Šv. Celestinas, susirinkęs vakarų atstovus 
vyskupus, nusprendė, kad Nestorijaus mokslas klaidingas, ir pa- 
reikalavo, kad Nestorijus jį atšauktų. Tada Nestorijus išprašė nuo 
ciesoriaus Teodozijaus II sukviesti į Efezą visuotiną susirinkimą 
(431 metais). Popiežius, nenorėdamas priešintis ciesoriui, sutiko 
susirinkimą sukviesti, siųsdamas tačiau į Efezą savo atstovus 
laikė dalyką išspręstą. Vyskupų susirinkimas Efeze priėmė šv. 
Celestino nusprendimą, atskyrė Nestorijų nuo Bažnyčios ir atėmė 
jam vyskupystę. Nemažas tačiau Syrijos vyskupų skaičius nepa- 
sidavė popiežiaus ir visuotino susirinkimo nusprendimui. Nesto- 
rijanai, išginti ciesoriaus iš Romos valstybės, persikėlė į Persiją 
ir patraukė į savo pusę Persijos katalikus. Persų, o paskui arabų 
valdovai leido nestorijanams laisvai išpažinti savo tikėjimą. Iš 
Persijos Nestorijaus mokslas buvo paplitęs po Mezopotamiją, 
Arabiją ir pasiekęs net Indijos ir Kynų žemes. Dvyliktame am- 
žiuje būta visuose tuose kraštuoše apie 120 nestorijanų vyskupų, 
Pakliuvę į turkų valdžią, nestorijanai ėmė greitai gaišti, ir dabar 
vos beliko nedidelis ių skaičius Kurdistane. 


d) Donatistai. 
Jau Tertulijono laikais pasireiškė Afrikoje nesveikas rigo- 


rizmas. Jis 4 šimtmečio pradžioje privedė prie donastistų schiz L 

mos. Kraštutiniai rigoristai nepripažino Kartageno vyskupo Ce- 
cilijano dėl to, kad esąs kankiniams nepalankus, jį pašventinęs 
vyskupas, kurs persekiojimo metu išdavęs šventas knygas. Pa- 
skui nebepripažino katalikų krikšto ir kitų sakramentų. Vadino 


save kankinių bažnyčia, katalikus išdavikų šalininkais ir skelbė | 


nesidraugauti su jais. Vyskupų teismas Romoje, ištyręs bylą, 
pripažino Cecilijaną teisėtu vyskupu, ciesorius liepė donatistams 
atiduoti užgrobtas bažnyčias. Donatistai nenusileido, džiaugda- 
mies galėsią likti kankiniais. Suorganizavo savo bandas, kurios 
užpuldinėjo katalikus, mėgino daryti socialinę revoliuciją, palai- 
kydami vergus, skolininkus.' Prie tos progos ieškojo mirties nuo 
kitų arba patys nusižudydavo. . 

Atgavę iš katalikų bažnyčias, deziniekavo jas plovimais, 
altorių grandymais, kad jokio katalikiško susitepimo neliktų. Af- | 
rikos bažnyčia suskilo pusiau ir per 100 metų donatistai fanati- | 
kai kėlė sumišimus. Pagaliau šv. Augustinui pavyko bent kiek 
nuraminti sukurstytus fanatikus. Jis išaiškino, kad Sakramentų 
galia pareina ne nuo teikėjo šventumo, bet nuo Kristaus įstaty- 
mo, kad Bažnyčia nėra šventųjų draugija, bet joje yra ir nusi- 
dėjėlių. Daugelis donatistų susitaikė su Bažnyčia. Jų liekanos 
teišnyko, atitekus Afrikai į arabų valdžią. Iš donatistų schizmos 
matyti, kokių didelių sumišimų gali sukelti perdidelis griežtumas, 
jei jis nėra tvarkomas Bažnyčios. 


e) Monofizitai. 


Kova su Nestorijaus mokslu pastūmė kai kuriuos į visai 
priešingą kraštutiniškumą — monofizitų hereziją Pirmuoju jos 
platintoju buvo Eutikis, Konstantinopolio vienuolyno viršininkas. 
Mokė jisai, kad Jėzaus Kristaus asmenyje žmogaus prigimimas 
taip susiliejęs su Dievo, jog palikęs nebeženklus. Anot to mok- 
slo, Jėzus Kristus nebuvęs žmogus ir neturėjęs žmogaus prigi- 
mimo, jausmų ir valios. 

Konstantinopolio patriarkas Flavijanas pasmerkė Eutikį, jis 
šaukėsi popiežiaus teismo, bet nesitikėdamas Romoje rasti užta- 
rymo, gerinosi drauge ciesoriui Teodozijui ir Aleksandrijos pa- 
triarkui Dioskorui. Popiežius Leonas I, ištyręs visą dalyką, patvir- 

tino ir pagyrė Flavijano pasielgimą. Bet Eutikis nesutiko ir iš- 
prašė nuo ciesoriaus sukviesti visuotiną susirinkimą. Ciesorius 
Teodozijus II paskyrė vietą susirinkimui Efeze ir sukvietė į įj 
daugiausia Eutikio šalininkų, pirmininkavimą susirinkime pavedė 
puikybės pilnam nesusivaldančiam Aleksandrijos patriarkui Dios- 
korui, kurs, atvadinęs į bažnyčią sufanatizuotų vienuolių ir ka- 
reivių, privertė nugąsdintus vyskupus pasirašyti po dekretu, 
išteisinančiu  Eutikį, atėmė vyskupijas katalikų vyskupams. 
Ciesorius  Teodozijus II patvirtino visus to susirinkimo 
dekretus. Popiežius Leonas I, gavęs žinią, kaip buvo atliktas 
Efezo susirinkimas, išleido raštą į vyskupus ir ciesorių, reika- 
laudamas pakeisti Efezo susirinkimo dekretus. Tačiau ciesorius 
neatšaukė savo įstatymo ir tiktai, mirus Teodozijui II, jo įpė- 
dinis Marcijonas pasirūpino grąžinti Bažnyčiai vienybę ir 551 
metais sukvietė naują vyskupų susirinkimą į Chalkedoną. Tas 
susirinkimas pasmerkė Eutikio mokslą, atskyrė nuo Bažnyčios 
monolizitų vadą  Dioskorą. Kada kai kurie Azijos vys- 
kupai abejojo, ar popiežius patvirtino Chalkedono susirinkimo 
nusprendimus, ciesorius Marcijonas abejojimui pašalinti prašė 
Leono I, kad išleistų tam tikrą raštą paskelbti visose rytų 
bažnyčiose. - 

Bet nei popiežių, nei visuotino susirinkimo nutarimai ne- 
įveikė įsikarščiavusių heretikų atkaklybės labiausiai dėlto, kad 
mirus Marcijonui, ciesoriai vėl pradėjo kištis į tikėjimo dalykus. 
Krikščionys pasidalijo į partijas ir vedė tarp savęs piktinančius 
ginčus. Daugelį vyskupų vietų užėmė herezijos šalininkai. Kon- 
stantinopolio patrijarkas Akacijus visai buvo atsiskyręs nuo kata- 
likų Bažnyčios (Akacijaus shizma 484—519), ir taip per kelias de- 
šimtis metų visai buvo nutrūkus vienybė tarp rytų ir vakarų 
Bažnyčios. Tiktai 519 metais popiežiui Hormizdai pavyko suvie- 
nyti su Bažnyčia, padedant Justinijonui ciesoriui, dauguma, ry- 
tinių vyskupų. Sugrįžę į tikėjimo draugiją turėjo pasirašyti 
po Hormizdos formula, jog pasmerkią Nestorijaus ir Eutikio klai- 
das ir pasižadą laikytis vienybės su popiežiu. Daug vyskupų 
pasirašė po ta formula ir tuo paliko aiškų patvirtinimą Romos 
vyskupo valdžios visoje Bažnyčioje. 


L lakis 


Bet daug monofizitų nenorėjo išsižadėti savo klaidų. Mo- 
nofizitai patraukė į savo pusę Armeniją, Syriją ir Palestiną. Kitu 
keliu, iš Aleksandrijos, monotizitų mokslas išsiplėtė po Aigipią 
ir Abisiniją. Sirijos monofizitai vadinasi jakobitais, Aigipto — 
koptais. Paskui nuo monofizitų atskilo atskira monoteletų šaka. 

Nestorijanų, monofizitų ir monoteletų herezijos per 300 
metų kurstė nepasibaigiančius savitarpio ginčus tarp krikščionių 
rytuose ir taip nenaudingai aikvojo jų dvasios jėgas. Visiškai 
kitas buvo krikščionių gyvenimas vakaruose. Čionai ginčų dėl 
tikėjimo buvo daug mažiau. Bažnyčia visas savo jėgas galėjo 
sunaudoti tam, kad įkvėptų krikščioniškos dvasios naujai įtikėju 
sioms pagonių tautoms ir sutvarkytų jų gyvenimą pagal Kri- 
staus mokslą. 


Bažnyčios tėvai. 


Persekiojimo laiku, kada krikščionių tikėjimas plito  dau- 
giausia tarp prastų žmonių, maža tebuvo mokytų krikščionių 
rašytojų. Bažnyčiai įgijus laisvę, žymiai padaugėjo turtingų ir 
apšviestų krikščionių skaičius. Atsirado tarp krikščionių daug 
rašytojų, kurie mokslu ir kalbos dailumu netiktai prilygo pago- 
nių rašytojams, bet ir pralenkė juos. 

Tas mokslas ir literatūros klestėjimo laikas (330—460) turi savo 
ypatingų žymių, kurios jį skiria nuo pirmųjų amžių. Vakaruose Bažny- 
čios rašytojai berašo tik lotyniškai, moksle beveik prilygsta rytų rašy- 
tojams, o poezijoje net pralenkia iuos. Tačiau ir šiuo laiku vadovavimas 
mokslui palieka rytuose. Apologetika, lig šiol stovėjusi priešakyje, už- 
leidžia savo vietą polemikai su heretikais. Tačiau nuo penktojo 
amžiaus antrosios pusės prasideda mokslo. kritimas, maža beatsi- 
randa žymių mokslo vyrų (paskutiniai — Gregorius Didysis vaka- 
ruose ir Damaskietis rytuose). Teologijos mokslo plėtojimąsi stabdė 
rytuose cezaropapizmas (ciesorių kišimasis į tikėjimo dalykus), va- 
karuose — laukinių tautų užplūdimas. 


a) Rytų Bažnyčios tėvai. 3 

Šv. Atanazas (296—373) dar tebebūdamas dijakonas, vi- 
suotiname Nikėjos susirinkime pasižymėjo mokslingu ir gabiu 
tikėjimo tiesų gynimu. Likęs Aleksandrijos vyskupu (328), buvo 

tvirčiausias katalikų tikėjimo gynėjas kovoje su arijanais, kurie 
ką tiktai įmanydami darė, norėdami išversti tą tvirčiausią Bažny- 
čios šulą.  Skundžiant arijanams, buvo „kelis kartus ištremtas 
į svetimas šalis arba turėjo slapstytis savo vyskupijoje nuo per- 
sekiotojų. Būdamas 46 metus vyskupu, 20 metų praleido ištrė- 
mime Bet ir svetur būdamas, nenustojo raštais tvirtinęs Bažny- 
čios. Julijonas ciesorius išleido prieš šv. Atanazą mirties de- 
kretą už tai, jog, jam viešpataujant, drįsęs krikštyti aukštos kil- 
mės graikes. Tokio pat dekreto susilaukė šv. Atanazas nuo 
Valenso ciesoriaus, karšto arijano. Šv. Atanazas pergyveno vi- 
sus persekiotojus ir amžiaus gale sugrįžo į savo vyskupiją. Prieš 
mirtį galėjo pasigėrėti savo vargais, susilaukęs beveik visiško ari- 
janizmo pragaišimo. Parašė apologiją prieš pagonis, daug pole- 
miškų raštų prieš arijanus. Buvo geras teologas. Jo raštai pasi- 
žymi kalbos aiškumu ir griežtumu. 

Šv. Bazilijus (330—379), vadinamas Didžiuoju, gimė Ka- 
padokijoje iš turtingų ir dievotų krikščionių tėvų. Ėjo 
mokslus Kezarėjoje, Konstantinopolyje ir Atenuose ir, nors klau- 
sė pagonių mokytojų ir matė aplink save palaidą didelių miestų 
gyvenimą, išlaikė karštą tikėjimą, kurį buvo iš namų išsinešęs. 
Šv. Gregorijus, jo prietelius ir mokslų. draugas, rašo apie šv, 
Bazilijų, jog, būdamas Atenuose, težinojęs kelią, tiktai į mokyklą 
ir bažnyčią. Pabaigęs mokslus, šv. Bazilijus sugrįžo į gimtinį 
miestą ir norėjo, sekdamas savo tėvo pėdomis, užsiimti iškalbos 
mokymu, bet paskui, sumanė likti vienuoliu. Pažinti vienuo- 
lių gyvenimui aplankė Syrijos, Palestinos ir Aigipto tyrumas, ka- 
me gyveno dideli atsiskyrėlių būriai. Arti prisižiūrėjęs į jų gy- 
venimą, įsitikino, kad. nėra jame kartais tvarkos. Sugrįžęs į tė- 
viškę, surinko aplink save vienuolių būrį, sutaisė juos į tam tikrą 
draugiją ir parašė jai įstatus. Jų lig šiol tebesilaiko rytų bažny- 
. čios vienuolynai (bazilijonai). Išrinktas kapadokiškės Kezarėjos 
vyskupu, šv. Bazilijus parodė didelę drąsą, gindamas Bažnyčios 
mokslą kovoje su arijanais. Iškalba šv. Bazilius prilygsta gar- 
siausiems „savo amžiaus pamokslininkams. Parašė dvi knygi 
prieš arijanus, daug pamokslų, pedagogikos ir asketikos raštų. 
Jo raštai dėl kalbos gražumo buvo skaitomi net pagonių. Šv. 


Žaid 


Bazilijus tai daugiausia praktikos veikėjas, romėnas tarp graikų. 
Davė įstatus vienuoliams, sutvarkė liturgiją. Pasižymėjo labda- 
rybe. Kezarėjoje pastatė daug namų pavargėliams priglausti. 


Šv. Jonas (343—404), dėl iškalbos gražumo vadinamas 
Auksaburniu, gimė Antiokijoje iš turtingų tėvų. Išėjo mokslus 
garsioje to miesto mokykloje, buvo geriausias garsaus retorikos | 
mokytojo Libanijaus mokinys. Baigęs mokslus, gyveno vienuo- 
liškai, atsidavęs griežtos askezos praktikoms. Pašvęstas kunigu, 
pagarsėjo Antiokijoje pamokslais, kurių klausytų susirinkdavo 
žmonių didžiausios minios. Ciesorius Arkadijųs parkvietė garsų 
pamokslininką į Konstantinopolio vyskupus. Būdamas ciesoriaus 
miesto vyskupu, šv. Jonas savo šventumu ir rūpestingumu apie 
žmonių išganymą įgijo didelę gerų katalikų meilę, bet drauge 
ir neapykantą dvariškių, kuriuos dažnai per pamokslus draudė 
nuo nedorų darbų. Neužtylėjo nei ciesorienės piktinančio elgi- 
mosi. Dėl to buvo ištremtas iš Konstantinopolio. Bet miesto 
gyventojams reikalaujant, ciesorius turėjo sugrąžimti mylimąjį jų 
ganytoją. Tačiau netrukus šv. Jonas vėl buvo ištremtas pra- 
džioje į Armeniją, paskui į Kaukazą. Varė pėsčią.  Nuvargintas 
kelionės sunkumu ir nežmonišku su juo kareivių elgimosi, 
mirė kelyje. Jo paskutiniai žodžiai buvo: „teesti garbė Dievui 
už viską. Amen“. Paliko labai daug raštų, ypatingai pamokslų, 
stenografiškai jam bekalbant užrašytų. 


Šv. Gregorius Nazianzietis (326 — 389), šv. Bazilijaus 
artimiausias draugas, mokslingu tikėjimo tiesų išaiškinimu pra- 
lenkė kitus bažnytinius rašytojus ir užsipelnė teisingai teologo 
vardą. Šalindamasis nuo šio pasaulio rūpesčių, žymią “dalį savo 
amžiaus praleido tyruose. Pragarsėjo pamokslais. Išrinktas bu- 
vo, Konstantinopolio vyskupu, bet kilus dėl jo nesutikimams, 
atsižadėjo tos vietos. Pabaigė amžių savo tėviškėje atsidavęs 
askezai, užsiėmęs literatūra, poezija.  Sudėjo daug dvasiškų 
giesmių. L 
6) Vakarų Bažnyčios tėvai. 

Šv. Ambrozijus (333—397), aukštos kilmės, išėjęs. mo- 
kslus Romoje, buvo pradžioje advokatas, paskui Ligurijos krašto 

viršininkas. Mirus Medijolano vyskupui, arijanų šalininkui, ka- 
da kunigai ir žmonės susiėjo naujo vyskupo rinkti, atvyko 
ir šv. Ambrozijus, kaipo krašto viršininkas, tvarkai palaikyti 
ir visai netikėtai buvo išrinktas vyskupu. Ciesoriui Valen- 
tinijonui I patvirtinus tą išrinkimą, šv. Ambrozijus, kad ir 
nenoroms, prisiėmė ant savęs nukritusią naštą. Savo ne- 
mažus turtus paliko pavargėliams šelpti ir visai atsidavė savo 
naujoms pareigoms. Buvo įtakingiausias asmuo vakariaėje im- 
"perijos dalyje, drąsus, nesilenkė prieš jokias sunkenybes. Visados 
stojo teisės ir teisybės pusėje. Ciesorienei Justinai reikalaujant, 
kad arijanams būtų atiduota viena Medijolano bažnyčia, atsakė, 
kad vyskupui nepridera dalyti heretikams katalikų bažnyčių. Ne- 
truko šv. Ambrozijui drąsos bausti už blogus darbus net paties 
ciesoriaus. Teodozijus Didysis, užsirūstinęs ant Tesalonikos 
gyventojų, užmušusių jo karininkų, liepė išžudyti didelę jų dau- 
gybę (7000 —15000) nežiūrėdamas, kas kaltas, kas nekaltas. Am- 
brozijus, kaipo artimas ciesoriui asmuo, privačiai laišku nurodė, 
kad toks viešas krikščionių doros įžeidimas reikalauja atitaisymo, 
bet ciesorius nesusiprato pats atgailos daryti. Kada Velykų 
šventėse buvo beeinąs į bažnyčią, sutiko jį prie bažnyčios durų 
šv. Ambrozijus ir neįleido į vidų, bet įsakė pirma daryti viešą 
atgailą už savo kaltybę. Ciesorius po ilgo svyravimo pasidavė 
šv. Ambrozijaus reikalavimui, jam patariant išleido įstatą, -kad 
mirties dekretai nebūtų vykdomi be 30 dienų nuo jų išleidimo, 
tuo tarpu byla dar kartą privalo būti paduota ciesoriui patvir- 
tinti. 

Šv. Jono Auksaburnio ir šv. Ambrozijaus pavyzdžiai parodo, kaip 
anais jau laikais buvo didelė ir draugijai naudinga vyskupų vaklžia. Pas 
pagonis ciesoriaus valdžia buvo už viską aukščiau statoma. Katalikų gi 
vyskupai turėjo užtektinai drąsos ir nuo ciesorių reikalauti Dievo isa- 
kymų užlaikymo. Taip Bažnyčia valdė ciesorių sauvalią ir gynė žmones 
nuo jų neteisingo prispaudimo. L 

Užimtas įvairiais Bažnyčios ir valstybės reikalais, Ambrozijus 
rasdavo dar laiko netiktai papildyti savo mokslui teologijoje, bet 
ir rašyti. Vertė arba perdirbinėjo krikščionių graikų raštus 
pagonių rašytojų mintis, taikė krikščionių gyvenimui. Daugiausia 
žiūrėjo praktikos tikslų. Originalus asketikos raštuose. Garsus 

pamokslais. Palaikė ir sutvarkė bažnytinį giedojimą. Patsai parašė 
nemaža giesmių. 

Šv. Ambrozijui reikia iš dalies pripažinti šv. Augustino at- 
virtimas. 


Šv. Augustinas (354—430) prideri prie žymiausiųjų Baž- 
nyčios tėvų. Gimė Afrikoje Sagastos mieste iš tėvo pagonies ir 
motinos krikščionės, šv. Monikos. Eidamas mokslus dideliuose 
miestuose, neišsisaugojo nuodėmių. Buvo jį priviliojusi manikiejų 
sekta, girdamasi, kad duodanti pilną tiesos pažinimą. Šv. Augu- 
stinas dešimtį metų prisilaikė manikiejų, bet paskui pamatęs, kad 
jie patys mažai ką teišmano apie svarbiausiuosius žmogaus gy- 
venimo klausimus, atsitraukė nuo jų. Kartagene pragarsėjo kaipo 
geras iškalbos mokytojas. Ieškodamas platesnės vietos sostinėse, 
persikėlė į Romą, paskui gavo vietą iškalbos- mokytojo Mi- 
lane. Čionai, neatrasdamas nusiraminimo, vaikščiojo klausytų šv. 
Ambrozijaus pamokslų, kurie atidarė jam akis ir atvedė į katali- 
kų Bažnyčią. Apsikrikštydinęs ir metęs iškalbos mokymą, sugrįžo 
į savo tėviškę ir, apsigyvenęs joje, atsidavė maldai ir mokslui. 
Paskui buvo Hiponos vyskupas. Vispusiškai išlavintas, šviesaus, 
gilaus proto, turtingo giliomis mintimis, šv. Augustinas užima 
pirmą vietą tarp vakarinių Bažnyčios tėvų. Parašė labai daug 
įvairių knygų, šv. Rašto išaiškinimų, pamokslų. Kaipo rašytojas 
turėjo labai didelę įtaką ne tiktai savo laiko žmonėms, bet ir 
paskesniais amžiais. 


Šv. Hieronimas (342—420) gimė Dalmacijoje. Romoje 
mokėsi retorikos, tyrinėdamas senovės rašytojus. Padauginti savo 
žinioms, tų amžių papročiu, aplankė įvairius svetimus kraštus. 
Syrijos mieste Antijochijoje mokėsi graikiškos kalbos ir teologijos. 
Išėjęs į tyrumą gyveno vienuoliškai, skaudžiausiame asketizme, 
drauge mokydamasis hebraiškos kalbos. Konstantinopolyje klausė 
teologijos dėstymo pas garsiausią mokytoją Gregorijų Nazianzietį 
Sugrįžęs į Romą, kai kurį laiką buvo popiežiaus Damazo sekre- 
torius ir patarėjus. Būtų galėjęs likti jo įpėdiniu, bet savo raš- 
tuose plakdamas blogą gyvenimą aukštesniųjų Romos gyventojų 
luomų, sukėlė juos prieš save ir mirus Damazui pasitraukė iš 

Romos ir persikėlė į rytus. Aplankė Aigipto vienuolius ir paga- 
liau apsigyvenęs tarp vienuolių Palestinoje, atsidavė mokslui. Mo- 
kėsi aramaiškos kalbos, tyrinėjo šv. Raštą. 

Šv. Hieronimas mokyčiausias iš visų tėvų (vir trilinguis), 
nors ir ne taip genialus ir originalus kaip šv. Augustinas. Dėl 
mokslo visoko atsižadėjo. Buvo didelis žinovas senosios litera- 
tūros. Labai darbštus (Jo obalsis: labor omnia vincit improbus). 
Rašė labai daug. Išvertė iš hebraiškos į lotynišką kalbą šv. Raštą, 
parašė sunkesniųjų jo vietų išaiškinimą. Geruosius graikiškus ra- 
šytojus vertė į lotynų kalbą. Parašė pirmas bažnytinės literatūros 
istoriją. Karštas polemikas. Labai savo raštuose skaudžiai plakė 
heretikų mokslą ir nuklydimus nuo doros. 


Šv. Hieronimas pavyzdžiu ir raštais plačiai paskleidė aske- 
tiško gyvenimo pamėgimą net aukštesniuose luomuose, tarp aris- 
tokratų. Marcelė Romoje užsidarė savo rūmuose ir vienuoliškai 
gyveno su savo draugėmis. Paulė išvyko į Palestiną ir gyveno 
neturte, pasistačius vienuolyną Betliejuje. Ant jos kapo padėjo 
tokio turinio parašą: „čia ilsisi Seipijonų ir Pauliaus Emilijaus 
duktė, Grakchų ir Agamemnono ainė, pirmoji senate. Paliko gi- 
minę ir tėvynę, turtus ir vaikus, kad gyventų neturte Betliejuj 
prie tavo grabo, Kristau!“ Melanija Vyresnioji apsigyveno Alyvų 
kalne. Jos anūkė Melanija Jaunesnioji paveldėjo Valerijų giminės 
turtus, kurie davė metinių pajamų 116 milijonų frankų. Ji ištekėjo 
už taip pat turtingo vyro Pinijono. Vaikams mirus, jie pasiryžo 
išdalyti turtus pavargėliams ir asketiškai gyventi. Likvidacija tru- 
ko 11—13 metų. Paleido 8000 vergų. Pagaliau tie turtingieji 
žmonės liko tikrai neturtėliais ir, iškeliavę į Palestiną, Alyvų 
kalne varge pabaigė savo gyvenimą. Tie faktai (iškalbingai skel- 
bia, kaip galingai veikė Kristaus mokslas anų laikų visuomenėje. 
Evangelijos įtakoje visuomenė greitai demokratizavosi. 


Šv. Gregorijus Didysis (540—604j romėnas, iš turtingos 
senatorių giminės. Išėjęs mokslus, gavo Romoje aukšto viršininko 
(pretoriaus) vietą. Bet mylėdamas vienuolišką gyvenimą, atsiža- 
dėjo turtų ir garbės ir, pasistatęs vienuolyną, gyveno jame. Sep- 
tynerius metus buvo popiežiaus pasiuntinys  Konstantinopolyje; 

paskui savo vienuolyno viršininkas, pagaliau išrinktas popiežiu 
(590). Ir tada nepermainė savo gyvenimo būdo, prie kurio buvo 
pripratęs vienuolyne. Konstantinopolio vyskupas tuomet ėmė sa- 
vintis visuotino patriarko vardą. Gregorijus, rodydamas nuolaidu- 
mo pavyzdį, vadino save „Dievo tarnų tarnu“ (servus servorum 
Dei). Tą titulą ir dabar popiežiai tebevartoja. Pasiuntė Evange- 
lijos skelbėjų į Angliją atvesti to krašto prie katalikų tikėjimo. 
Pataisė bažnytinį giedojimą. Pataisė ir suderino Bažnyčios apei- 
gas. Gynė valstiečius, sunkiai spaudžiamus ciesoriaus valdininkų. 
Bažnyčios brangenybes vartojo belaisviams išpirkti. Rūpinosi įvesti 
geresnį ūkį ir tvarką popiežių žemėse. Pajamas iš tų turtų var- 
tojo labdarybės tikslams. Mėgo tvarką, drausmę, teisybę. Laiko- 
mas pirmuoju bažnyčios valstybės steigėju. Parašė daug raštų, 
daugiausia apie praktikos dalykus. 


Plitimas katalikų tikėjimo už Romos valsty- 
bės sienų. 


Krikščionių tikėjimas pirmaisiais trimis amžiais plito dau- 
giausia Romos valstybėje. Išlaikęs tenai ilgą kovą su pagonija 
pagaliau nuveikė ją ir ne tiktai paliko viešpataujantis Romos, 
valstybėje, bet pasiekė ir svetimų kraštų, esančių už Romos val- | 
stybės sienų. 

a) Azijoje. 

Armėnų šalis, suseinanti su Mažąja Azija, kur nyo pat 
krikščionijos 'pradžios susitaisė daug krikščionių draugijų, anksti 
susilaukė Kristaus mokslo skelbėjų. Jau pirmajame amžiuje buvo 
pas armėnus krikščionių. Visą tautą su karaliu Tiridatu III (261— 
317) galutinai atvedė prie Kristaus šv. Gregorijus, vadinamas 
Apšvietėju. Penktame amžiuje Izaokas Didysis su vienuoliu Mez- 
ropu sudėjo armėnams abecėlę ir išvertė į jų kalbą Šventąjį 
„Raštą. Taip gražiai bepražystantis Kristaus tikėjimo  plėtojimasis 
pas armėnus buvo sustabdytas, kada penktajame amžiuje Armė- 
nija pateko į persų karalių valdžią. Armėnų bažnyčia, prispausta 
persų ir atskirta nuo kitų kraštų katalikų, susilpnėjo ir drauge 
su Syrijos bažnyčiomis priėmė monofizitų hereziją, kurią ir lig- 

šiol tebeišpažįsta. Armėnai monofizitai turi savo patriarką, gyve- 
nantį Edžmiadžine (Kaukaze). Armėnų dalis penkioliktajame am- 
žiuje susivienijo su katalikų Bažnyčia. Susivienijusiųjų armėnų 
patriarkas gyvena Konstantinopolyje. Katalikai taipogi armėnai, 
gyveną Galicijoje. Turi jie savo arkivyskupą Lvove. 

Iš Armenijos katalikų tikėjimas ketvirtajame amžiuje ir paskui 
paplito tarp Kaukazo tautų, visųpirma /berijoje (dabartinėje 
Gruzijoje ir Georgijoje). Pirmoji Kristaus mokslo skėlbėja 
buvo čionai tarnaitė Nunija, kuri šventu savo gyvenimu ir ste- 
buklais atvertė prie Kristaus Iberijos karalių ir karalienę (apie 
326). Vyskupai ir kunigai, parkviesti iš Romos valstybės, išmokė 
tikrojo tikėjimo gyventojus visos Iberijos ir kitų Kaukazo kraštų, 
kaip antai Šitvano, Dagestano, Imeretijos, Mingrelijos. Krikščio- 
nių tikėjimas išsilaikė čionai lig VIII amžiui, paskui buvo išnai- 
kintas arabų, kurie, užkariavę Kaukazą, primetė jo gyventojams“ 
Magometo mokslą. Tiktai Gruzijos ir Georgijos gyventojai tepa- 
liko katalikais. 

Iš Armėnijos ir pasienių Romos valstybės krikščionių tikė- 
jimas pateko į Persiją ir ketvirtajame amžiuje turėjo jau tenai 
daug išpažintojų. Nikėjos susirinkime dalyvavo Persijos vysku- 
pas. Tolesnį betgi jo plitimą suturėjo smarkus ir ilgas persekio- 
jimas (prasidėjo 342 m.). Persijos karaliai, nuolat kariaudami su 
Romos ciesoriais, laikė krikščionis 'Romos valstybės šalininkais, 
o savo priešininkais, ir smarkiai juos persekiojo. Tas per- 
sekiojimas su pertraukomis tęsėsi per 300 metų ir savo smar- 
kumu prilygsta krikščionių persekiojimui Romos valstybėje. Prie 
Šapuro I (309—381) nukankinta 16000 krikščionių. Katalikų Baž- 
nyčia Persijoje išgaišo. 

6) Afrikoje. 

Ketvirtajame amžiuje įtikėjo į Kristų Abisinijos gyvento- 
jai. Pirmieji to krašto apaštalai buvo du tyriečiu, (Frumen- 
cijus ir Edezijus), kuriuodu,, įgijusiu Abisinijoje karaliaus malonę, 
jam mirus, liko sosto įpėdinio Aizano augintojais ir karalystės 
valdytojais. Šv. Atanazas, Aleksandrijos patriarkas, gavęs žinią 
apie katalikų tikėjimo pradžią Abisinijoje, pašventė Frumencijų 
to krašto vyskupu. Netrukus visa karalystė priėmė Kristaus 

mokslą. Abisinijos vyskupai priklausė Aleksandrijos patriarkų, 
todėl su jais drauge atsiskyrė nuo: katalikų Bažnyčios ir priėmė 
monofizitų hereziją. 

c) Europoje. 


Germanų tautos. 


Germanų tautos drąsios, karingos, laisvos, seniai jau ver- 
žėsi per Reiną ir Dunojų į Romos valstybę, ieškodamos joje karo: 
garbės, lengvo pelno ir naujų vietų apsigyventi turtingose pietų. 
šalyse. B 
Padunojuose artimiausi Romos valstybės kaimynai buvo 
gotai, tauta didelė ir narsi. Dėl dažnų gotų santykių su Ro- 
mos valstybe tarp jų anksti prigijo krikščionių tikėjimas. Cieso- 
rius Valensas ketvirtajame amžiuje patraukė visus gotus į arija- | 
nizmą, kurį jie paskui paskleidė tarp kitų germanų tautų: alanų,. 
svevų, burgundų, vandalų, longobardų. Ketvirtojo amžiaus pa- 
baigoje vakarinių gotų arba vestgotų vadovas Alarichas ap- 
leido Dunojaus pakraščius, su visa savo tauta persikėlė į vaka- 
rus ir užkariavo Italiją.  Išgąstis apėmė Italijos gyventojus, per 
tiek šimtų metų nemačiusius priešininkų savo krašte. Alarichas 
apgulė Romą, kuri pradžioje pinigais išsipirko nuo gotų, bet 
paskui turėjo jiems pasiduoti (410). Tris dienas gotai plėšė miestą. 
Iš viso pasaulio sunešti Romon turtai, auksas, sidabras ir kiti 
brangūs daiktai, teko Alaricho kareiviams. Mirus Alarichui, go- 
tai pasitraukė iš Italijos ir, užkariavę pietų Galiją ir Ispaniją, 
įsteigė tenai savo valstybę. 

Tuo pačiu laiku kitos germanų tautos, alanai, svevai, 
burgundai ir vandalai įsilaužė vakaruose per Reiną į Ro- 
mos valstybę ir nuteriojo Galiją. Vandalai perplaukė per jūres 
ir apsigyveno žiemių Afrikoje. 

Vestgotams išėjus iš Italijos, atvyko tenai gerulių vadas 
Odoakras, kurs prašalino nuo sosto paskutinį Romos ciesorių 
Romulą Augustulą ir liko Italijos karaliumi 476 metais. 

Konstantinopolio ciesorius Zenonas, patsai nebejšigalėda- 
mas atimti Italijos nuo Odoakro, pasiuntė tam tikslui ostgo- 

tus (rytinius gotus). Ostzotų karalius Teodorikas pergalėjo Odo. 
akrą ir, atėmęs nuo jo Raveną, įsteigė Italijoje savo karalystę. 
Taip vakarinės Romos imperijos griuvėsiuose įsikūrė germanų 
tautos. Italijoje atsirado ostgotų karalystė, pietinėje Galijoje ir 
Ispanijoje vestgotų, Galijos rytuose burgundų, Afrikoje vandalų. 
mės. Germanų tautos, susidūrusios su daug apšviestesniais už 
save romėnais, pasidavė jų įtakai, bet, pasiduodamos svetimai 
įtakai, priėmė daugiau blogąsias Romos kultūros puses.  Arija- 
nystė, kurią išpažino gotai, vandalai ir burgundai, mažai kuo 
skyrėsi nuo pagonystės ir negalėjo jiems suteikti tvirto doram 
gyvenimui pamato. Katalikai, persekiojami germanų dėl tikėjimo 
nekentė savo pergalėtojų ir laukė tiktai patogios valandos nusi- 
kratyti jų valdžios. Tos valandos neilgai jiems tereikėjo laukti. 

Žiemių Galijoje augo nauja valstybė — frankų, tautos 
taip pat germanų kilmės, bet tebesančios dar pagoniška. Frankų 
karalius Klodvigas, paklausęs savo žmonos Klotildos prikalbinė- 
jimo, liko kataliku (495) ir tuo pasidarė daug artimesnis visiems 
Galijos gyventojams katalikams, negu vestgotų ir burgundų ka- 
raliai, išpažįstą Arijaus hereziją Remdamasis katalikais, Klod- 
vigas lengvai pergalėjo vestgotus ir burgundus ir jų karalystes 
suvienijo su savo. Sugriuvus vestgotų ir burgundų karalystėms, 
pragaišo Galijoje arijanystė, išaugo gi didelė ir tvirta katalikų 
frankų valstybė. 

Žlugti buvo lemta ir. visoms kitoms arijanų tautoms 
Žiaurūs barbarai vandalai, smarkiai persekiodami katalikus, sukėlė 
prieš save visuotiną neapykantą. Ja pasinaudojo Konstantinopolio 
ciesorius Justinijonas. Jo kariuomenė išvien su Afrikos katalikais 
išgriovė vandalų karalystę. Afrika vėl pasidarė Romos imperijos 
provincija. Nuveikęs vandalus, Justinijonas atgręžė savo ginklą 
prieš ostgotus ir po Teodoriko mirties išvarė juos iš Italijos, 
kuri vėl sugrįžo į Konstantinopolio ciesorių valdžią. Tokiu būdu 
Justinijonas paskutinį kartą suvienijo savo valdžioje daugumą se. 
novės Romos imperijos kraštų, nors ir neilgam. 

Bažnyčia — tautų auklėtoja. 


Sugriuvus vakaruose Romos imperijai, regėjos, jog pragaiš 
visai romėnų kultūra. Su baime žiūrėjo nuveikti Romos valsty- 
bės piliečiai, kaip užplūdus barbarams sugriuvo jų senos įstai- 
gos. Apie Italiją longobardų laikais rašo Gregorijus Didysis: 
„miestai ištuštėjo, bažnyčios sudegintos, laukai nedirbami. Vietos, 
kame pirma gyveno daugybė žmonių, užėmė laukiniai žvėrys !)“. 
Panašaus sunaikinimo būta ir kituose kraštuose. Daug reikėjo 
sunkių pastangų, kol iš senojo pasaulio pelenų išaugo nauja civili- 
zacija Tame nelaimių tvane Bažnyčia pirmoji stojo ginti ramiųjų 
gyventojų. Germanams apgulus pilį, vyskupas pirmas pradėdavo 
tarybas su apgulančios kariuomenės vadovais, atsipirkdamas baž- 
nyčios brangenybėmis ir tuo gelbėdamas visą miestą nuo plėši- 
mo. Vyskupai nebėgdami, bet palikdami savo vietose, suteikdavo 
drąsos ir ramumo visiems gyventojams. Gražų pavyzdį paliko 
šv. Augustinas, patsai palikdamas apgultoje Hiponojz ir kitus 
rangindamas palikti. Kunigas, esą, turi arba su savo žmonėmis 
gelbėtis arba su jais drauge žūti. Skaudžios drausmės, viešos 
atgailos darbais Bažnyčia mokė laukines tautas susivaldymo. 
Dažniausiai buvo vartojami skaudūs pasninkai, bet vietomis buvo 
uždedama ir belaisvių paleidimas, kelių, tiltų taisymas, trobų at- 
statymas, šelpimas dėl karo suvargusių sodiečių. Merovingų lai 
kai labai tamsūs, daug karų ir savitarpio žudymų. Bet tie laikai 
labai turtingi ir šventaisiais. Žmonės būriais grūdosi į vienuoly- 
nus. Aukštai buvo statoma skaudi askeza, bet branginta ir arti- 
mo meilės darbai. Belaisviai ir vergąi buvo išperkami. Bažnyčia 
laikė savo priederme užtarti vergus, lengvinti gyvenimą paprastų 
ūkininkų. 

Sunkus buvo darbas iš karto palenkti prie karo pri- 
pratusias tautas į naują gyvenimą. Vyskupai, negalėdami iškarto 
atmainyti pagonių papročių, stengėsi juos nekenksmingus pada- 
ryti, priduodami jiems krikščionišką reikšmę, daugelį dalykų to- 
leruodami ir tame toleravime net pertoli kartais eidami. Ilgą dar 
laiką apkrikštytos germanų tautos laikėsi savo papročių, karuose 

įgytų, kol Bažnyčios įtakoje sušvelnėjo jų šiurkštus būdas, kol 
atprato nuo plėšimo ir išmoko ramiu darbu taisytis geresnį gy 
venimą. 
* * 
* 


Vienuolių gyvenimas. 


Evangelijos patarmės. 


Trys daiktai daugiausia atitraukia žmogų nuo Dievo: pui- 
kybė, kūno geiduliai ir žemės turtai. Tikriausį būdą jiems per- 
galėti paliko Kristus tris Evangelijos patarmes: paklusnumą, skai-> 
stybę ir neturtą. Vadinasi jos patarmėmis, dėlto kad nėra visiems 
sakyte įsakytos. 

Kai kuriems bet gi rodėsi, jog, tarp žmonių gyvenant, sun- 
ku esą užlaikyti Evangelijos patarmės, todėl tokie, norėdami pa- 
sitraukti nuo pagundų, apleisdavo visa, kas tiktai rišo juos su 
žmonėmis, ir eidavo į miškus ir kalnus nuo visų atskirai gy- 
venti ir meldžiantis Dievui tiktai tarnauti. Vadinosi jie vienuo- 
liai anachoretai. 


Vienuoliai Rytuose. 


Pirmasis toks vienuolis buvo šv. Povilas. Persekiojimo lai- 
ku pabūgęs kančių smarkumo, išėjo jisai į tyrus ir taip pamė- 
go vienas "gyventi, jog nebegrįžo į žmonių tarpą. (Garsus 
„taip pat vienuolis šv. Antanas iš Komos. Tokių vienuolių, no- 
rinčių išbėgti nuo pasaulio ir jo pagundų, atsirado daug įvai- 
riuose kraštuose. Rinkosi jie apie vyrus, žinomus šventumu ir 
gyvenimo griežtumu, ir pasiduodavo jų vadovavimui. Gyvenda- 
vo jie kalnų urvuose arba laužuose, padarytuose iš medžio ša- 
kų, maitinosi duona su vandenimi ir palmių vaisiais ir visą laiką 
atsidėdavo maldai ir darbui. Šv. Pachomijus, gyvenęs ketvirtajame 
amžiuje, sutaisė vienuolių būrius į tam tikras draugijas ir 
parašė joms įstatus. Vienuoliai pradėjo taisytis trobeles vienoje 
vietoje, pasiduoti vieno vyresniojo valdymui ir gyventi, laikyda- 
mies tų pačių įstatų. Šv. Bazilijus parašė įstatus Ponto ir Kapa- 
dokijos vienuoliams. Tokiu būdu vienuolių -gyvenimas virto drau- 

gijiniu. Vienuolių gyvenimas labai buvo paplitęs, pačiame 
Aigipte jų buvo iki 100 000 (ketvirtajame amžiuje). 


Šv. Pachomijaus ir šv. Bazilijaus įstatai labai buvo reikalin- 
gi ir įvedė tvarką į vienuolių gyvenimą. Karštas pirmųjų vienuo- 
lių gyvenimas sergėjo juos nuo paklydimo. Bet ne visi vienuo- 
liai buvo šventi vyrai. Pasitaikydavo tarp jų žmonių, nesupran- 
tančių evangelijos dvasios, kurie, gyvendami atskirai nuo žmonių 
be vadovo, dažnai išklysdavo iš dievobaimingumo kelio. Neno- 
rėdami dirbti, klajojo jie po aplinkinius miestus, svetimu dar- 
bu misdami. Neretai tarp atsiskyrėlių, netoli nuo kits kito gy- 
venančių, pasidarydavo nesutikimų, vaidų ir kitų blo gumų. To- 
dėl ketvirtas visuotinas susirinkimas (Chalkedono) pavedė vie- 
nuolių priežiūrą vietiniams vyskupams, atsiskyrėliams gi pasaulio 
perėjūnams skaudžiai įsakė sugrįžti į savo namus ir gyventi 
žmonių draugijoje. 


Vakaruose. 


Gimtiniai vienuolių gyvenimo kraštai buvo Aigiptas, Syrija 
ir Palestina. Vakaruose tasai gyvenimo būdas lig ketvirtam am- 
žiui mažai tebuvo žinomas. Pirmas paskleidė apie jį garsą šv. 
Atanazas, parašydamąs šv. Antano gyvenimą ir atsiveždamas su 
savimi į Romą keletą Aigipto vienuolių. Jų pavyzdys paragino 
„ Italijos krikščionis prie panašaus gyvenimo būdo. Ketvirtajame ir 
penktajame amžiuje būta jau daug vienuolynų Italijoje ir Galijoje. 
Didelis užtarytojas ir mylėtojas vienuoliško gyvenimo buvo šv. 
Hieronimas, kurs pažino jį rytuose. Bet tikras vienuoliško gyve- 
nimo tėvas vakaruose buvo šv. Benediktas iš Nursijos 
(480—543). ; 

Šv. Benediktas, turtingų tėvų sūnus, mokėsi Romoje. Ilgėda- 
masis vienuoliško gyvenimo, išėjo į Sabinijos kalnus, kur tre- 
jus metus vienas gyveno urve. Vienas jo pažįstamas atnešdavo 
jam maisto. Pats vienas gyvendamas ir susitikdamas su skyrium 
gyvenančiais vienuoliais, pamatė jų gyvenimo trūkumus ir ėmėsi 
juos tvarkyti. Ant Kasino kalno (netoli Neapolio) pastatė didelį 
vienuolyną ir įkūrė tvarkingą vienuolių gyvenimo draugiją. 


Šv. Benedikto įstatuose matyti didelė išmintis ir geras paži- 
nimas žmonių būdo. Šv. Benediktas davė vienuoliams tvarką, 
kame skaudi drausmė jungėsi su malonumu, darbas su maldin- 
gumu, Kuomet rytuose vienuoliai daugiau buvo užsiėmę malda, 
šv. Benediktas stengėsi neramią vakarų gyventojų dvasią valdyti 
darbu, jų veiklumui duodamas nustatytą darbų tvarką. Syminkš- 
tino vienuolių askezą valgyme ir bausmėse. Vyresnysis turėjo 
būti ne griežtas valdovas, kaip tai dažnai buvo rytuose, bet ma- 
lonus tėvas. Jis renkamas visam amžiui, turi pilną valdžią: 
Svarbesniuose atsitikimuose jisai sušaukdavo vienuolių tarybą ir 
klausdavo jų nuomonės. 

Šv. Benedikto įstatai įsako labiausiai du daiktu: maldą ir 
darbą. Septynias valandas kasdien paskiria rankų darbui, dvi proto- 
Septynis kartus per dieną susirenka šv. Benedikto sūnūs bendrai 
maldos atlikti. Antrą valandą naktį sukyla visi naktinių psalmių 
giedoti. Darbas prasideda anksti rytą ir tęsiasi per visą dieną 
su nedideliomis pertraukomis maldai ir poilsiui. Nėvienas vienuolyno 
gyventojas nėra atleidžiamas nuo darbo, kurs paskiriamas vyres- 
niojo pagal kiekvieno pajėgas. Vieni užsiima žemės dirbimu, kiti 
amatais, kiti vėl perrašinėja knygas arba moko vaikus. Vienuo- 
lynas savo išlaikymui mažai tereikalauja ir padirbtus daiktus pigiai 
parduoda arba dykai dalyja neturtėliams. Prie vienuolyno įtaisoma 
ligoninė ir mokykla. Pakeleivis atranda vienuolyne nakvynę. Šv. 
Benedikto įstatai liepia svečią priimti, kaip Kristų. . 

Šv. Benedikto įstatai, palaikomi popiežių, netrukus buvo pri- 
imti visuose vakarų Europos vienuolynuose ir išstūmė kitas re- 
gulas, tuo suvienodindami vienuolių gyvenimą vakaruose. Atskir- 
damas savo vienuolius nuo žmonių ir šio gyvenimo pagundų ir 
rūpesčių, šv. Benediktas vedė juos paklusnumo, neturto, darbo 
ir maldos keliu prie garbinimo Dievo dvasioje ir tiesoje. Šv. 
Benedikto vienuoliai turėjo visados gyventi savo vienuolyne ir 
tuo buvo saugojami nuo pavojingo klajojimo, pratinosi su savo 
draugais sugyventi, pamylėti savo gyvenimo vietą. Vienuolynas 
buvo jiems savi namai, ramumo vieta. 

Benediktinai rinkosi savo vienuolynams vietas miškuose 
arba kalnuose. Nusikirtę miško plotą, nuleidę vandenį ir išdžio- 

vinę pelkynę, įsitaisydavo laukus, užveisdavo sodnus, pasista- 
tydavo vienuolyną ir patys vesdavo visą ūkį. Aplinkiniai gyven- 
tojai glausdavosi prie vienuolyno. Neturtėliai gaudavo jame mai- 
sto ir kitokios pašalpos, vaikai mokėsi rašto ir amatų. Apie 
vienuolyną statėsi daugiau trobų, ir netrukus tenai, kur neseniai 
ūžė miškai, telkšojo vandenys ir kaukė žvėrys, atsirasdavo gra- 
žiai gyvenama vieta. Tokia byvo pradžia ne vieno didelio miesto 
pietinės Vokietijos, Šveicarijos ir Francijos. Iš benediktinų vie- 
nuolynų išeidavo mokytų rašytojų, vyskupų ir kunigų. Šv. Be- 
nedikto ordenas davė Bažnyčiai 28 popiežius, 5600 vyskupų, 
didelį skaičių šventųjų. Vienuolynai buvo prikrauti senovės rašy- 
tojų knygų. Visuotiname sumišime, užplūdus Romos imperiją 
germanų tautoms, benediktinų vienuolynai mirgėjo  skaisčia 
mokslo šviesa ir palaikė tvarką ir drausmę visuomenėje. 


Irlandija. 

Irlandijos apaštalas buvo šv. Patrikas, gimęs Škotijoje. Še- 
šioliktais metais savo amžiaus buvo jisai pagautas ir išvežtas į 
Irlandiją, kur per šešerius metus ganė vieno pono bandą. Daug 
tada prityrė vargo. Pagaliau pavyko jam ištrūkti iš nelaisvės ir 
išbėgti namo. Bet ir į tėviškę jam sugrįžus, stovėjo nuolatos jo 
atmintyje Irlandija, ir kaž koksai balsas šaukė jį į tą kraštą, pa- 
skendusį pagonystėje. Išėjęs mokslus Galijos vienuolyne, šv. Pa- 
trikas sugrįžo į Irlandiją krikščionių tikėjimo skelbti (432), ir 
taip jam ten klojosi, kad trumpu laiku visas kraštas 
įtikėjo į Kristų. Naujas mokslas krito Irlandijoje į gerą dirvą ir 
vedė gausių vaisių. Irai liko katalikais, ir jų tėviškė teisingai 
užsipelnė šventųjų salos vardą. Šv. Patrikas ir jo mokiniai įstei- 
gė Irlandijoje daug vienuolynų, kuriuose. gražiai pražydo krik- 
ščionių mokslas ir šventenybė. Prigimtas irams noras keliauti 
neleido Irlandijos vienuoliams ilgai vienoje vietoje nurimti. Daug 
jų atsidūrė Galijoje, Vokietijoje ir Šveicarijoje, įkūrė tuose kra- 
štuose vienuolynų, iš jų skleisdami po visą apylinkę krikščionių 
mokslą ir apšvietimą. 

Iš Irlandijos krikščionių tikėjimas prasiplėtė ir Šotlandi- 
joje. 

Anglija. ; 
Britanijos kraštas kitą kartą priderėjo Romos valstybei, to- 
dėl čionai dar antrajame amžiuje buvo įsėtas krikščionių mokslas. 
Iki ketvirtam amžiui visas kraštas buvo jau priėmęs katalikų ti- 
kėjimą. Penktojo amžiaus pradžioje (410) Romos kareiviai, reika- 
lingi kituose kraštuose, išėjo iš Britanijos. Tuo pasinaudojo pik- 
tai ir škotai, žieminiai britų kaimynai, ir pradėjo juos užpuldi- 
nėti. Britai, nebeišsigalėdami patys gintis, parsikvietė į pagalbą 
iš Germanijos anglų ir saksų, garsių kariška drąsa (449). Anglo- 
saksai dėl gynimo apgynė britus nuo piktų, bet ir patys nebe- 
grįžo į savo tėviškę ir, apsigyvenę britų krašte, užėmė jų žemę. 
Britai, iš visur suspausti, pasitraukė į Valijos kalnus arba persi- 
kėlė į Galiją (Britanija). Tarp užkariautų britų ir pergalėtojų ang- | 
lo-saksų buvo didelių nesutikimų, todėl britai nieko nepadarė ka- 
talikų tikėjimui tarp anglo-saksų praplatintį. 

Evangelijos šviesa tepatekėjo anglo-saksams šeštajame amžiuje 
ir tai ne nuo artimiausių jų kaimynų britų ir škotų, bet iš toli- 
mos Romos. Šv. Gregorijus Didysis, dar popiežius nebūdamas, 
labai rūpinosi anglo-saksų atvertimu. Patsai negalėdamas eiti 
jiems skelbti krikščionių mokslo, pasiuntė šv. Augustiną su 
40 benediktinų (597). Pirmas priėmė katalikų tikėjimą su savo 
kareiviais Kento karalius Etelbertas, prikalbėtas savo žmonos 
Bertos, krikščionės. Kentas pasidarė centras, iš kurio krikščionių 
tikėjimas toliau plito. Kiti karaliai irgi leido ateiviams laisvai 
skelbti Evangeliją. Malonus benediktinų būdas ir šventas jų gy- 
venimas patraukė anglo-saksus prie krikščionių tikėjimo. Anglo- 
saksų karaliai su savo žmonėmis krikštydinos už kits kito, ir, 
praslinkus aštuonioms dešimtims metų nuo šv. Augustino atvy- 
kimo į Angliją, visas jau kraštas buvo krikščioniškas. Kristaus 
mokslas suminkštino smarkų anglo-saksų būdą. Kaip Irlandijoje, 
taip ir Britanijoje labai prasiplatino vienuoliškas gyvenimas. Sep- 
tintajame ir aštuntajame amžiuje įstojo į vienuolynus daugiau negu 
30 asmenų iš karalių giminės. Prie vienuolynų įtaisytos mokyk- 
los platino švietimą. Pragarsėjo savo mokslingumu šv. Beda 
(+ 735), viso viduramžio mokytojas, parašęs pirmą Anglijos 
istoriją. Anglija greitai žengė pirmyn kultūros keliu. 

Vokiečių tautos. 

Krikščionių tikėjimas iki penktojo amžiaus pradžios (tautų 
kilnojimosi) buvo prigijęs visuose kraštuose į pietus nuo Reino 
ir Dunojaus, bet per karus dėl tautų kilnojimosi beveik visai iš- 
nyko pareiniuose ir padunojuose. Karingos germanų tautos ne- 
labai buvo linkusios prie ramybės mokslo, skelbiamo krikščionių 
tikėjimo. Nepasitikėjo jos ir krikščionimis frankais, savo prieši- 
ninkais. Pirmieji Evangelijos skelbėjai vokiečių tautoms buvo 
daugiausiai Irlandijos vienuoliai. Bet jie veikė labai išsiblaškę, 
nebuvo tarp jų organizacijos, todėl ir evangelizavimo darbo tarp 
vokiečių negalėjo jie atlikti sistematiškai. Dėl stokos tvirtos baž- 
nytinės valdžios tarp krikščionių Vokietijoje buvo įsiskverbę daug 
pagoniškų papročių. Ir pas frankus merovingų laikais Bažnyčios 
gyvenimas buvo blogas. Dėl daugelio karų įsigalėjo papročių žiau- 
rumas. Buvo daug blogų dvasiškių, kunigai ir vyskupai stodavo 
į karą, valdė po kelias vyskupijas arba parapijas. Bažnytinio gy- 
venimo sutvarkymą pas frankus ir praplatinimą pas vokiečius 
atliko šv. Bonifacas (675—754), „vokiečių apaštalas“. Gimė jisai 
Anglijoje ir vadinosi Vintrydas. Išėjo mokslus Anglijos vienuo- 
lyne.ir paskui pats liko vienuolyno mokyklos mokytoju. Jo 
dėstymo klausyti susirinkdavo aplinkinių vienuolynų mokiniai, 
ne vienas vienuolynas norėjo išsirinkti šv. Bonifacą savo virši- 
ninku, bet dievobaimingam vyrui kas kitas rūpėjo. Didžiausis jo 
troškimas buvo nešti Evangelijos mokslą tiems, kurie dar jo ne- 
buvo pažinę. Kai kurį laiką šv. Bonifacas darbavosi pas frizus. 
Paskui, gavęs nuo popiežiaus pasiuntimą, išėjo skelbti Evange- 
lijos vokiečiams. Kartkartėmis aplankė Tiuringiją, Bavariją, Hesi- 
ją, visur patraukdamas pagonių būrius prie krikščionių tikėjimo. 
Įsteigė tuose kraštuose daug vyskupijų ir vienuolynų, tarp kurių 
garsiausis Fuldos. Iš Anglijos parsikvietė į pagalbą benediktinų, 
kurie toliau varė pradėtąjį darbą. Šv. Bonifacas tris kartus važi- 
nėjo į Romą pasikalbėti su popiežiu apie vokiečių bažnyčios 
reikalus. Buvo popiežius jį pašvęntęs vokiečių vyskupu (723), ir 
pakėlęs Mainco arkivyskupu ir visų vokiečių metropolitu (748). 
Bet šv. Bonifacui nerūpėjo garbė, neieškojo jisai atilsio nė se- 
natvėje. Todėl paskyręs Mainco arkivyskupu savo mokinį Lullių, 

patsai išėjo Evangelijos skelbtų laukiniams ifrizams, kur ir 
atrado kankinio mirtį (754). Jo kūnas parvežtas į Vokietiją ir pa- 
laidotas Fuldos vienuolyne. Šv. Bonifaco dideli nuopelnai, kad jis 
audringais laikais atgaivino ir sutvarkė bažnytinį gyvenimą tarp 
frankų, įdiegė krikščionių tikėjimą vokiečių tautoms, drauge pa- 
dėdamas pamatus jų tautinei vienybei. 


Vidujinis Bažnyčios gyvenimas. 

Bažnyčiai ėmus laisvai plėtotis, aiškiau galėjo apsireikšti 
Romos vyskupo primatas, labiausiai kilus ginčams dėl tikė- 
jimo su heretikais. Romos vyskupas pasmerkia klaidatikius, į 
jį šaukiasi neteisingai nubausti vyskupai, jisai atleidžia nuo vietų 
heretikus vyskupus. Vyskupų susirinkimai tuo laiku 
darosi dažnesni. Nikėjos susirinkimas patarė metropolijų vysku- 
pams daryti susirinkimus du kartu per metus: gavėnioje ir rudenį. 
Atlaikyta buvo šiuo laikotarpiu 6 visuotini susirinkimai. Šaukia- 
mi jie buvo ciesorių, sutinkant popiežiams, kurie siųsdavo savo 
atstovus. Pirmininkaudavo juose popiežių pasiuntiniai ir pasi- 
rašydavo po nutarimais pirmojoje vietoje. 

Nuo Konstantino Didžiojo Bažnyčion prisijungė daug žmo- 
nių, kurie tiktai vardu tebuvo krikščionys. Todėl Komunija 
šiuo |laikotarpiu daug rečiau tebūdavo priimama. 

Viešoji atgai- 
la rytuose buvo at- 
mainyta. Vakaruose ji 
išsilaikė iki vidurinių 
amžių. 

Krikščionys, įgiję 
laisvę, ėmė statyti gra- 
žias bažnyčias. 
Atsirado tam tikras 
529. 2 bažnyčios stilius, ir 
Bažiliinis" arba senoviškas sūlius, tai Avelūpas:“ GPZIIKI 

nis ir bizantiškas Bazi- 


lika tai keturkampis, viduje perdalytas šulų eile į tris arba į pen- 

kias navas, su prieangiu ant šulų. Bizantiškos bažnyčios buvo 
statomos su kupoliniu dangčiu. Žymiausia jų yra šv. Zo- 
fijos  Konstantinopolyje. 

Švenčių skaičius žymiai padidėjo. Buvo įvestos šventės 
Kristaus gimimo, Trijų Karalių, Dangun žengimo ir kitos. Imta 
švęsti ir Marijos šventes. Pasninkai pasidarė skaudesni ir vie- 
nodesii. 

Jau pirmaisiais am- 
žiais Bažnyčia garbino 
kaipo šventuosius tuos 
krikščionis, kurie dėl 
tikėjimo buvo nužudo- 
mi. Pasibaigus perse- 
kiojimams, imta pana- 
šių būdu garbinti tuos 
krikščionis, kurie savo 
gyvenimo šventumu ir 
griežtumu išpažino ti- 

Šv. Morkaus bažnyčia Venecijoje. kėjimą. Jie įgijo išpa- 

Bizantiškas stilius. žintojų vardą. Padi- 

dėjo šventųjų relikvijų garbinimas, lankymas šventų Palestinos 
vietų, labiausiai nuo šv. kryžiaus atradimo. 

Dora. 


Prigijus krikščionių tikėjimui, išnyko daugelis pagoniškų 
papročių. Konstantinas pasmerkė nusikaltėlių atidavinėjimą į 
gladiatorių mokyklas, Valentinijonas I uždraudė 365 m. atidavinėti 
į jas krikščionis, 390 jos visai buvo uždarytos. Honorijus 404 m. 
panaikino Romoje gladiatorių mūšius. Žvėrių kovos vėliau te- 
buvo atmainytos. 

Bažnyčia šiuo laiku, anot šv. Hieronimo žodžių, tapo ga- 
lingesnė ir turtingesnė, bet mažesne dora, kuri sumenkėjo, prisi- 
jungus prie Bažnyčios daugeliui žmonių be tvirto tikėjimo. Ilgi 
smarkūs ginčai, heretikų sukelti, ir laukinių tautų užplūdimas su 
ilgais karais trukdė, Bažnyčios darbą. Buvo tačiau ir šiuo laiku 

daug pavyzdžių ir labai aukštos doros, ką rodo didelis 
šventųjų skaičius.  Netrūko ir kankinių dėl tikėjimo (Per- 
sijoje, taip. pat ir Romos valstybėje). Greitas vienuoliško gy- 
venimo išsiplėtimas, didelis vienuolių skaičius, jų gyvenimo 
griežtumas rodo, kad Evangelijos dvasia Bažnyčioje neišblėso. 
Daug buvo pasireiškimų artimo meilės. Barbarų užplūdimo 
laikais Bažnyčia slopina prakiurusią nelaimių versmę. Belai- 
sviams ir vergams išpirkti buvo sudedamos didelės aukos, daug 
turto sudedama pavargėliams šelpti Buvo steigiamos ligoninės, 
prieglaudos pavargėliams, namai išmetamiems vaikams auginti. 

Apie Bažnyčią šiuo laiku gražiai rašo šv. Jonas Auksaburnis; 
„Bažnyčiai niekas negali prilygti. Mūras ilgainiui sugriūva, Bažnyčia 
gi nesensta. Daugelis kovojo su Bažnyčia ir patys pragaišo. Bažnyčia 
gi iki dangui iškilo, tame jos didybė. Ji laimėia, kuomet užpuldinėjama, 
ji garbingesnė, kuomet su ja blogai elgiamasi. Blaškoma ji vilnių, bet 
neskęsta, ji kovoja nenuveikiama. Kam gi Dievas leidžia ant jos kovas? 
— Gi kad tuo aiškiau pasirodytų jos galybę. Nieko mėra tvirtesnio už 
Bažnyčią. Ji aukštesnė už dangų, platesnė už žemę. Ji nuolat jauna ir 
ir tvirta“. 


VIDURINIAI AMŽIAI. 


Pirmoji dalis. 


Įsigalėjimas Bažnyčios įtakos ir pasaulinės popiežių valdžios 
(800—1303). i 


Pradžia ir išsiplėtimas Magometo tikėjimo. 
Tėviške naujo tikėjimo, Magometo įstatyto, yra Arabija, 
Tasai kraštas lig to laiko mažai tebuvo žinomas kitoms tautoms. 
Iš trijų pusių jūros, iš ketvirtos tyrai skyrė jį nuo aplinkinių 
kraštų ir gynė nuo graikų, syrų ir romėnų valstybių. Arabai 
nors narsūs ir iš prigimimo gabūs, pasidaliję į daugybę smulkių 

kunigaikštijų, lyg šiol nebuvo sukūrę didelės savo valstybės. 
Septintame amžiuje įvyko Arabijoje didelių atmainų. Naujas 
tikėjimas suvienijo visas arabų gimines ir suteikė joms didelę 
galybę, kurią netrukus pajuto aplinkinės Azijos ir Afrikos tautos, 
To naujo tikėjimo įsteigėjas buvo Magometas, gimęs Mekoje 
(570 m.). Užsiimdamas prekyba, Magometas daug važinėjo po 
svetimus kraštus ir kelionėse pažino žydų ir krikščionių tikėjimą. 
Matydamas pas krikščionis daug sektų, tarp savęs kovojančių, 
perlengvai palaikė visus krikščionis atstojusiais nuo Kristaus mokslo. 
Stabmeldystė, viešpataujanti Mekoje, irgi Magometui netiko. Lai- 

kė jisai save pranašu, pasiųstu praplatinti tarp arabų tikrojo Die- 
vo pažinimui, pašalinti stabmeldystei ir įstatyti naujam geresniam 
tikėjimui. Turėdamas 40 metų, Magometas pradėjo garsinti savo 
mokslą. Dažnai, atsiskyręs nuo žmonių draugijos, įsigilindavo 
jisai į religijos dalykų apmąstymą. Mirdavo nuomaru ir atsigavęs 
sakydavosi gaunąs apreiškimų nuo Mykolo Arkangelo, kurs lie- 
piąs jam garsinti tarp arabų naują mokslą. 

Magometo pati ir keletas artimųjų jo giminaičių įtikėjo nau- 
jo pranašo apreiškimams. Bet Mekos gyventojai sukilo prieš nau- 
ją pranašą. Magometas turėjo bėgti iš savo gimtinio krašto ir 
atrado prieglaudą Medinoje. Tasai Magometo bėgimas, įvykęs 
622 metais po Kristaus užgimimo, laikomas magometanų taip 
svarbiu atsitikimu, jog nuo jo jie skaito metus taip, kaip krikš- 
čionys nuo Kristaus gimimo. Medinos gyventojai įtikėjo į Ma- 
gometą. Su jų pagalba pradėjo jisai šventą karą su netikėliais. Ma- 
gometo šalininkai plėšdavo pakeleivius ir pralobo jų turtais. Tai 
patraukė prie Magometo daugiau arabų. Keletas paveiktų giminių 
priėmė jo mokslą. Magometas pergalėjo ir užėmė šventą arabų 
miestą Meką (630), išmetė iš šventosios to miesto vietos, vadi- 
namos Kaaba, stabus, ir padarė iš jos didžiausią savo tikėjimo 
šventybę. Netrukus visos arabų giminės turėjo nusilenkti Mago- 
metui ir pripažinti jį pranošu. 

Magometo mokslas yra mišinys: pagonystės, žydų ir krikš- 
čionių tikėjimo tiesų, pritaikintų arabų būdui ir palinkimams. Tas 
mokslas skelbia, kad vienas tėra Dievas. Magometas gi esąs jo. 
siųstasis pranašas, didesnis už pranašus, pirmiau buvusius, Mo- 
zę ir Jėzų. Pripažindamas Dievui pasaulio sutvėrimą, Magometas. 
nepripažįsta jam jo valdymo, atmeta Dievo apveizdą, mokydamas, 
kad Dievas viską prieš amžius paskyręs, ir žmogus savo maldo- 
mis arba gerais darbais negalįs permainyti to paskyrimo. Žmo- 
gaus sielą po mirties laukianti už blogus darbus bausmė, o už 
gerus rojus. Magometo rojus nė kiek nepanašus į krikščionių 
dangų, visa jo laimė baigiasi kūno pasigėrėjimu. Doros moks- 
las Magometo tikėjime reikalauja daugiausia paviršutinių darbų. 
Didžiausi gerieji darbai, įsakyti Magometo tikėjimu, yra dažna 
malda ir rankų plovimas, pasninkas, išmaldos davimas, susilaiky- 

mas nuo kiaulienos valgymo ir vyno gėrimo. Labiau betgi negu 
visi tie geri darbai patinkąs Dievui karas su netikėliais ir priver- 
timas jų prie Magometo tikėjimo. Kas mirštąs tame kare, einąs 
stačiai į dangų. Magometo tikėjimas duoda pilną valią kūno gei- 
duliams, leidžia turėti daug pačių. | 

Magometo mokslas, pataikaująs kūno geiduliams ir įsakąs 
šventą karą su netikėliais, labai patiko karšto ir smarkaus būdo 
arabui, tikėjimas gi į neatmainomą Dievo paskyrimą ir laukiantį 
rojų už šventą karą gamino arabo širdyje drąsą ir mirties pa- 
niekinimą. 

Dar prie gyvos Magometo galvos jo mokslo išpažintojai 
pradėjo vykdyti pranašo didžiausįjį įsakymą ir užkariavo Syrijos 
dalį. Magometo įpėdiniai toliau varė pradėtą darbą. Trumpu laiku 
arabai užėmė Syriją (635), Palestiną (637), Aigiptą (640), Persiją 
(650), šiaurinę Afriką. Aštunto amžiaus pradžioje persikėlė į Ispa- 
niją, kame užkariavo beveik visą vestgotų karalystę ir Galijos 
dalį. Tiktai Karolius Martelas, sumušęs arabus 732 metais netoli 
Poitiers, suturėjo tolesnį jų užplūdimą ant Europos. Devintame 
amžiuje iš Afrikos magometanai užėmė Siciliją ir kai kurias kitas 
Viduržemio jūros salas, buvo įsistiprinę Italijoj prie Gariglijano 
ir Provancijoj. Paskui valdžią iš arabų paveržę turkai paskleidė 
Magometo tikėjimą toli į rytus, šiaurinėje Azijoje, užėmę gi Kon- 
stantinopolį, grasė iš ten Europos krikščionių valstybėms. Dau- 
gelyje tų kraštų, kurie pakliuvo į arabų ir turkų valdžią, krikš- 
čionių tikėjimas buvo išnaikintas ir jo vietą užėmė Magometo. 
Taip greta krikščionių valstybių išaugo galingų mahometanų 
valstybių. Tarp tų dviejų kultūrų eina smarki kova per visą vi- 
duramžių laiką. 


Kova prieš paveikslų garbinimą. 


Senajame Įstatyme žydams buvo užginta turėti paveikslus 
ir statulas. To uždraudimo tikslas buvo apsaugoti žydus nuo 
stabmeldystės, paplitusios pas gretimąsias tautas, į kurią buvo ir 
patys žydai linkę. Dėl tos pačios priežasties ir Magometas už- 
draudė savo išpažintojams turėti kokius nors paveikslus. Cieso- 


rius Leonas III Izaurietis, iš prasto kareivio iškilęs į ciesorių, 
manė, kad galima magometanus suderinti su krikščionimis .ir su- 
laikyti juos nuo užpuldinėjimo rytų imperijos. Jam rodėsi, kad 
garbė, krikščionių atiduodama Šventųjų paveikslams, atstumia 
žydus ir magometanus nuo krikščionių tikėjimo priėmimo, ir ji- 
sai nutarė tą garbinimą panaikinti. Leonas III labiau už kitus 
ciesorius savinosi dvasišką valdžią, sakėsi esąs vienam asmenyje 
ciesorius ir popiežius. 726 metais išleido įsakymą, kuriuo užgy- 
nė atidavinėti garbę kryžiams ir šventųjų paveikslams. Cie- 
soriaus pasiųsti kareiviai ėmė rauti kryžius, draskyti ir deginti 
paveikslus, kapoti statulas. Konstantinopoly pasidarė dideli nera- 
mumai. Žmonės užmušė kareivius, griaunančius Jėzaus Kristaus 
statulą, laikomą didžioje garbėje. Graikijos ir aplinkinių salų gy- 
ventojai pakėlė atvirą maištą prieš Leoną III ir išsirinko sau kitą 
ciesorių. Leonas III tačiau pergalėjo maištininkus. Tada juo smar- 
kiau ėmė persekioti paveikslų garbintojus. Kunigai, neklausą cie- 
soriaus įsakymo, buvo įvairiausiai žudomi, paveikslai naikinami. 
Daug tuomet pragaišo iš bažnyčių brangių paveikslų ir statulų. 
Leono III sūnus Konstantinas V sekė savo tėvo pėdomis ir dar 
labiau naikino paveikslus ir persekiojo jų garbintojus. Jam mirus, 
sostas teko ciesorienei Irenai, kuri, sustabdžius katalikų per- 
sekiojimą dėl paveikslų garbinimo, 787 metais sukvietė į Nikėją 
visuotiną vyskupų susirinkimą, kurs peržiūrėjęs Bažnyčios mok- 
slą apie paveikslų garbinimą, nutarė, kad jisai nėra priešingas 
Kristaus mokslui. Krikščionys atiduodą garbę ne patiems pa- 
veikslams, bet tiems, kurie jais išreikšti. Paveikslų garbės drau- 
dimas, tam kartui numaldytas, buvo atnaujintas su tuo didesniu 
smarkumu, tapus ciesoriumi Leonui IV Armėnui, ir tiktai cieso- 
“ rienė Teodora tesustabdė galutinai paveikslų naikinimą ir sugrą- 
žino Bažnyčiai ramumą (842). 


Bažnytinės valstybės pradžia. 
Plintant krikščionių tikėjimui, Bažnyčia savo reikalams įgijo 


nemaža žemių. Iš jų ilgainiui susidarė Romos vyskupo valdžioje 
dideli žemės plotai Italijoje, Galijoje ir kituose kraštuose. Popie- 

žiai, tapę jiems dovanotų žemių savininkai, valdė ir žmones, jose 
gyvenančius. 

Kaip buvo valdomos tos žemės, matyti iš popiežiaus Gregorijaus 1 
taisyklių ir įsakymų, duotų io žemių užveizdėtojams: „mes neleidžiame, 
kad Bažnyčios kapšas teršiamas būtų nešvariu pelnu“. Užvkizdėtojui 
Petrui rašė: „atmink, įog mam tuomet dideles brangenybes įneši, kuomet 
rinksi nuopelnus ne turtais, bet labdarybe“. Kampanijos užveizdėtoją 
barė: „Kartkartėmis raginau tave, kad ne tiek rūpintumeis laikinu pelnu 
Bažnyčiai, kiek sumažinimu neturtėlių vargo ir kad gintumei juos nuo 
prispaudimo“. Mokesčiai iš tų žemių Romos bažnyčiai buvo labai maži, 
jie buvo sunaudojami daugiausiai bažnyčioms palaikyti, neturtėliams šelpti. 
Suvargusieji sodžiaus gyventojai gaudavo be procentų paskolos. Grego- 
rijus I vadina save „Longobardų kapšu“ dėl daugybės mokesčių, jiems 
išmokamų, sulaikyti longobardams nuo Romos kraštų plėšimo. Bažnyčios 
žemių pinigais buvo laikoma namų pavargėliams, našlaičiams, ligonims, 
šelpiami neturtingi vienuolynai. Gregorijaus I biografas Jonas Diakonas, 
kurs patsai matė aschyve sąrašus daugybės pašalpų neturtėliams, vadina 
Gregorijų I „gailestingu visų aprūpintoju“, Romos gi bažnyčią „bendru 
klojimu visiems“, 

Konstantinas Didysis ir kiti ciesoriai buvo padidinę vyskupų val- 
džią, suteikdami jiems kaikurias teises krašto valdyme. Politiškos per- 
mainos,įvykusios vakarų Europoje penktame amžiuje, dar labiau pa- 
didino popiežių valdžią. Tuo laiku laukinės germanų tautos užėmė 
Italiją ir kitus vakarinius Romos imperijos kraštus. 476 metais 
netekęs valdžios paskutinis vakarinės Romos valstybės ciesorius 
atsisakė valdžios. Konstantinopolio ciesoriai po senovei vadinosi 
dar Romos ciesoriai ir laikė Italijos mieste Ravenoje savo ekzar- 
ką, arba vietininką, kurs jojo vardu norėjo valdyti vakarinius 
Romos valstybės kraštus. Tačiau Ravenos ekzarkui trūko jėgų 
ginti tiems kraštams nuo germanų. Rūpestį ginti Romą ir visą 
Italiją prisiėmė ant savęs popiežiai. Jie važinėjo prie germanų 
vadų draustų jų nuo kraujo liejimo, jie vedė visa tvarką Romoje. 
Popiežius Leonas Didysis suturėjo hvnų karalių, baisų Atilą, 
kelyje į Romą ir išgelbėjo miestą nuo didžiosios nelaimės. Tasai 
pats popiežius išprašė nuo vandalų karaliaus Henzeriko, kad 
plėšdamas Romą, nors gyvybę dovanotų gyventojams. Romėnai 
priprato palengva matyti popiežiuose ne tiktai dvasiškus savo 
vadovus, bet ir gynėjus ir žemiškųjų savo reikalų aprūpintojus. 

Prie Justinijano Konstantinopolio ciesoriams atgavus Italiją, 
vyskupams buvo pripažinta teisė drauge su žymiausiais krašto 
gyventojais skirti kraštų valdytojus ir miestų valdininkus, prižiū- 
rėti valdininkų veikimą. Taip popiežiai teisėtai įgijo įtakos Italijos 
valdyme. 

Longobardų įsikūrimas Italijoje (568) atnešė romėnams 
naujų nelaimių. Veltui popiežiai Italijos gyventojų vardu šaukėsi 
pagalbos Konstantinopolyje. Nesulaukdami jos, tarpininkavo tarp 
Ravenos ekzarko ir longobardų karalių. Gregorijus I sakosį ne- 
bežinąs, ar atliekąs ganytojo ar kunigaikščio pareigas. Taip patsai 
gyvenimas privedė prie to, kad popiežiai liko tikraisiais Romos 
ir jo apylinkės valdovais, pripažindami vis dar ciesorių valdžią. 
Tuo tarpu Konstantinopolio ciesoriai patys stūmė nuo savęs 
Italijos gyventojus, palaikydami heretikus, persekiodami popiežius 
už katalikų mokslo gynimą. Ciesorius Konstansas II liepė karei- 
viams išvežti iš Romos popiežių Martyną I (649) ir ištrėmė jį į 
Chersonezą, kur popiežius ir mirė. Kada popiežiai Gregorijus 
II ir Gregorijus III pasipriešino ciesorių įsakymams dėl šventųjų 
paveikslų naikinimo, tai tiktai Italijos gyventojų užsistojimas iš- 
gelbėjo juos nuo kalėjimo ir mirties. Užtai Ravenos gyventojų 
dalis buvo mirtimi nubausta. Romos gyventojai keletą kartų 
norėjo išrinkti sau karalių ir tiktai popiežiams nesutinkant laikėsi 
dar ciesoriaus valdžios šešėlis Romoje. 

Taip ciesorių neteisingas elgimasis su Italijos gyventojais 
ir dideli mokesčiai silpnino ir be to“ netvirtą ciesorių valdžią 
Italijoje. Gregorijus I skundėsi: „ekzarkų nedorybė daugiau mums 
kenkia negu longobardų kalavijas, todėl tie priešininkai, kurie 
mus užmušinėja, rodosi mums gailestingesni, negu ciesoriaus 
valdininkai, kurie savo nedorumu, plėšimais ir kitomis neteisybė- 
mis užgauna mūsų širdį“. 

Kada longobardų karaliai, užkariavę Raveną, rengėsi ir 
pačią Romą užimti, popiežiai, nesusilaukdami pagalbos nuo Kon- 
stantinopolio ciesorių, ryžosi jos kitur kur ieškoti. Steponas II 
kreipėsi į frankų karalių Pipiną ir prašė jo gelbėti Romos baž- 
nyčią ir neatiduoti jos į baisių longobardų valdžią. Pipinas, atsi- 
gerindamas popiežiui už tai, kad pripažino jį frankų karaliu, pri- 

žadėjo ne tiktai tam kartui duoti Romai pagalbą, bet dar susti- 
prinimui popiežių valdžios dovanoti jiems visus tuos kraštus, 
kuriuos atimsiąs nuo longobardų. 754 metais Pipinas, atvykęs į 
Italiją, nuveikė longobardų karalių Aistulpą, atėmė nuo jo Rave- 


„nos ekzarkato žemes ir dovanojo jas popiežiui ir jo įpėdiniams. 


Konstantinopolio ciesoriaus pasiuntiniai, sutikę Pipiną Italijoje, 
reikalavo, kad jisai atiduotų ciesoriui žemes, atimtas nuo longo- 
bardų, bet Pipinas atsakė, kad ne dėl Konstantinopolio ciesoriaus 
liejęs jisai frankų kraują, bet dėl Romos bažnyčios ir savo iš- 
ganymo, 

Longobardai nenorėjo pildyti: padarytosios sankalbos ir 
atiduoti Romos bažnyčiai paskirtųjų žemių. Tada Pipino sūnus, 
Karolius, atvykęs su stipria kariuomene į Italiją, išgriovė longo- 
bardų karalystę ir visas jos žemes prijungė prie savo valstybės, 
longobardų karalių Ditriką išsivedė į Galiją ir uždarė vienuolyne. 
Karolius ne tiktai patvirtino Pipino dovaną, bet ir padidino ją. 
Popiežiai liko galutinai valdovai Romos kunigaikštijos, Pentapo- 
lio ir Ravenos ekzarkato. 

Nors pasaulinė valdžia nėra popiežiams būtinai reikalinga, 
ir jie jos neturėjo pirmaisiais amžiais, tačiau jos įgijimas buvo 
Bažnyčiai labai naudingas. Popiežiai, gyvendami savoje valstybėje 
ir nepriklausydami jokio karaliaus, laisviau galėjo tvarkyti Bažnyčią. 


Šventos Romos imperijos įstatymas. 


Pradžia Karolingų dinastijos. 


Tarp visų valstybių, germanų įstatytų, pirmąją vietą užėmė 
Karolingų sustiprinta frankų karalystė. 

Tverdamas plačią valstybę, Karolius stat“ ją krikščionių ti- 
kėjimo pamatais. Numanė jisai, kadkrikščionių tikėjimas su savo 
tvirta etika žymiai stiprina tvarką valstybėje, sudėtą iš įvairių 


„tautų. Todėl užkariautuose kraštuose statė bažnyčias, vienuolynus 


ir mokyklas. Iš visur sukvietė prie savo dvaro mokytų vyrų, tan- 
kiai klausėsi jų patarmės. Padidino vyskupų valdžią valstybės 
dalykuose, atiduodamas jiems ištisų kraštų valdymą. Vyskupai 

kartu su kunigaikščiais ir kitais didikais sėdėjo valstybės tary- 
boje. Karolius atiduodavo priderinčią pagarbą Bažnyčios vyresnybei. 
Liudija apie tai 801 įstatymas: „Šv. Petro atminimui gerbkime Apaš- 
talų Sostą, ir nors tas šventas Sostas uždėtų vos pakeliamą naš- 
tą, neštumėme jį ir dievobaimingai kęstumėme“. Išmintingas Ka- 
roliaus Didžiojo darbavimasis palaikė taip reikalingą sutartį val- 
stybės vyriausybės su Bažnyčia. Visoje valstybėje kilo apšvieti- 
mas, žmonių gerovė, suminkštėjo jų būdas, gaišo pagoniški 
burtai. 


Romos imperijos atnaujinimas. 


Karolio valdžią turėjo išreikšti naujas titulas arba vardas, 
kurį jam suteikė popiežius Leonas III. Nors jau seniai nebeteko 
Romos imperijos, Romos imperatoriaus vardas nebuvo dar nu 
stojęs didelio savo svarbumo. Tebesilaikė senovės nuomonė, jog 
Romos imperatorius esąs viso pasaulio viešpats ir vienas tegalįs 
būti. Kada Karolius Didysis suvienijo savo valdžioje beveik vi- 
sus kraštus vakarinės pusės buvusios Romos imperijos, reikalingu 
rodėsi daiktu, kad tą taip didelę galybę išreikštų tam tikras var- 
das. Popiežiaus Leono III galvoje kilo sumanymas atnaujinti Ro- 
mos imperiją ir jos imperatoriu padaryti Karolių. Pirma tas 
sumanymas buvo apsvarstytas su frankų vyskupais ir didikais 
800 metais, Karoliui atvykus į Romą, per Kalėdų šventes Leonas 
III paskelbė jį Romos imperatoriu ir šv. Petro bažnyčioje už- 
dėjo jam ant galvos imperatorišką karūną. 

Naujai įsteigta Romos imperija visai ką kita ženklino, negu 
jos pagoniškoji bendravardė. Tą skirtumą išreiškė pridėtas žodis: 
„šventa Romos imperija“. Išdygo ji iš vienybės krikščionių tikė- 
jimo. Kaip visos Europos tautos išpažino vieną tikėjimą, priklau- 
sė vieno dvasiško ganytojo popiežiaus, taip pat rodėsi reikalingu 
daiktu susivienijimas visų krikščionių valstybių vadovavime vieno 
imperatoriaus, aukštesnio už visus kitus karalius. Romos impe- 
ratoriaus vardas nedavė jam valdžios ant kitų karalių, bet tiktai 
suteikė jam garbingą priedermę būti Bažnyčios ir popiežiaus gy- 
nėju ir rūpintis krikščionių tikėjimo praplatinimu tarp pagonių ir 

jo užlaikymu krikščionių kraštuose. Karolius Didysis ir vadina 
save tiktai Bažnyčios gynėju. Ant jo kalavijo buvo iškalta šie 
žodžiai: „Dešimties įsakymų sargas Karolius, Dievo karūnuo- 
tas“. Niekas negalėjo patsai savaimi tapti Bažnyčios gynė- 
ju, bet reikėjo tam tikslui aukščiausios Bažnyčios vyresnybės pa- 
skyrimo arba sutikimo, todėl ir vardo Romos imperatoriaus nė- 
vienas karalius negalėjo įgyti be popiežiaus patvirtinimo ir pate- 
pimo. Vienos krikščionių visuomenės formavimasis vakaruose tuo 
buvo pabaigtas. Greta aukščiausio vadovo popiežiaus dvasios 
reikalams atsirasdavo politinis vadovas visai krikščionijai, 
kurs savo valdžia turėjo ginti bažnyčią ir palaikyti jos veikimą. 


Rytų bažnyčios atskilimas. 


Atskilimo priežastys. 


Pradedant nuo ketvirtojo amžiaus lig aštuntam herezijos ir 
kitokie tikėjimo ginčai vargino rytų bažnyčią. Kai kurios rytų 
bažnyčios ilgą laiką palikdavo atsiskyrusios nuo vienybės su 
Romos popiežiais. Ir nors paskui tų bažnyčių vyskupai, išsižadėję 
savo paklydimo, susivienydavo su Roma, tačiau,ilgam laikui nu- 
trūkus vienybei, visuomenės nuomonėje nyko supratimas tos 
vienybės reikalingumo. 

Kita priežastis atsileidimo ryšio rytų bažnyčios su Roma 
buvo jos pasidavimas pasaulinei valdžiai. Konstantinopolio 
ciesoriai mėgo kištis į tikėjimiškus ginčus, skirti vyskupus, kviesti 
visuotinus susirinkimus, davinėti nutarimus tikėjimo dalykuose, 
primesti Bažnyčiai savo nuomones. Ciesoriai vadino save lygiais 
apaštalams, apaštališkais, Dievo įpėdiniais, bažnyčioje iš sakyklos 
sakė pamokslus. Rytų vyskupams dažnai trūko tos drąsos, su 
kuria vakaruose popiežiai ir kiti vyskupai gynė Bažnyčios laisvę. 

Ciesorių ir rytų visuomenės nepasitenkinimą popiežiais dar 
labiau padidino jų susijungimas su frankų karaliais, bažnytinės 
valstybės įsteigimas ir atanaujinimas vakaruose Romos imperijos. 

Puikybė, įsikerėjusi ciesoriaus rūmuose, veikė ir Konstan- 
tinopolio patriarkus. Nuo ketvirtojo amžiaus tapę ciesoriaus miesto 

vyskupais, pradėjo jie savintis tokią pat valdžią ir garbę, kokią 
nuo pat pirmųjų amžių turėjo senosios Romos vyskupas. Romos 
vyskupams išvedant savo aukštesniąją valdžią iš Kristaus žodžio ir 
įstatymo, Konstantinopolio vyskupai ją savinosi dėl to, jog buvo vys- 
kupai ciesoriaus sostinės, vadinamos naująja Roma. Padedant cie- 
soriams, Konstantinopolio vyskupams pavyko su laiku įgyti pa- 
triarkų vardą ir valdžią ant aplinkinių vyskupų ir metropolitų. 

Konstantinopolio patriarko aukštesnę valdžią turėjo išreikšti „visuo- 
tinojo patriarko“ vardas, kurį ėmė vartoti Konstantinopolio vyskupai. 
Nuo aštuntojo amžiaus prigyja mūomonė, iog perkeliant ciesoriaus sostinę 
iš Romos į Konstantinopolį ir aukščiausioji Bažnyčioje valdžia tapusi 
perkelta nuo Romos vyskupo ant Konstantinopolio vyskupo. 

Rytų ir vakarų bažnyčios skyrėsi nuo viena kitos liturgijos 
kalba ir bažnytiniais papročiais. Graikai su paniekinimu žiūrėjo į 
vakarų Europos gyventojus, kaipo į barbarus, kultūra daug že- 
mesnius. Patsai tautų būdas buvo labai -nevienodas. Vakaruose 
labiau rūpintasi dora, žmonių gerove, rytuose gi bažnyčia buvo 
labiau užsidariusi apeigose, tikybos turinys dažnai skendo for- 
moje. Dėl visų tų priežasčių vienybės raištis rytų bažnyčios su 
vakarų labai atsileido, ir pasidarė tarp tų dviejų bažnyčių didelis 
plyšys. Reikėjo tiktai didesnio trinktelėjimo, kad tiedvi bažnyčios, 
dar tam kartui sujungti tikėjimo vienybe, atskiltų viena 
nuo kitos. 


Fotijus 


852 metais Konstantinopolio patriarku tapo šv. Ignacas, 
vyras doras, bet neturįs malonės ciesoriaus Mykolo III. Neapkentė 
šv. Ignaco galingas ciesoriaus ministeris Bardas, kurį šventas 
patriarkas nekartą baudė už palaidą gyvenimą. Bardui pakurstant, 
Mykolas III pašalino šv. Ignacą ir į jo vietą pakėlė Fotijų, svie- 
tiškį žmogų, vyrą aukštos kilmės ir didelio mokslo, bet nema- 
žesnės puikybės ir suktumo. Fotijaus pakėlimas į patriarkus. prie 
gyvos šv. Ignaco galvos buvo priešingas Bažnyčios įstatymams. 
Numanė tai gerai ciesorius ir Fotijus, todėl abudu rūpinosi kaip 
nors gauti popiežiaus patvirtinimą. Popiežius Mikalojus I tam 
reikalui ištirti išsiuntė į Konstantinopolį savo legatus, kurie Kon- 

stantinopolyje ciesoriaus įgąsdinti ir Fotijaus papirkti, Mikalojo I 
vardu patvirtino šv. Ignaco nuo patriarko vietos pašalinimą ir 
Fotijaus į jo vietą pakėlimą. Šv. Ignacas atsišaukė į paties popie- 
žiaus teismą. Mikalojus I, iš šv. Ignaco rašto gavęs žinoti apie 
tikrąją dalykų padėtį ir neteisėtą savo pasiuntinių pasielgimą, pri- 
pažino šv. Ignacą tikruoju patriarku, Fotijų gi atskyrė nuo Baž- 
nyčios. Tačiau Fotijus, turėdamas ciesoriaus užtarymą, neatsisakė 
nuo neteisingai įgytosios valdžios, sukvietė į Konstantinopolį 
vyskupus, savo šalininkus ir, su jais atlikęs susirinkimą (867), 
atskyrė nuo Bažnyčios popiežių Mikalojų I ir apkaltino visą va- 
karinę Bažnyčią, būk ji paklydus nuo Kristaus tikrojo tikėjumo, 
mokydama, kad Šventoji Dvasia išeinanti nuo Tėvo ir Sūnaus, 
užlaikydama pasninką subatoje, neleisdama kunigams moteru 
vesti ir t. t. 

Tais pačiais metais buvo nužudytas Fotijaus užtarytojas 
ciesorius Mykolas III. Jo įpėdinis Bazilijus parkvietė iš ištrėmimo 
šv. Ignacą ir sugrąžino jam patriarko valdžią, Fotijų gi uždarė 
vienuolyne. Popiežiaus Adrijano II legatai 860 metais atliko Kon- 
stantinopolyje vyskupų susirinkimą, kurs išteisino šv. Ignacą, 
pripažino jį tikruoju patriarku ir pasmerkė Fotijų. Bažnyčios vie- 
nybė buvo sugrąžinta, bet neilgam. 

Fotijus sumanė prisigerint ciesoriui: Bazilijui ir atgavo jo 
malonę. Tarp dvasiškijos turėjo jisai daug savo mokinių ir šali- 
ninkų tokios pat dvasios, kaip patsai, ir jiems padedant persvėrė 
visuomenės nuomonę į savo pusę. Mirus šv. Ignacui (877), Ba- 
zilijus pakėlė Fotijų vėl į Konstantinopolio patriarkus.Vyskupų su- 
sirinkimui buvo patiekti sufalšuoti popiežiaus raštai. Jis atmainė 
visus nusprendimus susirinkimo, atliktojo 869 metais prieš Fotijų, 
ir pripažino Fotijų patriarku. Fotijus išbuvo patriarku lig 886 me- 
tų ir tiktai mirus tais metais Bazilijui buvo jo įpėdinio Leono 
antrą kartą prašalintas nuo patriarko sosto ir ųždarytas vienuo- 
lyne. Nebtekus Fotijaus, Konstantinopolio bažnyčia vėl susivienijo 
su Roma. Fotijaus bet gi pasėtas mokslas atnešė nedorus savo 
vaisius. Patriarkas Kerularijus atnaujino ir padaugino kaltinimus 
prieš vakarų bažnyčią. 1054 m. rytų bažnyčia galutinai atsiskyrė nuo 
Romos 

Bažnyčios įtakos susilpnėjimas. 


Feodalizmas. 


Karolio Didžiojo valstybės galybė pasibaigė sulig jo mirti- 
mi. Jo valstybės žemės buvo padalytos (843) į tris karalystes 
tarp Karolio Didžiojo sūnaus įpėdinių: Galiją arba Franciją, Itali- 
ją, Vokietiją. Tvarka, Karolio Didžiojo užvesta, iširo, jo įpėdinių 
valdžia sumenkėjo labiausiai dėl feodalizmo sistemos, kuri prie 
Karolio Didžiojo įpėdinių galutinai prigijo visose buvusiose jo 
valstybės žemėse. 

Feodalizmas išdygo iš germanų tautų papročių ir tiktai ka- 
ralystėse, germanų įsteigtose, ilgai teišliko. Germanai, užėmė bu- 
vusios Romos valstybės kraštus, pasidalijo daugumą žemės, kuri 
teko tų tautų vadovams ir jų kareiviams. Kareiviai, gavę žemes 
už savo nuopelnus kare, „nemokėjo už jas savo karaliams mo- 
kesčių, turėjo tiktai, jiems reikalaujant, stoti patys į karą ir sta- 
tyti paskirtą kareivių skaičių. Vadinosi jie karaliaus vasalais arba 
tarnais. Karalių galybė rėmėsi tų žemės plotų valdytojų paklus- 
numu ir jų ištikimybe. Be jų pritarimo karaliai negalėjo pradėti 
jokio svarbesnio dalyko. Viešpataujant Karoliui Didžiajam, kada 
ciesorius buvo galingas, vasalai turėjo jo klausyti. Prie 
Karoliaus Didžiojo įpėdinių, susilpnėjus karalių valdžiai, iš- 
kilo kunigaikščiai, grapai ir kiti kraštų viršininkai ir užgrobė 
savo rankas valdžią, kitą kartą patiems karaliams tepriklausiusią. 
Laisvieji gyventojai, nebeatrasdami pas silpnus karalius savo tei- 
sių apgynimo, turėjo glaustis prie galingųjų didikų ir dėl radimo 
atrasdavo pas juos pagalbą, bet užtat turėjo pripažinti save 
jų vasalais arba tarnais. Pavesdami jiems savo žemių gynimą, 
apsiimdavo iš jų statyti jiems kariuomenę. Taip laisvi mažesnių 
žemės plotų valdytojai iš karalių valdžios perėjo į didžiūnų val- 
džią, per tai karalių valdžia dar Ii susilpnėjo, pakilo gi di- 
džiūnų galybė. 

Senojoje Romos valstybėje Bažnyčios įtaka valstybei buvo 
paviršutinė, labai apribota. Kitaip susidėjo santykiai germanų įkur- 
tose valstybėse. Čionai abi pusi buvo reikalingos didesnio viena 

kitos palaikymo. Valstybei buvo reikalinga Bažnyčia tvarkos ne- 
šėja, tautų auklėtoja. Bažnyčia gi šaukėsi valstybės pagalbos bar- 
barų žiaurumui suvaldyti. Nuo pat pradžios Bažnyčios ir valsty- 
bės reikalai vieni su kitais susipynė Įtakoje Bažnyčios gaišo 
vergija, virsdama į baudžiavą. Bažnyčia stengėsi suminkštinti 
bausmes, daugelyje atvejų atmainė mirties bausmę. Bažnyčios 
atstovai vyskupai gavo balsą didikų sueigose ir taip turėjo įtakos 
įstatymų leidime. Bet iš kitos pusės nemaža buvo ir valstybės 
įtaka Bažnyčiai. Įgydami turtus, užimdami valstybės vietas, Bažny- 
čios atstovai paliko priklausomi karalių su nenauda Bažnyčiai. Ka- 
raliai skyrė vyskupus ir vienuolynų viršininkus. Vyskupai, daly- 
vaudami susivažiavimuose, dažnai buvo atitraukiami nuo Baž- 
nyčios reikalų. Turėdami iš savo žemių duoti pagalbą karaliams, 
vyskupai kartais vedė kariuomenę į karą, nors patys ginklų ir ne- 
vartojo. Vienuolynų viršininkais buvo skiriami pasauliniai, to dėl 
vienuolynuose krito drausmė. 

Vyskupai ir vienuolynų viršininkai dar viešpataujant Karo- 
liui Didžiajam įgijo žemės, reikalingos bažnyčioms ir dvasiš- 
kiams išlaikyti. Ir paskui karaliai jiems atiduodavo didelius že- 
mės plotus ir net ištisas kunigaikštijas, tikėdamiesi, kad dvasi- 
škiai geriau už pasaulinius atliks savo vasališkas pareigas ir ne- 
apleis reikale savo siuzerėnų. Vyskupai ir vienuolynų viršininkai, 
apimdami suteiktų žemių valdymą, virto karalių ir kunigaikščių 
vasalais ir taip pat, kaip visi kiti vasalai, turėdavo, atsiklaupę 
prieš savo siuzerėną, padaryti jam paklusnumo priesaiką. 


Popiežius feodalų valdžioje. 


Feodalizmas, nors rodėsi naudingas Bažnyčiai, dėlto kad 
davė jai įtakos valstybės valdyme, betgi ir pakenkė jai. Susilpnė- 
jus karalių valdžiai, iširo valstybės tvarka, įsigalėjo gi didieji va- 
salai, kurie, karalių nebesuvaldomi, kovojo, vedė naminius karus, 
skriaudė laisvus gyventojus, plėšė Bažnyčios turtus. 

Popiežiai pirmieji patyrė blogų feodalizmo pusių. Ciesoriai, 
patys nebesuvaldydami savo vasalų, negalėjo gelbėti, ir ginti Baž- 
nyčios. Romoje įsigalėjo aukštosios bajorų giminės, kurios, pri- 

sisavinusios valdžią popiežiaus žemėse, ėmė skirti popiežiais sa- 
vo vien šalininkus, kurie būtų paklusnūs kunigaikščių valios 
įrankiai. Todėl dešimtajame amžiuje pasitaiko popieži aus soste 
nevertų žmonių, pažeminusių savo darbais aukščiausio Bažny- 
čios ganytojo vardą. 

Negeresnis bu- 
vo Bažnyčios liki: 
mas ir kituosę kraš- 
tuose. Karaliai ir 
kunigaikščiai,  su- 
teikdami vyskupams 
ir vienuolynų  vir- 
šininkams žemes, 
nevis rinkosi vyrus, 
pasižyminčius mok- 
slu ir gyvenimo 
šventumu, bet daž- 
nai tokius, kurie bū- 
tų jiems paklusnūs 
ir naudingi kare. 
Todėl tas aukštas 
bažnytinės vyresny- 
bės vietas dažnai 
užimdavo žmonės 

Vyskupo investitūra. be mokslo ir tam 

tikro prisirengimo. 

Vyskupams mažai rūpinantis Bažnyčios valdymu, turėjo į 
blogąją pusę pakrypti ir kunigų elgesys. Kunigų bemote- 
rystė, nuo senovės įvesta vakarų Bažnyčioje, buvo tuo laiku 
daugelyje vietų visiškai užmiršta. Klebonijas ir kitas Bažnyčios 
vietas užimdavo dažnai ne mokyti ir dievobaimingi vyrai, bet tie, 
kurie didesnę pinigų sumą užmokėdavo už jas kunigaikščiui, ku- 
riam priklausė teisė kunigus skirti. Tokiems kunigams mažai te- 
rūpėjo savo priedermių ėjimas. Ėmė jie tiktai pelną ir, vedę pa- 
čias, gyveno kaip pasauliečiai žmonės ar dar blogiau, o bažny- 
čios turtai atitekdavo jų vaikams. Kai kur ir vyskupijos buvo už 

„pinigus karalių parduodamos. Kitą kartą užvestas laisvas vysku- 
pų rinkimas pragaišo, ir niekas be karaliaus patvirtinimo nega- 
ėjo palikti vyskupu. Asmuo, paskirtas vyskupu, turėjo pirma ka- 
raliui priesiekti vasalų būdu paklusnumą ir tada tiktai nuo jo 
-tegaudavo žiedą ir vyskupišką lazdą, ženklus bažnytinės valdžios. 
Mirus vyskupui, karaliai liepdavo pas save atnešti nabaštininko 
„žiedą ir lazdą, ir paskui tuos vyskupiškos valdžios ženklus ati- 
„duodavo naujai paskirtajam vyskupui. Išrodė, jog net dvasišką 
valdžią vyskupai gauną nuo karalių. Karaliai dažnai ilgą laiką 
neskirdavo naujo vyskupo, norėdami pelnytis iš vyskupijos že- 
mių. Taip sumažėjus Bažnyčios laisvei, suskurdo joje ir Kristaus 
„dvasia. Bužnyčia suvaržyta, pažeminta pasaulinės valdžios, nebe- 
"galėjo turėti reikalingos įtakos žmonėms. Sugrąžinimas jai gai- 
vinančios Kristaus dvasios ir senojo skaistumo priderėjo nuo 
Bažnyčios laisvės atgijimo. Prasidėjo dėl to sunki, ilga kova. 


Reformos Gregorijaus VII. 


Bažnyčios atgijimas. 


Baigiantis dešimtajam amžiui ir vienuoliktojo pradžioje Baž- 
. nyčia palengva pradėjo pakilti. Vokietijos karaliai iš Saksonų 
giminės sudrūtino ciesoriaus valdžią, karūnavosi Romos cieso- 
riais ir išgelbėjo popiežius iš Italijos kunigaikščių valdžios. Tru- 
putį vėliau pietų Italijoje ir Sicilijoje įsikūrė normanai ir įsteigė 
tenai savo valstybę. Jų karaliai, Robertas Giuiskardas ir Rogeras, 
pripažno save popiežiaus vasalais. Popiežiai, turėdami po šonu 
normanų karalių pagalbą, jautėsi esą laisvesni savo žemėse ir be 
baimės galėjo Romoje rūpintis Bažnyčios išvadavimu iš kuni- 
gaikščių valdžios. 

Nuo 1044 metų popiežių sostą užima be pertrūkio eilė 
veiklių vyrų, kuriems rūpėjo Bažnyčios laisvė. Trys buvo jos 
sumenkėjimo versmės: kunigų moterystė, simonija, arba už pi- 
nigus Bažnyčios vietų pardavinėjimas, ir investitūra, arba sutei- 
kimas vyskupams žiedo ir lazdos padavimu valdžios vyskupijų 
žemėse. Popiežiai (Grigorijus VI, Leonas IX, Viktoras II, Stepo- 


nas IX, Mikalojus II ir Aleksandras II) kovojo be perstojo prieš 
simoniją ir kunigų moterystę. Svarbus buvo Mikalojaus II įsta- 
tymas (1059), kuriuo nustatoma nauja tvarka popiežiams rinkti. 
Popiežiaus rinkimas pavesta kardinolams. Įvykus tokiam popie- 
žių rinkimo būdui, sunku bebuvo Romos kunigaikščiams arba 
kitai pasaulinei vyresnybei beprimesti Bažnyčiai netikusį gany- 
toją. 


Gregorijus VII ir Henrikas Vi. 


Kovoje su blogais papročiais, įsiskverbusiais į Bažnyčią tuo 
laiku, tvirta popiežiaus pagalba buvo Kliuny vienuolynų sąjunga. 
Jos vienuolynų griežtai buvo laikomasi šv. Benedikto įstatų. Kliu- 
niečių gyvenimo būdas labai plačiai pasklido, jį buvo priėmę 
daugelis vienuolynų įvairiuose kraštuose. Iš tų vienuolynų išėjo 
daug tvirtos bažnytinės dvasios kunigų ir vyskupų. Bet svar- 
biausias reformas vykdė popiežiai. Vienas tokių tvirtų Bažnyčios 
laisvės gynėjų buvo Hildebrandas, vyras nepaprastai aukštos do- 
ros tvirto būdo. Su popiežiu Leonu IX vėl sugrįžęs į Romą, 
nuo to laiko jisai prie penkių popiežių buvo dešinė jų. ranka. 
Mirus Aleksandrui II (1073), Hildebrandas vienbalsiai išrinktas 
popiežium, vardu Gregorijus VII. 

Gregorijus VII suprotavo, jog atėjo laikas su šaknimis iš- 
rauti papiktinimus, įsiskverbusius į Bažnyčios gyvenimą. Todėl 
1074 metais sukvietęs į Romą aplinkinių vyskupų susirinkimą, 
išleido šiuos įstatus: 1) tie, kurle už pinigus yra įgiję bažnytinės 
vietas, turi jų atsisakyti, o lig neatsisakant negali eiti savo dva- 
siškų pareigų; 2) kunigai, su moterimis gyvenantieji, negali Mi- 
šių laikyti ir dalyti Sakramentų; 3) žmonės neturi klausyti Mišių 
ir priimdinėti Sakramentus nuo kunigų, kurie nenorėtų persiskirti 
su moterimis. Tuos įstatus Gregorijus VII nusiuntė Francijos ir 
Vokietijos vyskupams paskelbti savo vyskupijose ir prižiūrėti, 
kad visur būtų užlaikomi, 

Krikščionių tikyba nuo kiekvieno žmogaus reikalauja pa- 
siaukavimo. Negal jo kitiems skelbti, kas patsai nerodo pasiau- 
kavimo pavyzdžio. Moterystė labai įpainioja žmogų į šio pasau- 

lio reikalus. Tiktai laisvas nuo šeimynos rūpesčių kunigas gali 
likti žemės druska. Todėl kunigų moterystę, kai kur kad ir labai 
įsikerėjusią, būtinai reikėjo panaikinti, nors ir sunku buvo vykinti 
tokią didelę permainą. Per Paryžiaus susirinkimą kai kurie kuni- 
gai ir vyskupai pripažino, kad popiežių reikalavimų negalima esą 
užlaikyti. Ne geriau buvo priimti Gregorijaus VII reikalavimai ir 
Vokietijoje. Kai kurie doresnieji vyskupai nedrįso jų garsinti savo 
vyskupijoje, bijodami kunigų pasipriešinimo. Buvo ir tokių vy- 
skupų, kurie stačiai atleido savo kunigus nuo bemoterystės už- 
laikymo. 1075 metais Gregorijus VII sukvietė Romoje naują vy- 
skupų susirinkimą, per kurį atkartojo pernykščius įstatus, atskyrė 
nuo Bažnyčios vyskupus ir kunigaikščius, trukdančius tų įstatų 
vykdymą, ir pridėjo vieną naują reikalavimą: skaudžiausiai už- 
gynė vyskupams ir vienuolynų viršininkams imti investitūrą nuo 
pasaulinių valdovų. 

Popiežiai ir jų priešininkai toje kovoje rėmėsi liaudimi. 
Liaudies palaikomas Gregorijus VII galėjo atstatinėti vyskupus ir 
atimti valdžią karaliui. Joks kitas popiežius ligšiol nesinaudojo 
tokia valdžia. 

Henrikui IV seniai netiko reformos, einančios iš Romos. 
Vokietijos ciesoriams beveik buvo pavykę paimti į savo valdžią 
Romos bažnyčią, todėl Henrikui IV labai netiko, kad popiežius, 
drausdamas investitūrą, siaurino ciesoriaus valdžią Vokietijoje. 
Apie Henriką IV susispietė kunigai ir vyskupai, nenorį pasiduoti 
Gregorijaus VII vykdomoms reformoms. 1076 metais per Vormso 
susivažiavimą, Henrikas privertė Vokietijos vyskupus stoti į at- 
virą kovą su Gregorijum VII, paskelbti jį neteisingai išrinktu po- 
piežium. Susirinkimo nusprendimus pranešė Gregorijui VII cieso- 
rius raštu, prasidedančiu šiais žodžiais: „Henrikas IV, ne iš pri- 
sisavinimo, bet iš Dievo malonės karalius, Hildebrandui, jau 
nebe popiežiui, bet netikram vienuoliui“. Tada Gregorijus VII 
iškilmingai atskyrė nuo Bažnyčios Henriką IV, atėmė jam kara- 
liaus valdžią ir jo pavaldinius atleido nuo paklusnumo prisaikos. 
Atskyrė nuo Bažnyčios ir tuos vyskupus, kurie pirmininkavo 
Vormso susirinkime, kitiems gi skaudžiai įsakė atvykti į Romą 
išpažinti savo kalčių ir atleidimo melsti. 

Daugumas vyskupų skubiai nusiuntė į Romą raštus, ku- 
riais išreiškė gailestį ir nuolaidumą popiežiui. Vokiečių kunigaik- 
ščiai, kurie seniai neapkentė Henriko IV dėl jo nežmoniško žiau- 
rumo ir kitų nedorų darbų, dabar pasinaudojo sunkiu ciesoriaus 
likimu ir, susivažiavę į Tiburą, paskelbė, kad atskirtas nuo Baž- 
nyčios ciesorius nebegalįs valdyti valstybės, ir ketino išsirinkti 
kitą ciesorių, jei per metus nebūtų Henrikas IV susitaikinęs su 
Bažnyčia, | 


Gregorijui VII ir kitiems viduramžio popiežiams daromas dažnai 
priekaištas, būk iie morėję įsteigti universalinę teokratišką monarchiją 
ir prisisavinti valstybišką valdžią. 

Kaltinimai neteisingi' Jų atsiradimą gali išaiškinti viduramžio pa- 
žiūros į krikščionių visuomenės sutvarkymą. Jos priešakyje stovėjo dvi 
aukščiausios vyresnybės: ciesorius ir popiežius. Ir viena, ir kita savo 
srityje mepriklausoma, bet turi veikti viena kitai padėdamos. Kadangi 
dvasios dalykai svarbesni negu šio pasaulio, tai ir popiežiaus valdžia 
buvo laikoma aukštesnė, bet ciesorius -<savo srityje buvo nepriklausomas 
popiežiaus. Popiežiui, aukščiausiam visų krikščionių ganytojui, ;buvo 
pripažįstama valdžia: 1) prižiūrėti doros me tik atskirų krikščionių, bet 
ir tautų, valdovų, bausti iuos už laužymą teisybės dėsnių. Šv. Ber- 
nardas vadina popiežių „refugium oppressorum“  (nuskriaustų prieglau- 
da); 2) popiežius buvo tarpininkas tautų taikintojas, sulaikydavo kara- 
lius nuo neteisingo valdžios panaudojimo; 3) pagaliau popiežius buvo 
vyriausias vadovas bendruose krikščionių žygiuose, kaip antai kryžiaus 
karuose. Taip popiežiaus asmenyje viduramžiai turėjo tarptautinį tribu- 
nolą, kokio dabar negal sudaryti. Karaliai tikybos dalykuose, ratione 
pecati, priklausė popiežiaus. 

Pasaulinių valdovų pareiga buvo ginti Bažnyčią, palaikyti jos vei- 
kimą, teisingai valdyti savo kraštą.  Absoliutinės kunigaikščių valdžios 
viduramžiai nežinojo. Jei karalius savo nedorybėmis užsitraukdavo 
Bažnyčios bausmę-ekskomuniką, tai, nebegalėdamas bendrauti su savo 
pavaldiniais, mebegalėio nei valdyti ių.  Nepasiliuosavus jam nuo tos 
bausmės, popiežius duodavo autentinį pareiškimą, kad pavaldiniai nebe- 
turi pareigos jo klausyti. Tuo rėmėsi pavaldinių atleidimas nuo karaliui 
duotos priesaikos. f 


Henrikas IV, visų atstotas, turėjo nusilenkti popiežiui. Tai- 
gi skubinai atlikęs žiemos laiku per Alpių kalnus sunkią kelionę, 
atvyko į Italiją ir, atradęs Gregorijų VII Kanosoje, 3 dienas sto- 


"vėjo jo rūmų kieme, apsivilkęs atgailos drabužiu, melsdamas iš- 

rišimo. Gregorijus VII įtikėjo į Henriko IV atgailą ir nuėmė nuo 
io ekskomuniką. Susiderinęs su popiežium, Henrikas IV lengvai 
nuveikė savo priešininkus Vokietijoje ir atgavo valdžią, bet nė- 
kiek neketino pildyti Kanosoję padarytųjų prižadų. : Todėl - Gre 
gorijus VII antrą kartą atskyrė jį nuo Bažnyčios (1080). Henrikas IV 
apgulė savo kariuomene popiežių Romoje. Gregorijus VII gelbė- 
damasis užsidarė tvirčiausioje miesto dalyje. Tam kartui išgelbė- 
tas normanų kariuomenės, bet bijodamas naujo užpuolimo, per- 
sikėlė iš Romos į Benevento miestą Salerną ir tenai mirė (1083). 
Paskutiniai jo žodžiai buvę: „mylėjau teisybę, neapkenčiau nedo- 
rybės, todėl mirštu ištrėmime“. 


Taip pabaigė savo amžių kilnios dvasios didvyris, didžiau- 
sias kovotojas dėl Bažnyčios laisvės. „Mes norime vieno“, sakė 
jisai, „kad šventoji Bažnyčia, visame pasaulyje paminta ir sudras- 
kyta, sugrįžtų prie senosios skaistybės „ir tvirtumo“. Jo prieši- 
ninkas Henrikas IV mirė (1106) visų apleistas ir neapkenčiamas. 
Jo-paties sūnus Henrikas V pakėlė maištą prieš savo tėvą ir prie 
jo gyvos galvos atėmė jam valdžią. Henriko IV ir Gregorijaus VII 
įpėdiniai toliau kovojo dėl investitūrų. Tepasibaigė ji 1122 me- 
tais Vormso konkordatu, kada abi pusi susiderino šiomis 
sąlygomis: ciesorius atsisakė investitūros su žiedu ir lazda, dva- 
siškosios valdžios ženklais; popiežius pripažino ciesoriui inves- 
titūrą su skipetru, kurio padavimu išreiškiama suteikimas vyskupui 
valstybinės valdžios žemėse, priklausančiose vyskupijų. Kapituloms 
pripažinta laisvas vyskupų ir vienuolynų viršininkų rinkimas. Prie 
rinkimų gali būti patsai ciesorius arba jo atstovas. Tuo užti- 
krinta buvo valstybės įtekmė, renkant vyskupus. 

Taigi galutinai popiežiai laimėjo ilgą kovą su ciesoriais, ir 
Bažnyčia atgavo sau reikalingos laisvės, nors Vormso konkorda- 
tas neatėmė ciesoriui visai valdžios Bažnyčios dalykuose, tiktai 
ją sumažino. Pasekmės reformų, iškovotų su tokia sunkenybe, 
apsireiškė visuotinu bažnytinio gyvenimo atgijimu. Panaikinus 
simoniją, tiktai nuopelnų kelias teturėjo. vesti prie dvasiškos vy- 
riausybės įgijimo. Kunigai, sugrįžę prie užlaikymo bemoterystės, 
įvestos Bažnyčioje nuo senovės laikų, ir laisvi nuo šeimyninių 

rūpesčių, su tuo didesniu pajėgų įtempimu galėjo darbuotis dva- 
siškų žmonijos reikalų aprūpinimui. Bažnyčios įtaka žymiai pa- 
kilo net valstybės dalykuose. Dvyliktame ir try liktame šimtmetyje 
Bažnyčiai atgavus laisvę, gražiai pražydo mokslas ir dora. 

Bažnyčios laimėjimas iškilmingai švęstas sušaukimu 1123 m, 
visuotinojo susirinkimo (pirmojo Lateraniškio). Jisai patvirtino 
Vormso konkordatą ir išleido įstatų, tvarkančių investitūros 
simonijos ir kunigų moterystės dalykus (aukštesnieji kunigų šven- 
timai pripažinti Kliuviniu, padarančiu jų moterystę netikrą). 


Krikščionių tikėjimo plitimas žiemių ir rytų 
Europoje. 


a) Normanai. 


Krikščionių tikėjimas vakarinėje Europoje plito iš Ro 
mos. Todėl tautos, arčiau Romos gyvenančios, pirmiau priėmė 
krikščionių tikėjimą, negu tolimesniosios, labiau į žiemius nusi- 
kišusios. Prie tų paskutiniųjų priklauso normanai, gyvenantys Nor- 
vegijoje, Švedijoje ir Danijoje. 

Devintajame amžiuje šv. Ansgaras, šiaurės Bonifacas, skelbė 
krikščionių tikėjimą Danijoje ir Švedijoje. Vienuoliktajame amžiuje, 
viešpataujant Kanutui, krikščionių tikėjimas gavo viršų Danijoje. 
Pirmas krikščionis Švedijos karalius buvo Olaus, 0 dvylik- 
tame amžiuje rūpinantis šv. Erikui, visa Švedija tapo krikščio- 
niška. Norvegijoje krikščionių tikėjimą platino misionoriai iš An- 
glijos. Daug prisidėjo prie to švento darbo Norvegijos karaliai. 
Šv. Olaus dėl tikėjimo žuvo. Vienuoliktajame amžiuje visa Norve- 
gija priėmė katalikų tikėjimą. Iš Norvegijos ir Švedijos Evange- 
lijos šviesa pasklido Finliandijoje ir Islandijos saloje. Dešimtajame 
amžiuje priėmė krikščionių tikėjimą normanai, apsigyvenusieji 
šiaurinėje Francijoje. 

Virtę krikščionimis, normanai atprato nuo klajojimo po sve- 
timus kraštus ir plėšimo ir pradėjo daugiau užsiimti žemės dir- 
bimu ir amatais. 

b) Slavai. 


Slavų giminės, prie kurių priklauso rusai, lenkai, čechai, chor- 
vatai, slovencai, serbai, bulgarai, turėjo užėmę didelius rytų Eu- 
ropos plotus. Krikščionių tikėjimas pas jas plito dviem keliais: 
vakariniai slavai gavo jį nuo artimųjų savo kaimynų vokiečių, 
rytiniai gi iš Konstantinopolio, nuo graikų. 


Slavai, gyvenantys Dalmatijoje, Karintijoje, Krainoje ir Šty- 
rijoje (šlovencai), liko krikščionimis aštuntajame amžiuje, chorva- 
tai septintajame. Devintajame amžiuje kaikurie vakariniai slavai pa- 
teko į Karolio Didžiojo valdžią ir priėmė jo pasiųstus misijono. 
rius. Taip vokiečiai kunigai iš Salzburgo apsakinėjo evangeliją 
moravams, misijonoriai iš Bavarijos čechams. Čechai ir moravai, 
gindami savo tautos laisvę nuo vokiečių, nenoromis leido į savo 
"kraštą vokiečių kunigus. Moravų kunigaikštis Rostislavas parsi- 
kvietė evangelijos skelbėjų iš Konstantinopolio. Atvykę du 
broliu, šv. Kirilas ir šv. Metodijus, praplatino tarp moravų krikš- 
čionių tikėjimą, įvedė pas juos Mišias slavų kalba ir išvertė į tą 
kalbą Šventąjį Raštą. Vokiečių dvasiškija apskundė juos popie- 
žiui už įvedimą slavų kalba liturgijos, bet šv. Kirilas ir šv. Me- 
todijus lengvai Romoje išsiteisino. Būdamas Romoje, šv. Kirilas 
mirė, šv. Metodijus gi, pakeltas popiežiaus Adrijano II į Mo- 
ravijos ir Panonijos arkivyskupus, sugrįžo į Moraviją ir toliau 
tęsė pradėtą darbą ne tiktai tarp moravų, bet ir tarp čechų. Bai- 
giantis devintajam amžiui priėmė krikštą čechų kunigaikštis Borzi- 
vojus su savo moterimi Liudmile. Bet vėliau šv. Metodijaus mo- 
kiniai buvo priversti pasitraukti iš Čechijos, ir tame krašte buvo 
įvesta lotyniškoji liturgija su visu romiškos Bažnyčios sutvarkymu. 

Šv. Metodijaus mokiniai apsak inėję krikščionių tikėjimą kai- 
kuriose Lenkų apygardose. 065 metais lenkų karalius Miečislo. 
vas, vesdamas už pačią čechų kunigaikštaitę Dombrovką, apsi- 
krikštydino su visa savo tauta. 

Slavai, gyvenantieji labiau į pietus, kaip antai serbai ir bul- 
garai, gavo krikščionių tikėjimo pradžią iš Konstantinopolio. De- 
vintajame šimtmetyje apsikrikšty dino bulgarų kunigaikštis Borisas 
Kaip moravai ir čechai, vengdami vokiečių įtakos, kvietėsi misi- 

jonorius iš Konstantinopolio, taip pat bulgarai, gindamiesi nuo 
graikų viešpatavimo, kreipėsi į vakarus. Kunigaikštis Borisas prašė 
vokiečių karaliaus Liudviko ir popiežiaus Mikalojaus I atsiųsti 
lotyniškų kunigų. Mikalojaus I pasiųsti kunigai pakrikštijo dau- 
gybę bulgarų ir įvedė romišką bažnytinę tvarką. Paskui betgi 
bulgarai pasidavė graikų ciesorių įtakai ir dvasiškajai Konstan- 
tinopolio patriarkų valdžiai, su kuriais drauge ir atsiskyrė nuo 
katalikų Bažnyčios. 

Toksai pat likimas buvo ir serbų, artimiausių bulgarų kai- 
mynų. 

Vėliau už kitus įtikėjo į Kristų rusai. Krikščionių tikėji- 
mas tepradėjo pas juos plėstis dešimtajame amžiuje. Normanų va- 
dai, kurie valdė Novgorodo ir Kijevo rusus, turėjo tankių santy- 
kių su graikais. Dniepru ir Juodąja jūra plaukdami, lankydavosi 
jie dažnai Konstantinopolyje. Tenai ir rusai susipažino su krikščio- 
nių mokslu. 955 metais apsikrikštydino Konstantinopolyje Olga 
moteris Kijevo kunigaikščio Igorio. 088 metais Kijevo kunigaik- 
štis Vladimiras, vesdamas moterį Oną, Konstantinopolio cieso- 
riaus seserį, patsai apsikrikštydino ir apšvietė krikščionių tikėjimu 
visą savo tautą. Pirmieji Rusijos vyskupai buvo graikai. Kijevo 
metropolitas priklausė Konstantinopolio patriarko. Todėl Kon- 
stantinopolio patriarkai, atsiskyrę nuo vienybės su Roma, leng- 
vai patraukė paskui save ir rusų bažnyčią. 


€) Vengrai. i. 

Pirmais evangelijos skelbėjais tarp vengrų buvo grai- 
kų ir vokiečių misijonoriai. Dešimtajame amžiuje apsikrikšty dino 
vengrų kunigaikštis Geiza. Visa vengrų tautą atvedė prie krikščionių 
tikėjimo šv, Steponas karalius (+ 1038). Popiežius Silvestras II 
suteikė jam karališką karūną ir vardą Apaštališko karaliaus. Tą 
vardą vartojo paskui ir kiti Vengrijos karaliai. 


Kryžiaus karai. 


Vietos, pašvęstos Išganytojo gyvenimu ir kančia, visuomet 
buvo krikščionių branginamos ir dažnai lankomos, ypatingai gi 

nuo to laiko, kada ciesorienė šv. Elena atrado Jerozolimoje šven. 
tą kryžių ir pastatė tenai bažnyčių šventose vietose. Kol Pale- 
stina buvo Konstantinopolio ciesorių valdžioje, krikščionys lai- 
svai galėjo tenai keliauti. Arabai, užkariavę Jerozolimą (637), pra- 
džioje irgi nedarė jokių kliūčių krikščionių keliautojams, lan- 
kantiems šventas vietas. Elgimasis su krikščionimis pablogėjo 
prie Fatimidų dinastijos, ypatingai gi tada, kada Palesti- - 
ną užkariavo turkai (1073). Už šventų vietų lankymą uždėjo 
jie didelius mokesčius. Krikščionys kelionėje turėjo kęsti pasity- 
čiojimą iš savo tikėjimo. Pasakojimas keleivių, grįžtančių iš Palesti- 
nos, labai užgaudavo visos krikščionijos jausmus. Gregorijaus VII 
su Henriku IV kova tam kartui atkreipė krikščionių dėmėsį nuo 
Palestinos. Bet kaip tiktai Bažnyčia susilaukė ramesnių laikų 
tuojau visi atjautė reikalą vaduoti šventas vietas nuo netikėlių 


Petras Amjenietis, kurs patsai buvo aplankęs Palestiną ir 
savo akimis matė krikščionių suspaudimą, gavo nuo popiežiaus 
Urbono II pasiuntinystę skelbti šventą kovą su turkais. 1095 
metais Urbonas II sušaukė į Klermontą labai didelį susirinkimą 
iš Italijos ir Francijos. Popiežius, atpasakojęs sunkų krikščionių gy- 
venimą Palestinoje, prabilo į susirinkusius šiais žodžiais: „jūs, 
sakė jisai į bajorus, namie plėšiate našlių ir našlaičių turtus, 
skriaudžiate nekaltus ir niekinate bažnyčias, pripildydami jas gink 
lų žvangėjimu. Nešiojate prisijuosę kalaviją, bet rūpi jums ne 
Bažnyčios gynimas, kurį esate žadėję, bet tiktai Kristaus avijos 
gaišinimas. Draskote kits kitą, kaip varnai numirėlius, ir visą 
kraštą pripildote karo trenksmu. Atmeskite tokį kareiviavimą, kurs 
tolina jus nuo Dievo, ir būkite Kristaus kareiviai. Eikite į rytų 
šalį Bažnyčios gintų“. Popiežiaus žodžiai uždegė susirinkusias 
minias. Visi vienu balsu šaukė, kad Dievo tokia valią. Svarbiausi 
kryžiaus karų tikslai buvo Palestinos atvadavimas iš magometanų 
valdžios ir rytų bažnyčios suvienijimas su vakarų bažnyčia. 

Daug kunigaikščių ir žemesnės bajorijos tuojau užsirašė į 
kryžiaus kariuomenę ir siuvosi ant dešinio pečio raudoną kryžių, 
Kristaus kareivio ženklą. Didelės kryžiuočių minios, daugiausia 
sodiečių, be gero ginklo, be kariškos drausmės, vedamos Petro 
Amjeniečio, iškeliavo tuojau į Palestiną. Daugumas jų išgaišo 

kelionėje Vengrų ir Bulgarų žėmėse, likusiuosius išbaigė žudyti 
Azijoje turkai. Tikra kariuomenė, ginkluota, turinti tam tikrų va- 
dų, išsirengė vasarą 1096 m. Vedė ją Lotaringijos hercogas God- 
fridas Bulionietis. Buvo joje vis rinktiniai vyrai, įgudę į karą. Bet 
kelionės tolumas, maisto ir vandens trūkumas, karštis ir šiltų 
kraštų ligos praretino ir jų eiles. Užtat tuos, kurie išturėjo ke- 
lionės sunkenybes ir pasiekė Palestiną, gaivino karštas troškimas 
kariauti su krikščionių priešininkais. Mažas krikščionių skaičius 
išblaškydavo didelius turkų būrius. 1099 metais kryžiuočiai už- 
ėmė Jerozolimą ir įsteigė tenai krikščionių valstybę. Godirydą 
Bulionietį išrinko pirmuoju jos karaliumi. Jisai tačiau nenorėjo 
„nešioti karaliaus karūnos tenai, kur Išganytojas buvo erškėčiais 
karūnuotas, ir vadino save tiktai Kristaus grabo gynėju. 

Jerozolimos karalystė, įsteigta toli nuo krikščionių kraštų, 
iš visų pusių apsupta arabų ir turkų, negalėjo ilgai išsiturėti. 
Daug kryžiuočių sugrįžo į Europą. Ciesorius Konradas III ir 
prancūzų karalius Liudvikas VII, atvykę į Palestiną (1147), šiek 
tiek sudrūtino krikščionių karalystę Palestinoje. Bet jau 1187 me- 
tais turkai atsiėmė Jerozolimą. Tada išsirengė į kryžiaus karą vo- 
kiečių ciesorius Fridrichas I, Anglijos karalius Rišardas ir fran- 
cūzų karalius Pilypas II Augustas. Fridrichas I, nepasiekęs Pa- 
lestinos, prigėrė kelyje, persikeldamas per vieną Syrijos upę. Ri- 
šardas ir Pilypas II, užvydėdamu vienas antram kloties, mažai 
"ka gero tepadarė Palestinos krikščionims, Jerozolimą paliko turkų 
valdžioje. Nepasisekimas atvėsino krikščionių karštį, ir nors po- 
piežiai nesiliovė raginti Europos tautų į šventą karą, mažai kas 
beklausė jų balso. Paskutinį kryžiaus karą atliko Francijos kara- 
lius šv. Liudvikas ir jame atrado sau mirtį (1270). 

Kryžiaus karai, buvo tolimesnė tąsa kovos dviejų kultūrų, 
krikščioniškos ir musulmaniškos. Jie sulaikė Azijos puolimą ant 
Europos, bet savo tikrojo tikslo, Palestinos atvadavimo, nepa- 
siekė. To nepasisekimo priežastys buvo kelionės tolumas, kliū- 
tys iš graikų pusės ir stoka vienybės tarp pačių krikščionių. Be 
to nors kryžiaus karai ir brangiai atsėjo, jie betgi buvo ne be 
naudos Europos tautoms. Jie auklėjo krikščionyse pasiaukavimo 
dvasią aukštesniems tikslams, kėlė sąmonę bendrumo visų krikš- 

čionių reikalų, paragino labiau rūpintis misijomis. Juose išsidirbo 
tarp krikščionių kareivių kai kurie papročiai, kurie doriškai aukštai 
iškėlė ir papuošė vidurinių amžių ricierius. Krikščioniškas ricie- 
ris savo pareiga laikė ginti prispaustuosius ir silpnuosius. 
Didelis skaičius baudžiauninkų įgijo laisvę. Kryžiuočiai, aplankę 
rytų šalis, susipažino jose su arabų apšvietimu, valstybės valdymo 
būdu, papročiais ir daug ko nuo jų išmoko. Europoje po kry- 
žiaus karų pakilo mokslas (filosofijos, geometrijos, istorijos, bo- 
tanikos), amatai, prekyba, žemės dirbimas. Iš Azijos parvežta lig- 
šiol nežinomų Europoje javų, vaisinių medžių, visokių naujų 
išdirbinių. 
Vienuolių gyvenimas. 

Kliuniečiai. 8 

Vienuolių gyvenimas, taip gražiai nustatytas šv. Benedikto 
ilgainiui daugelyje vietų pagedo. Kai kurie vienuolynai įgijo di- 
delius turtus. Todėl kunigaikščiai ir karaliai, norėdami pelnytis 
vienuolynų žemėmis, ėmė skirti jiems savo viršininkus. Kartais 
karaliai nepatinkamus sau asmenis bausdavo uždarymu vienuo- 
lynuose. Taip į vienuolynus patekdavo žmonių, kurie ne geruoju 
taikinosi prie vienuoliško gyvenimo. Drausmė vienuolynuose 
apiro. Mėginta ji grąžinti. Kai kurie vienuolynai ėmė jungtis į 
draugijas, pasiduodami valdžiai vieno kokio vienuolyno, kurs 
labiau rūpinos drausmės palaikymu. Tokius 'žymesniuosius vie- 
nuolynus popiežiai atleisdavo įš vyskupų valdžios ir paimdavo 
savo globon. Iš tokių sąjungų garsiausioji buvo susispietusi apie 
Kliuny vienuolyną, kame buvo įvesta griežtas vienuoliško gyve- 
nimo laikymasis. Kliuniečių gyvenimo būdas buvo priimtas pra- 
džioje Francijos vienuolynuose, o paskui ir kituose. Buvo laikas, 
kada pasidavę kliuniečių vadovavimui gyveno apie 2000 vienuo- 
lynų. Nuo IX amžiaus vienuolynuose padidėjo kunigų skaičius, 
dėlto kad vienuolynai valdė ir parapijas. Pasidalinimas darbu pa- 
darė tarp vienuolių skirtumą. Kunigai užsiimdavo daugiausiai 
parapijų reikalais, mokslu, mokymu, broliukai gi tizišku darbu. 
Pas kliuniečius buvo daugiau laisvės negu kituose vienuolynuo- 

se, bet ir didesnis skirtas tarp pilnųjų vienuolių ir broliukų. Di- 
desnę laisvę kliuniečiai stengėsi atsverti darbštumu, labdarybe, 
daile. Bajorams labai tiko tvarka, viešpataujanti kliuniečių vie- 
nuolynuose, ir bajorai labai stojo į kliuniečių vienuolynus. Tas 
bajorų suplūdimas davė kliuniečių vienuolynams didelius turtus, 
kuriuos tačiau kliuniečiai naudingai suvartodavo, pastatė daug 
gražių bažnyčių ir kitokių trobesių. Bet ilgainiui dėl tų pačių 
turtų, o taipogi dėlto, kad aukštesnės kilmės bajorai savo vaikus 
be pašaukimo bruko į vienuolynus, drausmės dvasia ėmė nykti 
pas kliuniečius. Atsirado reikalas steigti naujų vienuolynų. griež- 


tesnio gyvenimo. 
Cistersai. 


Baigiantis vie- 
nuoliktam  amžiui-, 
kliuniečių  vienuo- 
lyno viršininkas šv. 
Robertas su savo 
draugų būreliu dėl 
savo pavaldinių ne- 
paklusnumo išėjo į- 
vietą Cistersium, 
esančia' atstu nuo 
žmonių. Jo vienuo- 
liai ėmė vadintis 
cistersais. Pradžio- 
je šv. Robertas ne- 
daug teturėjo savo 
skaudaus gyvenimo 
būdo pasekėjų, bet 
paskui cistersų įsta- 
tas labai išsiplėtė, 
Šv. Bernardas. įstojus į jį šv. Ber- 
nardui. Jis galima 


vadinti tikruoju cistersų ordeno įsteigėju. 
Šv. Bernardas. Gabus, išsilavinęs įaunikaitis, grapų sūnus, galėjo 
laukti geros pasaulinės karieros. Bet šv. Bernardas pasiryžo ieškoti 

tik:esnio išganymo vienuolyne ir pasirinko labai griežtą cistersų regulą,. 
Atėjo ne vienas, bet su 32 ponaičiais, savo broliais, giminėmis ir pažįsta- 
mais, kuriuos savo karšta iškalba ištraukė iš pasaulio. Atsisveikindamas. 
pasakė savo jaunesniajam broliui, namie pasiliekančiam: visas dvaras pa-' 


lieka tau, žiūrėk, koks būsi laimingas. — Jūs imate dangų, o man palie- 


kate žemę, atsakė jaunesnysis. Vėliau“ ir jis su tėvu atėio pas Bernardą 


į vienuolyną. 


Regula, kurią pasirinko Bernardas, buvo labai griežta. Vienuolių : 


rūbai buvo lininiai. Balta duona, mėsa, kiaušiniai, žuvis; pienas nebuvo 


vartojami. Vienuoliai mito daržovėmis, pupomis, juoda duona su van-: 


deniu. Miegojo 6 valandas. Maldai skyrė 6 valandas, likusį laiką fiziškam 


darbui. Bažnyčios įtaisymas buvo paprastas. Auksas ir -šilkas nebuvo“ 
vartojamas joms papuošti. Kryžiai - mediniai. Žvakidės ir smilkytuvai' 


geležiniai. Tuo cistersai skyrėsi nuo kliuniečių, kurių bažnyčios 
žibėjo auksu“ ir briliantais, pilnos dailės dalykų: paveikslų, 
statulų, vitražų. Pradžioje sunkus buvo griežtas cistersų gyvenimas, 
bet šv. Bernardo entuziazmas visa pergalėjo. Radosi vis daugiau tokio 
gyvenimo šalininkų. Bernardas įkūrė naują vienuolyną Klervo, kur 
paskui gyveno 700 vienuolių. Dar prie gyvos šv. Bernardo galvos buvo 
jau 65 cistersų vienuolynų. Paskui jų skaičius pakilo įvairiuose Europos 
kraštuose iki 1800. „Pasaulis mori būt, cistersiškas“, rašė šv. Bernardas. 


Cistersai buvo iš baiorų, miestų gyventojų ir dvasiškių. "Bet pra- 
šėsi į vienuolyną daug ir prastų žmonių. Iš jų sunku buvo padaryti choro 
vienuolius, giedančius lotyniškai maldas. Jie sudarydavo žemesnės 
rūšies vienuolius, konversus, kurie gyveno ne abatijoje, bet vienuolyno 
dvaruose, atlikdami laukų "darbus. Gyveno geriau, negu baudžiauninkai, 
buvo laikomi vienuoliais, per šventes atvykdavo į vienuolyną dalyvauti 
pamaldose. Luomų skirtumai vienuolyne nyko. Francijos karaliaus brolis 
Henrikas lygiai su visais atlikdavo visus žemesniuosius patarnavimus. 
Savo dvaruose cistersai nelaikė baudžiauninkų, tik laisvus gyventojus. 
Daug dirbdami ir mažai savo reikalams teišlėisdami, cistersai greitu 
laiku sukraudavo didelius turtus, iš negyvenamų vietų padarydavo gra- 
žiai dirbamus dvarus. Jų turtas buvo visuomenės aruodas. 1197 metais 
bado laiku Klervo vienuolynas maitino 2000 pavargėlių. Vienuolyno 
vartų sargas visados turėjo didelį duonos išteklių dalyti prašantiems. 


Šv. Bernardas bėgo iš pasaulio, pasaulis pas iį čio, pasiduodamas. 


io vadovavimui. Jis reformavo dvasiškių gyvenimą. Francijos karalius, 
klausydamas Bernardo nurodymų, teisingiau sutvarkė valstybės santy- 
kius su Bažnyčia. Liaudis laikė Bernardą šventu ir atsidavus klausė jo“ 
nurodymų. Savo iškalba pajudino tūkstantines minias į kryžiaus karą. 
sukūrė galingą cistersų organizaciją, kuri plačiai paskleidė idealizmą. 

Kiti vienuolynai. 

Cistersus bet gi gyvenimo atšrumu pralenkė naujas kartū- 
zų įstatas, įsteigtas šv. Brunono (1084) vietoje Chartreuse, ne- 
toli Grenoblės. Kartūzai apsiimdavo visą amžių užlaikyti tylėji- 
mą ir nevalgyti mėsos. 

Aštrūs taipogi buvo įstatai karmelitų, atsiradusių kryžiaus 
karų laiku. - Bertoldas su 'savo draugais pasistatė vienuolyną Pa- 
lestinoje Karmelio kalne (1156) ir todėl vienuoliai gavo: kar- 
melitų vardą. Palestinai patekus turkų valdžion, karmelitai per- 
sikėlė į Europą. Jų vardas pragarsėjo labiausiai nuo o škaplieriaus, 
suteikiamo šv. Marijos garbei. 

Gailestingumo darbai buvo įsakomi šv. Benedikto ir kitų 
vienuolynų įsteigėjų. Bet kai kurie vienuolynų įstatai tų darbų 
atlikimą apsirinkdavo už ypatingą savo užduotį ir tam tikslui 
jungdavosi į draugijas. Taip vienuoliktajame ir dvyliktajame amžiu- 
je įsteigta keletas įstatų, užsiimančių vien tiktai ligonių pri- 
žiūrėjimu. 

Dėl dažnų karų Europos tautų su turkais ir arabais daug 
krikščionių pakliūdavo į sunkią magometanų nelaisvę. Tiems 
nelaimingiesiems sušelpti ir išpirkti šv. Jonas Matietis įsteigė 
šv. Trejybės arba trinitorių ordiną (1198). Trinitoriai užsiimda- 
vo pinigų rinkimu belaisviams išpirkti. ir darė apžadus 
patiems atsiduoti į nelaisvę išvadavimui iš jos kitų. Lietuvos 
trinitoriai rinkdavo pinigus išpirkti belaisviams iš Krimo totorių 
nelaisvės. Tokį pat tikslą turėjo ordinai Švenčiausios Marijos 
belaisvių, įsteigtas šv. Petro Nolasko. 


Ricieriai vienuoliai, 


Per kryžiaus karus ginti Palėstinai buvo įsteigta tam tikrų 
ordenų iš riterių vienuolių. Prie paprastų vienuoliškų apžadų 
jie prisiimdavo dar pareigą kovoti su katalikų tikėjimo priešinin- 
kais ir ginti Bažnyčią. Tam tikslui francūzai buvo įsteigę temp- 
liarijų ordeną, italai joanitų, vokiečiai — šv. Marijos ordiną. Tur- 
kams atėmus iš krikščionių Palestiną, visi tie ordenai persikėlė 
į Europą. Templiarijų ordiną panaikino popiežius Klemensas V, 

Francijos gi karalius Pilypas IV pasipelnijo jo turtais. Joanitai, 
ilgai kovodami su turkais, buvo įsikūrę Kipro ir Rodoso salose, 
paskui persikėlė į Maltos salą. Vokiečių ordenas įsikūrė Prū- 
suose. 


Popiežių kova su Hohenštaufenais. 


Kryžiaus kovos nukreipė katalikų „visuomenės akis nuo vi- 
daus reikalų į kovą su musulmanais. Bet protarpiais buvo at- 
gijusi ir sena kova tarp vyriausių krikščionių atstovų — popie- 
žiaus ir ciesoriaus. Įsigalėjo Vokietijos imperija. Hohenštaufe- 
nų dinastija ėjo prie absoliutinės monarchijos, panašios: į senąją 
Romos imperiją. 

Fridrichas I, išauklėtas Konstantinopolyje, norėjo įvesti va- 
karų Europoje tokius pat santykius tarp valstybės ir Bažnyčios, 
kokie buvo rytuose, kame bažnyčia visai priklausė ciesoriaus. 
Norėjo įgyti Romą ir visą Italiją, atimti popiežiams jų valstybę, 
primesti Bažnyčiai savo valią Užėmė Romą (1176). Jo karei- 
viai išlaužė šv. Petro Bažnyčios duris, įvedė į sukruvintą baž- 
nyčią Fridricho pastatytą prieš Aleksandrą III netikrą popiežių 
Kalikstą III. Bet smarki limpamoji liga sunaikino Romoje 
Fridricho kariuomenę. Neteisėtų popiežių, Fridricho palaikomų, 
kiti kraštai nepripažino. Popiežiaus ir Lombardijos miestų su- 
jungtos kariuomenės pergalėjo Fridrichą I mūšyje prie Legnano 
(1176). Fridrichas I turėjo nusileisti. Susivažiavo su Aleksan- 
dru III Venecijoje (1177). Gailėjosi, jog per tiek metų buvęs 
paklydime ir kariavęs su popiežiumi, susitaikė, - . 

Prieš Aleksandrą III Fridrichas I buvo pastatęs neteisėtus 
popiežius, renkamus kardinolų mažumos. Kad ateityje neatsikar- 
totų panašių atsitikimų, per Lateraniškąjį susirinkimą (1179) nu- 
tarta, jog tas tėra teisėtai išrinktas popiežius, kurs yra gavęs .?/5 
balsų kardinolų, dalyvavusių rinkimuose. 

Šv. Tomas Beketas. Su kokiu smarkumu ėjo kova dėl investitūros, 
kiek daug pastangų reikėjo Bažnyčios laisvei apginti, gerai atvaizduoja 
šv. Tomo Beketo gyvenimas (1117—1170). 

Tomas Beketas buvo turtingų tėvų sūnus. Pradžioje tarnavo Lon- 
dono policijoje. Išėjo geriausiuose universitetuose teisių mokslus, buvo 

žymus teisininkas. Pasižymėjo dailiomis manieromis, malonumu. Kara- 
lius Henrikas II padarė jį savo kancleriu. Beketas įgijo didelį karaliaus 
pasitikėjimą, buvo ne tik aukščiausias jo valdininkas, bet ir draugas. 
Kancleris mėgino kartais sutaikyti įsikarščiavusį karalių, kurs norėjo 
absoliutiškai savo kraštą valdyti. Kancleris, asaulyje gyvendamas, 
neapleido dvasios reikalų, daug meldėsi, pasninkavo. Karalius nutarė jį 
padaryti vyriausiu Anglijos arkivyskupu. Beketas priešinosi, sakė neno- 
ris netekti jo malonės, sakė, būdamas arkivyskupas, negalėsiąs tarnauti jo 
politiniams tikslams, bet pagaliau turėjo nusilenktį karaliaus valiai. Likęs 
arkivyskupu, ėmė vienuoliškai gyventi. Apie 100 pavargėlių sodino prie 
savo stalo, nešiojo šiurkščius marškinius. Kada kiti vyskupai žemai len- 
kėsi karaliaus valiai, Beketas drąsiai gynė Bažnyčios įstatymus. Karalius 
reikalavo, kad Bažnyčios valdyme būtų laikomasi senųjų Anglijos papro- 
čių, vadinasi, kad vyskupus ir abatus skirtų karalius, kurs vyskupijų ir 
vienuolynų turtus laikė savo lėnais. Beketas dėl pasipriešinimo tokiems 
reikalavimams nuteistas visam amžiui į kalėjimą, pasitraukė iš Anglijos 
į Franciją. Popiežiui Aleksandrui III palaikant, Beketą, tarpininkaujant 
Francijos karaliui, Henrikas sutiko taikytis ir priimti atgal Beketą, bet 
veidmainingai, tuo tikslu, kad turėtų Beketą savo valdžioje. Kova ėjo 
toliau. Karalius vieną kartą išsitarė: „tarpe tų, kurie minta prie mano 
stalo ir gyvena mano geradarymais, neatsiranda, kas atkeršytų už mano 
garbės įžeidimą ir išgelbėtų mane nuo išdidusio kunigo“ Keturi dvariš- 
kiai pasiryžo keršyti už karalių ir užmušė Beketą io bažnyčioje. Bet 
karalius nieko tuo nelaimėjo. Politinio gyvenimo susidariusios sunkenybės 


privertė jį atitaisyti tą blogą įspūdį, kurį padarė švento vyskupo nužudy- 
mas. Karalius atvyko į Kantuariją. Pėsčias atėjo į bažnyčią, vieną nakti, 
klūpodamas meldėsi prie Beketo grabo, nieko nevalgydamas, prašė, kad 
vienuoliai plaktų jo kietą sprandą ir duotų išrišimą. Londono, vyskupas 
iš sakyklos paskelbė, kad karalius neliepęs nužudyti Beketo. Ta nepa- 
prasta atgaila sutvirtino karaliaus autoritetą ir padėio išsipainioti iš sun- 
kių politinių aplinkybių. Anglijos Bažnyčia savo vyriausiojo ganytojo 
mirtimi apgynė savo autoritetą, 

Dvyliktojo amžiaus pradžioje popiežiaus autoritetas aukščiau- 
siai iškilo. Popiežiaus soste sėdėjo labai žymus asmuo, Inocentas 
III, didelio mokslo, tvirtos valios, pavyzdingo gyvenimo asketas. 
Žiūrėjo, kad Bažnyčios įstatus visi gerbtų. Sureformavo savo 
dvarą, pašalindamas perdidelį iškilmingumą. Savo sumanymų 
vykdyme tvirtumą jungė su maloningumu. Gražino pilną pa 
saulinę valdžią popiežiams Romoje. Rūpinosi taiką tarp karalių 
palaikyti, gynė silpnuosius. Karaliai rinkosi jį teisėju savo gin- 

čuose, atiduodavo jo globai savo karalystes (Aragonija, Anglija, 
Portugalija). Gindamas moterystės nesuardomystę, privertė Fran- 
cijos karalių Pilypą II susitaikinti su savo moterim Ingeburga ir 
pašalinti Agnietę, kurią buvo vedęs prie gyvos galvos savo pir- 
mosios žmonos. Vainikas vispusiško Inacento III darbavimosi— 
jo atliktas tryliktasis visuotinas susirinkimas (1215, ketvirtas La- 
teraniškis).. Dalyvavo jame pasiuntiniai abiejų ciesorių (Vokieti- 
jos ir Konstantinopolio) ir daugelio karalių, 412 vyskupų, 800 
vienuolynų viršininkai. Išleista daug dekretų dorai palaikyti. 
Rengdamas kryžiaus karą, susirinkimas įsakė visiems krikščionims 
karaliams per 4 metus taiką. 

Inocento III globoje augo Bažnyčiai pavojingas prfežininkis 
Fridrichas II, gabus organizatorius, gudrus politikas. Gyvenda- 
mas Sicilijoje, pasidavė blogiems arabų papročiams. Tikėjimo da- 
lykuose buvo indiferentas. Su Bažnyčia kova prie jo buvo daug aš- 
tresnė negu prie Fridricho I. Davė jai progos šios priežastys. 
Fridrichas II savinosi Bažnyčios turtus, be popiežių žinios skyrė 
vyskupus, neišpildė sankalbos, kurią buvo padaręs prie karūna- 
vimo, jog atliksiąs kryžiaus karą, atiduosiąs savo sūnui Neapo- 
lio ir Sicilijos karalystes, priklausančias popiežiaus, užpuldinėjo 
popiežių jo žemėse. Jo kariuomenė sutrukdė visuotiną susirin- 
kimą Romoje, sulaikydama kalėjimuose ir net žudydama į jį va- 
žiuojančių vyskupų. Žiauri kova su Bažnyčia -užima visą Fri- 
dricho II viešpatavimą.  Atskirtas nuo Bažnyčios popiežiaus 
Gregorijaus IX ir Inocento IV, pabaigė savo amžių. Netrukus 
nelaimingai išgaišo Hohenštaufenų giminė. Neapolio ir Sicilijos 
karalystės atiteko francūzams. 

Ilga ciesorių kova su Bažnyčia susilpnino jų valdžią ir 
įstūmė į vargą valdomuosius jų kraštus. Vokietija ir Italija pa- 
sidalino į dvi viena kitai priešingas pajėgas: ciesoriaus šalininkų, 
vadinamą Gibelinų, ir Hohenštaufenams priešingų - kunigaikščių 
Gvelfų ir Italijos miestų. Gibelinai buvo šalininkai centralizaci- 
jos ir absoliučios ciesoriaus valdžios santykiuose su Bažnyčia, 
Gvelfai gi gynė atskirų kraštų laisvę ir pripažino Bažnyčios 
autonomijos teises. Taip bažnytiniai įsitikinimai susipynė su 
politikos obalsiais. Abi pusi turėjo kiekvienoje apygardoje savo 

šalininkų ir vedė nepasibaigiančius ginčųs ir kovą, neduodančią 
nurimti visam kraštui. Ilgi karai kėlė neapykantą ir įnirtimą 
tarp to paties krašto gyventojų. Vokietijoje viršų gavo atskirų 
kraštų kunigaikščiai, Italijoje — miestai. Gibelinai kovą pralai- 
mėjo.  Ciesorių valdžia susilpnėjo. 

Nors popiežiai laimėjo kovą su Hohenštaufenais, bet ir 
jiems greičiau atnešė ji nuostolių negu. naudos. Fridrichas II 
kovojo ne tiktai ginklu, bet ir raštais, kuriuose tyčiojosi iš Baž- 
nyčios vyresnybės ir skelbė, jog popiežiai neturį valdžios kara- 
liams drausti ir bausti, dėlto kad karaliai esą paties Dievo pa- 
statyti ir prieš patį Dievą teturį duoti atsakymą už savo elgesį. 
Fridricho II atsišaukimai prieš popiežių valdžią nepraskambėjo 
veltui. Dėjos juos į galvą karaliai ir mokėsi nuo Fridricho II 
didinti savo valdžią, valstybės valdyme pradėjo mažiau beatsi- 
žiūrėti į Bažnyčios įstatymus. . 


Elgetaujantys vienuoliai. 


Dauguma vienuolynų laikėsi ligšiol šv. Benedikto regulos 
Gyveno užsidarę savo vienuolynuose, atsidavę maldai, mokslui, 
fiziškam darbui. Daug dirbdami, mažai išleisdami, kraudavo 
greit vienuolynui didelius turtus, kurie žadino pavydą. Dauge- 
liui rodėsi, kad neturto apžadai nepraktikuojami vienuolių. 

Todėl tryliktajame amžiuje kilo du nauju įstatymu, kuriuodu 
neturto apžadų užlaikymu skyrėsi nuo visų, ligšiol buvusiųjų. 
Buvo tai pranciškonai ir domininkonai. Jų regulos ne tik- 
tai atskiriems asmenims neleido nieko savo turėti, bet ir pačiai 
draugijai arba vienuolynui draudė įgyti turtų. 

Tuodu ordenu daug padarė sulaikyti  paplitusioms viduri- 
niais amžiais herezijoms valdiečių ir katarų. Joms plisti padėjo 
Bažnyčios galybė ir dideli turtai, dėlei kurių aukštesniosios dva- 
siškijos dalis buvo supasaulėjusi. 


Pranciškonai. 


Valdiečių įsteigėjas Petras de Vaux (Valdes + 1197) iš 
Lijono miesto, atsižadėjęs savo turtų, patraukė paskui save daug 

neturtėlių, skelbdamas jiems neturtą ir jungdamas juos į drau- 
gijas apaštališkame neturte gyventi. Valdiečių pamokslininkai 
atsisakydavo turtų ir gyveno išmalda.  Nepripažino jie jokių 
pamaldų, Įtiktai pamokslą ir komuniją, atmetė kunigystę ir pri- 
saiką, smerkė tarnavimą kariuomenėje. 

Prieš valdiečių svajojimus tikrą Evangelijos neturtą pastatė 


šv. Pranciškus. 
Gimė Italijos mieste 


Asyžiuje (1182). Buvo tur- 
tingo pirklio sūnus ir jau- 
nystėje linksmai gyveno su 
savo draugais. Svajojo tapti 
ritieriu, kare įgyti garbės. 
Bet paskui pasiryžo tapti 
Kristaus ritieriu, ėmė dau- 
giau melstis. Pardavė dau- 
gumą brangių savo daiktų, 
paėmė iš tėvo sandėlio ge- 
lumbės ir už gautus pini- 
gus ėmė taisyti šv. Dami- 
jono ir kitas Asyžiaus baž- 
nyčias. Savo turtus dalino 
pavargėliams, ieškojo jų 
draugystės, tarnavo rau- 
psuotiems. Gyvenimo per- 
maina ir turtų skleidimas la- 
bai nepatiko šv. Pranciš- 
kaus; tėvui, kurs pradėjo 

Šv. Pranciškus. dėlto smarkiai barti savo 
sūnų. Tada šv. Pranciškus atidavė tėvui visa, ką tiktai nuo 
jo turėjo, nuėjęs prie miesto vyresnybės, atsisakė nyo visų tėvo 
turtų ir, apsivilkęs su prastu rūbu, pradėjo vaikščioti po miestą, 
skelbdamas žemės gėrybių paniekinimą ir ragindamas į atgailą. 
Turtingo jaunikaičio, mėgusio gražiai rėdytis, gyvenimo permaina 
darė didelio įspūdžio. Susirinko apie jį šalininkų būrelis, su 
jais šv: Pranciškus sudarė draugiją ir kai kurį laiką gyveno 

Asyžiuje, atsidavęs maldai; paskui išsiuntė savo draugus į kitus 
miestus skelbtų Dievo ir artimo meilės ir neturto evangelijos. 
Buvo tai užuomazga naujo įstaty mo, turinčio visame pilnume už- 
laikyti neturto apžadus. Ė 

Ketindamas įsteigti naują ordeną, šv. Pranciškus su savo 
draugais nuvyko į Romą prašyti popiežiaus patvirtinimo. Ino- 
centas III pradžioje priešingas buvo jų gyvenimo būdui, kuris 
rodėsi jam persunkus .ir neišpildomas. Bet pažinęs šv. Pranciš- 
kaus mokinių karštą tikėjimą, leido jiems gyventi pagal savo įsta- 
tus ir sakant pamokslus skelbti atgailą, garbės ir turtų panieki- 
nimą. Šv. Pranciškus su savo draugais įsitaisė Asyžiuje vienuo- 
lyną prie bažnyčios Švenčiausios Marijos Panos Angeliškos, va- 
dinamos Porciunkulio koplyčia, 

Šv. Pranciškus nedrįso lygintis prie kitų ordenų ir savo mo- 
kinius vadino mažaisiais broliais, iš lotyniško minoritais. Greta 
visiško neturto, pasižeminimas buvo numylėta šv. Pranciškaus do- 
rybė. Neturtas, pasižminimas ir sopulių nukentėjimas darąs žmogų 
panašiu į Jėzų Kristų. „Viešpatie“, meldėsi šv. Pranciškus, 
„duok man du dalyku pirma, negu mirsiu: kad savo dvasioje ir 
kūne jausčiau smarkiausius sopulius, o savo širdyje neišpasa- 
komą meilę, kuri privertė tave prisiimti tuos sopulius“. Ir Die- 
vas išklausė to šv. Pranciškaus prašymo, išreikšdamas ant jo 
kūno savo kančios ženklus. 

Karštai mylėdamas Dievą, šv. Pranciškus mylėjo ir visą su- 
tvėrimą: žmones, gyvulius, paukščius, žolynus, miškus, visą gamtą 
Visuose tuose daiktuose matė jisai Dievo gėrybės pareiškimą, 
visas pasaulis rodėsi jam viena giesmė, garbinanti Dievą. Kalbė- 
davo jisai su žiogais, sėdančiais ant jo rankos: „cirškite, mano 
broliai, ir garbinkite Dievą savo linksmu rėksmu“. Paukščiams 
sakė: „jūs, mano broliai paukšteliai, turite garbinti Sutvertoją ir 
visuomet jį mylėti, nes jisai davė jums plunksnas apsitaisyti ir 
sparnus skrajoti ir oro platybėj gyventi. Nei sėjate, nei į kluonus 
kraunate, o bet gi turite visa, ko tiktai jums reikia“. Taip šv 
Pranciškus skaudžią atgailą ir pasižeminimą jungė su linksmu. 
būdu ir širdies ramumu. Tą pačią dvasią mokėjo jisai įkvėpti ir 
dvasiškiems savo sūnums. 

Šv, Pranciškus, trokšdamas patsai visiems apsakinėti evan-' 
gelijos mokslą, aplankė pietinę Fra nciją, užkrėstą katarų herezija, 
paskui nuvyko į Ispaniją, kame garbingai buvo priimtas Kastili- 
jos karaliaus Alfonso II. Iš ten ketino plaukti į Afriką evange- 
lijos skelbti maurams, bet tuo tarpu susirgęs turėjo grįžti į Asy- 
žių ir tiktai 1210 metais teišsirengę į Afriką. Bet ir tada nepa- 
siekė savo tikslo: sultanas neįtikėjo į Kristų, Pranciškus gi išliko 
gyvas ir neįgijo kankintinio vainiko, kurio troško. Iš Aigipto šv. 
Pranciškus buvo nukeliavęs į Palestiną ir prie Kristaus grabo 
įsteigė pranciškonų vienuolyną, kuriam turkų sultanas atidavė tos 
šventos vietos sargybą. 

Šv. Pranciškaus ir jo mokinių gyvenimo būdas rado daug 
pasekėjų. Pranciškonai ne visuomet išeidavo aukštus mokslus 
ir primanė prakalbėti į žmones gražiai sudėtais žodžiais. Jų 
pamokslas buvo karštos širdies ir gyvo tikėjimo balsas. Visiškas 
paniekinimas žemės gėrybių ir švento gyvenimo pavyzdis pa- 
traukdavo paskui pranciškonus žmonių minias. Labiausiai tikdavo 
pranciškonų pamokslai ir jų gyvenimo būdas prastiems, nemo- 
kytiems žmonėms, nors ir tarp aukštųjų ir apšviestųjų luomų 
netrūko jiems garbintojų. Tarp šv. Pranciškaus mokinių nemaža 
buvo ir tokių, kurie palikę didelius savo turtus, atsisakę aukštų | 
vietų, likdavo nužemintais neturto skelbėjais, ne vien žodžiu, bet 
"ir pavyzdžiu. Atsirado daugybė vyrų ir moterų, norinčių neturte 
rasti išganymą. 

Šv. Pranciškus stengėsi savo mokinius sulyginti netiktai ne- 
turtu. Patsai valdymosi būdas irgi buvo demokratiškas. Pas pran- 
ciškonus nebuvo visam amžiui renkamų viršininkų, jie tebuvo ren- 
kami trejiems metams. Iš savo valdymo turėdavo duoti apyskaitą 
visuotinajam susirinkimui, 

Padedant šv. Pranciškui, turtingų tėvų duktė šv. Kliara 
įsteigė moterų įstatymą, vadinamą antruoju šv. Pranciškaus įstatymu 
(1212). : 

Įsteigimas pranciškonų įstatymo buvo Bažnyčiai labai nau- 
dingas. Puikybė ir prisirišimas prie žemės gėrybių tryliktajame am- 
žiuje buvo atvėsinę krikščionyse gyvą tikėjimą. Nuo tų ydų nevis 
buvo laisva ir pati Bažnyčios vyresnybė — vyskupai ir kunigai. 

Heretikai valdiečiai kaltino Bažnyčią, kad ji atsitolinusi nuo Kris- 
taus mokslo, nesilaikanti jo įsakyto neturto, ir, dengdamies pa- 
viršutine neturto išvaizda, daug katalikų priviliojo prie savęs. 
Pranciškonai parodė tikrą krikščioniško turtų  išsižadėjimo 
pavyzdį, jie atgaivino Bažnyčioje Kristaus dvasią ir savo gyveni- 
mu uždarė heretikams nasrus ir užgėdino jų veidmainystę. Pran- 
ciškonai nešė evangelijos mokslą į tolimus pagonių kraštus, 
kur daug šv. Pranciškaus sūnų įgijo kankintinių vainiką. Pirmieji 
Kristaus mokslo skelbėjai Lietuvoje buvo irgi pranciškonai. Dau- 
gelis pranciškonų uoliai užsiėmė mokslu ir žymiai jį pastūmė 
pirmyn. 

Išsiplėtus pranciškonų ordenui, pasirodė reikalinga įvęsti kai kurios 
permainos pačiuose įo įstatymuose. Įstojus į pranciškonų vienuolynus 
didesniam skaičiui mokytų Žmonių, pranciškonams užsiėmus parapijų val- 
dymu, mokyklų vedimu, reikėjo turėti savų namų, knygų ir mokslo pa- 
būklų.  Griežto neturto išlaikymas visame pilnume buvo sunkus. Bet 


šv. Pranciškus savo testamente buvo įsakęs, iokių permainų įstatymuose 
nedaryti. Daugelis pranciškonų ir nenorėjo įokiu būdu atsįsakyti nuo 


visiško neturto. Dėlei to kilo tarp pranciškonų ginčų. Popiežiai sten- 
gėsi raminti tuos ginčius, paaiškindami, jog vienuoliai turi teisę naudotis 
įvairiais daiktais, ių gi nuosavybė prideri Bažnyčiai. 'Pagalios pranciš- 
konų įstatas suskilo į dvi šakas: viena vadinamųjų observantų arba mi- 
noritų pasiliko prie griežto laikymosi visiško neturto. Kita gi konven- 
tualių priėmė taisyklę, kad vienuolyno atstovas gali turėti pinigų ir kitų 
reįkalingų daiktų, kuriais naudojasi vienuolynas. 


Skaičius žmonių, kurie prašėsi į šv. Pranciškaus įstatą, bu- 
vo labai didelis. Šv. Pranciškus, nenorėdamas ardyti daugybės 
šeimynų, moterų palikti be vyrų, vaikų be tėvų, iš kitos gi pu- 
sės nenorėdamas atsakyti šventiems žmonių troškimams, įsteigė 
pasauliniams asmenims trečiąjį savo įstatymą (1221), Jame kiekvie- 
nas, nepertraukdamas sąryšio su žmonių draugija, galėjo tobulai 
gyventi. Taip atsirado trečiasis šv. Pranciškaus ordinas. Tretinin- 
kams davė šv. Pranciškus šiuos įstatymus: sugrąžinti visupirma 
svetimą gerą, neteisiai įgytą, susiderinti su tais, su kuriais kas 
piktumu gyveno, užlaikyti Dievo ir Bažnyčios įsakymus, sau- 

gotis puikybės, šokių, pokylių, blogų knygų skaitymo ir viso to, 
"kas atitraukia žmogų nuo Dievo meilės. Įsteigdamas tretįjį savo 
ordiną, šv. Pranciškus parodė kelią visiems trokštantiems tobulo 
gyvenimo. 

Daug dievobaimingų vyrų ir moterų visokio amžiaus ir pašaukimo 
įstojo į trečiąjį šv. Pranciškus ordenhą. Gana bus čia paminėjus vardus 
garsiųjų asmenų to ir paskesniųjų amžių. Tretininkai buvo šv. Liudvikas, 
irancūzų karalius, šv. Ferdinandas, Kastilijos karalius, Šv, Elzbieta, Tu- 
ringijos grapienė, šv. Elžbieta, Portugalijos karalienė, Joana, graikų cie- 
sorienė. Garsus italų dainius Dante, Ispanų poetas Lopez-de-Vėga, daili- 
ninkai Mykolas Buonarotti, Rafaelius Sancijo, Amerikos atradėjas Kristo- 
pas Kolumbas. 1 


Katarai. 


Manichiejų herezija, labai paplitusi trečiajame ir ketvirtaja- 
me amžiuje rytuose, vėl atgijo dvyliktajame amžiuje vakarų Eu- 
ropoje ir pasklido beveik po visą pietų Franciją. Manichiejų 
mokslo išpažintojai vadino čionai save katarais arba švariais, 
nuo miesto gi Albi, kur buvo tvirčiausi jų sėdyba, buvo pra- 
minti albigiečiai. Katarai, kaip visi manichiejai, mokė, jog du esą 
dievu: vienas geras, davęs pradžią dvasiai, antras blogas, su- 
tvėręs materiją (medžiagą) arba kūną, ir per kūną atitraukęs 
dvasią nuo gerojo dievo ir uždaręs materijos nelaisvėje. Žmo- 
gaus gyvenimo tikslas esąs išsivadavimas iš kūno nelaisvės. Vi- 
si kūno geiduliai, turintys pradžią nuo piktojo dievo, esą blogi. 
Todėl katarams užginta esą gyvulių mėsos valgymas, žemės ge- 
rybių valdymas, moterystė, per kurią plintanti dvasių nelaisvė | 
kūnuose. Aukščiausis doros laipsnis esąs užm ušimas kūno arba 
numarinimas jo badu ir išvadavimas iš jo dvasios. Tie manichie- 
jų mokslo priesakai tebuvo užlaikomi mažo išrinktųjų skaičiaus, 
daugelis gi paleistuvystę kaipo kūno darbą, laikė menku daiktu 
ir tuo tiktai rūpinosi, kad mirties valandoje suskubtų priimti 
savo krikštą, kurs atleidžiąs visas kaltes ir duodąs išganymą. 


Tose apygardose, kur katarai jautėsi esą stipresni, tyčiojosi 
iš katalikų tikėjimo, labiausiai iš komunijos, griovė katalikų baž- 
nyčias, užmušinėjo kunigus. Peršsekiojamiems katalikams tuo sun- 

kiau buvo gintis, kad katarų pusėje stovėjo vietinė bajorija. Ga- 
lingas katarų užtarytojas buvo Tuluzos grapas Raimundas VI. 
Pamokslininkai, Bažnyčios siunčiami katarų draustų, nieko nega- 
lėjo įveikti. Popiežiaus pasiuntinio Petro Kastelnau užmušimas 
privertė Inocentą III pagarsinti kryžiaus karą prieš katarus (1209). 
Neapykanta, nuo seniai įsikerėjusi tarp žieminės ir pietinės Fran- 
cijos gyventojų, dar labiau įsikerėjo dėl pasidariusiojo tikėjime 
skirtumo ir palaikė prasidėjusius naminius karus, kurie tęsėsi per 20 
metų ir buvo kai kur vedami su dideliu įnirtimu iš abiejų pusių. 
Juose žieminės Francijos kunigaikščiai nuveikė katarus, sugriovė 
tvirčiausias jų pilis ir atėmė žemes jų užtarytojams. Daug katarų 
pragaišo karuose, likusieji, atitekę į katalikų kunigaikščių valdžią, 
palengva sugrįžo į vienybę su Bažnyčia. 


Šv. Domininkas. 


Įsikerėti katarų herezijai padėjo dvasiškijos vietomis menkas 
apsišvietimas ir pasaulinis vyskupų gyvenimas. Sv. Domininkas su- ' 
prato reikalingumą šviesių pamokslininkų, kurie ne tiktai galėtų 


aiškinti paklydusiems Bažnyčios mokslą, bet ir savo gyvenimu 


parodytų gerą pavyzdį. Šv. Domininkas numanė, kad ginklais 
negalima klystančių įtikinti, ir skelbti tarp heretikų Bažnyčios 
mokslui įsteigė naują ordiną, vadinamą pamokslininkų ordinu. Do- 
mininkonai. taip pat, kaip ir pranciškonai, darė visiško neturto, 
apžadus, jų vienuolynai negalėjo įgyti turto ir gyveno vien iš- 
malda. Šv. Domininkas reikalavo nuo savo mokinių ilgo prisi- 
rengimo. Turėjo jie devynerius metus mokytis filosofijos ir teo- 
logijos ir tada tiktai tebuvo jiems leista kitus mokyti.  Katarai, 
skelbdami žemės gėrybių paniekinimą ir nurodydami į didelius 
turtus, bažnyčių valdomus, nevieną atitraukdavo nuo katalikų 
Bažnyčios. Domininkonai savo pamokslais ir pavyzdžiu parodė, 
kad išsižadėjimo ir susivaldymo -dvasia yra katalikų pusėje. 
Pranciškonų ir domininkonų darbavimasis atnaujino Bažny- 
čioje evangelijos dvasią, suturėjo tolesnį plitimą klaidžių nuo- 
monių, pakėlė švietimą ir mokslą, kuris tryliktajame šimtmetyje 
taip gražiai pražydo pranciškonų ir domininkonių vienuolynuose. 

Inkvizicija. 

Tikėjimo vienybės ardymas visados Bažnyčios buvo laiko- 
ma didelė nedorybė. Todėl dar Romos ciesoriai krikščionys buvo 
įsakę kartais net mirtimi bausti heretikus. Vieni Bažnyčios tėvai 
pritarė heretikų baudimui, kiti gi buvo tam priešingi. Vidurinių 
amžių pradžioje prieš heretikus mažesnių bausmių tevartota. Bet 
vėliau atsirado pavojinga ir valstybei anarchistų albigiečių here- 
ziją, kuri kovojo prieš moterystę ir nuosavybę, prievartos prie- 
monėmis norėjo išgriauti ir valstybę ir Bažnyčią. Ginantis nuo 
tokių heretikų, imta smarkiau jie bausti. Ciesorius Fridrichas II, 
taikindamas senoviškas Romos teises, paskelbė už atkaklią here- 
ziją mirties bausmę sudeginimu. Bet net atkaklieji heretikai toli 
ne visados mirtimi buvo baudžiami. Baudžiant mirtimi, retai gy- 
vus tedegindo, bet pirma lengvesniu būdu nužudydavo. 

„Heretikams susekti, jiems sugrąžinti į Bažnyčią arba nu- 
bausti buvo įsteigta inkvizicija. Ji buvo atiduota vyskupams, bet 
"kadą pasirodė, kad vyskupai neįstengia gerai heretikų suradimo 
ir baudimo atlikti, tai buvo įsteigta popiežiaus inkvizicija (1231). 
Ji dažniausiai būdavo atliekama domininkonų, kurie daugiausiai 
kovojo su katarais. Inkvizitorių priedermė buvo susekti heretikus, 
įtikinimu priversti juos prie herezijos atsižadėjimo, tuos gi at- 
kaklius heretikus, kurie nenorėjo herezijos atsisakyti, atiduoti nu- 
bausti pasaulinei vyriausybei. XIV ir XV amžiuje popiežiaus in- 
kvizicija nyksta. 

Apie inkviziciją reikia spręsti, laikantis anų laikų nuomonių. 
Tuomet visuomenė buvo nuomonės, kad heretikai baustini mir- 
timi. Bausmės už visus nusikaltimus anuomet buvo labai smar- 
kios. Kada valstybė skaudžiausiai bausdavo už menkas kaltybes, 
tai suprantama, kad įstatymai skyrė mirties bausmę už tikėjimo 
vienybės griovimą. Bažnyčios priešininkų paduodamos žinios 
apie inkvizicijos aukų skaičių labai perdėtos. 

Nuo popiežių inkvizicijos žymiai skyrėsi Ispanijos inkvizi- 
cija. Buvo tai daugiau valstybės įstaiga, esanti karaliaus valdžioje. 
Turėjo ji savo valstybinių tikslų, atkreipta buvo prieš žydus, 
veidmainiškai priėmusius katalikų tikėjimą. Ispanijos inkvizicija 

suturėjo tame krašte protestantizmo išsiplėtimą, bet iš „kitos pu- 
sės pradėjo sustiprėti karaliaus absoliutizmui. Galutinai panai- 
kinta 1820. 


Vidujinis bažnyčios gyvenimas. 


Bažnyčios sutvarkymas. 


Įsikūrus Bažnyčios valstybei, popiežiai pasirodė labiau sa- 
varankiški. Jo valdžios reikšmę pakėlė ta aplinkybė, jog katalikų 


tikėjimas as ka ir Vokietijoje buvo atneštas iš Romos, rūpi- 


piežių valdžią. 
IX ir X amžiuje tam kartui sunykusi popiežių valdžia žy- 
miai pakilo po Grigorijaus VII reformų. Bažnyčios valdžia 


labiau susicentralizavo popiežiaus kurijoje, įvesta di- 


desnis vienodumas Bažnyčios papročiuose. Popiežius sau pasi- 
lieka šventųjų kanonizaciją, naujų vyskupijų steigimą, išrišimą iš 
kai kurių sunkesniųjų nuodėmių, vėliau gi kartais ir kunigų sky- 
rimą į kai kurias aukštesnes vietas. 

„Bažnyčios senovėje tebuvo statomos miestuose, , kame 
gyveno vyskupas, sodžiuje gi tik žymesnėse vietose. Prie miestų 
bažnyčių buvo didesnis kunigų skaičius, vadinosi jos katedrinė- 
mis ir koleginėmis bažnyčiomis. Nuo VI amžiaus statomos baž- 
nyčios karalių, ponų ir vienuolynų dvaruose. Ponai ir vienuoly- 
nai tas bažnyčias laikė savo nuosavybe, atiduodavo jas valdyti 
kam norėjo, kunigai, priklausydami ponų, buvo pažeminime. Daž- 
nai ponai atiduodavo savo bažnyčias valdyti menko mokslo arba 
be doros žmonėms. Karolio Didžiojo laikais ta ponų valdžia 
buvo bent kiek suvaržyta, bet paskui vėl įsigalėjo. Karolius Di- 
dysis stengėsi pakelti kunigų gyvenimą, geriau aprūpindamas 
bažnyčias žemėmis. 

Gregorijus VII ir jo įpėdiniai iškovojo Bažnyčiai didesnę 
laisvę. Popiežiai laikėsi taisyklės, kad bažnyčia, kaip pašventintas 
trobesys, negali būti privatinė nuosavybė, ponams nepripažino 
teisės pardavinėti bažnyčių, skirti į jas kunigų. Ponai galėjo 
tiktai rekomenduoti kandidatą Iš to atsirado patronato teisė. 

Mokslas, 


aukštai stovėjęs pas senovės romėnus, užplūdus laukinėms 
germanų tautoms, krito. Mokslo palikimus sergėjo kunigai ir 
vienuoliai. Bent kiek geresnės sąlygos užsiimti mokslu buvo 
susidariusios Karolio Didžiojo laikais, kada buvo aprimę savitar- 
“ pio karai. Prie katedrų ir vienuolynų bažnyčių buvo steigiama 
mokyklos. Jos palengva plėtojasi. Aukščiausiai iškyla XIII am- 
žiuje. Jam kilti padėjo Bažnyčios laisvė, iškovota Gregorijaus 
VII reformomis. Per kryžiaus karus Europos tautos susipažino 
„su arabų ir graikų mokslu, pažino graikų literatūrą (Aristotelio 
raštus), ligšiol nežinomą vakarų Europoje. Pranciškonų ir do- 
mininkonų vienuolynų įsikūrimas irgi žymiai pastūmė pirmyn 
mokslą. 

Teologijos moksle dvi buvo svarbiausios srovės: scho- 
lastika ir mistika. Scholastika stengėsi apreiškimo mokslą 
sutaikinti su filosofija, paremti jį proto prirodymais. Aiškino 
trumpai sustatytais silogizmais. Mistika daugiau žiūrėjo prakti- 
kos tikslų, stengėsi išaiškinti tas tiesas, kurios veikia jausmus, 
stengėsi patraukti skaitytoją ir formos gražumu. Scholastika 
daugiau rūpinosi minties aiškumu ir gilumu, mistika jausmų su- 
žadinimu.  Scholastikos tėvas buvo šv. Anzelmas (credo, ut 
inteliligam. + 1109 m.). Žymūs jos atstovai buvo Aleksan- 
dras Halietis (+ 1245) pranciškonas, Paryžiaus universiteto 
profesorius, ir Albertas Didysis (į 1280), domininkonas, Pa- 
ryžiaus ir Kelno universitetų profesorius, savo tyrinėjimais ap- 
ėmusis visas mokslo šakas (doctor universalis), žinovas Aristo- 
telio filosofijos, kuri pakeitė ligšiol viešpatavusią Platono filoso- 
fiją. Kadangi Aleksandras Halietis užsiimdavo uoliai gamtos 
mokslais ir darė bandymus, tai liaudis laikė jį žavėtoju. Proto 
aiškumu ir gilumu visus scholastikus pralenkė Tomas Akvi- 
nietis (+ 1274, doctor angelicus). Buvo profesorius Kelno, Pa- 
ryžiaus, Bolognijos, Romos ir Neapolio universitetų. Kaipo kri- 
tikas pragarsėjo Dunskotas, pranciškonas (doctor subtilis). 
Mistikos žymiausi atstovai yra šv. Bernardas, Tomas iš 
Kempeno. Šv. Bonaventūra pranciškonas jungė scho- 
lastikos metodą su mistika. 

„Kylant mokslui, daugiau atsirado mokyklų. prie katedrinių 
bažnyčių ir vienuolynų. Tačiau jas nustūmė antron eilėn pra- 


Šv. Tomas Akvinietis. Viršuje Kristus, leidžiantis 

šviesos spindulius į jį, Mozę, šv. Povilą ir 4 evange- 

listus. Šonuose Aristotelis ir Platonas. Apačioje nu- 
veiktas arabų filosofas Averroes. 


žydę universi- 
tetai. Popiežiai pa- 
laikė universitetus, 
jų profesoriams 
duodavo bažnytinių 
vietų. Iki 1400 m. 
buvo įsteigta 46 
universitetai (Italijo- 
je 17, Francijoje 10, 
Ispanijoje 6, Vokie- 
tijoje 5, Anglijoje 2). 
Įsteigimo raštai duo- 
ti popiežių 31 uni- 
versitetui, ciesorių 
— 5. Garsiausieji 
buvo universitetai: 
teisių mokslu — Bo- 
lognijoje, teologija 
-- Paryžiuje, medi 
cina — Salerne, 
Kunigai reika- 
lingą mokslą įgau- 
davo katedrų ir vie- 
nuolynų  mokyklo- 
se, paskui universi- 
tetuose. Parapinėms 
bažnyčioms kunigai 


buvo rengiami prie koleginių bažnyčių. Jų mokslas kartais bū- 
davo nedidelis. Mokslą įgyti trukdė knygų stoka. Daug dalykų 


reikėjo iš atminties mokytis. 


Dailė. 


Nuo XI amžiaus vieton medinių vis daugiau statoma mūro 
bažnyčių. Pradžioje imta pavyzdys iš senovės bazilikų su jų 

koliumnomis ir lėkščiu stogu. Paskui skliautai bnvo suvedami, 
paremti storais šulais. Taip atsirado romaniškasis stylius. Dau- 

| ž Ai 

Rokiškio bažnyčia, Lietuvoje. Gotiko stilius. 


giausia to stiliaus bažnyčių pastatyta apie Reiną. XII amžiaus 
pabaigoje šiaurinėje Francijoje atsiranda naujas stilius—gotikas. 
Jo ženklai — laibi šulai, aukšti langai, smailiai suvestos visos 
linijos skliautų, bokštų, langų ir visų papuošimų. Iš Francijos 
is palito po Vokietiją ir Angliją. 
Dora. AKSA 

Sunkų darbą turėjo Bažnyčia, priėmusi didelį skaičių pa- 
goniškų tautų. Daug žiaurių papročių, daug burtų laikė- 
si tarp jų. Germanų tautos tetikėjo į jėgą, buvo pripratu- 
sios į savitarpio kovas. Su tais papročiais bažnyčia ilgai turėjo 
kovoti. 

Pagonys buvo tuos nuomonės, kad kieno galybė, to ir tei- 
sybė, todėl ginčą sprendė dueliu. Valencijos susirinkimas (885) 

įsakė su dueliantais elgtis kaip su savižudžiais. Bet dueliai bu- 
vo labai sunku išnaikinti, tai daugelis bevelijo juos pakeisti 
Dievo teismu (ordalijos). Pas germanų tautas labai buvo 
išsiplatinusi nuomonė, kad Dievas turi stebuklu patvirtinti teisy- 
bę, todėl jie vartojo Dievo teismą: apkaltintasis vaikščiodamas 
po žarijas, imdamas į rankas įkaitintas geležis, neskęsdamas van- 
denyje turėjo prirodyti savo nekaltybę. Popiežiai visados kovojo 
prieš tokį teisybės supratimą. Steponas V įsakė, jog teisybei su- 
sekti reikia ne Dievo teismo, bet liudytojų įrodymo. Tačiau 
Vokietijos ir Francijos vyskupai dažnai nusileisdavo liaudies tikė- 
jimui, kai kurie Vokietijos vyskupų susirinkimai pritarė ordali- 
joms. Tiktai XIII amžiuje pakilęs mokslas žymai sumažino or- 
dalijų vartojimą. 

Tikroji vidurinių amžių 
nelaimė buvo savitarpio ka- 
rai. Silpna valstybė negalė- 
jo suvaldyti ritierių. Vpatin- 
gai Francijoje buvo daug 
užpuolimų. Vyskupai prieš 
K. juos kovojo. Buvo įvesta 
Dievo taika. Jai įvyk- 
dyti daugiausiai padėjo 
Kliunio vienuolynai. Prita- 
riant pietinės Francijos ba- 
jorams paskelbta Dievo tai- 
ka (1040), kurią priėmė 
pirma šiaurinė Francija, paskui Normandija ir Belgija. Vo- 
kietijoje Dievo taiką paskelbė ciesorius Henrikas II (1043). 
Nevalia buvo kariauti nuo trečiadienio vakaro iki pirmadienio ryto, 
advente, gavėnioje ir per kai kurias šventes. Dievo taikos paskel- 
bimas žymiai sumažino užpuldinėjimus. Netrukus prasidėję kry- 
žiaus karai nukreipė ritierių karingąjį ūpą prieš krikščionių tikė- 
jimo priešininkus—magometanus. Bažnyčia palaikė Dievo taiką, 
stengėsi patobulinti teismo tvarką, prašalinti iš jos ordalijų pri- 
rodymus, pakeisdama juos liudytojų parodymu. 

Aplamos doros žvilgsniu šio laiko visuomenė L labai 
nepastovi, buvo daug priešingumų. Iš vienos pusės daug pa- 


Šv. Ambrozijaus bažnyčios vidus, Milane 
2 Romaniškas stilius. 

vyzdžių aukštos doros, skaudžios atgailos, griežto gyvenimo bū- 
do, iš kitos pusės baisios nedorybės, didelis žiaurumas, nuola- 
tinės muštynės. Tą žiaurumą palaikė nuolatiniai karai. Nuo jų 
daug kentėjo bažnyčios, vienuolynai, nekalti beginkliai gyventojai. 

Kylanti prekyba kurstė godumą. Turtėjant miestams, didėjo 
papročių gedimas. Bet iš kitos pusės daug matyti Dievo meilės, 
gailestingumo, pasiaukavimo, ypatingai naujuosiuose ordenuose, 
kurie turėjo labai daug vienuolių. Pasiaukavimas apsireiškė kry- 
žiaus karais, bažnyčių statymu (jos daugiausiai iš aukų buvo 
statomos). Įvairiems geriems tikslams buvo steigiama daug drau- 
gijų. Buvo net draugijų keliams ir tiltams taisyti. Iš to laiko daug 
yra visokio luomo šventųjų. 

Plačiai buvo praktikuojama labdarybė. Senovėje parapijos 
šelpė savo pavargėlius, tas paprotys ilgainiui pragaišo. Karolius 
Didysis jį atgaivino. Tam tikslui turėjo būti suvartojama ketvirta 
dalis bažnyčios pajamų. Bet paskui ritieriams išgrooščius 
bažnyčios turtus, nebebuvo kuo bešelpti pavargėlių. Daugiausiai 
pavargėlių šelpimu užsiimdavo vienuolynai, Prie katedrinių ir ko- 
„Ileginių bažnyčių buvo namų pavargėliams priglausti. XIII ir XIV 
amžiuje atsiranda daug prieglaudų neturtėliams, ligoniams, naš- 
"laičiams, jų turėjo kiekvienas miestelis. Pačioje Francijoje buvo 
2000 namų raupsuotiems. Neturtėliams šelpti steigta taipogi tam 
tikros kasos. Gailestingumas plaukė plačiu upeliu, 


Antroji Dalis. 


Vėlybasis viduramžis. 
Popiežių įtakos pašlijimas (1303—1517). 


Bonifacas VIII ir Pilypas IV. 


Kovodami su Hohenštaufenais, popiežiai ieškojo Franciios 
karalių pagalbos. Francūzų įtaka Italijoje pakilo, ypatingai kada 
jie, išvarę iš Italijos Hohenštaufenus, įsikūrė Neapolio ir Sicilijos 
karalystėje. Neapolio karaliai tarp pačių kardinolų sudarė savo 
šalininkų partiją ir norėjo išrinkti tokį popiežių, kurs palaikytų 
jų politiką. 

1294 metais popiežiu buvo išrinktas Bonifacas VIII. Sek- 
damas didžiųjų popiežių, Gregorijaus VII ir Inocento III, pėdomis, 
norėjo, kaip pirmiau, valdyti krikščioniją ir vesti ją prie aukštų 
tikslų. Beveik visos vakarų Europos tautos buvo tada įsipanio- 
jusios į savitarpio karus. Bonifacas VIII draudė karalius nuo na- 
minių karų, norėjo, suvienijęs visus krikščionis, vesti juos į kovą 
prieš bendrą priešininką —magometanus. Bet santykiai buvo per- 
simainę. Sutvirtėjo tautiškos valstybės, Francija, Anglija. Jų kara- 
liai norėjo kuodidžiausią įsigyti valdžią, nepripažino Bažnyčios 
privilegijų, įgytų praėjusiam amžiuje. 

Pilypas IV ir Anglijos karalius Eduardas vedė smarkų 
karą daugiausiai Bažnyčios pinigais ir uždėjo ypatingai didelius 
mokesčius bažnyčių žemėms. Anglijos ir Francijos vyskupai pa- 
siskundė popiežiui, ir Bonifacas VIII, norėdamas karą sustabdyti 
ir ginti Bažnyčios žemes nuo perdidelio apsunkinimo, užgynė 

rinkimą mokesčių iš bažnyčių žemių be popiežiaus sutikimo. To- 
dėl Pilypas IV uždraudė išvežti iš savo karalystės pinigus, kurie 
ėjo į Romą 
Bažnyčios 
ir kryžiaus 
karų reika- 
lams, Boni- 
facas VIII, 
norėda mas 
taikos su 
Pilypu IV, 
kitu raštu 
"paaiškino, 
kad jisai ne- 
ginąs rink- 
ti mokesčių 
iš bažnyčių 
žemių bū- 
tiniems val- 
stybės rei- 
kalams, ir 
Pilypas IV 
atmainė są- 
vo uždrau- 
Bonifacas VIII. dimą pini- 

gus išvežti 

svetur. Sutartis, tam kartui, kad ir įvykusi, buvo netvirta. Pilypas 
IV savinosi Bažnyčios turtą ir skyrė be popiežiaus sutikimo 
vyskupų. Bonifacas VIII užgynė  Francijos vyskupams mokėti 
mokesčius karaliui be popiežiaus leidimo, uždraudė Pilypui IV 
be popiežiaus sutikimo skirti vyskupams ir apsvarstyti Francijos 
bažnyčių reikalams pakvietė pas save į Romą Francijos vysku- 
pus. Tame susirinkime buvo sustatyta garsi bulė „Unam sanetam“, 
vėliau paskelbta, Pabrėžęs pradžioje, kad viena buvo Kristaus 
įkurta Bažnyčia, Bonifacas rašo apie pasaulinės ir bažnytinės 
valdžios santykius. Bulė gale turi  dogmatišką nutarimą, 

kad išganymui būtinai reikia pripažinti popiežiaus valdžia, o ar- 
gumentacijoje, kuri nėra dogmatinė, surinktos viduriniais amžiais 
pažiūros suformuluotos į pasaulinės ir bažnytinės valdžios san- 
tykius. , : 
Pilypas IV irgi rengėsi į kovą.  Visupirma rūpinosi ji- 
sai patraukti į savo pusę Francijos vyskupus ir visą tautą. Tam 
tikslui buvo sustatyta iškreipta būk tai Bonifaco VIII bulė, ku- 
rioje parašyta, kad karalius ir valstybės dalykuose priklausąs po- 
piežiaus. Pilypas IV pagarsino tą bulę ir atsišaukė į visą tautą, 
reikalaudamas jos pagalbos prieš popiežiaus tariamuosius prisi- 
savinimus. Neleido taipogi savo karalystės vyskupams važiuoti 
į Romą į popiežiaus sukviestąjį susirinkimą ir, sukvietęs patsai į 
Paryžių tautos atstovus, apskundė Bonifacą VIII, būk jisai esąs 
neteisėtas popiežius, heretikas ir jam detronizuoti reikalavo vi- 
suotino susirinkimo sukvietimo. Jo teologai aiškino, kad karalius 
turįs savo valdžią iš Dievo, kad ta valdžia uždedanti jam parei- 
gą rūpintis bažnyčios gerove ir ginti ją nuo nuklydimų. Tuo tar- 
pu Romoje buvo jau surašyta ekskomunikos bulė prieš Pilypą- 
IV. Jis, nebelaukdamas ekskomunikos paskelbimo, pasirūpino ki- 
taip pražudyti savo -priešininką. Jo pasiuntiniai, slapčia atvykę į 
Italiją, surinko nežymiai kareivių būrį ir užpuolę suėmė Bonifacą 
VIII Ananijoje. Po dviejų dienų Ananijos gyventojai paleido po- | 
piežių, bet jis, sugrįžęs į Romą netrukus mirė (1303). 

Popiežiai Avinjone. 

Bonifaco VIII įpėdinis Benediktas XI stengėsi kiek galėda- 
mas be pažeidimo Bažnyčios teisių nuraminti kilusį nesutikimą, 
bet nieko padaryti negalėjo ir mirė tevaldęs Bažnyčią 8 mėne- 
sius. Toje sunkioje valandoje Bažnyčia ilgai paliko be galvos. 
Kardinolai negalėjo atitikti vyro, kurs, neatstodamas nuo Bažny- 
čios teisių, neužgautų drauge Francijos karaliaus, nuo kurio viso 
ko bloga galima buvo tikėtis. Pagaliau tapo išrinktas popiežiu tin- 
kąs Pilypui IV Bordo arkivyskupas, kurs prisiėmė Klemenso 
V vardą (1305). 

Klemensas V atsisakė pasmerkti Bonifacą VIII, kaip to rei- 
kalavo Pilypas IV, darė tačiau jam daug nuolaidų, atšaukė Bo- 
nifaco VIII bules, išleistas prieš Pilypą IV, jį patį priėmė į Baž- 

Bažnyčios Istorija, 8 

nyčios vienybę ir leido jam suvartoti valstybės reikalams bažny- 
tinį dešimtinį. Klemensas V neparvažiavo gyventi į Romą, bet 
paliko Francijos mieste Avinjone ir iš tenai valdė Bažnyčią. Kar- 
" dinolūs skyrė daugiausia francūzus. Šeši dar Klemenso V įpė- 
diniai gyveno Avinjone. 

Popiežiaus buvimas per 70 metų Avinjone atnešė Bažnyčiai 
daug nelaimių. Gyvendami Francijoje, popiežiai pateko į Francijos 
karalių priklausomybę. Todėl daugelis Avinjono popiežių nebe- 
laikė visos krikščionijos bešališkais vadovais ir nustojo jais pilnai 
pasitikėti. Roma griuvo, daug bažnyčių stovėjo be stogų, nyko 
senovės paminklai. Popiežiai, nebegaudami iš savo valstybės pa- 
jamų, turėjo ieškoti kitos versmės savo dvaro išlaikymui. Buvo 
uždėti dideli mokesčiai visų kraštų vyskupijoms, bet toksai bū- 
das iždui papildyti sukėlė daug prieštaravimų. Anuatos, ekspek- 
tacijos, rezervatos labai pakenkė popiežiaus autoritetui. Marsilijus 
iš Padvos skelbė tautos suverenitetą, taikydamas jį ir Bažnyčiai. 
Įstatymus turįs leisti visuotinas susirinkimas, popiežius esąs Baž- 
nyčioje tik vykdomasis organas. Pagaliau Avinjono popiežiai 
suprato, kad būtinai reikia išsipainioti iš Francijos karalių pink- 
lių. Gregorijus XI, palikęs Avinjoną, sugrįžo į Romą (1377), kur 
netrukus ir pasimirė. 


Avinjono schizma. 


Bažnyčios suskilimas. 

Romos gyventojai bijodami, kad popiežius nebiltų vėl iš- 
rinktas francūzas ir nesugrįžtų į Avinjoną, reikalavo nuo kardi- 
nolų, kad jie būtinai išrinktų popiežių romėną. Kardinolų buvo 
išrinktas Bari vyskupas, kurs pasivadinęs Urbonų VI, užėmė Apašta- 
lų Sostą Romoje (1378). Naujo popiežiaus griežtas būdas pačioje 
pradžioje nepatiko francūzų kardinolams, pripratusiems prie pa- 
taikavimo. Urbonas VI karšiai ėmė reformuoti jų pasaulišką 
gyvenimą. Tada penkiolika jų, susirinkę Neapolio karalystėje, pa- 
skelbė, būk Urbono VI išrinkimas įvykęs priverstinai ir todėl 
esąs netikras, ir pakėlė į popiežius savo šalininką Klemensą VII, 
kurį pripažino Francija, Neapolis, Sabaudija, Ispanija ir Škotija. 

Taip atsirado kartu du popiežiai: vienas tikrasis, gyvenąs Romoje 
antras francūzų, gyvenąs Avinjone.—,„Dabar aš esu popiežius“, 
išsitarė Francijos karalius Karolius V, suskilimui įvykus. Abudu 
popiežiai laikė savo dvarą, skyrė kardinolus, vyskupus, abudu 
vienas kitą pasmerkdavo, kaipo ardytoją Bažnyčios vienybės. 
Tikrasis popiežius buvo Urbonas VI. Daugelis tačiau katalikų 
tokiose nepaprastose aplinkybėse nežinojo, katro popiežiaus klau- 
syti. Bažnyčioje pasidarė didelis sumišimas ir papiktinimas. 

Bažnyčios centro sugriuvimas privertė krikščionių tautas pačias 
rūpintis papiktinimo pašalinimu. Daugelis buvo tos nuomonės, 
kad reikia atsisakyti nuo paklusnumo abejotiniems popiežiams, 
tuo priversti juos išsižadėti valdžios ir tuomet tikrąjį išrinkti. 
Tam tikslui įvykinti abiejų popiežių kardinolai susitarė nebepri- 
pažinti nė vieno iš jų tikruoju popiežiu ir sušaukė vyskupų 
susirinkimą į Italijos miestą Pyzą (1409). Tas susirinkimas Baž- 
nyčiai suvienyti paskelbė atimąs valdžią Romos popiežiui Gre- 
gorijui XII ir Avinjono Benediktui XIII ir išrinko naują. popiežių 
Aleksandrą V. Bet Pyzos susirinkimas nerado visiško pritarimo 
krikščionių visuomenėje ir dar padidino sumišimą dėl to, kad 
vietoje dviejų popiežių atsirado net trys. 


Konstancijos susirinkimas. 


Aleksandro V. įpėdinis Jonas XXIII, reikalaujant krikščionių 
karaliams ir universitetams, sukvietė visuotiną vyskupų susirin- 
kimą į Konstanciją (1414—1418), tikėdamasis, kad susirinkimas 
pripažins jį tikruoju popiežiu. 

Konstancijos susirinkimas buvo sušauktas neramiais laikais, kada 
popiežių įtaka buvo žemai kritusi. Todėl buvo priimta nuomonė, jog 
visuotinas susirinkimas didesnę turįs valdžią negu popiežius. Kad Jono 
XXIII šalininkai negautų viršaus, susirinkime buvo pripažinta balso teisė 
nė tiktai atvažiavusiems vyskupams, bet ir atstovams neatvykusių vy- 
skupų, kapitulų, kunigaikščių, taip pat teologijos, kanonų daktarams. 

Naujo susirinkimo pirmasis darbas buvo grąžinti Bažnyčiai 
vienybę. Reikalauta, kad Bažnyčios naudai visi trys popiežiai 
atsisakytų savo valdžios ir tuo palengvintų tikro neabejotino 
popiežiaus išrinkimą. Bet nuo pat pradžios pasirodė, kad Bene- 

diktas XIII ir Jonas XXIII nori išsilaikyti prie valdžios ir trukdo 
susirinkimo darbą. Jonas XXIII persirėdęs pabėgo iš susirinki- 
mo, taip mėgindamas jį sugriauti. Tada iškelta daug priekaištų 
prieš blogą jo gyvenimą. Susirinkimas paskelbė atimąs jam val- 
džią. Gregorijus XII sutiko atsisakyti valdžios, pirma išlei- 
dęs bulę, kuria pripažino Konstancijos susirinkimą teisėtu visuo- 
tinu susirinkimu. . Atkakliam Benediktui XIII susirinkimas atėmė 
valdžią. Taip nebtekus nė vieno popiežiaus, Konstancijos su- 
sirinkimas galėjo užsiimti pasiskyrimu sau galvos. Popiežiu buvo 
išrinktas Martynas V, kurį tuojau ir pripažino visos katalikų tau 
tos. Bažnyčios vienybė buvo sugrąžinta. 

Konstancijos susirinkimui reikėjo dar užsiimti pašalinimu 
kai kurių papročių, įsiskverbusiųjų Bažnyčios valdyme prie Avin- 
jono popiežių. Bet kadangi ir taip susirinkimas ilgai truko, to- 
dėl atlikęs svarbiausiąjį reikalą, Bažnyčios susivienijimą, 1418 iš- 
siskirstė. Bažnyčios drausmės atitaisymas atidėtas lig kitam 
visuotinam susirinkimui, kurį Martynas V prižadėjo sukviesti už 
penkerių metų. 


Huso herezija. 


Konstancijos susirinkime buvo svarstyta Viklefo ir Huso 
mokslas. 

Oksfordo universiteto profesorius Viklefas skleidė Angli- 
joje tokį mokslą: Bažnyčia susidedanti tiktai iš žmonių, Dievo 
paskirtų išganymui.  Nepaskirtieji nepriklausą Bažnyčiai, tuo ma- 
žiau tegali būti vyskupais arba popiežiais. Paskirtiesiems tiktai 
naudingi esą sakramentai. Kadangi niekas negali tikrai žinoti, 
kas yra paskirtas, kas ne, taigi niekas negalįs žinoti, kad priklau- 
so Kristaus Bažnyčios. Todėl Viklefas, nepripažindamas mato- 
mosios Bažnyčios, nepripažino nei Bažnyčios vyresnybės ir jos 
valdžios. Toliau Viklefas skelbė, kad Bažnyčia negalinti turtų 
valdyti, atmetė vienuolišką gyvenimą ir kai kurias kitas maldin- 
gumo praktikas. | 

Viklefo raštai pateko į Čechus, ir labai juos pamėgo ir 
skleidė tarp savo tautiečių Pragos universiteto profesorius Jo- 

nas Husas, kuris Viklefo klaidas padaugino dar savomis. Visuo- 
tino sumaiščio amžiuje, kada pasipriešinimas Bažnyčios vyres- 
nybei buvo paplitęs vakarų Europos krikščionių draugijoje, Vik- 
lefas ir Husas atrado daug šalininkų. Abu buvo kunigu griež- 
to gyvenimo, profesoriu, žymūs pamokslininkai, abu reikalavo 
Bažnyčioje reformų. Visa nelaimė tame, kad juodu, reikalauda- 
mų reformų, tuo tarpu ašis savo klaidingu, pavojingu mokslu 
griovė Bažnyčią. 

Viklefo mokslas Anglijoje neprigijo, Huso gi mokslas Če- 
chuose prigijo. Priežasčių jam prigyti reikia ieškoti politiškose to 
krašto sąlygose anais laikais. Jau nuo vienuolikto amžiaus pra- 
dėjo skverbtis į Čechus "vokiečių kalba ir papročiai. Ypatingai 
įsigalėjo vokiečių įtaka keturioliktame amžiuje. Savo tautystei 
ginti ir svetimtaučių užplūdimui suturėti susitaisė Čechuose tau- 
tinė partija. Husas, karštas tautininkas, turėjo daug šalininkų joje. 
Husui pradėjus skleisti savo mokslą, vokiečiai pirmieji apskundė 
Husą Pragos arkivyskupui ir popiežiui. Husui susispyrus su 
vokiečiais, tautinė čechų partija stojo jo pusėje ir, palaikant ją 
karaliui Vaclovui; gavo viršų universiteto valdyboje. Tada vokie- 
čiai, profesoriai ir studentai, išsikėlė iš Pragos į savo universi- 
tetus. Pragos universitetas sumenkėjo, bet užtat Husas, nebetu- 
rėdamas jame priešininkų, drąsiau galėjo skelbti savo mokslą. 
Pamoksluose smarkiai užpuldinėjo jisai Bažnyčios vyresnybę: po- 
piežius, vyskupus ir kunigus. Prasti žmonės, ypatingai sodiečiai, 
pakurstyti Huso pamokslais, draskė bažnyčias, griovė vienuoly- 
nus, žudė kunigus. Pragos arkivyskupas uždraudė Husui pa- 
mokslus sakyti, popiežius atskyrė jį nuo Bažnyčios. Husas į tai 
atsakė, kad jokia vyresnybė negalinti užginti jam evangelijos gar- 
sinti ir atskirti nuo Bažnyčios, kuri esanti nematoma ir Kristaus 
paties nematomai valdoma. Nuo popiežiaus irštarmės Husas ape- 
liavo į visuotiną Konstancijos susirinkimą. 

Taigi Konstancijos susirinkimas ir pašaukė Husą į savo 
teismą. Husas tikėjosi atrasiąs Konstancijos susirinkime savo 
mokslo pripažinimą, todėl paklausė pašaukimo ir atvyko į Kon- 
stanciją. Bet susirinkimas Čechų reformatoriaus mokslą pripaži- 
no heretišku ir pareikalavo, kad Husas nuo jo atsisakytų. Pui- 

kybė neleido Husui prisipažinti, jog paklydęs, ir pasiduoti susi- 
rinkimo ištarmei. Husas buvo atiduotas pasaulinei vyresnybei, 
kuri pritaikino jam tų amžių valstybės įstatymus ir sudegino jį 
Konstancijoje (1415). 

Huso pusėje stovėjo Čechuose tvirta tautinė partija. Jo nu- 
žudymas Konstancijoje padarė jį kankiniu tautos akyse. Jo pase- 
kėjai, vadinami husitais, paskelbė kovą Bažnyčiai ir vokiečiams 
ir ilgą laiką žiauriai ją vedė. Gavę viršų visame krašte, žiauriai 
žudė dvasiškiją ir persekiojo katalikus. Ciesorius Zigmantas, po 
brolio Vaclavo mirties įgijęs Čechų vainiką, matydamas geruoju 
nenuraminsiąs čechų, paskelbė prieš juos kryžiaus karą, bet jo 
kariuomenė buvo kartkartėmis čechų sumušta. Husitų įnirtimas 
prieš vokiečius suteikė jiems narsumą ir padėjo nuveikti visas 
karo sunkenybes, todėl husitai išturėjo ilgą karą su vokiečiais ir 
paėmė į savo rankas viso krašio valdžią. 


Husitai, kovodami prieš vokiečius, stengėsi į savo pusę patraukti 
Lenkų karalių Jogailą ir Lietuvos didijį kunigaikšti Vytautą, kuriuodu 
neseniai mušyje prie Grunvaldo buvo sutriuškinę Vokiečių ordino galybę. 
Kariaudami su savo karaliu Zigmantu, husitai kvietėsi į Čechijos karalius 
pirmą Jogailą, paskui, šiam atsisakius, Vytautą. Vytautas, keršydamas 
ciesoriui Zigmantui už tai, kad jis buvo neseniai priteisęs Žemaičių kraštų 
Vokiečių ordinui, pakvietimą priėmė ir pasiuntė į Čechus su kariuomene 
savo giminietį kunigaikštį, Zigmantą  Kaributą, kurs kaipo stačiatikis, 
labai tiko čechams-husitams. Prieš popiežių ir ciesorių Vytautas teisinos 
pasiuntęs Kaributą į Čechus ne palaikyti heretikų prieš Bažnyčią, bet jų 
suvienyti su Bažnyčia. Zigmantui Kaributui nepavyko įsigalėti Čechuose, 
ir Vytautas paskui iį atšaukė (1424) ir atsisakė nuo bendravimo su husi- 
tais. 


Pavojus vokiečių viešpatavimo tam kartui buvo suvienijęs 
visus čechus, bet tikėjimo dalykuose nebuvo tarp jų nuomonių 
vienodumo. Nežmoniškas kraštutinių husitų žiaurumas įkyrėjo 
pagalios visam kraštui. Daugumas tautos troško susivienijimo 
su Bažnyčia. 1433 metais 300 čechų pasiuntinių atvyko į visuo- 
tiną Bazelio susirinkimą, bet tą kartą nepavyko su vyskupais 
susitarti. Bazelio susirinkimas nuo savęs išsiuntė į Čechus lega- 
tus reikalo vietoje ištirti. Dauguma čechų sutiko sugrįžti į vienybę su 
Pažnyčia šiomis sąlygomis: popiežių pripažino čechams komuni- 

ją abiem pavidalais, čechai atsisakė nuo Huso mokslo ir pripa- 
žino Zigmantą savo karaliu. Bet nemaža čechų dalis nenorė- 
jo nė girdėti apie susiderinimą su Bažnyčia ir ilgai dar nedavė 
nurimti visam kraštui. Čechų tauta, nuvarginta ilgais ir smarkiais 
naminiais karais, suskurdo. Nuo to laiko prasideda jos suvar- 
gimas. 


Bazelio susirinkimas (1431—1448). 


Konstancijos susirinkimas buvo nutaręs, kad reikalingoms 
Bažnyčioje reformoms įvykinti būtų sušauktas vienas susirinki- 
mas po 5 metų, kitas po 7, paskui gi susirinkimai būtų šaukia- 
mi kas 10 metų. Į susirinkimą, sušauktą 1423 m., nedaug teat- 
vyko narių, jisai neilgai tedarė posėdžius. 1431 metais buvo su- 
šauktas naujas susirinkimas Bazelyje. Pradžioje narių irgi labai 
maža teatvyko. Tuo tarpu graikai, ketindami tartis dėl Bažnyčių 
susivienijimo, išreiškė norą, kad susirinkimas būtų laikomas Ita- 
lijos mieste, kur patogiau būtų jiems atvykti. Dėl tų priežasčių 
popiežius Eugenijus IV norėjo perkelti susirinkimą į Boloniją 
Bet Bazelio susirinkimo nariai pasipriešino. Popiežius, vengdamas 
galinčio pasidaryti suskilimo, leido toliau posėdžius daryti Baze- 
lyję Buvo išleista daug naudingų nutarimų. Bet paskui susirin- 
kimo perdidelis, ne visados pamatuotas kišimasis į popiežiaus 
dvaro reikalus sukėlė popiežiaus nepasitikėjimą susirinkimu. Kada 
vėl svarstant susirinkimo perkėlimo klausimą nuomonės pasida- 
lino, popiežius patvirtino mažumos nuomonę, paskelbė uždarąs 
susirinkimą Bazelyje ir atidarąs Ferraroje. Bet kraštutinių karštuo- 
lių nedidelis skaičius toliau darė susirinkimą Bazelyje. Jie pa- 
skelbė atimą valdžią Eugenijui IV ir išrenką kitą popiežių, Peliksą 
V. Tačiau bazeliečių neteisėti darbai nerado didelio pritarimo 
katalikų visuomenėje, patsai antipopiežius Peliksas V ilgainiui 
pasidavė Eugenijui IV, atskala žlugo. Ferraros Florencijos susi- 
tinkime net graikai pripažino Eugenijaus IV valdžią, Konstancijos 
ir Bazelio susirinkime iškeltos klaidingos nuomonės, kad visuo- 
tinas susirinkimas esąs vyresnis už popiežių, nerado didesnio 
pritarimo. 

Mėginimai suvienyti rytų bažnyčią su vakarų. 
Florencijos susirinkimas. 


Bagiantis keturioliktam amžiui turkai užkariavo serbų kara- 
"Jystę, atėmė nuo graikų daugumą jų provincijų Europoje ir pa- 
čiam Konstantinopoliui gresė. Tiktai skubina vakarų Europos tau- 
tų pagalba tegalėjo apginti graikų imperiją nuo galutinos prapul- 
ties. Bet tos pagalbos graikai negalėjo laukti, kol tikėjimas -skyrė 
juos nuo vakarų Europos krikščionių. Tai privertė graikus vėl 
iškelti bažnyčių susivienijimo dalyką. Jam apsvarstyti ir buvo 
sukviestas visuotinas rytų ir vakarų vyskupų susirinkimas į Ita- 
"lijos miestą Ferarą. Paskui jisai buvo perkeltas į Florenciją 
(1438). Atvyko graikų ciesorius Jonas VII Paleologas, linkstąs 
prie susivienijimo, Konstantinopolio patriarkas Juozapas ir daug 
kitų rytų bažnyčios vyskupų. Ciesorius norėjo, kad stačiai be 
tikėjimo dalykų svarstymo būtų apgarsinta bažnyčių susivieniji- 
mas ir pakviestos Europos tautos į karą su turkais. Teisingiau 
susivienijimo dalyką suprato atvykę graikų vyskupai.  Numanė 
jie, kad paviršutinė vienybė be įsitikinimo nebus tvirta, todėl 
reikalavo, kad pirma būtų peržiūrėti ir apsvarstyti tie tikėjimo 
dalykai, kuriais graikų bažnyčia skyrėsi nuo katalikų. Taip ir 
padaryta. Po ilgų tarybų mažko ne visi atvykusieji rytiniai vys- 
kupai sutiko vienytis (1439 m.), priimdami šiuos punktus: 1) 
Šventoji Dvasia išeina nuo Tėvo if Sūnaus; 2) popiežius yra 
aukščiausias visos Bažnyčios valdytojas ir mokytojas; 3) Mišiose 
gali būti pašvenčiamas Švenčiausis Sakramentas taip pat rūkščia 
duona, kaip ir prėska (nerauginta); 4) rytų bažnyčioje gali palikti 
jų liturgija ir senobiniai papročiai. 

Bažnyčių susivienijimas, laimingai atliktas Florencijoje, ne- 
atnešė tačiau laukiamųjų vaisių. Graikų dauguma nepritarė susi- 
vienijimui. Žymios pagalbos nuo vakarinės Europos tautų nesu- 
silaukta. Popiežiai dėl rinkimo surinko pinigų karui su turkais, 
bet negalėjo sutaisyti didelės Europos tautų kariuomenės prieš 
turkus. Vengrai ir lenkai, įsirengusieji į karą, vadovaujant Jogė- 
los sūnui Vladislovui buvo turkų sumušti prie Varnos (1444 m.). 
1453 m. turkai užkariavo Konstantinopolį. Konstantinopolio pa- 

triarkas, pakliuvęs į sunkią turkų vergystę, nebesirūpino vienybe 
su Roma. Florencijos betgi susirinkimo nusprendimas, nors tam 
kartui palikęs bergždžias, tuo buvo svarbus, kad ateinantiems 
amžiams padėjo pamatus bažnyčių vienybei arba unijai. 


Unija Maskvoje. 


Rusai gavo krikščionių tikėjimą iš Graikijos 088 metais, tai 
yra tuo laiku, kada Konstantinopolio patriarkai buvo vienybėje 
su Roma. Todėl ir rusų bažnyčia pradžioje taip pat laikėsi tos 
vienybės. Bet 1054 metais Konstantinopolio patriarkui Kerulari- 
jui pertraukus vienybę su katalikų Bažnyčia, pasekė paskui jį ir 
Rusijos vyskupai, kurie beveik visi buvo graikai, 

Konstantinopolio patriarkas, rengdamasis Florencijos susi- 
rinkime padaryti bažnyčių susivienijimą, Maskvos metropolitu pa- 
skyrė graiką Isidorių (1437); karštą unijos šalininką. Jisai turėjo 
ir Maskvą patraukti į uniją. Sunkus darbas atlikti teko Isidoriui 
Maskvoje. Neapykanta prieš katalikus tenai giliai buvo įsikerė- 
jusi. Maskvos didysis kunigaikštis Vasylius II labai nenoromis | 
išleido Isidorių į Florencijos susirinkimą, įsakydamas nepriimti 
jokių permainų tikėjimo dalykuose. Su Isidoriu keliavo drauge 
Suzdalio vyskupas Avramij. Juodu abu Florencijoje pasirašė po 
susirinkimo nutarimais. Už nuopelnus unijos vykinime popiežius 
Eugenijus IV padarė Isidorių kardinolu. Grįždamas namo, Isido- 
rius įvedė uniją pas rusus, esančius Lenkijos ir Lietuvos val- 
džioje (Cholme, Kijeve) ir tais pasisekimais tikėjosi sumažinti pa- 
sipriešinimą Maskvoje. Bet veltui. Kada sugrįžęs į Maskvą pa- 
skelbė Florencijos susirinkimo nutarimus, Vasylius II uždarė 
Isidorių vienuolyne, ketindamas jį atiduoti vyskupų "teismui. Isi-- 
doriui pavyko išbėgti, jisai atvyko į Romą. Iš tenai rengė pagal- 
bą Graikijai, su tuo tikslu buvo nuvykęs Konstantinopolin ir per 
jo apgulimą ko tik nepateko į nelaisvę turkams, kurie buvo pa- 
skyrę dovanas už Isidoriaus galvą. Pabaigė amžių Romoje. 

„Isidoriaus įpėdiniu Maskvoje Vasylius II paskyrė Joną. Jį 
pradžioje metropolitu buvo pripažinęs ir Lietuvos didysis kuni- 
gaikštis Kazimieras. Bet paskui Kijevo metropolitu Lietuvai buvo 
paskirtas unijos šalininkas Isidoriaus draugas Gregorijus (1458), 

ji pripažino didysis Lietuvos kunigaikštis. Nuo to laiko Kijevo 
metropolija liko padalyta. Lietuvos rusai turėjo jau visados at- 
skirą savo metropolitą, kurs vadinosi Kijevo ir Mažosios Rusi- 
jos metropolitu. Gregorijus, gyvendamas Kijeve, Lietuvos kuni- 
gaikščių valdžioje, galėjo laisvai darbuotis unijos vykinimui, bet 
Gregorijaus įpėdiniai ne visados tepalaikė vienybę su katalikų 
Bažnyčia. Taigi Rusijos susivienijimas su katalikų Bažnyčia šį 
kartą nepavyko. 


Katalikų tikėjimo plitimas pas lietuvių tautas. 


Senoji lietuvių tautų religija. 


Tryliktojo amžiaus rašytojas Petras Dusburgas sako, kad 
prūsai klysdami visus sutvėrimus dievais laikę, garbinę saulę, 
mėnesį, žvaigždes, perkūniją, visokius gyvius, turėję šventų miš- 
kų, laukų, vandenų. Popiežius Inocentas III, kurs turėjo žinių iš Li- 
vonijos misionorių, rašo, kad to krašto gyventojai garbinę gy- 
vulius, medžius, žoles, vandenis. Oliveras Scholastikas (+ 1225), 
rašydamas apie lietuvių, estų ir prūsų religiją, pabrėžia augme- 
nijos, vandenų, kalnų ir pakalnių garbinimą. Konstantinopolio 
rašytojas Nikeforas Gregoras (+ 1360), sėmęs žinias apie lietu- 
vius iš rusų, vadina lietuvius ugnies garbintojais. Tai. gi visų 
lietuvių kilmės tautų religija įvairių rašytojų vienodai apibudina- 
ma: tai gamtos jėgų garbinimas. Iš dievų labiausiai išsiskyrė Per- 
kūnas. Lietuviai tikėjo į dvasių metapsichozę, perėjimą į naujai 
gimstančius žmones arba net į gyvulius (Kadtubek). Kunigų 
hierachija, regis, nebuvo organizuota. Daug buvo visokių prie- 
tarų. 2 
Senovės lietuvių religijoje nebuvo elementų, kurie labai 
būtų kliudę išsiplėsti krikščionių tikybai. Bet nuo XII amžiaus 
lietuviai pamėgsta užpuldineti ir plėšti savo kaimynus. Latvijos 
Henrikas XIII amžiuje lygina juos vilkams, kurie kaip zuikius ir 
avis vaiko latvius ir rusus. Dusdurgas vadina lietuvius galinga, 
kieto sprando tauta, išsilavinusią kariavime. Tas karingumas, dėl 
kovos su Vokiečių Ordinu atsiradęs politiškas antagonizmas, su- 
laikė per ilgesnį laiką lietuvius nuo priėmimo katalikų tikėjimo. 

Evangelijos skelbimas pas lietuvių kilmės tautas teprasideda nuo 
pabaigos dešimto amžiaus, kada jau artimieji lietuvių tautų kai- 
mynai, vokiečiai ir normanai, buvo tapę krikščionys, 


Prūsai. 

007 metais atvyko į Prūsus krikščionių mokslo garsinti 
šv. Adalbertas, Pragos arkivyskupas. Prūsai, išgirdę apie tikslą 
jo atvykimo, liepė šv. Adalbertui tuojau išeiti iš savo krašto. 
Kelioms dienoms praslinkus, atrado jie vėl šv. Adalbertą šven- 
tojoje girioje, į kurią buvo užginta įžengti svetimtaučiams, ir 
užmušė jį tenai. Lenkų karalius Boleslovas I atpirko šventojo 
kankinio kūną ir iškilmingai jį palaidojo Gniezne. XI amžiuje 
kankintinio mirtį atrado Prūsuose kitas evangelijos skelbėjas, 
šv. Brunonas, šv. Romualdo mokinys, giminietis ciesoriaus Hen- 
richo II. Buvo nuvykęs evengelijos skelbti anapus Kijevo pe- 
čeniegams, grįždamas sustojo pas prūsus ir buvo jų nužudytas. 
Laimingesnis už tuos pirmuosius evangelijos skelbėjus Prū- 
suose buvo Kristijonas, cistersų vienuolis. XIII amžiaus pra- 
džioje pavyko jam atvesti prie krikšcionių tikėjimo du prūsų 
kunigaikščiu ir sutaisyti iš prūsų pirmąją krikščionių draugiją. 
Kristijonas buvo pašvęstas pirmuoju prūsų vyskupu (1215), bet 
ir jo darbas neturėjo ilgos tvermės. 

Plisti' krikščionių tikėjimui pas prūsus labai trukdė jų karai 
su mozūrais. Prūsai, kovodami su savo kaimynais mozūrais, 
griovė katalikų bažnyčias, žudė kunigus. Apsiginti nuo priisų 
Kristijonas paskelbė Vokiečiuose kryžiaus karą prieš prūsus ir 
įstatė 1224 m. Mozūruose Dobryniaus Brolių draugiją, bet Dob- 
ryniaus brolija visa išgaišo karuose su prūsais. Mozūrų kuni- 
gaikštis Konradas, nebeįsigalėdamas patsai gintis nuo prūsų, 
1228 m. parsikvietė iš Palestinos vienuolių ricierių draugiją, 
įsteigta vokiečių kovai su turkais, ir atidavė jai Kulmo žemę. 
Kryžiuočiai (taip praminti nuo juodo kryžiaus, išsiūto ant jų 
apsiaustų) pasistatė pavestame sau krašte tvirtų pilių ir pradėjo 
smarkų karą su prūsais. Prūsai, kad ir narsiai gynėsi, bet sunku 
jiems buvo ištesėti kovoje su priešininku, geriau apsiginklavusiu 
ir turinčiu didesnį įpratimą į karo amatą. Beto kryžiuočius šelpė 

Vakarinės Europos krikščionys. Kovodami per 53 metus kry+ 
žiuočiai užkariavo prūsų tautas ir jų žemėse įkūrė tvirtą savo 
valstybę, 

Kaip ordino buvo vedamas tas karas, matyt iš vyskupo Kristijono 
skundos popiežiui, kurioje jisai kaltina, kad dėl io prispaudimo vietiniai 
gyventojai šalinasi nuo krikščionių tikėjimo, daugelis atsimetą nuo priimto 
tikėjimo. Popiežiai įsakydavo ordinui neskriausti Prūsijos gyventojų. 

Užimdami Prūsų kraštą, ricieriai pradžioje paliko vietiniems gy- 
ventojams laisvę ir jų žemes, sau pasiimdami tik dalį žemės ir krašto 
valdymą. Bet dėl kelius kartus atsikartojusių sukilimų ėmė ordinas 
skaudžiau elgtis su prūsais sukilėliais, Kokie buvo santykiai tarp ordino 
ir užkariautų krašto gyventojų, matyti iš sutarties, Itirią popiežiaus pa- 
siuntinys padarė tarp prūsų ir ordeno ricierių (1249). DPriėmusieji krikštą, 
Prūsijos gyventojai skundėsi: popiežių Inocento III, Honorijaus III, Gre- 
gorijaus IX, Inocento IV esą nutarta, kad pašauktieji į Dievo sūnų laisvę 
teturi būti Kristaus ir Romos bažnyčios pavaldiniais, gi Ordinas, elgdamasis 
priešingai tiems nutarimams, tokias uždėjęs Prūsijos gyventojams sunkeny- 
bes, jog kiti pagonys vengia priimti naują tikėjimą. Ordinas į tai atsako 
suteikęs prūsams teisę įgyti turtus, daryti testamentu palikimus ir kitas 
pilietiškas teises. Popiežiaus pasiuntiniui tarpininkaujant ordinas priža- 
dėjo neatiminėti iš naujai įtikėjusių Prūsijos gyventojų ių turtų, prūsai gi iš 
savo pusės atsižadėjo mirusiųjų kūnų deginimo ir kitų pagoniškų apeigų, pri- 
žadėjo pačių sau už pinigus nepirkinėti ir savo dukterų nepardavinėti, 
vaikų neužmušinėti ir jų neišmetinėti, pastatyti bažnyčių ir prie jų kuni- 
gus laikyti, sutarčių sw pagonimis nedaryti.“ + 


Livonija. 

Vokiečiai pradėjo lankytis Padauguviuose XII amžiuje (1163). 
Ikskiulėje ant aukšto Dauguvos kranto įsitaisė jie savo prekių 
sankrovą, jai ginti pasistatė pilį, į kurią netrukus atvyko ir mi- 
sijonorių skelbti pagonims evangelijos. Pirmasis toks misijo- 
norius čia buvo ramaus būdo' augustinijonas Meinhardas, atsiųs- 
tas Bremos arkivyskupo. Keletas vietinių kunigaikščių priėmė 
krikščionių tikėjimą.  Meinhardas buvo pašvęstas Livonijos vys- 
kupu ir pastatė Ikskiulėje pirmąją krikščionių bažnyčią. Malo- 
niu elgesiu su vietiniais gyventojais primanė jisai įgyti jų pasi- 
tikėjimą, ir daugiau jų buvo bepradedą krikštytis. Bet mirus 
Meinhardui, pasibaigė sutartis lyvų ir latvių su krikščionimis. 
Naujas Livonijos vyskupas Bertoldas pradžioje mėgino malonu- 

mu patraukti pagonis prie krikšto, bet lyvai, kurie veidmainingai 
tebuvo priėmę krikščionių tikėjimą, matydami vokiečių susilpnė- 
jimą, išžudė net savo tautiečius, kurie buvo priėmę krikščionių 
tikėjimą. Bertoldas, pamatęs lyvų vylių, parsikvietė iš Vokiečių 
kryžiaus kariuomenę, kovoje nuveikė lyvus, bet ir patsai atrado 
mirtį. Nuveikti lyvai norėdami, kad vokiečių kariuomenė kuo- 
greičiausiai išsidangintų nuo jų, tam kartui prisiėmė krikščionių 
kunigus ir leido save apkrikštyti, bet kaip tiktai ji išplaukė atgal, 
tuojau sugrįžo į pagonystę ir rengėsi visus vokiečius išginti iš 
savo krašto. Tokiose sąlygose Livonijos vyskupu buvo pas- 
kirtas Albertas, Bremos kanauninkas. Rengdamasis į savo vys- 
kupiją, jisai pirma aplankė vokiečių kunigaikščius ir vyskupus ir 
išprašė nuo jų pagalbai kariuomenės, su kuria ir atplaukė į Li- 
voniją. Netoli jūros, Dauguvos krašte, įsteigė miestą Rygą, krik- 
ščionių tikėjimui ginti Livonijoje įkūrė Kristaus kareivių broliją 
(1202). Jos nariai įgijo Kalavijuočių vardą nuo raudono kala- 
vijo, išsiūto ant jų apsiaustų. Vyskupas Albertas stengėsi ge- 
ruoju susitarti su vietos gyventojais. Jie pripažino vokiečių 
valdžią ir priėmė krikštą. Ordinas, kurs ginklu palaikė krikš- 
čionis, paėmė trečiąją dalį žemės, daugiausiai naujai ją išdirbda- 
mas, dirbamoji paliko seniesiems gyventojams. 

Latvijos Henrikas, aprašydamas savo kronikoje Livonijos užkaria- 
vimą, sako, kad vokiečiams įsigyvenus Livonijoje visas kraštas ėmęs 
rimti. Lietuviai nebegalėię taip lengvai užpuldinėti Livonijos gyventojų. 
Pirmiau Ezelio salos gyventojai plėšdavę Švediją, parsivesdavę daugybę 
moterų ir mergaičių ir pasilikdavę po kelias pačias, kitas parduodavę 
į nelaisvę kuršiams ir kitoms tautoms. Vokiečiai įsakę sugrąžinti paim- 
tuosius belaisvius. ' 

Kova su pagonimis būdavo atliekama ne be skriaudų, todėl popie- 
žius Inocentas III tokias buvo davęs taisykles (1199): bažnyčios prie- 
dermė ginti tuos, kurie geruoju įtikėjo. Jei pagonys nenorėtų taikos su 
krikščionimis užlaikyti, tai krikščionims reikia stoti į kovą ir ginti savo 
tikėjimą, bet niekam nevalia priverstinai primesti krikščionių tikėjimą. 
Tas pats popiežius rašė kalavijuočiams (1213) gavęs žinoti, jog iie žiūri ne 
tiek krikščionių tikėjimo praplatinimo, kiek sau pelno ir žemių padidi- 
nimo. Todėl popiežius įsako, kad toliau panašaus elgimosi jisai nebe- 
išgirstų. 1225—1226 metais aplankė Livonija popiežiaus Honorijaus II 

pasiuntinys Vilhelmas Modenietis. Gėrėdamasis krikščionių tikėjimo išsi- 
plėtimu, negalėjo bet gi iisai nepamatyti, kaip smarkiai užkariautojai 
kartais elgėsi su užkariauto krašto gyventojais ir kiek galėdamas sten- 
zėsi prašalinti neteisybes, karo pagamintas. - 1230 m. popiežiaus pasiunti- 
nys Balduinas de Alna ragindamas kuršius priimti krikščionių tikėjimą, 
padarė su jais tokią sutartį: kuršiai priims kunigus, užlaikys bažnyčias, 
mokės paskirtus mokesčius Rygos vyskupui ir kalavijuočių ordinui, gins 
krikščionių tikėjimą, užtat nebus Švedijos ir Danijos karalių valdžio- 
je, naudosis pilna laisve. Tokioje pat kuršių sutartyie su Kalavijuočių 
Ordinu pažymima, jog kuršiams paliekama žemė ir kitoks turtas. Po- 
piežius Gregorijus IX įsako (1236), kad naujai įtikėjusįems gyventojams 
būtų paliekama jų laisvė, užgynė be savo žinios Panis) jų žemes. Bet, 
matyti, popiežių įsakymų ordinas dažnai nežiūrėio. Patsai Rygos arki- 
vyskupas arba Rygos miestas negalėdavo atsiginti prieš kalavijuočius. 
Tuo sunkiau buvo ginti savo teises užkariautiems Livonijos gyventojams, 
esantiems Ordino valdžioje. 


Lietuva. 

Vokiečiai, užėmę Prūsus, Kuršą ir Livoniją, susidūrė su 
Lietuva, kuri, užpuldinėdama savo kaimynus, buvo įtraukta į il- 
gus ir sunkius karus su Vokiečių Ordinu. Jie trunka visą XIII 
šimtmetį. 

Mindaugas pirmas iš didžiųjų Lietuvos kunigaikščių supra- 
to, kiek priėmimas krikščionių tikėjimo bus Lietuvai svarbus. 
Padedant Livonijos magistrui Andriui von Stirland, krikščioni- 
škos dvasios vyrui, Mindaugas pasiryžo likti krikščionimi, apsi- 
krikštydino su savo moterimi ir dviem sūnum (apie 1250—1251 
m.). Drauge su Mindaugu priėmė krikštą nemažas lietuvių skai- 


čius. 
Tuojau po krikšto Mindaugas išleido savo pasiuntinius 


prašyti popiežiaus, kad priimtų jį ir visą jo kraštą į savo ypa- 
tingą globą, kad suteiktų jam karališką karūną, kad įsteigtų Lie- 
tuvai atskirą vyskupą ir kad Lietuvos vyskupas bažnytiniuose 
dalykuose priklausytų stačiai popiežiaus, o ne Rygos arkivys- 
kupo. Kalavijuočių magistro pasiuntiniai buvo lietuviams 
vadovai toje kelionėje ir palaikė Mindaugo prašymus. Popiežius 
Inocentas IV maloniai priėmė Lietuvos kunigaikščio pasiuntinius 
ir davė Livonijos magistrui teisę suteikti Mindaugui karališką 
karūną, priėmė Lietuvos karalystę savo nuosavybėn ir raštu, 

duotu į Kuršo ir Ezelio vyskupus, įsakė jiemdviem prižiūrėti, 
kad niekas nedarytų Lietuvos karaliui jokių kliuvinių. Andrius 
von Stirland pasikvietęs, kaip popiežiaus buvo įsakyta, Kulmo 
vyskupą Henriką, dvasiškių ricierių lydimas, vėl atvyko į Lietuvą 
ir atliko karūnavimo apeigas Mindaugo sostinėje (1253). Krikščionių 
tikėjimui platinti Lietuvoje Mindaugas pasirūpino įsteigti vyskupi- 
ją, (1254) kuriai užrašė pusę “žemių Raseinių, Betygalos, 
Laukuvos, tų pačių, kurių antroji pusė buvo užrašyta ordinui. 
Mindaugui prašant, Lietuvos vyskupu popiežius paskyrė Livoni- 
jos ordino kunigą Kristijoną, tą patį, kurs rengė Mindaugą į 
krikštą. 

Mindaugo krikštas tam kartui išgelbėjo jo valstybę nuo 
kalavijuočių ir rusų užpuldinėjimų, bet jo padėtis Lietuvoje bu- 
vo sunki. Tauta buvo prisirišusi prie savo senojo tikėjimo ir 
daugeliui turėjo nepatikti permainos, įvedamos Mindaugo su pa- 
galba vokiečių. Pasinaudojo tuo pagoniškoji partija ir sukėlė 
žmones prieš didįjį kunigaikštį ir jo talkininkus. Žemaičiai pirmi 
pradėjo kovą su kalavijuočiais ir 1260 m. išnaikino visą jų ka- 
riuomenę mūšyje prie Durbės ežero. Kalavijuočių galybė pašli- 
jo, ir jie pasidarė Mindaugui nebereikalingi, todėl jisai atsitraukė 
nuo sandaro su vokiečiais ir susijungė su žemaičiais. Bet įsi- 
galėjusi pagonių partija, vadovaujant Žemaičių kunigaikšiui Tre- 
niotai, 1263 m. užmušė Mindaugą ir du jo sūnu, priėmusiu 
krikštą. 

Mindaugo atsitraukimas nuo sutarties su Livonijos ordinu ir susi- 
jungimas su žemaičiais palaikyta atsitraukimų nuo katalikų tikėjimo ir 
sugrįžimu-į pagonystę. Bet labiau į tiesą panašu, kad Mindaugas iki mir- 
ties paliko kataliku. Tai nuomonei patvirtinti privedama tokie prirody- 
mai. Mindaugą ir jo du sūnu kataliku nužudė karščiausias senoviško 
tikėjimo šalininkas Treniota. Apie tikėjimo stovį Lietuvoje geriausiai 
galėio žinoti popiežius. Taigi Klemensas IV penktais po Mindaugo mir- 
ties metais (1268) bulėje į Čechų karalių Otokarą II vadina Mindaugą 
garbingos atminties Lietuvos karalių, sako, iog jis buvęs nužudytas ne- 
dorų žmonių, ragino Otokarą grąžinti Lietuvoje tokį stovį, koks buvo 
prie Mindaugo ir vėl pastatyti kataliką karalių. Toks popiežiaus liudi- 
jimas lyg rodo, įog Mindaugas iki mirties išbuvo kataliku, nes atsitrau- 
kusio nuo katalikų tikėjimo karaliaus popiežius nebūtų vadinęs garbingos 
atminties karaliu. Jeigu gi to laiko kronikos . paskleidė nuomonę, būk 

Mindaugas sugrįžęs į pagonystę, tai atsitiko dėlto, jog anais laikais ne 
labai skirta jungimosi su pagonimis politikos dalykuose nuo pačios pago- 
nystės, ir Mindaugo atsitraukimas nuo ilgos santaikos su Livonijos ordinu 
palaikyta jo atsitraukimu ir nuo katalikų tikėjimo. ; 


Kad ir sustabdytas tam kartui Mindaugo nužudymu kata- 
liku tikėjimas betgi palengva skverbėsi į Lietuvą. Prie Gedimino 
buvo Lietuvoje trys katalikų bažnyčios: dv Vilniujeir viena Nau- 
garduke. Patsai Gediminas, eidamas Mindaugo pramintu taku, 
norėjo suseiti į artimesnius santykius su krikščionimis, ketino 
priimti katalikų tikėjimą. 1322 ir 1323 pasiuntė jisai raštus į po- 
piežių, kuriuose sako, kad dėl ordeno Lietuvai daromų skriaudų 
Mindaugas atsitraukęs nuo katalikų tikėjimo. Dėl tos pačios prie- 
žasties ir patsai Gediminas sakosi turėjęs ligšiol palikti savo 
tėvų paklydimuose. Toliau Gediminas išdėsto skriaudas, kurias 
Vokiečių ordenas daro Lietuvai, sakosi, ne kovojąs su krikščio- 
nimis, kad jų tikėjimą norėtų naikinti, bet tiktai ginąsis nuo sa- 
vo priešininkų, kaip tai daro ir krikščionys karaliai. Patvirtinti 
tiems savo žodžiams nurodo į tai, jog jo valstybėje gyvena vie- 
nuolių pranciškonų ir domininkonų, kurie turi pilną laisvę skelb- 
ti krikščionių tikėjimą, krikštyti įtikėjusius. Pagaliau Gediminas 
sakosi esąs pasirengęs klausyti popiežiaus kaip tr kiti katalikai 
karaliai klauso, ir priimti katalikų tikėjimą, bile tiktai niekame 
nepriklausytų Vokiečių Ordino, prašo popiežiaus atsiųsti Rygos 
„arkivyskupą Fridrichą su savo delegatais, kurie padėtų padaryti 
taiką su krikščionimis. 


1323 m. Gediminas išsiutinėjo raštų į pranciškonų ir do- 
„minikonų ordinų vyresniuosius, kuriuose praneša laukiąs popie- 
žiaus pasintinių atvykimo, kviečia tų ordinų vienuolius atvykti 
Kristaus mokslo skelbti. į 

Popiežius Jonas XXII pasiuntė (1324) pas Gediminą savo 
Jegatus: vyskupą Baltramiejų ir benediktinų viršininką Bernardą. 

Ką dėl Vokiečių ordino užpuldinėjimų, tai popiežius laiške 
rašytame į Gediminą, prižada, jam priėmus katalikų tikėjimą, tokį 
užtarymą, jog Gediminas pilniausiai būsiąs patenkintas, atsida- 
vęs popiežiaus globai. 

Popiežiaus legatai, atvykę į Rygą tartis su Gediminu, išlei- 
do į Vilnių savo pasintinius. Jie, atvykę į Vilnių, išgirdo iš Ge- 
dimino visai ne tai, kas buvo rašyta jo laiškuose. Tiesa, Gedi- 
minas pripažino, rašęs laiškus popiežiui, juose išreiškęs jam 
kaipo vyresniajam pagarbą, bet krikštytis visai neketinęs.  Kuni- 
gaikščio valdininkas ir popiežiaus legatų pasiutiniai padarė tyri- 
nėjimą asmenų, rašiusių Gedimino laiškus, būtent, pranciškonų 
vienuolių. Gediminas ant vienuolių ir suvertė kaltybę, būk jie | 
iškreipę jo žodžius. Vienuoliai teisinosi, rašę iš Gedimino žo- 
džių, nieko nuo savęs nepridėdami. Būti paklusnumo sūnumi 
popiežiui, kaip buvo parašyta Gedimino laiške, arba priimti ka- 
talikų krikštą, reiškią tą patį. 


Gediminas, regis, tikrai norėjo priimti krikštą, ir paskui 
tiktai nuo to sumanymo atsisakė, pamatęs, jog nei popiežius 
negalės apginti jo nuo Vokiečių Ordino užpuldinėjimų. Prie- 
žastis, dėl kurių Gediminas atsisakė nuo savo sumanymo būti 
krikščionimi, paaiškino tie patys vienuoliai, kurie rašė Gedimino 
laiškus į popiežių. Rusai keršiję atsitraukti nuo (Gedimino, jei 
jisai priimtų katalikų tikėjimą. Vokiečių Ordinas dovanomis su- 
kurstęs Žemaičius prieš Gediminą, ir žemaičiai keršiję susidėti 
su kryžiuočiais, jei jisai liktų kataliku. Tos pateisinančios Ge- 
diminą priežastys, matyti, buvo žinomos ir popiežiaus pasiunti- 
niams, kad jie įsakė krikščionių kunigaikščiams per 4 metus lai- 
kytis taikos su Gediminu, tikėdamiesi, jog jisai, gal, permainys 
savo nuomonę. Rygos arkivyskupas atskyrė Vokiečių Ordiną 
nuo bažnyčios (1325). Tarp daugelio tos bausmės priežasčių 
paminėta ir ta, kad Ordenas sulaikęs Gediminą nuo katalikų tikė- 


jimo priėmimo. Liudininku Ordino ekskomunikos pirmoje vietoje 


pasirašęs popiežiaus legatas Bernardas. Galimas daiktas, kad 
sulaikė nuo krikšto ir Gedimino išdidumas, perdidelis pasitikė- 
timas savim, smarkus vienpusiškas smerkimas Ordino. Visa tai pasi- 
reiškia Gedimino laiškuose. 


Algirdas ir Kęstutis taip pat, kaip Gediminas ne tik- 
tai nedraudė katalikų tikėjimo savo valstybėje, bet dar jį gynė 
nuo tamsių pagonių įnirtimo. 


Bažnyčios Istorija pra La 9 

Ir iiedu taippat, kaip ir Gediminas, buvo pradėję tarybas su krikš- 
čionių valdovais (Vengrijos karalių, Mozūrijos kunig.) dėl krikšto. 

Algirdas ir Kęstutis pranešė ciesoriui Karoliui IV (1358), kad jei iisai 
pasirūpintų sutaikinti juodu su Vokiečių Ordinu, juodu linkę esą priimti 
krikštą. Ciesorius dėl to dalyko pasiuntė į Lietuvą savo įgaliotinius, 
tarp kurių buvo ir Pragos arkyvyskupas. Bet Algirdas ir Kęstutis pasta- 
tė tokias sąlygas: Vokiečių Ordinas turi sugrąžinti Lietuvai žemes tarp 
Pregelio ir Dauguvos upių, Ordinas turi persikelti į Rusijos tyrus ginti 
tenai krikščionių nuo totorių. Tokių sąlygų nei Ordinas negalėjo priimti, 
nei ciesorius išpildyti, todėl ir tarybos dėl krikšto turėjo nutrūkti. Taip- 
pat neturėjo pasisekimo ir popičiaus Grigorijaus XI raštai, rašyti į 
Lenkijos ir, Vengrijos karaliaus kapelioną Dobrogostą, į Algirdą, Kęstutį 
ir Liubartą. Tuo raštu popiežius ragino Lietuvos kunigaikščius priimti 
katalikų tikėjimą. Tuomet pasibaigsią sunkūs ir ilgi karai su Vokiečių 
Ordinų. Jei Lietuvos kunigaikščiai sutiktų likti krikščionimis, tai. popie- 
žius žadėjo atsiųsti kunigų katalikų tikėjimui platinti ir santaikai su krikš- 
čionimis padaryti. Bet ir šį kartą, kaip ir pirmiau, karai su Vokiečių 
Ordinų, sunkino Lietuvos kunigaikščiams prisijungti prie krikščionių vi- 
suomenės. 2 


Lietuvos krikštas. 

Algirdas ir Kęstutis buvo paskutiniai pagoniško tikėjimo 
išpažintojai didžiųjų Lietuvos kunigaikščių soste. Jų dviejų sūnu, 
Jogaila ir Vytautas, matė, kad pagonystė Lietuvoje ilgai nebegali 
išsilikti. 1383 metais Vytautas, ieškodamas kryžiuočių pagalbos, 
priėmė krikštą Prūsuose. 1386 metais Jogaila, išrinktas Lenkų 
karaliu ir vesdamas už pačią jų karalaitę Jadvygą, patsai priėmė 
krikštą Krokuvoje - ir pasižadėjo visą savo tautą atvesti į krikš- 
čionių tikėjimą. . i: 

* Nekurie rusai istorikai tvirtina, būk Jogaila, gimęs iš rusų kuni- 
gaikštaitės Julijonos, buvęs apkrikštytas ir nuo jaunų dienų užaugintas 
krikščionių rytų bažnyčios tikėiime. Tokia nuomonė klaidinga. Jogaila 
per savo pasiuntinius pranešė Jadvygos motinai Elžbietai ir lenkų diduo- 
menei, iog daugybė krikščionių karalių raginę iį, kad išsižadėięs pago- 
niško tikėjimo, kuriame tėvų buvęs užaugintas, priimtų krikščionių tikė- 
iimą, bet tikt Elžbietai teteko garbė atvesti iį į krikščionių tikėjimą. Ne- 
galima netikėti iškilmingiems paties Jogailos žodžiams. 

1387 metų pradžioje Jogaila, lydimas Lietuvos kunigaikščių, 
vyskupo Vosyliaus su dvasiškių ir lenkų didikų būriu, atvyko. 

į Vilnių Lietuvos apkrikštyti. Lietuviai, Jogailos paraginti, būriais 
ėjo krikštytis. Kadangi tarp atvykusių iš Lenkijos kunigų neatsi- 
rado užtektinai mokančių lietuviškai, tai Jogaila ir Vytautas patys 
aiškino naujo tikėjimo tiesas. Vilniuje prie pilies kalno, kur 
pirma buvo kurenama šventoji ugnis, parinkta vieta katedros 
bažnyčiai. Naujai steigiamajai Vilniaus vyskupijai Jogaila dova- 
nojo namus pilyje, žemes Vilniaus mieste, užrašė Tauragnų pilį 
ir žemių Labanore ir Malėtuose. Vytautas nuo savęs padidino 
tas dovanas. Iš Vilniaus Jogaila atliko kelionę į kitus Lietuvos 
miestus, taippat ragindamas lietuvius krikštytis. Popiežius Urbo- 
nas VI, gavęs iš Jogailos žinią apie Lietuvos krikštą, suteikė Jo- 
gailos pasiuntiniui Poznanio vyskupui Dobrogostui teisę įsteigti 
Vilniuje vyskupiją. Pirmuoju Vilniaus vyskupu' buvo paskirtas 
pranciškonų vienuolis Andrius Jastrembiec (1388), gyvenęs se- 
niau, prie Algirdo, Vilniuje. Katalikų tikėjimą Jogaila pripažino 
Lietuvoje viešpataujančiu. Rusai stačiatikiai paliko savo tikėjime, 
visi gi lietuviai priėmė katalikų tikėjimą. Lietuviams katalikams“ 
uždraudė moterystę su rusais stačiatikiais. Sustiprinti katalikų 
tikėjimui Jogaila išleido įstatymą, kuriuo priėmusiems katalikų 
bajorams suteikė kaikurių palengvinimų. 

Žemaičių krikštas. 

1387 m. katalikų tikėjimas tebuvo įvestas tik Augštaičiuose, 
Žemaičiai, labai prisirišę prie savo senoviškojo tikėjimo, turį 
savivaldybę, tuo tarpu paliko pagonystėje. Paskui kilusieji karai, 
Žemaičių atidavimas Ordinui ir gi neleido Lietuvos kunigaikš- 
čiams užsiimti krikščionystės įvedimu Žemaičiuose, todėl Evan- 
gelijos šviesa teprašvito Žemaičiams tiktai po Griunvaldo mūšio 
iada Vytautas, atšiėmęs Žemaičių kraštą, pirmiausiai pasirūpino 
įvesti jame katalikų tikėjimą. 1413 m. drauge su Jogaila aplankė 
Žemaičius, ragindamas gyventojus krikštytis. Daugelis žemaičių 
tuomet priėmė katalikų tikėjimą. Su tuo pačiu tikslu Vytautas ir 
Jogaila atliko antrą kartą žygį į Žemaičius 1416 m. Varniuose 
pastatė katedros bažnyčią ir keletą parapijinių bažnyčių. Tais pa- 
čiais metais Vytautas pasiuntė į Konstancijos susirinkimą keletą 
dešimtų Žemaičių bajorų katalikų. Žemaičių pasiuntiniai įteikė 

susirinkimui skundą prieš Vokiečių Ordiną, pareiškė nenorį pri- 
klausyti ordinui, prašė susirinkimo, kad teiktųsi pasiųsti į jų 
kraštą vyskupų, kurie įsteigtų Žemaičiuose vyskupiją ir sutvar- 
kytų to krašto bažnytinius reikalus. Susirinkimas įgaliojo Lvovo 
vyskupą Jonąir Vilniaus vyskupą Petrą atlikti tą darbą. Juodu iš- 
kilmingai priimti Lietuvoje Vytauto, tris mėnesius darbavosi Že“ 
maičiuose, krikštydami tuos, kurie dar buvo likę nekrikštyti, įves- 
dami Žemaičiuose bažnytinę tvarką. Pašventino Vytauto pastatytą 
Varniuose katedrą, įkūrė kapitulą ir pagaliau Trakuose pašven- 
tino Žemaičių vyskupu Motiejų Trakiškį, užtektinai mokantį lietu- 
viškai. Tokiu būdu buvo įsteigta Žemaičių arba Medininkų vy- 
skupija (24 spalio 1417), antroji Lietuvoje. Katalikų tikėjimas tvir- 
tai prigijo Žemaičiuose, ir kaip pirma žemaičiai labai buvo prisi- 
rišę prie senojo savo tikėjimo, taip paskui pamylėjo katalikų 
tikėjimą ir visada tvirtai jo laikėsi. Vytautas ketino įkurti Lietu- 
vos bažnytinę provinciją iš savo valstybės vyskupijų (Vilniaus. 
"Žemaičių, Kijevo, Lucko), bet nesuskubo įvykinti to svarbaus 
savo sumanymo. Lietuvos vyskupija savaime įėjo į sąstatą Gniezno 
provincijos. 


Katalikų tikėjimo plėtimasis. 


Kuomet visa tauta iškarto priima naują tikėjimą, tas pri- 
ėmimas daugumai visados esti paviršutinis. Negali tokios žmo- 
nių daugybės greitai išmokyti naujo tikėjimo tiešų. Taip beabejo 
buvo ir Lietuvoje 1387 m. Tiktai paskui, per ilgesnį laiką, nau- 
jas tikėjimas prigyja Lietuvoje. Pirmieji Vilniaus kapitulos na 
riai ir klebonai buvo daugiausia kunigai, iš Lenkijos atvykę. 
Kunigams Lietuvai prirengti Jadvyga karalienė įsteigė Pra- | 
goje bendrabutį dvylikai lietuvių klierikų, „bet husitų sukelti su- 
mišimai neleido lietuviams pasinaudoti Pragos universitetu. 1400 
met. Jogaila įsteigė Krokuvoje universitetą, kurio svarbus uždavinys 
buvo rengti katolicizmo skleidėjus Europos rytuose. Lietuviai 
ėmė eiti mokslus tame universitete. Antrasis jos rektorius buvo 
(1401) Krokuvos kanonikas Jonas, Drogicino kunigaikštis, Kęstu- 
čio anukas (Vaidoto - Henriko Butauto sūnus). . Neturtingiems 


. 
| 
| 
, 


E R 


studentams iš Lietuvos ir Rusijos buvo įsteigtas tam tikras ben- 
drabutis (1409). 


Tikėjimo plėtimasis galima pažinti iš veikimo vyskupų, apie 
kuriuos trumpos žinios žemiau ir paduodama. | 


Vilniaus vyskupija. 


1. Andrius Jastrembiec(1398)—pranciškonas vienuolis. Prie 
Algirdo kaikurį laiką gyveno Vilniuje, paskui ėjo kapeliono ir sekreto- 
riaus pareigas prie Vengrų karalienės Elžbietos, Jadvygos motinos, 
buvo vyskupas Valachijoje. Pagaliau kaipo mokantis lietuviškai buvo 
paskirtas Vilniaus vyskupu. 

2. Jokūbas Plichta (1399—1408) pranciškonas lietuvis. 

3. Mykolas Gorzkovskis (1408—1414), buyvusis Krokuvos 
universiteto rektorius, uolus, maldingas. Atsisakė savų turtų ir aukštų 
vietų savo krašte, eidamas tikėjimo skleisti Lietuvoje. Nuo io laikų vis 
daugiau studentų iš Lietuvos miestų važinėja mokytis į Krokuvos univer- 
sitetą. Tarp ių minimas Hermanas Giedritis, kunigaikštis, paskui Kro- 
kuvos kanonikas, karalienės Sofijos giminaitis. 

4. Petras iš Kustinės (1414—1421). Konstancijos susirinkimo 
įgaliotas buvo pasiųstas įsteigti Žemaičių vyskupijos. 

5. Motiejus Trakiškis (1421—1453), gimė Lietuvoje, mo- 
kėjo gerai lietuviškai. Persikėlė iš Žemaičių vyskupijos. Buvo Lietuvos 
nepriklausomybės ir Vytauto karūnavimo šalininkas, prie Kazimiero va- 
dovavo didikams, ginantiems seimuose Lietuvos teises ginčuose su Lenkija. 
Prirengė Vytautą prie mirties. Nuo kunigų reikalavo, kad mokėtų | 
lietuviškai. 

6. Mykolas iš Salčininkų (1453—1467), Krokuvos univer- 
siteto magistras. Mėgino taikinti lietuvius su lenkais. Šviesus diplo- 
matas, mylimas Kazimiero karalius. ą 

7. Jonas Losavičius (1467—1481), vilnietis. Buvo pirma 
Lucko vyskupas. Pargabeno į Vilnių bernardinų. 

8, Andrius Gaskovičius (1481—1491) iš KAAT lietuvių 
giminės, teisių daktaras, profesorius Krokuvos universiteto. 

9, Vaitiekus Taboras (1492—1507), Krokuvos universiteto 
mokinys, lietuvis, vyras labai veiklus, maldingas, visai atsidavęs Bažny- 
čios ir tėvynės reikalams. Jam prašant, pargabeno didysis kunigaikštis 
Aleksandras į Vilnių dominikonų. Karūnavo Aleksandrą ir įo brolį Zig- 
mantą. Jam rūpinantis apmūryta Vilnius pylimu apsigynimui nuo totorių. | 
Prie jo popiežius Aleksandras VI prašė didžiojo kunigaikščio Aleksandro 
nereikalauti iš Vilniaus vyskupo, kad tiems tiktai kunigams duotų vietos, 

kuriuos nurodo didysis kunigaikštis. Aleksandras, žymios dalies savo 
teisių atsisakė. a 

10 Jonas iš Lietuvos kunigaikščių (1519—1537), Zig- 
„manto II sūnus, maldingas, ramaus būdo. Liko vyskupu turėdamas 20 
metų, vyskupijos valdyme didelę įtaką turėjo io tėvas. Atlaikė kunigų 
susivažiavimą (1525), kuriame nutarta steigti parapijose mokyklas, 
Evangeliją iose aiškinti lietuviškai ir lenkiškai. 

11. Povilas Algimantas (1539—1555) iš senoviškos Alsėnų 
kunigaikščių giminės. Krakovo universiteto mokinys. Griežtas asketas, 
aštriai pasninkavo, kaipo didelis ponas plačiai gyveno ir tuo davė pavyzdį 
ir kunigams daug turtų ieškoti, ' po kelias klebonijas turėti. Vartojo 
bausmes, prieš protestantus, teisman juos šaukė, bet tuo protestantizmo 
plėtimosi nesuturėjo, tiktai bajors sukiršino. 


. Žemaičių vyskupija. 


buvo daug mažesnė už Vilniaus. Prie ios priderėjo Lietuvos plotas tarp 
Prūsų ir Kuršo sienų iki Nevėžies upės ir Nemuno ir už Nemuno paprūsė 
(Virbaliaus dekanatas). 

„1. Motieius Trakiškis (1417—1421). Prie io valstiečiai 
buvo. sukilę prieš ponus, už ką iie Vytauto buvo smarkiai nubausti. Po- 
piežius Martynas V dėl to nusiminusius žemaičius ramino ir užtarė už 
juos pas Vytautą. A 

2. Mykalojus Trakiškis (1421—1453) maldingas. 

3. Martynas I (1453—1454), aukštos doros. 

4 Jokūbas Trakiškis (I454—1459) mažai tepaliko žinių 
apie save. 

5. Baltramieius iš Pultuško (1459—1469) mazūras. Nevyko 
jam sugyventi su Žemaičiais. 

6. Jurgis I (1460—1463), išmintingas ir dievobaimingas.  Nura- 
mino vyskupiją. Pasižymėjo gailestingumo darbais. 

7. Motiejus II iš Topolės (palei Lęčicą) (1464—1470), Vilniaus 
kapitulos archidijakonas, mokslus ėjo Italijoje. Rūpinosi daugiau kunigų 
pagaminti ir liepė įous mokyti savo namuose. Pirmas apsigyveno Al- 
sėdžiuose, ; 

8. Baltramiejus II Sverinkavičius (1472—1485) lietuvis, 
nebajoriškos kilmės, iš Vilniaus kapitulos. 

9, Martynas II (1483—1500), žemaitis. Buvo Šiaulių klebonas. 
10. Martynas III (1500—1514), vilnietis, Vilniaus kapitulos 
narys, vokietys. Mokslus ėjo Italijoje, garsus teisių žinovas, darbštus, 
visų labai gerbiamas. Išgavo iš didžiojo kunigaikščio prižadėjimą, kad 
nesiuntinės vyskupui į į klebonus kunigų, nemokančių lietuviškai, pats 

ėmė skirti klebonus kaikurioms „bažnyčioms, didžiojo kunigaikščio įsteig- 
toms. ' “ 
11. Mikalojus Radvilas (1514—1522), iš pačių didžiųjų Lie- 
tuvos ponų. Padėjo pamatus mūrinei katedrai Varniuose, bet nepabai- 
gęs mirė, i 

12 Mikolas Vaišgaila (1522—1533), augštos kilmės di- 
dikas iė Trakų žemės, Bresto, paskui Trakų klebonas, Kijevo vyskupas. 

13. Jurgis Taliatas (1533—1555). 

14 Vaclovas Vierbickis (1534—1555) vyskupo žemėse 
pastatė daug dvarų, Varniuose daug trobesių. Ant padėtų mūrų pamatų 


“ pastatė medinę katedrą. 


15. Jonas Domanovskis (1556-1563), mokytas teisininkas, 
aplankė daug svetimų kraštų. Padalino vyskupiją į parapijas (38). 

16. Stanislovas Narkuskis ir 17. Viktoras Vier- 
bickis labai trumpai tevyskupavo: Dėl tankių vyskupo permainų 
drausmė vyskupijoje gerokai buvo apirusi. 

17. Jurgis Petkevičius (1567—1574) mažai tesirūpino Baž- 
nyčios reikalais, daugiau medžiojo po miškus. "Jam vyskupaujant, labai 
prigijo protestantų tikėjimas. Mirdamas nmorėio atitaisyti savo klaidą 
ir užrašė nemažą pinigų sumą seminarijai įsteigti. 


Bažnyčia baigiantis viduriniems amžiams. 


Bažnyčios sutvarkymas. Avinjono popiežiai daugelį da- 
lykų Bažnyčios valdyme sau pasiliko. Norėdami aprūpinti sau 
atsidavusius kunigus arba palaikyti universitetų profesorius, atimti 
iš kunigaikščių įtaką į kunigų skyrimą, popiežiai sau pasiliko 
teisę skirti kai kuriuose atsitikimuose kunigus į svarbesnes vie- 
tas (exspectatio, provisio, reservatio). Kartais vienas kunigas 
gaudavo kelias vietas. Gaunantieji vietas kunigai iš dėkingumo 
senovės papročiu vietos davėjui suteikdavo kokią dovaną. Ilgai- 
niui buvo nustatyta, kad suteikiamos vietos pelno dalis, dažniau- 
siai pirmųjų metų pelnas, ėjo į popiežiaus iždą (annuatos). Taip 
popiežiai stengėsi papildyti savo iždą, pratuštėjusį Avinjono lai- 
kais. Reikėjo daug pinigų Bažnyčios valstybei ginti, kovai su 
turkais, humanistams palaikyti, gražiems trobesiams statyti. Po- 
piežiai sau reikalavo dalies pinigų iš atlaidų skelbimo. Baigiantis 
XV amžiui buvo padidintos annatos. Visos tos pinigų duoklės 
iššaukė nepasitenkinimo katalikų kraštuose. 

Mokslas. Scholastika tuo laiku didelės pažangos nepadarė. 
Kas rašoma apie jos kritimą, reikia suprasti formą, branduolis 
paliko sveikas. Formos dailumu, gražumu tikrai mažai tesirūpinta. 
Dėstyme trūko reikalingo aiškumo. 

Priešais scholastiką stoja humanizmas arba senoviško- 
sios kultūros garbinimas, vadinamas dar renesansu arba atgi- 
mimu. Pirmiausiai jisai pakyla Italijoje, kuri daug turėjo santykių 
su graikais. Aukščiausią laipsnį pasiekia, kuomet turkams paėmus 
Konstantinopolį, daug graikų persikėlė į Italiją ir atsigabeno su 
savimi daug senovės raštų. Vokietija seka Italijos pėdomis, XVI 
amžiuje humanizmu prilygsta Italijai. Humanizmas kad ir mažiau, 
betgi palietė taip pat Angliją, Franciją ir Ispaniją. 

Bažnyčia visados brangino senąją kultūrą, ėmė iš senovės 
rašytojų, ką gera pas juos atrasdavo. Humanizmas, pagilindamas 
ir praplatindamas senovės pažinimą, pakeldamas senoviškųjų 
kalbų, gamtos, istorijos mokslus, buvo labai naudingas. Pačioje 
Vokietijoje 1450—1506 m. įsteigta 9 nauji universitetai. Studentų 
skaičius juose buvo didelis. Spaudos išradimas padėjo praplatinti 
mokslą, papigino knygas. Mokslo vaisiais galėjo naudotis pla- 
tesnės minios. 

Bet greta sveiko krikščioniškojo humanizmo plėtėsi ir pa- 
goniškasis. Kraštutiniai senovės garbintojai skelbė epikurejizmą. 
Jiems žmogaus gyvenimo tikslas buvo visame pilnume naudotis 
gamtos gėrybėmis, patenkinti kūno pajautimus. Gamta buvo lai- 
koma beveik Dievu. Gašlumas išstumia dorą. Didžiausias ištvir- 
kimas buvo pridengiamas, pagražinamas poezijos žodžiais, vadi- 
namas kūno emancipacija.  Nešvanki literatūra plačiai pasklido, 
užvaldė teatrą. Visa tai plačiai skleidė palaidą gyvenimą, ypatin- 
gai aukštuosiuose luomuose. Politikoje Macchiaveli mokino būti 
pusiau lape, pusiau liūtu, eiti pavėju, pateisino visas priemones 
tikslui pasiekti. Pagoniški humanistai buvo labai išdidę, aukštai 
apie save manė, garbės ieškojo, auksą labai gaudė. Humanizmas 
liko didelė galybė, kova prieš jį buvo labai sunki, tuo sunkesnė, 
kad humanistai vengė atviro susirėmimo su Bažnyčia. 

Popiežius Mikalojus V (1447—1455) padarė drąsų 
žingsnį paimti vadovavimą humanizme, užtektinai neįvertindamas 

jo pavojingumo. Pasitikėdamas pilnai krikščionybės idejų gaiin-- 
gumu, stojo humanizmo priešakyje, atiduodamas popiežių su-- 
rinktus turtus ir jų valdžią mokslo ir dailės reikalams. Stengėsi. 
Romoje sukviesti aplink save kuodaugiausia mokytų, literatų, dai- 
lininkų, labai gausiai juos apmokėdamas. Humanistams atėjo 
aukso laikai. Užėmė jie daug vietų Romos kurijose, vyskupų raš- 
tinėse, išstumdami vienuolius. Jie padėjo Mikalojui V rinkti kny-- 
gas, jas perrašinėti. Popiežius įsteigė didžiausią anais laikais Va-- 
ikano biblioteką. 

Panašiai palaikė humanizmą Sikstus IV (1471—1484). Pa- 
statė gražią Sikstaus koplyčią. Prie to popiežiaus labai padidėjo“ 
supasaulėjusių kardinolų skaičius, daugiau ar mažiau paliestų 
humanizmo laikų sugedimu. Pavyzdis tokio supasaulėjimo kardi- 
nolo tai Rodrigo de Borgia, paskesnysis popiežius Aleksandras 
VI. Kadangi popiežius anais laikais labiau buvo laikomas pasau- 
liniu valdovu negu Bažnyčios galva, o valdovų dauguma tada: 
buvo žymiai paliesta sugedimu, tai Aleksandro VI netinkamas 
gyvenimas lengvai buvo pateisinamas. Bet gi jo elgimasis labai. 
prisidėjo prie popiežių autoriteto pažeminimo. 

Dailė. Italijoj XV amžiuje atsiranda naujas renesanso sty- 
lius. Jisai pavyzdžius ima iš senovės ir vis labiau išstumia baž-- 
nyčių statyme ir puošime gotiko stylių. Pagražinimuose dailė: 
krypsta nuo simbolizmo prie naturalizmo, realizmo, daugiau žiūri 
visų daiktų viršutinės išvaizdos. Į bažnyčią įveda daugiau švie- 
sos. Iš Italijos renesanso stylius paplito ir po kitus Europos. 
kraštus. Žymiausias renesanso styliaus pavyzdis —1506 metais. 
pradėtoji Romoje statyti šv. Petro ir Povilo bažnyčia, didžiausia 
pasaulyje. Dailė pasiekė labai aukšto laipsnio (Rafaelis, Fra An- 
gelico, Leonardo da Vinci, Michel Angelo Buonarotti.). 

Papročiai. Viduriniems amžiams baigiantis dažniau imta. 
garsinti atlaidai su tikslu daugiau aukų gauti karams su turkais 
ir bažnyčioms statyti. Dorai daug ko trūko, ypatingai Italijoje ir 
Vokietijoje. Popiežių ir valstybės autoritetas buvo kritęs. Atgijo. 
senieji žiaurumai. Viešpatavo kumščio teisė. Bajorai dažnai virto ritie- 
riais plėšikais. Karuose daug buvo nežmoniško žiaurumo. Hu- 
manizmas atgaivino burtus. Italijoje prie kunigaikščių dvarų labai 

užsiiminėta alchemija ir astrologija. Liaudis aplamai buvo tikinti 
ir maldinga. Tai rodo daug pastatytų tuo laiku gražių bažnyčių, 
bažnytinių draugijų geras veikimas, daug aukų labdarybės tik- 
slams. 

Vidurinių amžių ypatybės. Vieni labai garbina vidurinius 
amžius, kiti juodžiausiai piešia, vadina tamsos laikais. Tiesa yra 
viduryje. Turi jie savo blogų ir gerų pusių. 

Blogosios pusės: valstybėje persilpna buvo vyriau- 
sybė, daug buvo savitarpio kovų. Dažnai kovojo ciesoriai su po- 
piežiais, didieji ir mažieji kunigaikščiai tarp savęs. Tie karai pa- 
laikė paročių žiaurumą. Tarp luomų buvo didelis skirtumas. Ba- 
jorai viešpatavo valstybėje ir Bažnyčioje. Vieni Juomai gyveno 
turtuose, kiti varge. 

Tikybos dalykuose irgi nemaža buvo šešėlių. Ieškota daž- 
nai ne tikrojo maldingumo, bet nepaprasto stebuklingumo, buvo 
daug liguisto maldingumo (albigensai, plakėjai savęs). Krikščio- 
nių visuomenėje tebesilaikė daug pagoniškos dvasios, ji apsi- 
reiškė dažnais karais. Tikėta į žvaigždžių reikšmę, burtus, raga- 
nas. Dažnai bereikalingai žudė žydus dėl tariamojo jų naudoji- 
mosi krikščionių krauju, šulnių nuodijimo, išnaudojimo procen- 
tais. Tikėjimą į raganas palaikė katarai, pripažindami velniui, ma- 
terijos viešpačiui, didelę įtaką žmogaus kūnui. Įstatymais buvo 
paskirta mirties bausmė raganoms ir žavėtojams. 

Bet viduriniai amžiai turi daug ir gražiųjų pusių. 
Žmonės tikėjo tvirtai į savo idejas, kovojo -dėl jų, buvo tvirto 
būdo. Daug idealizmo žadino kryžiaus karai. Pastatyta daug di- 
delių gražių bažnyčių (gotikų). 

Skirtumą tarp luomų stengtasi sulyginti pasiaukavimu. Tai 
rodo didelis skaičius elgetaujančių vienuolių, plačiai varomas 
labdarybės darbas (vienuolynai, prieglaudos neturtėliams, ligo- 
nims, pakeleiviams, raupsuotiems). Viduriniai amžiai tai šventųjų 
amžiai, daug jų buvo iš visokio luomo. 

Baigiantis viduriniems amžiams matyti aiškių ženklų užei- 
nančios audros. Atidėliojama reikalingos reformos. Pirmasis jos 
viesulas tai jaunieji humanistai, tikrąją gi audrą sukėlė jų moki- 
nys Liuteris. 


NAUJIEJI AMŽIAI, 


Pirmoji dalis. 


Nuo protestantizmo pradžios lig prancūzų revoliuciios. 
(1517 — 1789). 


Liuteris ir jo mokslas. 
Bažnyčia Vokietijoje. 

1. Popiežiams gyvenant Avinjone, pakrypo į blogąją pusę 
Bažnyčios tvarka. Sumišimai pasidarę Bažnyčioje, atsiradus kar- 
tu dviem ir net trims poviežiams, sumažino - krikščionių tautų 
„pasitikėjimą aukščiausiojo Bažnyčios ganytojo valdžia. Visur gir- 
dima buvo reikalavimų, kad būtų atitaisyta Bažnyčios tvarka ir 
pašalinti netikę papročiai. Ir tikrai daug daiktų buvo taisy- 
tinų. Ypatingai Vokietijoje. Vyskupų vietas turėjo dažnai už- 
ėmę kunigaikščių sūnūs, įstoję dažnai į dvasiškių luomą ne 
iš pašaukimo, bet tiktai turtų, valdžios ieškodami. Daugelis vys- 
kupų greičiau galėjo vadintis pasauliniais kunigaikščiais, negu 
„dvasiškais vadovais ir Bažnyčios reikalais mažai tesirūpino. Kai 
kurie net atsisakydavo priimti kunigo arba vyskupo šventimus. 
'Gerųjų vyskupų veikimas Bažnyčios valdyme buvo suvaržytas. 
IKunigų skyrime į aukštesnes vietas turėjo didelės įtakos kuni- 


kalingo pašaukimo. Vienuolynai dėl pilnumo buvo pilni po se- 
nobei vienuolių, bet atvesdavo juos tenai ne vis neturto meilė, 

bet neretai noras atrasti ramų pragyvenimą. - Karaliai ir kuni- 
gaikščiai su pavydėjimu žiūrėjo į didelius turtus, priklausančius. 
vyskupijoms ir vienuolynams. Mokslas, taip skaisčiai kitą kartą. 
švietęs ir plitęs vienuolynuose, baigiantis penkioliktajam amžiui 
tamsiau bežibėjo. Jo sumenkėjimas tuo labiau buvo ženklus, 
kad tuo tarpu žymiai pakilo pasauliniai mokslai, jais tuo laiku 
pradeda užsiiminėti ne vien kunigai ir vienuoliai, bet ir pasau- 
liečiai. Senovės romiečių ir graikų rašytojų raštai, neseniai at- 
rasti ir paskelbti, paliko visuomenei labiau žinomi. Visi gėrė- 
josi jų kalbos gražumu ir rašymo būdo lengvumu. Sulyginant 
su tais raštais teologų knygos, parašytos dažnai prasta lotynų 
kalba, rodėsi menkesnio vertumo. Drauge su senobės pagonių 
„rašytojų raštais plito krikščionių draugijoje ir pagoniškas gyve- 
nimo supratimas, priešingas krikščioniškajam. Humanistai išjuok- 
davo savo raštuose vienuolių ir kunigų tariamąjį tamsumą. Pa- 
sipriešinimas Bažnyčios vyresnybei dideliais žingsniais ėjo pir- 
myn. 1520 metais Vokiečių vyskupai rašė naujai išrinktajam 
ciesoriui Karoliui V, jog visas kraštas virte verdąs, ir reikią 
laukti tokio gaisro, kokio praėjusieji amžiai nėsą matę. Tą gai- 
srą įdegė Liuteris. 


Liuteris. 


Martynas Liuteris gimė Vokiečių mieste Eislebene (1483) 
iš neturtingų tėvų. Augo dideliame varge, tėvo ir mokytojo 
mušamas. Tai pagadino Liuterio būdą, jo širdyje paliko 
lyg koksai pyktis ant žmonių. Išėjęs mokslus  Magde- 
burge ir Eizenache, įstojo į Erfurto universitetą, kame susi- 
pažino su humanistais. Netikėta mirtis draugo, nudurto dūeliuje, 
ir griaustinio treksmas netoli paties Liuterio padarė didelio įspū- 
džio bailiam Liuteriui. Baimės suimtas, įstojo jisai į augustinijonų. 
vienuolyną Erfurte, Palikęs vienuoliu be pašaukimo, Liuteris no-- 
rėjo pradžioje laužte persilaužti prie naujo gyvenimo būdo, už- 
siimdavo mokslu, vargino save nesigailėdamas. Bet trūko jam 
nusižeminimo, perdaug savimi pasitikėjo, ilgainiui ėmė apleisti 
maldą, niekinti gerus darbus. Smarkios. pagundos nedavė ramu- 

mo net vienuolyne, jų įveikiamas nustodavo vilties. Ta kova nu- 

vargino Liuterio dvasios jėgas. Ilgiau nebeištesėdamas toje kovo- 
je, pradėjo jisai sau įsikalbinėti, kad žmogaus prigimimas esąs 
pirmosios nuodėmės visiškai pagadintas, todėl žmogus negalįs 
priešintis pagundoms, kurios esančios nepergalimos, negalįs 
nieko gero padaryti, visa, ką tiktai darąs, esą nuodėmė. Visa 
žmogaus teisybė esanti tiktai Jėzaus Kristaus nuopelnuose, ir patsai 

įtikėjimas į tuos nuopelnus padarąs žmogų teisingu Dievo aky- 
se. Išsidirbti tokią nuomonę apie žmogaus nuteisinimą Liuteris 
galėjo dėlto, kad jis teologijos gerai nemokėjo, jo lavinimasis 
moksluose buvo daugiau humanistiškas. 

Savo nuomones apie nuteisinimą be gerų darbų Liuteris pra- 
dėjo platinti tarp klausytojų Vitenbergo universiteto, kame buvo 
paskirtas profesoriumi, o taip gi per pamokslus žerti jas į žmo- 
nes. Pradžioje nė patsai Liuteris nenumanė, kaip toli nuves jos 
jį nuo Bažnyčios mokslo. Nes jei patsai įtikėjimas į Kristaus 
nuopelnus be gerų darbų padaro žmogų teisingą Dievo akyse, 
tada visas Bažnyčios sutvarkymas su jos įsakomais gerais dar- 
'bais nebereikalingas. Ir neilgai tereikėjo laukti Liuterio atviro at- 
simetimo nuo Bažnyčios. 

Popiežius Leonas X buvo paskelbęs atlaidus. Jiems įgyti 
drauge su kitais gerais darbais buvo paskirta auka šv. Petro 
bažnyčiai statyti Romoje. Atlaidų garsinimas Saksonijoje buvo 
pavestas domininkonams, skelbė juos garsus pamokslininkas 
Tetzelis. Liuteris manė, kad atėjo laikas atvirai išreikšti savo 
nuomones ir atitaisyti klaidas, kurios esą platinamos atlaidų gar- 
sinimu. Todėl Visų Šventųjų dienos vigiliją (1517) prilipdė jisai 
prie Vitenbergo bažnyčios durų raštą su 95 tezėmis, kuriomis 
išpeikė at'aidų garsinimą. Liuterio tezės tuojau plačiai pasklido 
ir sukėlė didelių ginčų. Humanistai, kurie, kovodami prieš Baž- 
nyčią, seniai neapkentė domininkų, uolių Bažnyčios mokslo gy- 
nėjų, tuojau užtarė Liuterį. Dėlei tų ginčų ir kilusio žmonėse 
sumišimo atlaidų garsinimas buvo sustabdytas. + Popiežius įsakė 
augustinijonų vyresniajam numaldyti savo ordino kuniga. Liuteris, 
nusigandęs savo darbo pasekmių, nusiuntė savo tezes į Romą 
peržiūrėti ir nuolaidžiu raštu popiežiui sakėsi visiškai pasiduo- 

dąs popiežiaus nusprendimui, jei pasirodytų, kad jo mokslas 
nesutinkąs su visos Bažnyčios mokslu. S 

Bet Liuteris labai apsivylė, jei tikėjosi atrasiąs Romoje sa- 
vo mokslo pripažinimą. Popiežius pareikalavo, kad Liuteris atšauk- 
tų savo mokslą ir patsai atvyktų į Romą išsiteisinti. Užtariant 
Liuterį Saksonijos kunigaikščiui Fridrichui, popiežius sutiko, kad 
Liuteris būtų teisiamas Vokietijoje. Bet nei kardinolo Kajetono, 
nei popiežiaus pasiuntinio Milticijaus prikalbėjimai negalėjo pa- 
lenkti Liuterio, kad pripažintų savo paklydimą ir atšauktų savo 
mokslą. Priešingai, Liuteris matydamas, kad jo lyg tartum bijo, 
tuo drąsiau pradėjo užpuldinėti Bažnyčios vyriausybę ir mokslą, 
nebepripažindamas nei popiežiams, nei visuotiniems susirinki- 
mams valdžios spręsti tikėjimo dalykus. Vieša Liuterio disputa, 
atlikta Leipzige (1519) su gabiu teologu Eku, pasibaigė ne Liute- 
rio laimėjimu. Pakviesti teisėjais Paryžiaus ir Heidelbergo uni- 
versitetai pripažino, jog Liuteris neturįs tiesos. Bet ta disputa 
dar labiau išgarsino Liuterio vardą. Vis didyn einantis papiktini- 
mas ir žmonių klaidinimas privertė pagaliau popiežių skaudžiau 
su Liuteriu pasielgti. Leonas X atskyrė Liyterį nuo Bažnyčios 
(1520), jei jisai lig paskirto laiko neatšauktų savo mokslo, ir pa- 
smerkė tą mokslą. Į popiežiaus bulę Liuteris atsakė keletą smar- 
kių raštų, kuriuose popiežių vadino Antikristu ir kvietė visus 
krikščionis nusikratyti jo valdžios. 10 gruodžio 1520 metų Vit- 
tenbergo aikštėje iškilmingai sudegino popiežiaus bulę ir Baž- 
nyčios įstatų knygą ir tuo parodė visai nutraukiąs sąryšį su Baž- 
nyčia, A 

Liuteris, turėdamas galingo Saksonijos kunigaikščio užtary- 
mą, ligšiol drąsiai galėjo niekinti Bažnyčios ir valstybės įstatymus.. 
Bet 1520 m. pabaigęs karą su Prancija, atvyko į Vokietiją cie- 
sorius Karolius V, ir pirmasis jo darbas buvo nutildyti Liuterio 
sukeltus ginčus. Tam tikslui ciesorius sukvietė seimą į Vormsą, 
į kurį turėjo atvykti ir Liuteris išsiteisinti. Stojęs ciesoriaus ir 
daugybės kunigaikščių akyvaizdoje, Liuteris pradžioje nusiminė 
ir prašėsi, kad jam duotų tris dienas apsimąstyti. Bet kitą dieną, 
padrąsintas bajorijos vado Sikingeno, atsakė seimui, jog negalįs 
išsižadėti savo įsitikinimų. Tada seimas uždraudė naujo mokslo: 

platinimą ir įsakė valstybės vyriausybei elgtis su Liuteriu ir jo 
šalininkais, kaip su heretikais. Bet tas įsakymas nebuvo išpildy- 
tas. Liuteris tuojau išvažiavo iš Vormso, o kad jo nepasiektų 
ciesoriaus valdžia, pagavo jį kelyje persirėdę Saksonijos kuni- 
gaikščio kareiviai ir nuvedė jį į Vartburgo pilį, kur Liuteris iš- 
buvo apie dvejus metus. Čionai, atskirai nuo visų gyvendamas, 
užsiėmė Šventojo Rašto vertimu į vokiečių kalbą, iškreipdamas 
jo žodžius, kame jie prieštaravo Liuterio mokslui. Iš čionai taip 
gi siuntinėjo į visas šalis savo raštus, pilnus keiksmų ir pasity- 
čiojimo iš katalikų Bažnyčios. 


Liuterio mokslas. 


Svarbesnieji naujo mokslo punktai buvo šie: 1) Pirmoji 
nuodėmė visiškai pagadinusi žmogaus prigimimą, žmogus netu- 
rįs laisvos valios, jo geri darbai neturį Dievo akyse jokio vertu- 
mo, ir jais žmogus negalįs Dievui įtikti ir išganymo įgyti. Pat- 
sai tiktai pasitikėjimas Kristaus nuopelnais nuteisinąs žmogų. 
Iš to pasitikėjimo savaime atsirandą geri darbai. Išpažintis, pas- 
nikas, atlaidai, vienuoliški apžadai esą visai nenaudingi ir nerei- 
kalingi. 2) Liuteris atmetė visai Bažnyčios vyresnybės valdžią. 
Jėzus Kristus neįstatęs jokios vyresnybės. Popiežiai, vyskupai, 
kunigai neturį jokios valdžios, ir krikščionims nereikią jokių tar- 
pininkų Dievui pažinti ir su juo susivienyti. 3) Atmetus Bažny- 
čios vyresnybės įkūrimą ir jos valdžią, reikėjo atmesti ir Sakra- 
mentus. Tačiau Liuteris paliko du: Krikštą ir Švenčiausiąjį Sakra- 
mentą, atmetė bet gi Mišias ir visas Bažnyčios apeigas. 4) Atmetė 
šventųjų garbinimą, išmetė iš Bažnyčios jų paveikslus, sugriovė 
altorius, užgynė maldas į Švėnčiausią Mariją Paną ir kitus šven- ; 
tuosius. 5) Visas Kristaus mokslas esąs sudėtas Šventajame 
Rašte. Šventasis Raštas esąs labai aiškus ir visiems supranta- 
mas. Todėl krikščionims nereikią jokių dvasiškų vadovų, kiek- 
vienas galįs patsai viską atrasti Šventajame Rašte. Paskui Liu- 
teris, matydamas, kad kiekvienas kitoniškai supranta ir aiškinasi 
Šventojo Rašto žodžius, pripažino valstybės vyresnybei valdžią 


' tvarkyti bažnyčios reikalus ir tuo palaikyti tikėjimo vienybę. Taip 


-— 144 — 


“Liuteris, griaudamas popiežiaus ir vyskupų valdžią tikėjimo da- 
Hykuose, pakeitė ją pasaulinės vyresnybės valdžia. 

Toksai mokslas, duodąs kiekvienam laisvę aiškintis pagal 
savo nuomonę Šventąjį Raštą, labai tiko visiems tiems, kurie, 
neišsižadėdami krikščionių vardo, nenorėjo prisiimti jo uždedamų 
pareigų. Ta laisvė ir traukė ko labiaiusiai prie naujo mokslo 
„pasekėjų būrius. 

Savo mokslui platinti Liuteris griebėsi prievartos. Ragino 
„jisai kunigaikščius ir miestų valdybas, kad savo kraštuose nepa- 
„kęstų stabmeldystės ir biauriausių burtų (taip jisai vadino Mi- 
„šias ir kitas katalikų Bažnyčios apeigas) ir įvestų gryną „evan- 
„geliją“, kaip jisai vadino savo mokslą. 


Liuterio būdas. 
Liuteriui netrūko gabumų ir gerų būdo savybių. Buvo ge- 
: i ras liaudies kalbė- 
tojas ir rašytojas, 
gilaus tikybinio jau- 
smo žmogus, geras 
tiems, kurie jam ne- 
prieštaravo. Darbe 
neieškojo sau pel- 
no. Visa gadino ne- 
sugyvenamas bū- 
das, kerštingumas 
ir puikybė, sujung- 
ta su didžiausiu sa- 
vo priešininkų nie- 
kinimu. Kada ka- 
talikai prikaišiojo 
Liuteriui, kad jisai, 
versdamas Šventąjį 
Raštą, tyčia permai- 
nė kai kur jo žodžių 
prasmę, Liuteris at- 
Martynas Liuteris. sakė: „daktaras Liu- 

teris taip nori ir sako jums: popiežius ir asilas vis tiek 
pat, taip noriu ir to jums turi užtekti“. Liuteris savo raštuose 
popiežiams ir visiems katalikams nesigailėdavo tokių žodžių, kaip 
asilas, galvijas, antikristas ir kitų panašių. 

Mokslo gilumu Liuteris nepasižymėjo, rimtam ramiam dar- 
bui netiko. Svetimtaučiai, kurie tebuvo skaitę lotyniškus jo raš- 
tus, negalėjo suprasti, kaip tokio negilaus mokslo žmogus gali 
turėti tokią įtaką Vokietijoje. Liuteris savo raštų skaitytojus ir 
savo klausytojus patraukdavo populiariškumu, liaudiškos kalbos 
vaizdingumu, nors ta kalba būdavo dažnai nešvari, žiauri, nepri- 


"tinkanti. Pasisekimo Liuteriui davė didelis darbštumas. Jei tiek 


veiklumo būtų turėjęs naudingam dalykui, o ne griovimui, daug 
gera būtų galėjęs padaryti. 

Liuteris didžiavosi, kad išgelbėięs vokiečius iš po velnio (suprask, 
popiežiaus) jungo ir laikė save didžiausiu Vokietijos geradariu. Laukė 
jisai, kad netrukus apsireikš geriausi jo darbo vaisiai ir negalėjo sulaukti. 
Priešininkai šaukė, kad naujas mokslas ne tiktai nepataisęs žmonių, bet 


„dar blogesnius juos padaręs, ir patsai Liuteris tai matė. Savo raštuose 


dažnai skundžiasi, kad io mokiniai nesuprantą ir neužlaiką Dievo žodžio. 
Pirma, esą, visi žmonės turėdavę laiko ir pinigų keliauti į šventas vietas, 
o dabar nenorį maitinti nė „evangelijos“ skelbėių. Pirma karaliai ir kuni- 
gaikščiai už garbę sau laikę statyti bažnyčias, dabar gi patys jų turtus 
grobstą. Kad velnias laikęs Žmones popiežiaus valdžioje, visi buvę gai- 
lestingi ir abiem rankom davę savo turtų mokykloms ir vienuolynams 
statyti, dabar gi pastoriai neturį kuo misti. Todėl matydamas didyn 
einantį Žmonių pagedimą, nekartą Liuteris sakėsi, jog imąs jį abe- 
doiimas, ar gerai įisai padaręs, atmesdamas mokslą, kurio nuo tiek amžių 
laikytasi katalikų Bažnyčioje. Bet tuojau stumdavęs nuo savęs tokias 
mintis, laikydamas ias pagundomis velnio, kuris jomis norįs jį suturėti 
nuo tikros „evangelijos“ skelbimo. ' Visuotiną pagedimą žmonių, priėmusių 
jo mokslą, aiškino Liuteris tuo, kad netoli esąs pasaulio galas. 

Tie nuolatiniai abeiojimai, sąžinės krimtimas kamavo labai Liuterį, 
ypatingai gyvenimo pabaigoje. Raminosi visą, kaltybę amt velnio su- 
versdamas, bet užtat velnias dieną ir naktį Liuteriui vaidenosi. 

Juo labiau keikdavo iįisai tada popiežių ir katalikus. 1545 metais 
rašė, kad reikią sugauti popiežius ir karalius ir ių stabmeldystės šalinin- 
kus ir, išplėšus jiems liežuvius, prikalti kartuvėse ta eilę, kokią jie dedą 
bulėse savo! ženklus. Tada, esą, tegul sau laiko susirinkimą, kiek nori, 
kartuvėse arba pragare. Katalikų tikėjimo neapykanta neapleisdavo 


Bažnyčios Istorija. 10 


Liuterio nė maldoiė. Pats sakėsi, iog negalįs melstis, nekeikdamas kata- 
likų. Kada reikia sakyti: „teesti šventas tavo vardas, turiu drauge pasa- 
kyti: tegul bus prakeiktas ir paniekintas papistų vardas. Jei reikia ištarti:. 
teateina tavo karalystė, turiu pridėti: teestie papystė prakeikta, sunai- 
kinta“. Suimtas skaudžios akmens ligos ir nebegalėdams nieko rašyti 
prieš popiežių, linkėio, kad popiežius ir kardinolai įaustų tokius pat so- 
pulius. Prieš pat mirtį skundėsi, nėsą tos dienos, kad velnias duotų jam. 
nurimti. Mirė staigiai 18 vasario 1546 metais. 


Liuterio mokslo išsiplėtimas. 


Vokietijoje. 


“ Liuteris, stodamas į kovą su Bažnyčia, iškarto įgijo daug 
šalininkų tarp humanistų. Paties Liuterio, jo draugų ir huma- 
nistų raštai, užliejusieji lyg koksai potvynis Vokietiją, sukėlė 
visur revoliucijos ūpą. Nepasitenkinimo visuomenės sutvarkymu 
būta ir prieš Liuterį. Dėl Amerikos atradimo įvyko daug per- 
mainų. Įsigalėjo kapitalizmo ūkis, krito žemės vertumas. Mies- 
tuose mažieji pirkliai ir amatninkai pateko į skurdą. Prekybą 
suėmė didelės draugijos. Sodiečiai buvo nepatenkinti baudžia. 
vos pasunkėjimu. Tą nepasitenkinimą dar labiau sukurstė Liu- 
terio raštai žadėjimu kažikokių neaiškių permainų ir kažikokios 
laisvės, sujungtos su tikėjimo permainymu. Išradus paraką, se- 
novės bajorai ritieriai neteko reikšmės kariuomenėje, jų vietas. 
užėmė prasti pėstininkai. Netekę užsiėmimo bajorai virto 
plėšikais, kurie užpuldinėjo pakeliais (Raubritter). Nekentė jie 
kunigų ir vyskupų, mėginusių įvesti Vokietijoje visuotiną taiką 
(1490) ir sustabdyti užpuldinėjimus. Liuteris pirmiausiai tikėjosi 
rasti savo mokslui paramos Vokietijos bajorijoje. Įsigalėjus ku- 
nigaikščių valdžiai, jos galybė tuo laiku buvo pradėjusi eiti 
menkyn. Nuplikusiai bajorijai buvo geistina kiekviena permaina 
draugijos sutvarkime. Tos bajorijos vadu buvo tada garsus Si 
kingenas, humanistų ir Liuterio draugas. Jisai rengė visuotiną 
bajorijos sukilimą. Suvienyta bajorijos kariuomenė ketino už- 
pulti bažnytines kunigaikštijas, vyskupų valdomas, bet sumany- 


| 
. 
| 

mas nepavyko. Treviro arkivyskupas nuveikė jos kariuomenę 
patsai Sikingas pražuvo kovoje (1523). 

Žiugus bajorijai, Liuteris ėmė gerintis sodiečiams, kurie, 
vis labiau spaudžiami kunigaikščių, labai nepatenkinti buvo savo 
likimu. Viename savo rašte Liuteris pavadino kunigaikščius 
kvailiausiais ir nedoriausiais pasaulyje žmonėmis. Valsčiams pri- 
pažino teisę patiems skirtis kunigus. Sodiečiai manė, kad gavus 


"viršų naujai „evangelijai“, paliksią jie laisvi nuo mokesčių ir 


susilauksią lygaus žemės padalijimo. 1525 metais pietų Vokietiją 
apėmė baisūs sodiečių maištas. Kovota iš abiejų pusių su di- 
džiausiu įnirtimu, su savo priešininkais elgtasi žiauriausiai. Su- 
kilėliai sudegino apie 1000 dvarų ir vienuolynų. Bet kunigaikš- 
čiai nuveikė sukilėlius ir smarkiausiai juos nubaudė. Apie 150.000 
valstiečių buvo nužudyta, apie 50.000 išbėgiojo. Liuteris pra- 
džioje užtarė sodiečių reikalavimus, bet paskui nusviro į kuni- 
gaikščių pusę ir ragino juos žudyti sodiečius be jokio pasigai- 
lėjimo, kaip pasiutusius šunis. Kad sodiečių maištas buvo už- 
gesintas jų krauju, Liuteris visą savo viltį padėjo kunigaikščiuose, 
kvietė juos nusikratyti popiežiaus valdžios ir užvesti savo že- 
mėse „gryną evangeliją“, dėlto kad matė, jog kunigaikščių tiktai 
valdžia remdamasis tegalės įvesti savo mokslą. Pripažino jiems 
teisę tvarkyti tikėjimo dalykus savo žemėse. Taip, vietoje vienos 
„Romos tiranijos“, Liuterio žodžiais betariant, atsirado tiek tira- 
nijų, kiek buvo kunigaikščių. 

Daugelis Vokietijos kunigaikščių pasinaudojo Liuterio tei- 
kiama valdžia. Priimdami naują mokslą, galėjo jie išsivaduoti iš 
ciesoriaus valdžios, padidinti savo valdžią vyskupiška valdžia ir 
pralobti Bažnyčios turtais. Išvarė iš savo žemių katalikų vysku- 
pus ir kunigus ir jų vieton paėmė pamokslininkus, skelbiančius 
Liuterio mokslą, išmėtė iš bažnyčių šventųjų paveikslus, sugriovė 
altorius, pasisavino bažnyčių ir vienuolynų turtus. Taip įvedė 
(1525—1529) Liuterio tikėjimą savo žemėse miestai: Mag- 
deburgas,  Bremenas, Liubekas, Frankfurtas,  Niurenbergas, 
Strasburgas, Ulmas, kunigaikščiai: Saksonijos — Jonas, He 
sijos — Pilypas, Brandenburgijos-Kulmbacho — Jurgis ir Kazi- 
mieras. 

Taip pat padarė Prūsijos kryžiuočių magistras Albertas. Jis 
paklausęs Liuterio patarimo, primetė savo krašto gyventojams 
Liuterio mokslą ir pasisavino Ordino žemes, virsdamas pasauliniu 
jų valdytoju. Daugumas kryžiuočių pasekė savo magistro pėdo- 
mis, tie gi, kurie nenorėjo atstoti nuo katalikų Bažnyčios, buvo 
išvaryti iš Ordino žemių. Bent kiek vėliau ir Livonijos Ordinas 
priėmė Liuterio mokslą ir įvedė jį Kurše, Livonijoje ir Estoni- 
joje. Taip trumpu laiku Liuterio mokslas išsiplėtė po visą žie- 
minę Vokietiją. Priežasties ūmo jo išsiplėtimo reikia ieškoti vi- 
suotiname tikėjimo susilpnėjime, Žmonės linko prie naujo mok- 
slo dėlto, kad jisai žadėjo išganymą be gerų darbų, blogi vie- 
nuoliai ir kunigai norėjo nusikratyti celibato apžadų, kunigaikš- 
čiai geidė pralobti Bažnyčios turtais. Bet ir tais nelaimingais lai- 
kais daugumas Vokiečių gyventojų buvo tikrai prisirišę prie seno - 
jo tikėjimo, ir daugelyje vietų protestantizmas buvo įvestas privers- 
tinai. Miestų gaujos, pakurstytos pabėgusiųjų iš vienuolyno kunigų, 
pradėdavo daryti sukilimus, griauti bažnyčiose altorius, draskyti 
šventųjų paveikslus ir tuo nugąsdindavo katalikus, pripratusius 
ramiai gyventi ir kitų neužganti. Naudodamasi tuo, miestų vy- 
resnybė atimdavo katalikams bažnyčias, prisisavindavo vienuo- 
lynų turtus, išvarydavo vyskupus ir kunigus ir jų vietoje pasta- 
tydavo naujo mokslo skelbėjus. Dažnai tam kartui palikdavo 
katalikiškas apeigas ir Mišias be pašventinimo hostijos, kad žmo- 
nės nematytų didesnės tikėjimo permainos. Tie katalikai, kurie 
neprisiimdavo priverstinai primesto tikėjimo, turėdavo, pardavę 
sovo lobį, išsikelti kitur, kur dar valia buvo katalikiškai tikėti. 


Kunigaikščiai ir miesto vyresnybė įvedė reformaciją savo 
žemėse be leidimo aukščiausiosos valstybėje valdžios —ciesoriaus 
ir seimo. Karolius V, patsai būdamas iš visur suspaustas ir rei- 
kalingas knnigaikščių pagalbos karui su turkais, nemokėjo ar 
nedrįso sulaikyti kunigaikščių nuo katalikų Bažnyčios naikinimo. 
Jisai vis dar tikėjosi geruoju galėsiąs sugražinti Vokiečiuose 
tikėjimo vienybę. Tam tikslui kartkartėmis buvo ciesoriaus kvie- 
čiami seimai, kurie bet gi prie geidžiamos tikėjimo vienybės ne- 
privedė. Kunigaikščiai, kurie buvo įvedę savo žemėse protestantiz- 
mą, niekaip nenorėjo nuo jo atsisakyti, dėlto kad jis buvo jiems 

naudingas ir didino jų valdžią. Per Spyros seimą (1529) cieso- 
rius ir katalikų kunigaikščiai reikalavo, kad kunigaikščiai, įvedę | 
permainas, naudodamiesi patys iki visuotino susirinkimo tikėjimo 
laisve, nepersekiotų savo žemėse katalikų Bažnyčios, negintų Mi- 
šių laikyti ir nedarytų naujų permainų, bet jie atsisakė ir pro- 
testavo prieš tokį reikalavimą, todėl ir buvo praminti protestan- 
tais. Tas vardas paliko paskui bendras visiems tiems, kurie še- 
šioliktame amžiuje atsiskyrė nuo katalikų us ir priėmė 
Liuterio arba kitų reformatorių mokslą. 


Augsburgo seimas (1530) nutarė palaikyti katalikų tikėjimą, 
reikalavo katalikams sąžinės laisvės ir grąžinimo išplėštų baž- 
nytinių žemių. Protestantų kunigaikščiai ir miestai sudarė Šmal- 
kaldų sąjungą (1531) ir padarė sutartį su svetimomis valstybė- 
mis, net su turkais. Taip susijungę stengėsi išplėšti nuo vy- 
skupų kuo daugiau žemių ir, panaikinę jose katalikų Bažnyčią, 
sustiprinti savo valdžią. Daugelyje vietų jiems tai pavyko. 

1542 metais visa šiaurinė Vokietija buvo jau protestantų val- 
džioje. Pagaliau ciesorius ir katalikų kunigaikščiai įsitikino, kad 
gerumu ir tarybomis nė protestantų nesugrąžins į katalikų Baž- 
nyčią, nė savo žemių neapgins ir pradėjo rengtis į karą, kurs 
prasidėjo 1546 m. Pradžioje viršus buvo katalikų pusėje. Bet 
jie nemokėjo tuo savo laimėjimu pasinaudoti. Pasalingas Sak- 
sonijos kunigaikščio Mauricijaus parsimetimas į protestantų pusę 
pradėjo jiems laimėti kovą su katalikais. 1555 m. katalikai ir 
protestantai susitaikė Augsburge šiomis sąlygomis: val- 
stybės luomai arba valdovai gali pasirinkti sau katalikų arba 
liuteranų tikėjimą ir įvesti jį savo žemėse (cuius regio, eius. 
religio). Jei kas gyventojų nenori priimti kunigaikščio įvedamojo. 
tikėjimo, tai gali išsikelti kitur; protestantų kunigaikščiams pri- 
pažintos atimtos bažnytinės kunigaikštijos ir teisė užvesti jose 
tokį tikėjimą, kokį išpažįsta jie patys; miestuose, kame ligšiol 
buvo išpažįstama du tikėjimu, tokia pat tvarka ir toliau palieka- 
ma. Jei kas iš dvasiškių priima Liuterio tikėjimą, tai netenka 
užimamos vietos ir negali savo žemėms primesti tikėjimo. Šio 
paskutiniojo punkto protestantai nepriėmė. 

Švedijoje. 


Karalius Gustavas Vaza išvarė iš Švedijos vyskupus įr ku- 
nigus (1527), parsikvietė liuteranų pamokslininkų, katalikų tikėji- 


mo išpažinimą smarkiausiai užgynė. Bažnyčios turtai buvo su- 


vartoti papildyti ištuštėjusiai valstybės kasai. Dalekarlijos krašto 
gyventojai sukilo ginti savo tėvų tikėjimo, bet buvo nuveikti. 
Ir kituose Švedijos kraštuose žmonės nenoromis priėmė jieins 
primetamą naują tikėjimą. Todėl pradžioje karalius, įvesdamas 
naują tikėjimą, buvo palikęs katalikų tikėjimo apeigas ir vyskupų 
vardą. 


„ Norvegijoje. 


Gyventojai dar ilgiau negu Švedijoje priešinosi naujo tikė- 
jimo įvedimui, bet kada visi vyskupai' buvo uždaryti kalėjimuose 
(1536), pasipriešinimas buvo nuveiktas. Ilgiausiai priešinosi 
Islandijos gyventojai. Ir tiktai kuomet buvo nužudytas drąsus 
katalikų tikėjimo gynėjas VYPNeDĖS 7 Aresen (1550), Liuterio tikė- 
jimas gavo viršų. 


Danijoje. 


Liuterio mokslą įvedė karalius Kristijonas III (1536). Visi 
katalikų vyskupai buvo uždaryti kalėjimuose. Įvestoji nauja tvarka 
visą valdžią tikėjimo dalykuose atidavė karaliui. Katalikų kuni- 
gams gresė mirties bausmė už įžengimą į Daniją. Bajorai, kurie 
padėjo karaliui įvesti Liuterio tikėjimą, įgijo savo teisių praplati- 
nimą. Valstiečiai pateko į sunkiausią ponų baudžiavą. 


30 metų karas. 


Augsburgo sutartis neatnešė Vokietijai geidžiamosios tiky- 
binės ramybės. Katalikai buvo nepatenkinti dideliais savo tikė- 
jimo nuostoliais, protestantai palikimu katalikams bažnytinių ku- 
nigaikštijų ir tikėjimo laisvės miestuose. Apie 1580 m. tarp 
protestantų susidarė judri, stipri kalvinistų partija, kuri nepripa- 
žino seimo daugumos nutarimų ir norėjo visiškai katolicizmą 

išnaikinti. Revoliucinę protestantų partiją palaikė Francija, norė- 
dama susilpninti Vokietiją ir paimti hegemoniją Europoje. 

į Protestantai nesiliovė toliau atiminėti bažnytinių žemių ir 
naikinti jose katalikų tikėjimo. Tai matydami ir katalikų kuni- 
gaikščiai pradėjo sekti jų pėdomis ir uždraudė protestantizmo 
išpažinimą ir platinimą savo žemėse, Ciesorius Ferdinandas II 
ir kai kurie vyskupai išginė iš savo žemių protestantų mokslo 
skelbėjus ir uždarė protestantų bažnyčias. 

Abi pusi vėl pradėjo rengtis į karą, ir ginklas turėjo iš- 
spręsti klausimą, katras tikėjimas turi viešpatauti Vokietijoje. 
1606 m. protestantų kunigaikščiai, palaikomi Francijos, susivie- 
"nijo į Uniją. Jų pėdomis sekdami, katalikų kunigaikščiai sudarė 
savo Lygą. Jos vadovas buvo Bavarijos kunigaikštis Maksimilijo- 
nas ir karžygis—Tilly's. Karas prasidėjo 1618 metais ir tęsės tris- 
- dešimt metų. Pradžia buvo laiminga katalikų Lygai.  Ciesorius 

Ferdinandas II nuveikė Čechijos protestantus, kurie pirmieji buvo 
sukilę. Lygos karvedis Tilly's ir ciesoriaus karvedis Valenšteinas 
sumušė Danijos karalių Kristijoną IV, stojusi ginti protestantų. 
Tada ciesorius Ferdinandas II pareikalavo iš protestantų atiduo- 
ti bažnytines žemes, užimtas po Augsburgo sutarties. Tą kad 
ir teisingą reikalavimą sunku buvo išpildyti. Protestantai būtų 
turėję sugrąžinti daug seniai užimtų žemių (14 vyskupijų, 150 
vienuolynų įstaigų, 2.000 parapijų). Tada į karą stojo Švedijos 
karalius (Gustavas Adolfas būk tai ginti protestantų, ištikrųjų 
norėjo praplatinti savo valdžią Vokietijoje ir likti jos ciesoriu. Jo 
rinktinė kariuomenė, apmokama Francijos pinigais, persvėrė per- 
galę į protestantų pusę. Gustavas Adolpas žuvo kovoje, bet pro- 
testantai, šelpiami nuolat Francijos, ištesėjo iki galo. Abi pusi, 
nuvargintos ilga kova, 1648 m. susitaikė Vestfalijoje šiomis są- 
lygomis: liuteranams ir kalvinistams suteikta pilna tikėjimo laisvė: 
katalikų ir protestantų kunigaikščiams pripažinta teisė įvesti 
savo žemėse toksai tikėjimas, kokį jie patys išpažįsta; bet tose 
žemėse ir kitoms tikyboms pripažinta tokios teisės, kuriomis jos 
naudojosi 1624 m. Vyskupai, virsdami protestantais, negali pri- 
"sisavinti vyskupijos žemių, jos turi palikti katalikų Bažnyčiai. 


ži 


Nors Vestfalijos taikos sąlygos katalikams nebuvo geros, 
bet gi jos pastatė ribas tolimesniam protestantizmo plitimui. Vo- 
kietijos ir įjos cieso- 
"riaus galybė išėjo iš 
to karo labai susilpnė- 
jusi: ciesorius neteko 
daugelio; žemių, turėjo 
užmokėti sąjunginin- 
kams didelę kontribu- 
cija. Francija pasiekė 
savo tikslą: sugriuvus 
Vokietijai tapo galin- 
giausioji Europos vals- 
tybė. Vokietija nuo 
karo labai nukentėjo. 
* Švedai sudegino 1976 | 
dvarus, 1629 miestus, 
183,000 sodžių. Gy- 
ventojų skaičius labai 
"sumažėjo, iš 18 mili- 
jonų beliko 4. Dora, 
mokslas krito. Protes- 
tantai. atėmę iš katali- 
kų daug turtų, liko 
Vokietijoje vadovau- 
jančia gyventojų dalis, katalikai buvo nustumti į antrąją vietą. 


Katalikų Lygos vadas Tilly's. 


Ulrikas Zvinglijus. Anabaptistai. Kalvinas ir jo 
mokslo išsiplėtimas. 


Zvinglijus. 


Liuteris atmetė dievišką Bažnyčios vyresnybės įstatymą ir 
paskelbė laisvę nuo popiežių ir vyskupų valdžios. Kiekvienas 
krikščionis be jokių mokytojų galįs, skaitydamas Šventąjį Raštą, 
atrasti jame „gryną evangeliją“. Tuojau atsirado daugiau naujienų | 
mėgėjų kurie nenorėjo aklai tikėti Liuteriui ir priimti jo nuo- 


rwsvrPRDDVVPAvNVT POD 


153. — 


mones, bet kiekvienas pagal savo išmanymą aiškinosi Šventąjį 
Raštą. 

Tokis naujas protestantizmo skelbėjas Šveicarijoje buvo Ulrikas 
Zvinglijus, Ciuriko bažnyčios pamokslininkas, palaido gyvenimo ku- 
nigas. Liuterio pavyzdis ir klotis, kurios jisai susilaukė Vokietijoje, 
padrąsino ir Zvinglijų palikti savo krašte panašiu reformatoriumi. 
Būdamas geras liaudies kalbėtojas, Zvinglijus mokėjo patraukti 
minias. . 

Zvinglijus daugelyje tikėjimo dalykų skyrėsi nuo Liuterio. 
Taip, mokė jisai, kad Dievo esą paskirta žmonėms arba amžina 
prapultis arba laimė, ir žmogus savo gerais darbais negalįs at- 
mainyti to paskyrimo. Žmogus neturįs laisvos valios ir, jei nu- 
sidedąs, tai iš būtinumo nusidedąs, ir priežastimi žmogaus nuo- 
dėmės ir amžinos jo prapulties esąs patsai Dievas, kursai su- 
tvėręs žmogų su tokiu paskyrimu. Zvinglijus nepripažino Sakra- 
mentams galės suteikti žmonėms malonę ir Sakramentus laikė 
tiktai paprastomis apeigomis. Švenčiausiame Sakramente nėsą Kris- 
taus kūno ir kraujo, esą tiktai atminimas vienijimosi su Kristumi. 

'Prisirinkęs užtektiną šalininkų skaičių, Zvinglijus su jų pa- 
galba įgijo valdžią Ciuriko miesto valdyboje ir pradėjo kovą su 
katalikais. Nauja miesto valdyba pripažino Zvinglijaus skelbiamąjį 
mokslą „tikrąja evangelija“, išvarė katalikų kunigus, atėmė kata- 
likams bažnyčias, išmetė iš jų šventųjų paveikslus, išgriovė al- 
torius ir visame kantone įvedė protestantizmą (1525 m.). Ciuriko 
pėdomis sekė kai kurie kiti Šveicarijos kantonai. Įvesta protes- 
tantizmas Berno kantone (1528), „Baziliejos ir St. Gallen miestuose 


(1529). Zvinglijus ragino visų Šveicarijos kantonų vyresnybę iš- 


naikinti pas save katalikų tikėjimą ir užginti katalikiškas apeigas. . 
Kilo karas tarp katalikiškų ir protestantiškų kantonų (1531), ku- 

riame žuvo ir Zvinglijus. Šveicarija pasidalijo į dvi, beveik lygi 

dali: vieni kantonai, panaikinę pas save katalikų Bažnyčią, priėmė 

protestantų mokslą, aa kaip buvę, paliko katalikais. 


Anabaptistai. 


„Dar labiau, negu Zvinglijus, nutolo nuo Liuterio mokslo 
anabaptistai, taip praminti dėl to, jog atmesdami vaikų krikštą, 

antrą kartą krikštijo savo išpažintojus, jau užaugusius, Buvo tai 
kraštutiniai revoliucionieriai svajotojai. Mokė, kad Kristaus baž- 
nyčia susidedanti iš pačių išrinktųjų, apšviečiamų Šventosios 
Dvasios, kuri kiekvienam suteikianti apreiškimų, ir todėl jiems 
nereikalingi esą Dievo žodžio apsakinėtojai ir kiti dvasiški vado- 
vai Anabaptistai norėjo užvesti lygų turtų padalijimą, bendrą jų 
valdymą ir drauginį gyvenimą be jokios vyresnybės, pasaulinės 
ir dvasiškos. Jų šalininkais buvo daugiausia tamsios gaujos SO- 
diečių ir miesto amatninkų ir kitų rankpelnių. Miunsterio miesto 
anabaptistai įkūrė savo draugiją pagal savo mokslą Ka- 
talikai ir liuteranai buvo smarkiai anabaptistų persekiojami ir 
žudomi. Kai kurį laiką rodėsi, jog anabaptistai gaus viršų visoje 
Vokietijoje. Žiaurus tačiau jų elgimasis su savo priešininkais at- 
stūmė nuo jų daugumą protestantų. Anabaptistų sekta, pergalėta 
liuteranų, sumenkėjo. 


Kalvinas. 


Didesnio paplitimo, negu anabaptistai ir Zvinglijaus mokslo 
pasekėjai, susilaukė nauja protestantų šaka, kuriai davė pradžią 
Jonas Kalvinas. Gimė jisai Francijoje (1509), jaunystėje lavinosi 
"teisių moksle ir teologijoje. Už liuteriškų nuomonių platinimą 
apskųstas vyresnybei, turėjo bėgti iš Paryžiaus, slapstėsi kai kurį 
laiką Navaros karaliaus žemėse, pagaliau apsigyveno Šveicarijoje. 
Tenai parašė ir paskelbė savo mokslo išaiškinimą ir pagaliau 
sudarė Genevoje savo mokinių draugiją. 

Priimdamas Liuterio mokslą apie visišką žmogaus prigimi- 
„mo pagedimą, Kalvinas padarė iš jo galutinas išvadas. Mokė 
jisai, kad Dievas, sutverdamas žmogų, pirm laiko paskyręs jam 
amžiną laimę arba nelaimę. Per tai tačiau žmogus nenustojąs 
laisvos valios, ir geri darbai esą reikalingi jo išganymui. Kalvi- 
nas niekur neišaiškina, kaip amžiną žmogaus paskyrimą „sude- 
rinti su jo valios laisve. Kalvinas pripažino bažnytinei vyresny- 
bei tikėjimo dalykuose didesnę valdžią, negu Liuteris, norėjo, kad 
ji nepriklausytų valstybės. Kalvinistų draugijos patys rinkosi 
vyresniuosius. Bet paskui ir kalvinistai pripažino kunigaikščiams 

valdžią tikėjimo da- 
lykuose. Patsai Kal- 
vinas, valdydamas 
Genevoje savo šali- 
ninkų draugiją, rei- 
| kalavo griežto už- 
laikymo savo mok- 
slo įsakų.  Galiau 
menkiausi dalykai 
buvo apimti tais 
priesakais. Genevos 
gyventojams buvo 
paskirtas laikas gul- 
ti ir keltis, uždraus- 
ti pasilinksminimai. 
Mirtimi nubaudė Ser 
vedą už priešingų 
5 ; nuomonių skelbimą. 

IOHANNES- CALVINVS Katalikų priklauso 
ANNO: ATATIS 53 [2 mybė, popiežiaus 
: a 1 vadinamaprotestan- 
tų vergyste, neturi 
nė šešėlio panašu- 
mo į tą vergystę, 
„kurioje laikė paniuręs Kalvinas Genevos gyventojus. 


Jonas Kalvinas. 


Kalvinizmas Francijoje. 


Kalvino mokslas iš Genevos pradėjo plėstis jo 'gim- 
tinėje  Francijoje, kame kalvinistai buvo pavadinti hugonotais. 
Katalikų Bažnyčia Francijoje buvo blogoje padėtyje. Karaliai daž- 
nai dalijo vyskupų arba vienuolynų viršininkų vietas lyg užmo. 
kestį pasižymėjusiems karininkams arba dvariškiams. Gerai su- 
organizuota smarkiai varoma hugonotų propaganda turėjo pasi- 
„sekimo. Tose vietose, kur hugonotai jautėsi esą tvirtesni, sten- 
„gėsi jie primesti savo mokslą katalikams, griovė jų bažnyčias, 

žudė katalikus. Iš to kilo Francijoje ilgas naminis karas tarp 
hugonotų ir katalikų. Hugonotai įgijo įtakos prie jauno karaliaus. 
Karolio IX. Jo motina Katryna Mediči, bijodama, kad įsigalėjus. 
hugonotams, neišspruktų iš jos rankų valdžia, susivienijo sw 
kunigaikščiais Giuzais, hugonotų vadų priešininkais, ir sutarė su: 
jais išnaikinti visus hugonotus. Panaudojo tam vestuves Nava- 
ros karaliaus Henriko su Margarieta, Karoliaus IX seserimi, kada: 
susirinko į Paryžių vyriausieji hugonotų vadai. Katryna Mediči 
išgavo nuo savo sūnaus sutikimą išmušti visus hugonotus. Nak- 
tį prieš šv. Baltramiejaus dieną Paryžiaus gyventojai užpuolė 
miegančius hugonotus ir išžudė jų apie du tūkstančiu (1572).. 
Buvo išsiųstas įsakymas ir į kitus Francijos miestus išžudyti hu- 
gonotus. Bet toli nevisi hugonotai buvo išmušti, tie gi, kurie iš- 
liko gyvi, su didesniu įnirtimu vėl pradėjo karą sų katalikais, 
kurs buvo tam kartui nutilęs. 

Kaip išviso matyti, šitas hugonotų žudymas turėjo ne  ti- 
kybinį, bet politinį tikslą = Skerdynės surengusi karalienė Katryna 
Mediči nė į Dievą netikėjusi, taigi su tikybiniu tikslu negalėio žudyti pro- 
testantų. Po šv. Baltramiejaus nakties Karolius IX išsiuntinėjo praneši-- 
mus į kitas valstybes, kad hugonotai buvę padarę suokalbį išžudyti. ka- 
raliaus šeimymą, ir išnaikinti katalikų tikėjimą, ir jisai, gindamasis, leidęs: 
užmušti kaltininkus. Gavus tokį pranešimą, Romoje buvo atlaikytos pa- 
maldos, dėkojant už Francijos karaliaus ir katalikų tikėjimo išsigelbėjimą. 
Bet paskui iš savo paryžiskio pasiuntinio gavęs tikrą žinią Gregorijus: 
XIII popiežius labai graudojo, kad karalius pasielgė priešingai Dievo 
įsakymams. 

1589 m. Francijos sostas teko Henrikui IV, Navaros ka-- 
raliui, hugonotui. Bet katalikų partija jokiu būdu nenorėjo pri- 
leisti prie sosto hugonoto. Henrikas IV patsai suprato, kad Fran- 
cijos katalikai niekuomet nepripažins jo savo karaliumi, todėl 
išsižadėjo Kalvino herezijos (1593), sugrįžo į katalikų Bažnyčią. 
ir buvo pripažintas visos Francijos karaliumi. 
| Viešpataujant Henrikui IV. pradėjo užgyti žaizdos, padary- 

tos Francijai ilgais naminiais karais dėl tikėjimo. 1598 m. Henri- 
kas IV išleido Nante ediktą, kuriuo suteikė hugonotams ti- 
kėjimo laisvę. Daug hugonotų sugrįžo į katalikų Bažnyčią. 1685: 
metais karalius Liudvikas XIV atmainė Nanto ediktą ir uždraudė: 

Kalvino mokslo išpažinimą savo valstybėje. Tada daug kalvini- 
stų, nenorinčių išsižadėti šavo tikėjimo, išsikraustė iš Francijos, 
tiegi, kurie iš baimės virto katalikais, daugiau blogo, ne kaip 
gero padarė Bažnyčiai. 


Kalvinizmas Niderlanduose. 


Iš Francijos Kalvino mokslo pateko į Niderlandus (Olan- 
diją), bet pradžioje nedaug čionai teatrado pasekėjų. Niderlandų 
gyventojai buvo prisirišę prie savo tėvų tikėjimo. Ispanijos ka- 
ralius Pilypas II, kuriam priklausė Niderlandai, buvo karštas ka- 
talikas ir savo pareiga . laikė ginti katalikų Bažnyčią. Kalvino 
mokslo pasekėjai Niderlanduose, kaip ir kituose kraštuoše, bu- 
vo daugiausia nuplikusieji bajorai, tykojantys pralobti Bažnyčios 
turtais. Protestantų vadu Niderlanduose pasidarė galingas ir 
gudrus Oranijos kunigaikštis Vilhelmas. Jo sumanymas buvo 
atitraukti Niderlandųs nuo Ispanijos karaliaus ir pačiam įgyti 
valdžią. Sukelti Niderlandų gyventojams prieš Ispanijos karaliaus 
valdžią buvo parkviesti iš Šveicarijos ir Vokietijos protestantizmo 
skelbėjai. Kilo Niderlanduose maištas (1566). Generolas Alba, 
paskirtas Niderlandų gubernatorius, nuramino sumišimą, bet 
skaudus gubernatoriaus elgesys su vietiniais gyventojais padi- 
dino neapykantą Ispanijos viešpatavimo. Karas tarp Niderlandų 
įr Ispanijos pasibaigė tuo, kad šiaurinės Niderlandų provincijos 
pasiskelbė atskira valstybe (1581), nepriklausoma Ispanijos. Bet 
Niderlandų katalikai apsivylė manydami, kad jie kovoją dėl savo 
tėvynės laisvės. Naujoje valstybėje užginta katalikų tikėjimo iš- 
pažinimas ir užvestas protestantizmas pagal Kalvino mokslą. Katali- 
kų tikėjimas išliko pietinėse Niderlandų provincijose, kurios paliko 
Ispanijos valdžioje. 


Kalvinizmas Skotijoje. 


Geriau prirengtą dirvą, negu Niderlanduose, atrado refor- 
macija Skotijoje. Kunigų ir vyskupų skyrimas čionai nuo senų 
laikų priklausė karaliams ir bajorams, dvasiškija Skotijoje buvo 
paniekinime, ir protestantizmas, skelbiamas čionai pamokslininkų iš 

. Genevos, greitai prigijo. Katalikų tikėjimas buvo panaikintas, 
bažnyčios jiems atimtos, kunigai išvaryti arba išžudyti ir visame 
krašte įvestas Kalvino mokslas. Katalikų tikėjimo išpažinimas bu- 
vo skaudžiausiai užgintas. Už Mišių klausymą katalikus bausta 
pirmą kartą turtų atėmimu, antrą kartą fnirtimi, 


Protestantizmas Anglijoje. 


Angliją. nuo katalikų tikėjimo atitraukė karalius Henri- 
kas VIII. Jis nebuvo reformatorių mokslo šalininkas, uždraudė 
savo valstybėje 
naujo mokslo 
skelbimą, liepė 
deginti reforma- 
torių raštus. Lai- 
kydamas save di- 
deliu. teologu, 
stojo ginti tikė- 
jimo ir parašė 
knygą apie sep- 
tynis sakramen- 
tus, už kurią ga- 
vo nuo popie- 
žiaus Klemenso . 
VII garbės vardą 
„tikėjimo  gynė- 
jas“. Atsiskyrimo 
nuo Bažnyčios 
priežastys buvo 
asmeninės. 

Henrikas VIII 
buvo vedęs Kat- 
ryną, našlę, po 
mirties savo bro- 
. lio Arturo, Ara- 
gonijos karaliaus dukterį, ir pragyveno su ja moterystėje 


Henrikas VIII, Anglijos karalius. 

septynioliką metų. Katryna buvo vyresnė už Henriką VIII. 
Su laiku amžiaus skirtumas ir Henriko VIII nesusivaldymas 
suardė jų dorą sugyvenimą ir sutikimą. Henrikas VIII pra- 


“ džioje slėpė savo artimą pažintį su dvaro moterimis, kurias 


nuolatos mainė. Tarp „kitų pamylėjo jisai Oną Boleny mer- 
gaitę gražios paviršutinės išvaizdos ir greito būdo. Ona Bo- 
leyn, griežtai pasakė, jog tesutiksianti būti teisėta jo moterimi. 
Karaliaus galvoje kilo mintis persiskirti su savo moterimi  Kat- 
ryna ir vesti Oną Boleyn.  Persiskyrimo priežastį nurodė tą, 
kad Katryna buvusi pirma Henriko VIII brolio moterimi, ir 
todėl - jos moterystė su Henriku VIII pagal Bažnyčios įsta- 
tymus esanti netikra Dengdamasis tuo, Henrikas VIII rei- 
kalavo nuo popiežiaus Klemenso VII, kad jisai leistų jam 
persiskirti su Katryna Aragoniete ir vesti kitą žmoną. Popiežius 
negalėjo išpildyti Henriko VIII prašymo, dėlto kad nuo pirmo- 
sios moterystės kliūties duota buvo popiežiaus dispenza, todėl 
moterystė buvo tikra. Henrikas VIII buvo jau beatsisakąs nuo 
savo sumanymo, bet tuo tarpu kancleris Tomas Kromvelis pa- 
tarė Henrikui VIII eiti Vokiečių kunigaikščių pramintu taku ir 
nusikratyti popiežiaus valdžios. Tada lengva būsią įgyti nuo 
Anglijos vyskupų leidimą moterystei su Ona Boleyn. Kromve- 
lio patarimas patiko Henrikui VIII. Kranmeras, neseniai paskir- 
tas Henriko VIII pirmuoju Anglijos vyskupu, savo valdžia pripa. 
žino Henriko VIII moterystę su Kataryna netikra ir patvirtino 
jo moterystę su Ona Boleyn. Henrikas VIII prisiėmė Anglijos 
bažnyčios galvos vardą ir reikalavo nuo vyskupų, kad jie pri- 
pažintų tą titulą. Anglijos katalikai turėjo prisiekti pripažįstą 
Henriką VIII Anglijos bažnyčios galva. Tie, kurie atsisakė duoti 
tokią prisaiką, buvo mirti pasmerkiami. Tada padėjo savo gal- 
vas už tikėjimą vyskupas Fišeras ir buvusis kancleris Moras, 
Vienuolynai visoje Anglijoje buvo uždaryti, jų turtus pasisavino 
karalius.  Viešpataujant Henrikui VIII, Anglijoje pasmerkta mirti 
2 kardinolu, 22 vyskupu, apie 500 kunigų ir vienuolių, 12 her- 
cogų ir grapų, 124 miestiečių, 110 moterų, 38 teologų ir teisi- 
ninkų. Labiausiai paskutiniais savo amžiaus metais Henrikas VIII 
susitepė dideliu kraujo praliejimu. Buvo vedęs iš viso 6 pačias, 

iš kurių dvi, Oną Boleyn ir Katryną Hovard, liepė nukirsdinti. 
Dvi pavarė, viena savo mirtimi mirė, viena pergyveno Henriką 
VIII (+ 1547). Persekiodamas katalikų Bažnyčią, Henrikas VIII 
nepriėmė protestantų mokslo, kurio neapkentė, ir taip pat kaip 
katalikus, persekiojo ir protestantus. Todėl, atsiskirdamas nuo 
Romos, Henrikas VIII paliko daugumą katalikiškų Sakinėlų, vys- 
kupų valdžią ir visas Bažnyčios apeigas. 

Henrikas VIII mirdamas paliko sūnų. Eduardą, gimusį 
iš Joanos Seymour, ir dvi dukteri: Mariją iš pirmosios moteries 
Katrynos Aragonietės ir Elzbietą iš Onos Boleyn. Sostą pavel- 
dėjo Eduardas, vaikinas dešimties metų. Lig įam užaugsiant 
valstybę turėjo valdyti tam tikra taryba, sudaryta iš šešiolikos 
narių. Buvo tai Henriko VIII pagelbininkai katalikų Bažnyčios 
naikinime. Visi jie širdies gilumoje linko prie protestantizmo, 
bet prie Henriko VIII gyvos galvos nedrįso to pareikšti. Ne- 
"betekus Henriko VIII, galėjo jie atvirai pasirodyti su savo įsiti- 
kinimais. Arkivyskupas Kranmeras tuojau parkvietė iš Šveica- 
rijos ir kitų kraštų protestantų pamokslininkų, atmetė Mišių lai- 
kymą, įvedė komuniją abiem pavidalais, leido kunigams vesti 
moteris: Tikėjimo dalykuose pasidarė Anglijoje didelis mišinys. 

Mirus Eduardui (1553) Anglijos sostas atiteko Marijai, 
Katrynos Aragonietės dukterei, karštai katalikei. Pirmiausis jos 
darbas buvo sugrąžinti viešą išpažinimą katalikų tikėjimo, kurio 
tebesilaikė daugumas Anglijos gyventojų. Vyskupai, kurie buvo 
ištremti arba pasitraukę svetur, sugrįžo į savo vyskupijas. Ka- 
talikams ir protestantams duota lygi tikėjimo laisvė. Popiežius 
ir vyskupai patarė Marijai, kad teisingu ir maloniu elgimosi su 
protestantais grąžintų juos prie senojo tikėjimo. Maištai tačiau, 
keliami protestantų prieš Mariją, privertė ją smarkiau elgtis su 
protestantizmo šalininkais. Tai padidino pas protestantus neapy- 
kantą katalikės karalienės ir visos katalikų Bažnyčios. Marijos 
viešpatavimas buvo pertrumpas atitaisyti Henriko VIII darbui 
4+ 1558). 


Protestantai pavadino Marija Kruvinąją bet sulyginant Marijos 
kruvinumą su Henriko VIII ir jo dukteries Elžbietos kruvinumu, tai tas 
vardas daug teisingiau pritinka šiem dviem valdovam negu Marijai. 

Vienatinė sosto įpėdinė liko Elzbieta, Henriko VIII duktė 
iš Onos Boleyn. Gimimas ir auklėjimas buvo ją padarę pro- | 
testantizmo šalininke. Bet prie Marijos veidmainingai rodėsi 
esanti katalikė. Sostui įgyti ieškojo paramos protestantų parti- 
joje ir su jos pagalba tikrai jai pavyko tvirtai nusitverti valdžios. 
Elzbieta prisiėmė Anglijos bažnyčios galvos titulą, pašalino ir 
uždarė kalėjimuose katalikų vyskupus, sugrįžusius Marijai vieš- 
pataujant, patvirtino įstatymus, išleistus prie Eduardo prieš ka- 
talikų Bažnyčią, atmetė Mišias ir Sakramentus, palikdama tiktai 
Krikštą ir Komuniją, paliko tačiau anglikoniškų vyskupų valdžią 
ir daug papročių ir apeigų katalikų Bažnyčios. Paskirtos dįdžiau- 
sios bausmės už susižinojimą su popiežium ir priėmimą nuo jo 
atlaidų ir kitų dvasiškų malonių. Už nevaikščiojimą į protes- 
tantų pamaldas katalikai buvo baudžiami didelėmis piniginėmis 
bausmėmis, todėl jų daugumas nustojo viso savo turto, Paga- 
liau buvo išleistas įsakymas mirtinai bausti kunigus už Mišių 
laikymą, išpažinties klausymą arba priėmimą į savo namus ku- 
nigo. Tie įstatymai ne iš karto buvo pradėti taikyti, 

Aprūpinti Anglijos katalikų reikalams buvo įsteigta semina- 
rija Belgijoje. Popiežius (Grigorijus XIII kitą tokią pat semina- 
riją įsteigė Romoje. Kunigai iš tų dviejų mokyklų, slapta atvyk- 
dami į Angliją, tvirtino suspaustų katalikų tikėjimą. Elzbieta lig 
pat savo mirties (1603) nesiliovė persekioti katalikų. 

Dar didesnį persekiojimą, negų Anglijos, patyrė Irlandijos 
katalikai. Tas kraštas, kitą kartą turtingas, buvo naikinamas ba- 
do, maro ir persekiotojų kalavijo. Elzbietos kareiviai tūkstan- 
čiais žudė gyveniojus, buvo nuo airių atimta žemė ir atiduota 
protestantams ta sąlyga, kad jie neduos savo namuose prie- 
glaudos katalikams. Irlandijos katalikai, nors smarkiai persekioja- 
mi, buvo tuo laimingesni už Anglijos katalikus, kad turėjo ge- 
resnę dvasiškiją, kurioj neatsirado, kaip Anglijoje, persime- 
tėlių, todėl kad, ir baisiai persekiojami, Irlandijos katalikai nesi- 
davė atitraukti nuo savo tėvų tikėjimo. 

Mirus Elzbietai, Anglijos sostas teko Skotijos karaliui Jo- 
kūbui, ir abu tuo kraštu susijungė į vieną valstybę. Jokūbo I 
ir artimųjų jo įpėdinių viešpatavimą užima savitarpio kova įvai- 


Bažnyčios Istorija. 11 

rių protestantų partijų. Anglijos protestantų bažnyčia paliko vys- 
kupų valdžią ir daug katalikiškų papročių, o Skotijos kalvinistai 
atmetė katalikiškas apeigas ir nepripažino vyskupų valdžios. 
Kiekviena jų draugija rinkosi sau vyresnįjį. Todėl Anglijos baž 

nyčia vadinosi vyskupiška, Skotijos presbiteriška nuo grai- 
kiško žodžio presbiter (kunigas). Jokūbas I privertė Skotijos 
kalvinistus pripažinti Anglijos karalių savo bažnyčios galva ir 
stengėsi primesti jiems vyskupus, o Skotijos kalvinistai mėgino 
išsilaužti iš po vyskupų valdžios. Taip besivaržant vyskupiškai . 
ir presbiteriškai partijai, atsirado nauja partija. nepriklausomųjų, 
iš lotyniško vadinamų independentų, kurie nepripažino 
tikėjimo dalykuose jokios dvasiškos valdžios, valstybės valdyme 
priešingi buvo karaliaus valdžiai ir stengėsi užvesti visų gyven- 
tojų lygumą ir respublikišką valdymo būdą. Prie Jokūbo I sū- 
naus Karoliaus I independentai atmainė Anglijoje karališką val- 
dymo būdą, nukirsdino Karolių I.ir paskelbė respubliką. Visą 
valdžią suėmė į savo rankas independentų vadas Kromvelis. 
Visas Anglijos protestantų partijas, su kits kita kovojančias, 
vienijo katalikų tikėjimo neapykanta. Su ypatingu įnirtimu per- 
sekiojo jį independentai. Todėl Kromvelio viešpatavimo laikas 
buvo laikas didžiausio suspaudimo Anglijos katalikams.  Krom- 
"velio kareiviai baisiai nuteriojo Irlandiją, prisilaikančią Karolio I 
pusės, ir be gailesčio žudė visa tai, ką tik: galėjo pasiekti jų 
kalavijas.  Apskaito, kad tada pragaišusi pusė Irlandijos gyven- 
tojų. Apie aštuonis milijonus akrų žemės buvo atimta Irlandijos 
katalikams ir atiduota protestantams, atgabentiems iš Skotijos ir 
Anglijos. Katalikų valdyme beliko vos septinta šalies dalis. 
Anglų istorikas Hallan sako, kad Irlandijos katalikų suspaudimas 
tegalis būti lyginamas tiktai su žydų suspaudimu Jeruzolimos iš- 
griovimo laikais. Visiškam katalikų tikėjimo išnaikinimui Irlan- 
dijoje buvo išleisti tam tikri įstatymai. Katalikams užginta žemė 
pirkti arba nuomuoti ilgam laikui, užginta jiems laikyti savo mo- 
kyklos arba leisti vaikai svetur mokytis. Kas, išsižadėjęs kata- 
„likų tikėjimo, pereidavo į protestantų, gaudavo tam tikrą metinę 
pensiją. Katalikai negalėjo gauti jokių vietų valstybėje. Tokį 
sunkų suspaudimą reikėjo išlaikyti Irlandijos katalikams lig XVIII 
šimtmečio pabaigos. 

Protestantų suskilimas į sektas. 


Protestantams tikėjimo taisykle pastačius asmeninę nuo 
monę, turėjo pas juos žlugti tikėjimo vienybė, ir protestantai 
suskilo į daugybę sektų. Neskaitant liuteronų, anabaptistų, kalvi- 
nistų ir anglikonų, apie kuriuos buvo jau kalbėta, atsirado dar 
šios žymesnės protestantų sektos: . 

Pietistai, mažiau žiūri dogmatų, ypatingai pabrėžia mal- 
diningumo svarbą. Panašų tikslą turėjo hernguteriai, įstei- 
gę broliško gyvenimo bendruomenę, panašią į vienuolišką.. 


Puritonai, tai kraštutiniai kalvinistai. Atmetė kryžiaus 
ženklą, šventas dienas, vargonų vartojimą. 

Kurpius Jurgis Foks Skotijoje davė pradžią kvakrams. 
Jis sakėsi esąs Šventosios Dvasios apšviestas ir pašauktas nau- 
jo mokslo skelbti. Smerkė visas pamaldų apeigas, pasilinksmini- 
mo ir mandagumo formas, tarnavimą kariuomenėje, priesaiką.. 
Vidujinio apšvietimo kvakrai laukė susirinkimuose drebėdami 
ir dūsaudami, todėl ir gavo vardą kvakrų-drebančiųjų. Persekio- 
jami Anglijoje, išsikėlė į Ameriką. Ju vadovas Penn įsteigė Ame- 
rikoje Pennsilvanijos štatą. 


Metodistai, gavo vardą nuo griežtai sutvarkyto gyve- 
nimo (methodus vitae). Laikosi griežtos drausmės. Jų sekta Ame- 
rikoje ir Anglijoje labai išsiplėtusi (apie 20 milijonų). 

Iš metodistų paskesniais laikais (1865) atsirado Išgan y- 
mo armija, kariuomeniškai sutvarkyta. 

Mormonų sekta atsirado Suvienytose Amerikos Valsti- 
jose 1830 m. Jų mokslas — mišinys krikščionių ir žydų mokslo. 
Atmeta vaikų krikštą, leidžia poligamiją. Išvaryti iš Illinoiso šta- 
to, įsikūrė savo štatą Utahoje. Amerikos valstijų valdžia nuo 
1884 m. įstatais ėmė drausti jų poligamiją. | 

Puseistai arba ritualistai atsirado XIX amžiuje Anglijo- 
je. Įvedė pas save daug katalikiškų apeigų, net išpažintį, ir tuo 
stengėsi anglikonizmą priartinti prie katalikų Bežnyčios. Ta sek- 
ta davė katalikų Bažnyčiai tokių žymių vyrų, kaip Nevmannas, 
Meningas. . 

Katalikų tikėjimo atgijimas. 
Misuotinis Tridento susirinkimas. 


Protestantai, ardydami lig šiol buvusią Bažnyčios tvarką, 
dengėsi tuo, kad jie norį sugrąžinti „gryną evangeliją“, buvusią 

Visuotinis Tridento susirinkimas. 


pirmaisiais amžiais, ir pašalinti visa tai, kas buvę pagadinta ir 
paskui pramanyta. Pasmerkti popiežių, kaipo heretikai, nepasi- 
davė jų sprendimui, bet reikalavo laisvo visuotinio susirinkimo. 
Todėl nuo pat protestantizmo pradžios ciesorius Karolius V rūpi- 
nosi visuotinio susirinkimo sukvietimu, bet nesutikimai . Vokie- 
tijos kunigaikščių tarpe ir karas su Francija neleido veikiai įvykinti 
to sumanymo. Francijos karaliai matė savo naudą Vokietijos 
kunigaikščių nesutikime ir visaip trukdė susirinkimo sušaukimą. 
Protestantų kunigaikščiai ir teologai iš tiesų nenorėjo susirinkimo 

“ir neketino pasiduoti įo sprendimams, todėl nebuvo ko besiti- 


kėti, kad susirinkimas sugrąžintų paklydusius į vienybę su Baž- 
nyčia. Dėl visų tų priežasčių susirinkimo sukvietimas ilgai nu- 
sivilko. 

Tiktai 1545 metais buvo Triderito mieste atidarytas visuo- 
stinis vyskupų susirinkimas, sukviestas dviem svarbiem dalykam | 


„ atlikti: išspręsti tiems tikėjimo dalykams, kuriais protestantai sky- 


rėsi nuo katalikų, ir atitaisyti tvarkai Bažnyčios valdyme. Pirmąjį 
uždavinį atliko Tridento susirinkimas, išaiškindamas katalikų 
Bažnyčios mokslą apie Šventąjį Raštą, Bažnyčią, pirmąją nuo- 
dėmę, žmogaus nuteisinimą,  Sakramentus, atlaidus ir šventųjų 
garbinimą. Protestantai, pirma taip garsiai reikalavę visuotinio 
susirinkimo, kada juos užprašė į tą susirinkimą, neatvyko į jį. 
Tridento susirinkimo vyskupai, išaiškinę Bažnyčios mokslą ir 
apgynę jį nuo protestantų užpuldinėjimų, užsiėmė taip pat pa- 
šalinimu blogų papročių, įsiskverbusių į Bažnyčio s valdymą. Pro- 
testantų mokslas dėl to taip greitai paplito, kad daugelyje vietų 
vyskupai ir kunigai mažai tesirūpino savo pareigomis, ir žmonės 
nebuvo užtektinai apšviesti tikėjimo dalykais. Įvedimui didesnės 
tvarkos Bažnyčios valdyme Tridento susirinkimas įsakė vys- 
kupams labiau rūpintis geru išmokymu ir prirengimu kunigų, 
kiekvienoje vyskupijoje įsteigti jų seminarijų, liepė vyskupams ir 
klebonams gyventi savo vyskupijose ar parapijose ir rūpintis jų 
valdymu, užgynė vienam asmeniui turėti keletą vyskupijų arba 
parapijų, pavedė vyskupų priežiūrai vienuolynus, esančius vys- 
kupijoje. Vyskupams patarė daryti sinodus arba kunigų susiva- 
žiavimus tikėjimo reikalams apsvarstyti. 


Tridento susirinkimas, du kartu pertraukiamas, laimingai 
buvo pabaigtas 1563 metais. Jo įstatymai tuojau priimti beveik vi- 
suose katalikų kraštuose, visur atnešė laukiamųjų gerų vai- 
sių. Žaizdos, padarytos Bažnyčiai, pradėjo gyti. Bažnyčia 
po tiek pergyventų nužeminimų ir audrų vėl atgijo pilnu 
skaistumu krikščioniškos doros. Žmonija dar kartą įsitikino, kad 
katalikų Bažnyčia tebelaiko giyną Kristaus mokslą ir klaidingų 
nuomonių sumišime veda žmones išganymo keliu. 

Naujos tikybinės dr augijos. 


Tikėjimui atgyti šešioliktajame amžiuje daug padėjo įsteigi- 
mas naujų vienuolynų, labiau atitinkančių „to laiko dvasią. 
Tarp tų vienuolynų pirma vieta pridera Jėzaus Draugijai. 

Jėzaus Draugijos 
įsteigėjas buvo šv. Ig- 
nacas iš Loyolos, Is- 


panijos bajoras. Buvo 
Pampelunos tvirtovės 


komendantu ir, ją be- 
gindamas, buvo su- 
žeistas.  Ligoje ėmė 
skaityti šventųjų  gy- 
venimus ir pasiryžo 
likti Kristaus kareiviu, 
atsiduoti platinimui 
didesnės Dievo gar- 
bės ir rūpintis žmo- 
nių išganymu. Tam 
reikėjo įgyti didesnio 
mokslo. Turėdamas 
jau  trisdešimts su 
viršum metų, šv. Igna- 
cas sėdo į vieną-suo- 
lą su vaikais mokytis 
lotyniškai. Eidamas 
aukštuosius mokslus Paryžiaus universitete, susipažino su 
būreliu jaunikaičių vienų su juo nuomonių ir drauge su jais 
pasiketino darbuotis žmonių išganymui tokiu būdu, kokį geres- 
niu pripažins popiežius. Buvo tai užmazga naujo ordino, kurį 
patvirtino popiežius Povilas III (1540). 


Šv. Ignacas Loyola. Ticiano portretas. 


Jėzuitų Ordino organizacija. 


Priimant kandidatus, labiau negu kituose ordinuose žiūreta, 
kad jis būtų sveikas, gabus. Kandidatas turėjo per dvejus me- 

tus išlaikyti griežtą bandymą, mokėsi melstis, susivaldyti, klau- 
syti. Gabesnieji po "dvejų bandymo metų toliau mokėsi. Bai- 
gę gimnazijos kursą, per trejus metus mokėsi filosofijos.  Pas- 
kui ėjo mokytojų pareigas. Tinkamesni mokėsi dar 4 metus 
teologijos. Pabaigę mokslus, buvo švenčiami kunigais, galėjo da- 
ryti vienuoliškus apžadus. 


Ordinas dalijasi į provincijas; jas valdo provincijolas. Pro- 
vincijos jungiasi į asistencijas. Asistencijos viršininkas yra kartu 
centralinės valdybos narys, gyvena Romoje prie generolo, kur yra 
visos organizacijos viršininkas. Jam padeda admonitorius arba 
kontrolerius, vyriausias sekretorius ir prokuratorius —turto valdyto- 
jas. Generolas renkamas visam amžiui, tačiau yra atsakomas Or- 
dinui ir dėl svarbių priežasčių gali būti pašalintas. Mirus genero- 
lui, šaukiamas provincijolų ir "provincijų atstovų susirinkimas.Tas, lyg 
parlamentas, sudaro naują centralinę valdybą (asistentus ir ad- 
monitorių), renka generolą, nustato valdymo dėsnius. Generolo 
valdžia yra didelė, jis skiria visus valdininkus, kiekvienas narys 
be jokio išsikalbinėjimo turi priimti uždedamas pareigas. 

Jėzuitų ordinas savo sutvarkymu labai skyrėsi nuo visų 
lig šiol įkurtų ordinų. Jo nariai nebūtinai turėjo gyventi savo 
vienuolyne, nelaikė paskirtais laikais bendrų vienuoliškų pamal- 
dų, taigi Bažnyčią per popiežių ir generolą galėjo laisviau su- 
naudoti jų jėgas. Šv. Ignacas, būdamas pats genialus organi- 
zatorius, sukūrė lanksčią ir stamantrią organizaciją, kuri Bažny- 
čiai pasirodė labai naudinga visišku atsidavimu jos reikalams. - 


Išmintingai apgalvoti Jėzaus Draugijos įstatai ir geras dva- 
siškas jos riarių išsilavinimas padarė iš jų veiklius darbininkus, 
kurie labai naudingi pasirodė Bažnyčiai kovoje su protestan- 
tais. Todėl Jėzaus Draugija labai greitai išsiplėtė visuose kata- 
likų kraštuose. Mirštant šv. Ignacui (1556), Jėzaus Draugija tu- 
rėjo jau 1000 narių, kurie sėkmingai darbavosi, gindami ir 
stiprindami katalikų tikėjimą. Jėzuitų Bažnyčios buvo gražiai įtai- 
sytos, pamaldos jose iškilmingai atliekamos. Jėzuitų mokyklose 
jaunimas geriau ir rūpestingiau/mokomas, negu kitų ordinų mo- 
kyklose. Jėzuitai, patys būdami šviesūs vyrai, sumanė pritraukti 

į savo mokyklas daug jaunimo ir gerai jų protą ir valią lavinti. 
Jėzuitų tarpe buvo daug mokytų vyrų, garsių rašytojų, iškalbin- 
gų pamokslininkų, todėl jų darbavimasis nebuvo bergždžias. Iš- 
tisus kraštus jie suturėjo nuo protestantizmo arba sugrąžino ka- 
talikų Bažnyčiai. Tokiu savo darbštumu ir rūpestingumu jėzuitai 
įgijo daug karštų šalininkų ir užtarėjų, bet taipogi pasigamino 
daug ir priešininkų, labiausiai protestantų tarpe, kurie kaip įma- 
nydami stengėsi kenkti neapkenčiamam priešininkui, išjuokdami 
jėzuitų ordiną, platindami prieš jėzuitus kuoneteisingiausius kal- 
tinimus. Daug tų apkaltinimų lig šiol tebeklajoja Bažnyčios prie- 
šininkų raštuose, nors tuose kaltinimuose nėra nė. kripšto 
tiesos. 

Greta jėzuitų darbavosi šešioliktajame amžiuje ir daugiau 
vienuolinių draugijų, naujai įkurtų arba sureformuotų. 

Naujus kelius labdarybei pramynė šv. Vincentas Paulie- 
tis (1576—1660). Buvo sūnus neturtingo sodiečio. Tėvai, maty- 
dami didelius Vincento gabumus, pasiryžo leisti jį į mokslus. 
Pabaigė Tulūzos universitetą. Daug prityrė vargo, patekęs į tur. 
kų nelaisvę. Sugrįžęs veikė Paryžiuje. Savo malonumu, kuklumu, 
nusižeminimu mokėjo sugyventi su didikais. Kai kurį laiką buvo 
Paryžiuje karalienės Margaritos išmaldų dalytoju. Pažinęs žemes- 
niojo luomo vargingą gyvenimą, stengėsi sutvarkyti labdarybę. 
Kūrė ponių ratelius šelpti pavargėliams. Tų ratelių nariai turėjo 
lankyti neturtėlius, pažinti jų gyvenimą, reikalingus šelpti. Taip 
atsirado šv. Vincento konferencijos. Paryžiuje ponios tiek turėjo 
darbo, kad negalėjo jo atlikti. Vincentui atėjo laiminga mintis 
duoti joms pagelbininkių. Parinko sodžiaus mergaičių, kurios vyk- 
dė labdarybę. Taip atsirado gailestingųjų seserų kon- 
gregacija. Jos gyveno bendrai, bet vienuolės nebuvo, nes iš 
vienuolių anais laikais reikalauta kliauzūros arba užsidariusio gy- 
venimo. Gyvendamas pas admirolą Gondį, pažino vargingą gy- 
venimą galerninkų, nusikaltėlių, pasmerktų į sunkius darbus lai- 
vuose. Gyveno jie prirakinti prie savo suolų, menkai maitinami. 
Vincentas gavo leidimą juos lankyti, pamokydavo, paguosdavo, 
išsirūpino jiems pašalpos, įkūrė ligoninę. Didelis vargas buvo 
sodiečių, nuvargintų ilgais karais. Vincentas surinko milijonines 

sumas jiems šelpti. Matė jų dvasios skurdą, menką supratimą 
tikėjimo tiesų. Įkūrė kunigų draugiją, kurie laikė misijas sodžiuose, 
aiškino pagrindines tikėjimo tiesas, laikė rekolekcijas.ir taip daug 
padėjo valstiečiams apsišviesti. Misijonoriai įsigijo namus Paryžiuje, 
tenai laikė rekolekcijas * įvairių luomų žmonėms. Per metus pe- 
reidavo apie 800 žmonių per tą misijonorių įstaigą ir taip per 25 
metus. Laikė taip pat rekolekcijas tiems, kurie švenčiasi į kuni- 
gus, įvedė Paryžiuje kunigų konferencijas arba pasikalbėjimus ir 
tuo daug padarė dorai pakelti ir dvasiškių ir pasauliečių tarpe. 
Ilgainiui Francijos vyskupai atidavė misijonoriams seminarijų ve- 
dimą. Taip Vincentas sutvarkė labdarybę, paskleidė gailestingu- 
mą ir jam mirus visa Francija reikalavo, kad būtų paskelbtas 
šventu, kas netrukus ir įvyko. Viena poni Vincento pagelbi- 
ninkė— Marija Liudvika Gonzaga, ištekėjusi už Lenkijos ir Lietuvos 
karaliaus Vladislovo IV, pargabeno į Lenkiją bei Lietuvą ir misijo- 
norių ir gailestingų seserų. Abi įstaigos naudingai Lietuvoje yra 
pasidarbavusios. Dabar visur šv. Vincento nurodytais pagrindais 
tvarkomas pavargėlių šelpimas, steigiant jo konferencijas. 

Šv. Juozapas Kalasantas įsteigė draugiją kunigų pijorų, ku- 
rie užsiimdavo vaikų mokymu.  Mokyti neturtingoms mergaitėms 
buvo įsteigta uršulinių šv. Anielės ir kita draugija Aplank y- 
mo šv. Marijos Panos. Tos antrosios draugijos įsteigėjas 
buvo šv. Pranciškus Salezas su šv. Prancišką de Chantal. Šv. Jonas 
(a Deo) prižiūrėti ligonims ligonbučiuose įsteigė bonifratrų 
arba gailestingų brolių draugiją. 

Tridento susirinkimo įstatymai ir vienuolinių draugijų įsteigi- 
mas buvo tikroji reformacija arba Bažnyčios drausmės atitaisymas. 
Protestantų reformacija pasireiškė Kristaus mokslo iškreipimu, 
Bažnyčios tvarkos ardymu, vaikymu iš vienuolynų vienuolių, už- 
siimančių malda, mokslu ir gailestingumo darbais. Tikroji refor- 
macija arba atnaujinimas, einąs iš katalikų Bažnyčios, gaivinti 
tikėjimui vartojo kitoniškų priemonių: aiškino seniai sfelbiamąjį 


Kristaus mokslą, įsakė griežtą Bažnyčios įstatymų laikymą, statė 


naujus vienuolynus ir pripildė juos naudingais darbininkais. To- 
dėl katalikų reformacijos vaisiai buvo kitoniški, negu protestantų. 
Iš naujo pražydo katalikų Bažnyčioje mokslas, atgijo dorybė ir 

šventybė ir, nors daug sutrunijusių narių atsiskyrė nuo Baž- 
nyčios, į jų vietą Dievo Apvaizda atvedė į katalikų Bažnyčią 
naujų tautų. . 


Misijos. 


Šešioliktojo -amžiaus pradžioje portugalai atrado naują kelią 
į Indiją ir kitus Azijos kraštus, iš girdėjimo lig šiol težinomus 
Europos tautoms. Bažnyčiai atsidarė naujų vietų Evangelijai skel- 
bti. Krikščionių mokslo paplatinimui tarp tų kraštų gyventojų, 
tebesančių pagonystėje, daug pasidarbavo jėzuitai. Garsūs yra 
misijonoriški Šv. Pranciškaus Ksavero darbai. Prasidėjo jie Evan- 
gelijos skebimu Indijos. gyventojų tarpe. Vaikų mokymu ir 
gailestingu ligonių prižiūrėjimu įgijo jisai Indijos gyventojų pa- 
sitikėjimo. Per vieną mėnesį pakrikštijo 10000 žmonių. Pastatė 
45 bažnyčias. Ilgainiui katalikų skaičius Indijoje ir artimiausiose 
„salose buvo pasiekęs 3 milijonus žmonių. Bet paskui Indijos 
kraštas teko anglams ir olandams, kurie išvarė katalikų misijo- 
norius. Katalikų skaičius tuose kraštuose sumažėjo. Tvirtai tepri- 
gijo katalikų tikėjimas Pilipinų salose, kurios buvo užimtos is- 
panų (1576). Beveik visi tų salų gyventojai ir lig šiol tebėra ka- 
talikai. 

Iš Indijos šv. Pranciškus nuplaukė į Ššo nių kur  ir- 
gi jo darbavimasis atnešė gausių vaisių. Šv. Pranciškaus ir jo 
draugų pasišventimas, su kuriuo jie šelpė neturtėlius, apleistus 
Japonijoje, patraukė nemaža pagonių prie krikščionių tikėjimo. 
1596 metais būta Japonijoje apie 400000 krikščionių, pradžioje 
XVII šimtmečio apie 750000, paskui skaičius pasiekė 1 milijoną. Bet 
1613 m. prasidėjo katalikų persekiojimas. Anglijos ir Olandijos 
pirkliai kalvinistai įkalbėjo vyriausybei, kad misijonoriai esą 
Ispanijos karaliaus agentai, kad Ispanija norinti padaryti Japo- 
niją savo kolonija. Prasidėjo smarkus krikščionių persekiojimas. 
Per 50 metų tekėjo krikščionių kraujas. Krikščionis būriais žudė. 
150 jėzuitų nusipelnė tada kankintinių vainiką. Visi kunigai buvo 
„išžudyti, svetimtaučiams skaudžiausiai užginta įžengti į Japonijos 
žemę. Ant vieno kalno, kur palaidoti kankiniai, padėtas parašas: 


L 

„Kol saulė šviečia žemei, joks krikščionis negal įžengti į Japo- 
niją“. Tiktai katalikų tikėjimo likučiai devynioliktajame amžiuje su- | 
silaukė katalikų Bažnyčios atgijimo Japonijoje. 

Šv. Pranciškus Ksaveras rengėsi įnešti Evangelijos šviesą 
ir į Kinų karalystę, bet mirtis neleido jam įvykinti to savo 
troškimo. Jo įvykdymas teko kitiems Jėzaus Draugijos kunigams. 
iPirmiesiems Evangelijos skelbėjams tame krašte reikėjo kovoti 
su didelėmis sunkenybėmis, dėlto kad Kinų gyventojai neap- 
"kentė svetimtaučių. Buvo net jiems uždrausta įžengti į Kinus. , 
Tikrasis krikščionių tikėjimo įkūrėjas Kinuose buvo jėzuitas Ričči, 
vyras mokytas, gerai žinąs Kinų kalbą ir papročius. Lig šiol te- 
'belaikomas vienu rimčiausiu kinologu. Parašė gražia kiniška 
ikalba ne tik pirmą katekizmą, bet ir daugiau knygų. Dėl didelio 
savo buklumo astronomijos moksle jisai buvo labai gerbiamas 
Kinų mandarinų ir paties ciesoriaus. Taip jėzuitai, savo mokslu 
įgiję Kiniečių pasitikėjimą ir pagarbą, praskynė kelią Evangelijai 
plisti tame krašte. 1611 metais pašventinta katalikų  baž- 
nyčia Nankinge. 1651 metais būta jau Kinuose apie 150000 ka- 
talikų. Betir čionai taip pat, kaip ir Japonijoje, jaunai katalikų Baž- 
nyčios atžalai reikėjo pergyventi sunkių ištyrimų. Prasidėjo kata- 
likų tikėjimo persekiojimas, visiškai nepasibaigęs lig mūsų laikų. 
Bet, nors ir vargiai, katalikų Bažnyčia Kinuose augo. 


Amerikoje. 


Labiau, negu Azijoje, vyko Evangelijos skelbimas Ame- 
+rikos kraštuose, atrastuose Kolumbo baigiantis penkioliktajam am- 
žiui, nors ir čionai Evangelijos skelbėjo darbas buvo labai sun- 
kus. Daugumas Amerikos gyventojų buvo žmonės laukiniai, 
žiaurūs. Pas kai kuriuos buvo paprotys užmušinėti savo prieši- 
ninkus ir valgyti jų kūnus, arba daryti dievams aukas iš žmo- 
nių kraujo. Tokias laukines tautas sunku buvo apšviesti mokslu, 
taip. nesutinkančiu su jų papročiais ir būdu. Juo sunkiau 
buvo atvesti Amerikos indiečius į katalikų Bažnyčią, kad 
ispanai nedavė pagonims doro pavyzdžio.  Indijonai  ne- 
apkentė ispanų, kurie, iš svetur atvykę, visaip skriau- 

dė ir naudojo indijonus. Bet, nors ir sunkiai, katalikų tikė- 
jimas, palaikomas stiprios Ispanijos vyresnybės, prigijo M ek- 
sike, Peru, Čili, Brazilijoje. XVII šimtmečio pradžioje 
Šiaurinės ir Pietinės Amerikos kraštuose buvo 10 milijonų kata- 


likų, 5 arkivyskupijos, 17 vyskupijų, 2 universitetai. Bažnyčia, ap- | 


šviesdama Amerikos tautas Kristaus mokslu, gynė jas drauge, 
kiek galėdama, nuo ispanų skriaudų ir priešinosi baudžiavos už- 
vedimui. Vyskupas Las Casas, vadinamas indiečių užtarėju, 
savo knygoje „Le Conifessionario“ sako, kad kunigas neturi 
duoti išrišimo tiems ispanams, kurie nenori sugrąžinti laisvės. 
savo baudžiauninkams. Jo nuomonė buvo pripažinta teisinga visų: 
Amerikos vyskupų. Ispanai kolonistai apskundė už tai Las Ca- 
sasą ciesoriui Karoliui V, būk jisai kurstąs Amerikos gyventojus. 
prieš Ispanijos viešpatavimą. Las Casas turėjo važinėti 7 kartus. 
į Ispaniją teisintis ir ginti Amerikos gyventojų, kol iškovojo bau- 
„džiavos panaikinimą (1542). Paragvajaus krašte jėzuitai, gindami 
vietinius gyventojus, steigė redukcijas arba laisvų  indiečių val- 
stybes, į kurias europiečiai nebuvo įleidžiami. Vadovaujant misijo- 
noriams, indiečiai patys valdėsi, mokėdami Ispanijos vyriausy- 
bei paskirtus mokesčius. 1730 metais tokių redukcijų buvo 71, 
gyventojų jose 280000. Paskui, kada jėzuitai buvo vyriausybės 
išvaryti, jų vedamos redukcijos sugriuvo. Taigi misijonoriai atliko 
pietinės ir vidurinės Amerikos kraštuose didelį kultūros darbą- 
Auksinėmis raidėmis įrašė savo vardą labdarybės lakštuose Pet- 
ras Klaveris, stengdamasis palengvinti vergų negrų likimą, ma- 
sėmis pardavinėjamų Kolumbijos rinkose. 


Protestantai Lietuvoje. 


Bažnyčia Lietuvoje. 


Katalikų tikėjimas, Lietuvoje, neseniai teįvestas, nebuvo dar 
gerai prigijęs. Nebuvo užtektinai bažnyčių. Ypačiai trūko baž- 
nyčių Žemaičiuose. 1523 m. Vilniaus vyskupas Jonas, iš Lietų- 
vos knnigaikščių, lankydamas Šiaulių karališkus valsčius, atrado 

"Pakuršėje daugybę žmonių, tebegyvenančių be jokio krikščionių 


tikėjimo pažinimo, dėl to kad toje apylinkėje visai nebuvo baž- 
nyčių. Vėliau tiktai čionai pastatytos bažnyčios Joniškyje, Žaga- 
rėje. Taip pat nebuvo bažnyčių Žemaičių pakraštyje, "kur dabar 
miesteliai Palanga, Darbėnai, Kartena, Gargždai, Kuliai, Vevirži- 
nai, Salantai, Plungė. Trūko bažnyčių ir kitur. Parapijos buvo 
labai plačios, be ribų. Trūko ir kunigų. Seminarijų kunigams pri- 
rengti nebuvo. 

Bažnyčiai laisvai plėtotis labai kenkė didžiųjų kunigaikščių 
pasisavintoji teisė skirti kunigus ir vyskupus. Didieji kunigaikš- 
čiai, būdami drauge ir Lenkijos karaliais, dažnai gyvendavo Len- 
kijoje, todėl vietas Lietuvos bažnyčiose dažnai gaudavo lenkai, 
visai nemoką lietuviškai. Naudos iš tokių kunigų ateivių nedaug 
tebūdavo. Matyti, skundai dėl tokio neužtektino Bažnyčios rei- 
kalų aprūpinimo Lietuvoje buvo pasiekę ir Romą. Popiežiaus 
Klemenso VIII nuncijus Malaspina įgaliojo Aleksandrą Kumulie- 
jų ištirti bažnytinę tvarką Vilniaus vyskupijoje. Kumuliejus, ap- 
lankęs Vilniaus vyskupiją (1595—1597), pranešė radęs daug baž- 
nyčių be kunigų, prie kitų bažnyčių radęs kunigų, nemokančių 
lietuviškai, taigi žmonėms visai nenaudingų. Tokiose vietose 
žmonės gyveną be tikėjimo dalykų supratimo. Kumuliejus, su- 
tinkant karaliui Zigmantui Vazai, įsakė, kad iš vyskupijos pinigų 
būtų paskirta 10000 florenų Vilniaus seminarijai, kad joje mo- 
kintųsi į kunigus 10 arba 15 lietuvių jaunikaičių. Apie mažą 
žmonių apsišvietimą tikėjime rašo ir kanauninkas Daukša pra- 
kalboje prie savo Postilės. Priežastis nurodoma ta pati — ne- 
užtektinas kunigų mokėjimas lietuviškai. Jei toki buvo katali- 
kų Bažnyčios būtis baigiantis XVI amžiui, kada jau. buvo prasi- 


„dėjęs bažnytinės dvasios atgijimas, tai juo liūdnesnis jisai turė- 


jo būti prieš protestantimzo pradžią. 


Protestantų mokslo plitimas. 


Tokioje dirvoje ėmė tarpiai augti naujo mokslo sėkla, at- 
nešta iš Vokietijos. Naujas mokslas labai patiko bajorams. 
„Protestantai, išsiverždami iš po vyskupų valdžios, atimdavo baž- 


P 


nyčios turtus, išvarydavo iš savo dvaro kleboną, į jo vietą pa- 
statydavo naujo tikėjimo skelbėją, priklausomą nebe vyskupo,. 
bet pono. Taigi naujas tikėjimas ir tuo tiko bajorams, kad 
didino jų valdžią, kurios taip godi buvo Lietuvos bajorija. 


Pirmieji protestantų mokslo skelbėjai atvyko į Lietuvą iš. 
Prūsų. Daug Lietuvos diduomenės, kuri mokėsi Vokietijos. 
universitetuose, išvirto protestantais; jie, grįžę namo, platino: 
naują tikėjimą savo giminių ir pažįstamų tarpe. Mažesnieji bajorai. 
garbe sau laikė visame sekti didikus, todėl irgi virto protestan- 
tais. Kol Lietuvą valdė Zigmantas Senasis, protestantai nedrįso- 
atvirai stoti prieš katalikus. Bet, palikus didžiuoju kunigaikščiu 
Zigmantui Augustui, kurs buvo bent kiek palinkęs į protestantų. 
pusę, protestantai ėmė drąsiai skleisti savo mokslą. Apie Zig- 
manto Augusto dvarą Vilniuje susispietė naujo tikėjimo šali- 
ninkai. Paties dvaro pamokslininko kunigo Lizmanino (pranciš- 
kono) buvo platinamos knygos, ginančios protestantų tikėjimą. 
- Protestantų vadovu pasidarė aukščiausiasis Lietuvos valdininkas,. 
Vilniaus karvedys ir kancleris Mikalojus Radvila Juodasis, turįs 
didelį Zigmanto Augusto pasitikėjimą. Jis įvedė protestantizmą 
savo dvaruose, pargabeno iš Lenkijos naujo tikėjimo skelbėjų,. 
savo pinigais išleido lenkiškai protestantiškąją Bibliją. 


Naudodamiesi savo valdžia, Lietuvos didikai protestantai stengėsi 
primesti savo tikėjimą savo pavaldiniams valstiečiams. Štai keletas to--- 
kių pavyzdžių. Radvila, užgriebęs Saločių bažnyčios turtus, pačią baž- 
nyčią liepė sugriauti. Kelmės, Raseinių, Kedainių, Kurtuvėnų, Pašušvės. 
ir kai kurias kitas bažnyčias kalvinistai pavertė savomis. Daugelis baž- 
nyčių stovėjo be kunigų, jų turtus buvo užgrobę kalvinistais virtę ponai. 
Krištopas Radvila (1. V. 1589 m.), patvirtindamas Biržų miestui Magde- 
burgo teises, duotas karaliaus Zigmanto III, io dokumentą įteikė su sąly- 
ga, kad miesto viršininku (burmistru) ir valdininkais( patarėiais ir lavinin- 
kais) būtų renkami gyventojai ne kito tikėjimo, tiktai Liuterio, Kalvino ar- 
ba stačiatikių. Vnučkiėnė užrašė Šidlavo dvarą ir Pašakarnių palivarką 
protestantų bažnyčiai ir mokyklai su ta sąlyga, kad mokytojais tegali būti 
evangelikai, nors mokiniai priimami ir ne evangelikai. Jie šventomis die- 
nomis turi su mokytojais vaikščioti į kalvinistų bažnyčią. Dvaro urėdai 
tegalį būti kalvinistai, katalikams amžinai esą uždraudžiama Šidlavo 
dvare turėti valią. Kelmėie buvo vartojama „Kunica“:. valstiečiai, kurie: 

nevaikščiojo į protestantų pamaldas, buvo šventoriuje per pamaladas pri- 
rakinami retežiais prie bažnyčios sienos. 


Protestantų mokslas plačiai buvo paplūdęs visoje Lietuvoje. 
Bajorijos žymi dalis buvo išvirtusi protestantais. Žmonėms so“ 
diečiams naujas tikėjimas buvo visai svetimas ir nesuprantamas. 
Jie pradžioje po senovei rinkosi į bažnyčias, kalvinistų užimtas, 
bet, girdėdami jose skelbiant naują tikėjimą ir nežinodami, kaip 
betikėti, visai nustojo vaikščioti į tas bažnyčias. Kai kur, kaip 
antai Žemaičių pajūryje, kur maža tebuvo bažnyčių, žmonės, 
"neišmokyti katalikų tikėjimo, išsiblaškius katalikų kunigams 
sugrįžo prie pagoniškų papročių. 


Katalikų tikėjimo atgijimas. Protestantų mokslas grei- 
tai, kaip pavasarį patvinusi upė, buvo užliejęs Lietuvą, bet grei- 
tai ir nuseko, kaip tiktai katalikai iš tiesų stojo į kovą su juo, 
Protestantai silpni buvo tuo, kad jų pačių tarpe nebuvo vieny- 
bės. Atmetę Bažnyčios vyriausybę ir jos valdžią, tuojau patys 
savo tarpe susiskaldė, pasidalijo į kelias šakas: liuteronų, kalvi- 
nistų, socinijonų, arijonų. Susiskaldę ėmė savožtarpe ginčytis. Kai- 
kurie protestantai atmetė pamatinius Kristaus mokslo dalykus 
ir tuo atstūmė daugumą žmonių, kurie norėjo ir protestantais 
būdami palikti krikščionimis. Tuo tarpu katalikai vis labiau rū- 
pinosi savo tikėjimo gynimu. Didžiausis nuopelnas tame dalyke 
pridera Varmijos vyskupui Hozijui ir popiežiaus pasiuntiniui Ko- 
mendoniui. Juodu stiprino svyruojančius, telkė į krūvą veikliuo- 
sius katalikus. Prikalbino Zigmantą Augustą, kad viešai senate . 
priimtų Tridento susirinkimo nutarimus. 

Svarbiausieji kovotojai su protestantais buvo mokyti ir 
uolūs kunigai jėzuitai. Kardinolas Hozijus pirmiausias juos par- 
gabeno į savo vyskupiją (1565). Paskui juos parsikvietė Vilniaus 
vyskupas Protasevičius (1569). Jėzuitai tuojau įsteigė savo gim- 
naziją Vilniuje, o paskui.(1579) atidarė ir akadzmiją aukštiesiems 
mokslams. Gerai sutvarkytos jėzuitų mokyklos sutraukė daug 
jaunimo, kurs, geriau pažinęs katalikų tikėjimą, labiau ėmė jį 
branginti. Daugelis protestantų vaikų sugrįžo į katalikų tikėjimą. 
Jėzuitai išauklėjo daug mokytų ir uolių kunigų, kurie paskui 

kovojo prieš protestantus raštais, viešomis disputomis. Žmonių 

Kardinolas Hozijus, Varmijos vyskupas. 


įtikėjimas į protestantų mokslingumą žymiai sumažėjo, katalikai 
pasidarė drąsesni. Taip darbuojantis jėzuitams, protestantų skai- 
čius ėmė mažėti. 

Žemaičiuose tikrasis katalikų tikėjimo atgaivintojas buvo 
vyskupas Merkelis Giedraitis (1575—1609). Jis parsikvietė iš Vil- 
niaus keletą kunigų, mokančių lietuviškai, ir pavedė jiems be ku- 

KO DA nigų likusias bažny- 
čias. Patsai važinėjo 
po vyskupiją, sakyda- 
mas pamokslus lietu- 
viškai, klausydamas 
išpažinties,  tvirtinda- 
mas žmones tikėjime. 
Jo pakviestųjų keletas 
jėzuitų taip pat važi- 
nėjo po vyskupiją, 
mokydami žmones. ti- 
kėjimo dalykų. Žemai- 
čiai, geriau supratę sa- 
vo tikėjimą, ėmė grįž- 
ti į katalikų Bažnyčią. 

Žemaičių vyskupas 
Jurgis Petkevičius, per 
kurio apsileidimą buvo 
įsigalėję  Žemaičiuose 
“protestantai,  gyveni- 
mo pabaigoje suprato savo kaltę ir, norėdamas ją atitaisyti, už- 
rašė nemažą pinigų sumą įsteigti seminarijai. Vyskupas Gied- 
raitis už tuos pinigus pastatydino Vilniuje namus klierikams, 
kurie mokysis teologijos. Taip apsčiai jaunimo galėjo rengtis į 
kunigus. Be to vyskupas Giedraitis, pargabenęs!į Varnius du jė- 
zuitu, pavedė jiems mokyti jaunimą, norintį eiti į kunigus. Taip 
kunigų skaičius Žemaičių vyskupijoje žymiai padidėjo. 

Bažnyčių pirmiau buvo nedaug, daugelis jų buvo atimta 
arba sugriauta kalvinistų. Vyskupas Giedraitis pastatė daug nau- 
jų. Seimas (1587) pripažino, kad atimti bažnyčių turtai turi būti 
sugrąžinti. Katalikams per teismus pavyko atieškoti daug bažny- 
čių. Daugumui kalvinistų sugrįžus į katalikų Bažnyčią, kalvinis- 
tais beliko viena didikų giminė — biržiškių Radvilų. Protestan- 


Vyskupas Valerijonas Protasevičius. 


Bažnyčios Istorija 12 

"tų vadų susidėjimas su švedais, prūsais dar labiau sukėlė prieš 
juos Lietuvos ir Lenkijos katalikų visuomenę. Per karus žlugo jų 
įstaigos ir nebegalėjo atsistoti. Kalvinistų skaičius Lietuvoje 1a- 
bai sumažėjo, tenai teišliko jų salelės, kur valstiečiai buvo val- 
džioje kalvinistų didžiūnų, kaip antai apie Biržus, Nemunėlio Rad- 
viliškį, Papilį, valsčiuose Radvilams priderėjusiuose. 

Protestantais paliko visi Prūsijos lietuviai, buvusieji val- 
džioje protestanto Prūsijos kunigaikščio. 

Tikybinė kova Lietuvoje ėjo daug ramiau, negu kitur, kru- 
vinų susirėmimų lyg ir nebuvo. Smarkiausiai kovota Vilniuje, 
kur gyventojų daugumas — katalikai buvo laisvesni. Dviem atve- 
jais (1611 ir 1682) lig pat pamatų buvo sugriauta kalvinistų 
šventykla su trobesiais. 


Bažnyčios padėtis Lietuvoje. 


Vilniaus vyskupai. 

12. Albertas Radvila (1507—1519). Dalyvavo Romoje visuo- 
tiniame Laterano susirinkime. 

13. Valerijonas Protasevičius Šuškauskas (1556— 
1580), iš Lucko vyskupų. :Pradžioje buvo labai užsiėmęs valstybės reikalais. 
Tuo tarpu išsiplėtė protestantizmas. Katalikų tikėjimui ginti Protasevi- 
čius parkvietė į Vilnių įėzuitųybuvo ių globėjas, užrašė žemių ių. mokykloms 
išlaikyti. Įsteigė bendrabutį neturtingam jaunimui (Valerijono bursa). 

14. Jurgis kunigaikštis Radvila (1581—1591), sūnus 
protestantų šulo Mikalojaus Radvilos Juodojo, maldingas ir uolus Bažny- 
čios reikaluose. Įsteigė kunigų seminariją (1582). 1583—1586 buvo val- 
dytoju Livonijos krašto. Vieton išnykusių Rygos, Ezelio, Dorpato, Kuršo 
vyskupijų įsteigė maują vyskupiją Vendene. Rūpinosi, kad kunigai gy- 
ventų, kaip buvo įsakyta „Tridento susirinkimo. Pastatė daug naujų baž- 
nyčių. Popiežius pakėlė iį į kardinolus. Žinomas mokslo globėjas, pa- 
laikė įėzuitų akademiją. Atliko kunigų susivažiavimą. Persikėlė į Kroku- 
vos vyskupiją. 

Zigmantas Vaza paskyrė vyskupu Bernardą Maciejauską. Lietuvos 
diduomenė nenorėjo priimti, kaip ne Lietuvos piliečio. Dėl tos priežasties 
vyskupija ilgai buvo be vyskupo. Pagaliau buvo paskirtas 

15. Benediktas Voina (1600—1615), bažnyčios parama. Jam 
rūpinantis, pripažintas šventuoju Kazimieras karalaitis (1604). Padėjo pa- 

matus jo bažnyčiai. Atliko tris kunigų suvažiavimus. Suteikė palengvi- 
nimų savo“ žemių valstiečiams. Darė skaudžias atgailas plakdamasis. Per 
karą dėl Livonijos savo pinigais pastatė du pulku. Mirė Padvoje, kur 
buvo išvažiavęs gydytis. : 

16. Eustachijus Valavičius (1616—1630), aukštos: kilmės. 
Mokėsi Romoje. Iškalbingas, geros širdies. Dalyvavo dažnai pasiunti- 
nybėse. Bažnytinės dvasios vyras. Pargabeno į Vilnių bernardinų ir 
karmelitų, įsteigė namus paliegusiems kunigams. 

17. Abraomas Voina (1631—1649), iš Žemaičių vyskupų. Dar 
nebūdamas vyskupu, pagarsėjo kaipo kovotojas su protestantais disputo- 
se ir teismuose. Savo tėviškės turtus vartojo bažnyčioms statyti ir puošti. 
Pargabeno į Vilnių bonifratrų. 

18. Jurgis grapas Tiškevičius (1650—1656), iš Žemaičių 
vyskupų. Užeinant Maskvai, su bažnyčios brangėnybėmis išvažiavo į Prū- 
sus, kur ir mirė, 

19. Jonas Karolius Daugėla Zaviša (1656—1661), aukštos 
kilmės. Būdamas daugiausiai prie karaliaus, Vilniuje mažai tegyveno. 

20. Jonas Bialozoras (1661—1665), sumanus politikas, visa 
širdimi tėvynei atsidavęs, duosnus Bažnyčios reikalams. Per karus bu- 
vo patekęs į kazokų ir švedų rankas, bet vis išsivaduodavo. Įsteigė Vil- 
niuje Kalvariją paminėti Lietuvos išvadavimui iš rusų. Rūpinosi žmonė- 
nis, nuo karo nukentėjusiais. Kraštas per karą buvo labai nukentėjęs nuo 
kariuomenės, savos ir svetimos. 

21. Aleksandras Sapiega (1666—1671), iš Žemaičių vysku- 
pų. Gailestingas neturtėliams, jų tėvu vadinamas. Atliko kunigų susiva- 
žiavimą. Vilniaus karvedys Mykolas Kazimieras Pacas pastatė labai gra- 
žią bažnyčią Antakalnyje (1668—1682). Dirbo dailininkai, iš Italijos par- 
gabenti. 

22. Mikalojus Steponas Pacas (1672—1684), Trakų kar- 
vedys. Nebūdamas dar dvasiškiu, dalyvavo karuose su kazokais. Nebe- 
jaunas (apie 50 metų) gavo iš karaliaus paskyrimą į Vilniaus vyskupus. 
Romoje pašvęstas kunigu.  Kapitula, juo mepatenkinta, sustabdė konsek- 
racijos bules ir ilgai varžėsi dėl vyskupijos valdymo. Pagaliau susitai- 
kė. Prieš mirtį Pacas garsius savo rūmus Varšuvoje užrašė Vilniaus vys- 
kupams. i 

23. Aleksandras Kotavičius (1685—1686) pargabeno į Vilnių 
misijonorių. 

24. Konstantinas Kazimieras Brastauskas (1687— 
1722), aukštos kilmės. Mokėsi Romoje. Buvo labai griežtas. Todėl su- 
siginčijo su hetmanu Sapiega, kurs buvo pastatęs vyskupo žemėse karei- 
vius ir tuo labai vargino vyskupo valstiečius. Vyskupas paskelbė prieš 

hetmaną ekskomuniką. Vyskupo byla su hetnianu ilgai buvo vedama Ro- 
moje ir pas karalių. Pagaliau abi pusi susitaikino. Karūnavo šv. Marijos 
paveikslą Trakuose. Pastatė rūmus Verkuose. Pargabeno į Vilnių pijorų. 
Atliko kunigų susivažiavimą. Dėl karo su rusais ir švedais su brangiomis 
relikvijomis du kartu buvo pasitraukęs iš Vilniaus. 


Žemaičių vyskupai. 


19. Merkelis Giedraitis (1575—1609). Davė įstatų, nusta- 
tančių valstiečių pareigas bažnyčių žemėse, kad klebonas per daug neap- 
sunkintų valstiečius mokesniais ir darbais. 

20. Mikalojus Pacas (1610—1619). Drauge su kitais didikais 
įsteigė įėzuitams vienuolyną Kražiuose, kurs paskui tapo švietimo Židi- 
niu visam Žemaičių kraštui. Atimta prie io iš kalvinistų Šiluvos bažnyčia. 
Pastatyta Šiaulių bažnyčia. Mirė Padvoie. 

21. Stanislovas Kiška (1619—1625). Paskelbė Tridento susirin- 
kimo nutarimus (1622). Mirė nuliūdęs, matydamas, kaip labai bažnyčios 
nukentėjo dėl švedų užpuolimo. 

22. Abraomas Voina (1626—1630). Rūpestingai valdė vyskupiją. 

23. Merkelis Geiša Eliaševičius (1630—1633), iš seno- 
viškos žemaičių didikų Gedigaudų giminės. Labai darbštus, garsus pa- 
mokslininkas. Prie įo baigė nykti kalvinistų tikėjimas. Merkelis Giedrai- 
tis tapdamas Žemaičių vyskupu teradęs 8 bažnyčias, prie Geišos buvo iu 
73, neskaitant koplyčių. 

24 Jurgis grapas Tiškevičius (1633—1649), išmintingas, 
mokytas, maldingas. Kelis kartus aplankė visą vyskupiją, atliko 5 kunigų 
susivažiavimus. Kalvarijoje įsteigė stacijas. Patsai pirma kalnus vaikščio- 
damas, barstė kelią šventa žeme, iš Palestinos parvežta. Popiežius pave- 
dė prie jo Žemaičių vyskupams Kuršo vyskupijos valdymą. 
Pargabeno karmelitų į Linkuvą, benediktinių į Kražius. - Steigė šv. Izido- 
riaus krikščioniško mokslo draugijas. Įsteigė Krakėse šv. Katrymos vie- 
„ nuolyną. Pirmininkavo katalikų ir protestantų teologų susivažiavime, su- 
šauktame karaliaus Vladislovo IV. 

25. Petras Parčiauskas (1650—1659). Atliko kunigų susi- 
važiavimą. Vyskupija labai nukentėjo nuo švedų, kurie degino bažnyčias 
ir sodžius, mušė mekaltus žmones. Vyskupas išpirko daug Žmonių, at- 
statė keletą sudegintų bažnyčių. Buvo maras. Daug žmonių išmirė. Pa- 
sirašė Kedainių sutartį. 1 

26. Aleksandras kunigaikštis Sapiega (1659—1667). 
Žmonės buvo labai suvargę nuo karo. 

„27. Kazimieras Pacas (1668—1695). Pastatė vieton sudegu- 
sios mūrinę katedrą. Sutvarkė pavargėlių šelpimą: liepė, kad klebonai 

tikriems pavargėliams išduotų tam tikrus ženklus. Pavargėlių skaičius 
dėl to pusiau sumažėjo. 

28. Jonas Hieronimas Krišpinas Kiršteinas (1695— 
1708). Rinko pinigų atvaduoti žmonėms nuo švedų kariuomenės lupimo. 

29. Jonas Zgierskis (1709—1714). Siautė maro liga, vietomis 
žmonių visai neliko. 

30. Povilas kunigaikštis Sapiega, cistėrsų vienuolių vir- 
„ šininkas, mirė nė nepamatęs savo vyskupijos. 

31. Aleksandras Mikalojus Horainis (1717—1735). Rin- 
ko pinigų Rusijos kariuomenės generolams atsipirkti nuo lupimo. Mirė 
Prūsuose. Parašė knygą šv. Juozapo apie visokias brolijas. 

„ 32 Juozapas Mykolas Karpis (1736—1740). Susitaręs su 
Vilniaus vyskupu išvedė vyskupijų sienas. ! 

33. Antanas grapas Tiškevičius (1740—1762). Seminari- 
jos priežiūrą vieton įėzuitų pavedė piiorams. Atliko kunigų susivažiavi- 
mą. Aprašė visą Žemaičių vyskupiją ir nusiuntė popiežiui. Įsakė platinti 
krikščioniško mokslo draugiją.  Užgynė pasauliniams teisėjams kankinti 
žmones už tariamąjį žavėiimą. Įsakė klebonams atnaujinti arba naujus 
steigti namus pavargėliams. 

34 Jonas Dominikas Lopacinskis (1762—1778).  Įsakė 
klebonams aprašyti parapijas ir atsiųsti sau. ' Mėgo gražius trobesius. At- 
rado daug bažnyčių pakrypusių, seminarijos mūrus griūnančius, trobas vys- 
kupų žemėse sulopytas, paramstytas. Pastatė daug naujų bažnyčių, pa- 
puošė Šiluvos bažnyčią, savo pinigais išmūrijo seminariją, pastatė vysku- 
Po žemėse daug naujų trobų. Davė seminarijai naujus įstatus: Buvo mo- 
kytas, išmintingas, tolimas nuo pasididžiavimo ir duosnus. 


Bažnytinė unija Vakarų Rusijoje. 


Bažnytinė unija, įvesta po Florencijos susirinkimo Kijevo 
metropolijoje, tvirtai neprigijo. Grogorijaus įpėdiniai Kijevo mie- 
tropolito soste tai palaikydavo vienybę su katalikų Bažnyčia, tai 
vėl ją pertraukdavo. Nieko nebuvo padaryta stiprinti tautos są- 
monėje unijos reikalingumui. Rusijos cerkvė buvo sugriuvusi. 
Žemesnioji dvasiškija buvo labai suvargusi, tamsi, niekinama. 
: Konstantinopolio patriarchai, kurio valdžioje buvo Rusijos cerk- 
vė, rūpėjo tik kuo daugiausia pelno turėti iš Rusijos; Jr jis už pini- 
gus pardavinėjo cerkvės vietas. 

Rusijos didžiūnai, kurie buvo pastatę cerkvesir suteikę 
joms žemes, turėjo teisę rinktis šventikus. Todėl geresnės baž- 

nytinės vietos atitekdavo dažnai asmenims, visiškai netinkatiems 
aukštam savo pašaukimui. Pasauliniai žmonės, ūmai pakeliami į 
archiriejus ir vienuolynų viršininkus, mažai tesirūpino cerkvės 
reikalais ir kartais savo elgesiu piktino žmones. Tas Rusų cerkvės su- 
griuvimas juo labiau buvo žymus greta katalikų Bažnyčios, ku- 
rioje po Tridento susirinkimo pakilo, atgijo tikybinė dvasia, 
Daugumas rusų vyskupų aiškiai matė savo bažnyčios trūkumus 
ir ieškojo būdo jiems atitaisyti. 

Tokiose aplinkybėse baigiantis šešioliktajam amžiui  Vil- 
niaus jėzuitai vėl iškėlė bažnyčių suvienijimo reikalą. Karalius 
Zigmuntas Vaza palaikė jėzuitų pastangas, dėl to kad ir valstybei 
naudinga buvo turėti vienodą tikėjimą savo kraštuose. Rusų vys- 
kupai nebuvo priešingi unijai. Vienydamies su katalikų Bažnyčia, 
tikėjosi jie įgyti ir tų teisių, kurias turėjo valstybėje katalikų vys- 
skupai. Didžiausi unijos šalininkai buvo Lucko vyskupas Kiri- 
las Terleckis ir Bresto vyskupas Ignacas Pociejus, 
buvęs aukštos kilmės senatorius. Juodu palenkė prie unijos rusų 
metropolitą Ragozą ir kitus savo draugus vyskupus. 1594 me- 
tais Terleckis ir Pociejus, nuvykę į Romą, Lenkų ir Lietuvos 
valstybės rusų vyskupų vardu susivienijo su katalikų Bažnyčia 
ir pripažino popiežiaus valdžią Klemensas VIII, priimdamas 
rusų bažnyčią į vienybę, paliko jai jos liturgiją ir visus kitus 
bažnytinius papročius. Rusai, priimdami uniją, liko tikrais kata- 
likais, tokiais pat, kaip ir Romos katalikai. Skyrėsi tiktai nuo 
jų liturgija, kuri nėra tikėjimo esmės dalis. 

Unijai paskelbti 1560 metais buvo sukviestas į Brestą 
rusų vyskupų susirinkimas. Bet tuo tarpu unijos priešinin- 
kams pavyko suardyti vienybę vyskupų tarpe: metropolitas Ra- 
goza ir penki kiti vyskupai pasirašė unijos aktą. Gi protestantų 
sukurstytas galingas rusų cerkvės globėjas kunigaikštis Konstan- 
tinas Ostrogiškis atsimetė nuo unijos ir atitraukė nuo jos du 
vyskupu: Lvovo ir Peremišlio. 

Zigmuntas Vaza patvirtino Bresto susirinkimo nusprendimą 
ir vyskupus, priėmusius uniją, pripažino teisėtais rusų bažnyčios 
atstovais. 


< 

Nors beveik visi vyskupai priėmė uniją, daugumas tačiau 
kunigų ir pasaulinių žmonių buvo jai priešingi ir nepriėmė Bre- 
sto susirinkimo nutarimo. Stačiatikių draugijos, įsteigtos prie 
cerkvių Vilniuje ir kituose miestuose, pradėjo kovą prieš uniją. 
Jos išleidinėjo stačiatikių cerkvei ginti knygų, steigė mokyklų, 
atlikdavo suvažiavimų. Todėl vyskupams, priėmusiems uniją, ir 
nedideliam jų sekėjų skaičiui pradžioje sunku buvo kovoti 
su galinga stačiatikija. Ta kova buvo unitams dėl to sunkesnė, kad 


jie nesusilaukė palaikymo iš ten, iš kur tikrai galėjo tikėtis, bū--. 


tent, iš katalikų. Seimas atsisakė duoti vietą senate rusų vys- 
kupams, priėmusiems uniją, ir taip sulyginti juos su lotyniškai- 
siais vyskupais; bajorijos atstovai skundė uniją, būk ji kelianti 
tiktai valstybėje nesutikimus ir ginčus. Rusų bajorija, trokšdama 
visais dalykais prilygti lietuvių ir lenkų bajorijai, kaip pirma jau 
buvo priėmusi lenkų kalbą, taip dabar virto į katalikus lotyni- 
škosios liturgijos. Prie unijos bepaliko daugiausia sodiečiai, todėl 
unija, kaipo prastų žmonių tikėjimas, buvo niekinama, 


Silpna pradžioje unija sustiprėjo, kada, mirus Ragozai, Ki- 
jevo metropolito sostą užėmė Ignacas Pociejus. Jisai sutaisė prie 
bažnyčių unitų draugijas ir patraukė prie unijos didesnį dvasi- 
škių skaičių. Veljaminas Rutskis ir Juozapatas Kun- 
cevičius užvedė griežtą šv. Bazilijaus įstatų laikymą šv. 
Trejybės vienuolyne Vilniuje. 

Vienuoliai buvo atleisti nuo vyskupų valdžios, sudarė sa- 
varankišką draugiją, kuri pati valdėsi, kaip katalikų vienuoliai. 
Šv. Trejybės vienuoliškas gyvenimo būdas buvo priimtas dau- 
gelyje Baltrusijos vienuolynų ir įkvėpė bazilijonams katalikišką dva- 
sią, išauklėjo daug šviesių, unijai atsidavusių veikėjų. Taip atnaujin- 
tas bazilijonų įstatymas daug gero padarė unijai išplatinti ir su- 
stiprinti, steigdamas mokyklų, išleidinėdamas raštų, daugiau 
darbuodamasis bažnyčioje. Prie Pociejaus įpėdinio Veljamino 
Rutskio susivienijimo darbas dar greičiau ėjo. Uoliai darbavosi 
ir Rutskio draugas Juozapatas Kuncevičius, paskirtas Polocko 
arkivyskupu. Tuo tarpu stačiatikiai bepaliko vos su vienu vys- 
kupu. Reikėjo pasirūpinti, kad jiems visai nepritrūktų savo vyskupo. 
Todėl 1620—1622 metais Jerozolimos patriarkas Teofanas slaptai 

pašventė Kijeve stačiatikiams metropolitą ir šešis vyskupus. Kara- 
lius Zigmuntas Vaza nepripažino jų vyskupais dėl to, kad jie 
buvo pašvęsti be jo žinios, bet naujai pašvęstieji stačiatikių vy“ 
skupai laisvai valdė savo vyskupijas. Stačiatikiai, vėl atgavę savo 
cerkvės hierarchiją, mėgino visai išnaikinti uniją. Jų auka krito 
Kuncevičius. Vitebske stačiatikių minia įsilaužė į arkivyskupo na- 
mus, užmušė Kuncevičių, išniekino jo kūną: užrišę virvę už kaklo 
ir kojų nuvilko iki Dauguvos ir paskandino upėje (1623). Pana- 
šių savavalios darbų atsikartojo ir kitur. Toks savavališkas stačia- 
tikių elgimasis labai pakenkė stačiatikių reikalams, sukėlė prieš 
juos visuomenės nuomonę. Unija sunkiai kovodama tvirtėjo. 


Unija daug nustojo, mirus karaliui Zigmuntui III, savo už- 
tarėjui. Jo įpėdinis Vladislovas IV pripažino naujai pašvęstus 
stačiatikių vyskupus (1632), mėgino sutaikinti stačiatikius su uni- 
tais buvusiųjų cerkvių padalinimu (1636). Tam tikra komisija tu- 
rėjo padalyti jas tarp unitų ir stačiatikių pagal vienų ir kitų skai- 
čių kiekvienoje apygardoje. Įvykdyti tą dalyką buvo labai sunku, 
neužgaunant nė vienos pusės. Todėl nesutikimai tarp unitų ir 
stačiatikių nepasibaigė. Prie tikybinių nesutikimų prisidėjo ir ki- 
tos priežastys: kazokų pasipriešinimas baudžiavai, kurią ponai 
mėgino sustiprinti Ukrainoje, tautinis rusų antagonizmas su len- 
kais. Prasidėjo baisūs kazokų maištai. Po ilgos kovos kazokai 
pasidavė Maskvos kunigaikščio valdžiai. Rytinė Ukraina lig Dnie- 
pro upės liko prikergta prie Maskvos valstybės, unija tame plote 
turėjo pragaišti. 

Per tuos karus Maskvos kariuomenė buvo užėmusi ir Bal- 
tarusiją, unija čionai labai nukentėjo. Maskva atiminėjo arba 
griovė unitų bažnyčias ir vienuolynus. - Gyventojai, kurie neno- 
rėjo atsižadėti unijos, būdavo išvaromi. Stačiatikiai baltrusiai tar- 
navo Maskvos kariuomenėj. Išėjus Maskvos kariuomenei, unija . 
vėl atgijo, katalikų visuomenė labiau ėmė ją palaikyti. Septynio- 
liktajame ir aštuonioliktajame amžiuje unija visur gavo viršų. Sta- 
čiatikių cerkvėje bepaliko mažas Baltrusijos sklypelis. 

Protestantizmo itaka katalikų kraštuos. 


Protestantizmas rodėsi naudingas kunigaikščių ir karalių 
politikai. Įvesdami savo kraštuose protestantizmą, jie įgijo baž- 
nyčių turtų ir padidino savo valdžią. Visuose protestantų kraš- 
tuose kunigaikščių valdžia sudrūtėjo, o žemesniųjų luomų liki- | 
mas pasidarė sunkesnis. 

Protestantų kunigaikščių pavyzdis veikė ir katalikus. Ir ka- 
talikų kraštuose, kur protestantizmas neprigijo, bet, tam kartui blyk- 
sterėjęs, vėl pragaišo, karaliai stengėsi padidinti savo valdžią. 
Tai juo lengviau buvo įvykinti, kur karaliai buvo katalikų Baž- | 
nyčios gynėjai prieš protestantus. Tų kraštų katalikai nepriešta- 
ravo karalių valdžios padidinimui. 

Ir tikybos srityje protestantų mokslas nepaliko be įtakos 
katalikų kraštuos. Klaidingos Liuterio nuomonės apie visišką 
žmogaus prigimimo pagedimą ir žmogaus nuteisinimą be gerų 
darbų davė pradžią jansenistų herezijai, o Bažnyčios pasidavi- 
mas valstybės valdžiai pasireiškė galikanizmu, kurs mėgino ka- 
talikų Bažnyčią padaryti nacionaline, vieno tiktai krašto bažnyčia, 
to krašto karaliaus valdžioje. 


Jansenistų herezija 


gavo vardą nuo Karoliaus Jansenijaus, Iperno vyskupo, kurs 
savo raštais plačiai paskleidė katalikų Bažnyčioje protestantiškas 
nuomones apie malonę ir žmogaus valią. Jansenijus mokė, kad 
žmogaus valia esanti labai silpna ir negalinti atsispirti kai kurioms 
pagundoms taip pat, kaip negalinti nepasiduoti Dievo malonei. 
"Kristus ne už visus žmones numiręs ir ne visiems nupelnęs ma- 
lonę, bet tiktai teisingiesiems. Todėl, jei žmogus nusidedąs ir 
pražūstąs, tai ne iš savo kaltybės, bet dėl to, kad Dievas: nesu- 
teikiąs jam užtektinos pagalbos arba malonės. Taigi Jansenijus 
atmetė žmogaus valios laisvę, per daug mažindamas prigimtas jo 
jėgas ir per daug iškeldamas Dievo malonės reikalingumą. 
Jansenijaus nuomones plačiau paskleidė ir išgvildė kun. Jo- 
nas Veržė. Buvo tai vyras, žymus griežtu gyvenimo būdu. Dėl 
savo paviršutinės šventenybės ' turėjo jisai daug šalininkų tarp 


| 
; 
| 
| 
| 
| 


— 187 — 


Francijos vyskupų. Savo raštais Veržė taip pat, kaip ir Jansenijus, 
skelbė didelį nepasitikėjimą prigimtomis žmogaus jėgomis ir sten- 
gėsi nugąsdinti žmones Dievo šventenybės didumu ir atitraukti 
juos nuo dažnos išpažinties ir dažno Švenčiausio Sakramento 
priiminėjimo.  Kaltino katalikų Bažnyčią, būk ji įvedusi daug pa- 
pročių, nesutinkančių su pirmųjų amžių Bažnyčios mokslu ir 
drausme. 

Jansenistai buvo tuo pavojingi, kad jie, Bažnyčios pasmerkti, 
stengėsi pasilikti katalikų Bažnyčioje ir vadino save tikrais kata- 
likais. Ypatingai nekentė jie jėzuitų, kaipo tvirčiausios katalikų 
Bažnyčios paramos, savo raštais stengėsi juos išjuokti ir taip 
atimti jiems katalikų pasitikėjimą. Žinomas mokslo vyras ir ra- 
šytojas Paskalis, kurį jansenistams pavyko įtraukti į savo sektą, 
parašė knygą „Laiškai iš provincijos“, kuria paskleidė daug ne- 


teisingų šmeižiamų žinių apie jėzuitus. Jansenistų sukelti ginčai 


sumažino Francijos katalikų tarpe pasitikėjimą Bažnyčios vyres- 
nybe ir prirengė dirvą bedievystės srovei. Sumažėjęs sakra- 
mentų vartojimas atvėsino katalikų maldingumą. Į sektą, atskirtą nuo 
katalikų Bažnyčios, jansenistai tesusitelkė Olandijoje aštuonio- 
liktajame amžiuje. Tebeskursta ji lig šiol. Jansenistų skaičius 
niekumet nebuvo labai didelis. Jų priskaitoma apie 8000. 


Galikanizmas. 

Tuo pačiu laiku, tarp Francijos dvasiškijos atgijo įsikerė- 
jusios nuo Konstancijos susirinkimo nuomonės, siaurinančios 
aukščiausią popiežiaus valdžią visoje Bažnyčioje. Francijos ka- 
raliai pradedant nuo keturioliktojo amžiaus stengėsi įgyti bažnyti- 
nę valdžią. Liudvikas XIV norėjo, kad ir katalikų Bažnyčia kaip 
valstybė būtų valdoma karaliaus įsakymais. Jau pirma Franci- 
jos karaliai buvo gavę nuo popiežių valdžią skirtis vyskupus, 
popiežius juos tiktai tvirtino. Liudvikas XIV rinkosi į vyskupus 
asmenis, kuriais kiekviename reikale galėtų pasitikėti. 1682 me- 
tais 35 vyskupai ir 34 kunigai, sukviesti Liudviko XIV į Pary- 
žių, išleido deklaraciją arba nusprendimą, kuria nebepripažino 
popiežiui pilnos valdžios visai Bažnyčiai valdyti. Liudvikas XIV 
pertraukė santykius su popiežium ir be jo sutikimo skyrė vys- 

kupus, kurių popiežius netvirtindavo. Taip kelios dešimtys vys- 
kupijų paliko be tikrų vyskupų. Pagaliau Liudvikas XIV išsi- 
žadėjo 1682 metų deklaracijos, kunigai, po ja pasirašę, atšaukė 
savo parašus ir, atsiprašę popiežiaus, gavo patvirtinimą. Tačiau 
pasipriešinimo dvasia popiežiui ilgai dar pasiliko Francijos 
dvasiškių tarpe ir silpnino Bažnyčios drausmę. 


Jozetfinizmas. 


Kaip Francijoje Liudvikas XIV, taip Austrijoje ciesorius 
Juozapas II mėgino pasisavinti Bažnyčios valdžią. Išaugintas ab- 
soliutizmo dvasioje, norėjo jisai, kad Bažnyčia priklausytų pa- 
saulinės valdžios. Tam tikslui Juozapas II užgynė vyskupams 
susižinojimą su popiežium ir skelbimą jo raštų be savo patvir- 
tinimo, įsakė vyskupams savo valdžia duoti dispensas, kurias 
popiežiai buvo sau pasilikę, uždarė daug vienuolynų ir pasisa- 
vino jų turtus, savo valdžia naikino senobės vyskupijas ir jų 
vietoje steigė naujas, uždarė vyskupų laikomąsias seminarijas ir 
jų vietoje įsteigė centrales seminarijas, priklausančias ne vyskupų, 
bet valstybės vyriausybės. Jų profesoriai buvo skiriami ne vys- 
kupų, bet pasaulinės vyresnybės ir pagal aštuonioliktojo amžiaus 
filozofų nuomones ir Juozapo II įsakymus turėjo aiškinti kata- 
likų Bažnyčios mokslą ir auklėti jaunimą, būsiantį dvasiškais 
katalikų vadovais. Naujų seminarijų tikslas buvo išauginti ku- 
nigus, visiškai paklusnius Juozapo II sumanymams. Kaip toli 
siekė ciesoriaus kišimasis į Bažnyčios dalykus, rodo didelis jo 
dekretų skaičius dėl bažnyčios dalykų. Juozapas II išleidinėjo 
liepimus, kaip reikia atlikti bažnyčiose pamaldas, kokias lita- 
„nijas kada kalbėti, kada kiek žvakių degti. Prūsų karalius Frid- 
rikas II juokais vadina Juozapą II Romos imperijos „vyresniuoju 
zakristijonu“, 

Juozapo II įvestosios permainos Austrijoje ilgam laikui su- 
“ pančiojo bažnytinį gyvenimą ir padarė tikėjimui daug blogo. 
Jozefinizmas buvo įsiskverbęs ir į kai kuriuos kitus Europos kraš- 
tus. Vilniaus universiteto teologijos skyrius, įsteigtas 1803 me- 
tais, buvo sutaisytas sekant pavyzdį Juozapo II centralių semi- 


— 189 — 


narijų. Teologijos mokslai buvo jame aiškinami iš vadovėlių, 
parašytų pagal Juozapo II sistemos reikalavimus. 


Kova su apreiškimu. 


Nuo protestantizmo į deizmą. 

Kai kurie istorijos rašytojai garbina Liuterį, būk jisai pirmas 
paskelbęs proto laisvę. Iš tiesų visiškai kitaip būta. Vidurinių 
amžių katalikų teologai paliko protui garbingą vietą tikėjimo da- 
lykuose. Reikalavo jie, kad tikėjimas nebūtų aklas, bet remtųsi 
protu, ir patys stengėsi tikėjimo paslaptis protu išaiškinti. Jų pri- 
pažinta buvo tiesa, kad protas ir mokslas negali prieštarauti ti- 
kėjimui. Visiškai kitoniškos buvo reformatorių nuomonės apie tą 
dalyką. Liuteris reikalavo aklo tikėjimo ir nenorėjo, kad protas 
kištųsi į tikėjimo dalykus, dėl to kad protas nesutinkąs su tikėji- 
mu, ir patsai velnias tegalėjęs pamokinti katalikų teologus pada- 
ryti protą tikėjimo dalykų teisėju. Mokslui Liuteris nedaug tetu- 


 rėjo pagarbos. Kas užsiimąs senovės kalbų tyrinėjimu, tasai tik- 


tai nereikalingai gaišinąs laiką. 

Liuteris dėl skelbimo paskelbė laisvę, tiktai ne moksliškų 
tyrinėjimų. Skelbė jisai, kad kiekvienas galįs, Šventąjį Raštą 
skaitydamas, kaip supranta, aiškintis tikėjimo dalykus. Paskelbus 
tokią laisvę, tuojau atsirado pas protestantus labai daug viena 
kitai priešingų nuomonių apie svarbiausius tikėjimo dalykus. 
Protestantams susiskaldžius, nebuvo ko nė manyti apie vieno- 
dumą tikėjimo dalykuose. Įvedimui šiokios tokios tikėjimo vie- 
nybės Vokietijos protestantų kraštų kunigaikščiai susitarė priimti 
kaip pamatinius kai kuriuos Liuterio ir kitų reformatorių raštus ir 
įsakė jų prisilaikyti visiems savo pamokslininkams. Bet, taip elg- 
damies, protestantai patys sau prieštaravo. Atmetę popiežių, vi- 
suotinių susirinkimų ir vyskupų valdžią, norėjo primesti žmo- 
nėms sprendimus, išleistus pasaulinės valdžios. 

Dar didesnis tikėjimo dalykų sumišimas buvo pas Anglijos 
protestantus, kur ginčai tarp įvairių protestantų partijų buvo ve- 
dami su dideliu įnirtimu. Įvairių sektų šalininkų savitarpio bar- 


— 190 — 


niai ir žudymasis galutinai visiems pabiaurėjo. Ne vieno galvoje 
kildavo abejojimas apie teisingumą daugybės vienas kitam prieš- 
taraujančių mokslų. Ne vienas samprotavo, jog, jei visos sektos. 
negali sutikti tuose pačiuose tikėjimo dalykuose, tai gal abejoti, 
+ ar nors vienoje iš jų užsiliko tikrasis Kristaus mokslas. Anglijos 
mokslo vyrai septynioliktojo amžiaus pradeda skelbti nuomonę, 
kad nereikią tiesa pripažinti to, ko žmogus negali patsai pa- 
jautimais ištirti. Buvo išsiplėtojusi gamtos moksluose empiriz- 
mo srovė. Jo tėvas Bekonas iš Verulamo. Paskesnieji rašytojai 
tą pačią nuomonę pritaikė tikėjimui ir sakė reikią abejoti 
tais tikėjimo dalykais, kurių žmogus protu negal pažinti. Ta 
srovė vadinasi racionalizmu (nuo lotyniškojo žodžio ratio — 
protas). Ji skelbė, kad ir tikėjimo dalykuose teturįs spręsti pro- 
tas. Kadangi kiekviename tikėjime yra paslapčių, dėl to kad tikyba 
sako apie santykius su aukštesne Dievo būtybe, kurio protu žmo- 
gus pilnai negali pažinti, tai racionalizmas atmetė visas apreikštas 
tiesas ir vedė prie deizmo. Deistai skelbė, kad tikras tikėjimas 
esą tai tik pripažinimas vieno Dievo ir kitų pamatinių dalykų, 
bendrų visoms tikyboms.- Bet koks yra tasai tikėjimas, patys 
deistai negalėjo sutikti savo tarpe. Vieni pripažino Jėzų Kristų 
Dievu, kiti išjuokė jo gyvenimą ir stebuklus, vieni tikėjo į žmo- 
gaus gyvenimą po mirties, kiti ir žmogaus dvasios nemirtin- 
gumą atmetė. Pradėta skelbti, kad visi tikėjimai esą lygiai tikri, 
bile tiktai žmogus dorai gyventų. Bet vėl negalėjo visur sutikti 
savo tarpe, kas yra dora, kas nedora. Taip deizmas, atmetęs 
apreiškimą, praktikoje vedė prie atmetimo visokio tikėjimo, prie 
ateizmo ir materializmo. Ne geriau buvo šu tikėjimu pas 
Vokietijos protestantus. Laisvė aiškintis kaip kas išmano Šven- 
tąjį Raštą atidarė duris abejojimui pamatinėmis krikščionių 
tikėjimo paslaptimis. | 

Taip susidarė priešinga apreiškimui srovė, kelianti religijos 
srityje protinį nepriklausomą individualizmą. Pripažindama Dievą 
ir sielos nemirtingumą, ji, greta krikščionystės, sudarė lyg kokią 
naturalinę religiją, paprastą ir regis kilnią, bet sausą ir abstrak- 
tišką. Filosofai ją skleidė aristokratų salionuose. Įėjo į papro- 
tį visa neigti, viską spręst. Buvo kritikuojamos visos re- 

ligijos ir visos institucijos. Tas „filosofų“ nuomones populiariza- 
vo visokios rūšies literatūra, Plačiai pasklidęs papročių laisvu- 
mas palengvino opozicijos prieš Bažnyčią plitimą. 

Plačiausiai paskleidė deistų nuomonę du populiariausiu ra- 
šytoju: Volteras ir Ruso. 

Pranciškus Marija Arouet Volteras (1694—1778) 
iš prigimimo buvo gabus, turėjo poezijos ir lengvo rašymo do- 
vaną ir galėjo kiekvieną daiktą iš juokingos pusės nupiešti. Bet, 
nuo mažens netekęs tikėjimo, nuo jaunystės ištvirkusiai  gyven- 
damas,buvo didžiausias krikščionių tikėjimo priešininkas. 

Pradžioje pagarsėjo smulkiomis satyromis. Jomis užgauta 
Francijos valdžia išvarė jį iš Paryžiaus. Tada aplankė Angliją ir, 
tenai gyvendamas, susėjo į pažintį su garsiausiais to laiko filo- 
sotais, kurie stengėsi mokslingai įrodyti krikščionių tikėjimo 
klaidingumą. Volteras, Anglijoje būdamas, užsiėmė jų raštų skai- 
tymu ir paskui, į savo tėviškę sugrįžęs, suvartojo įgytas žinias 
kovai su tikėjimu. Jis savo aiškiu lengvu stilium populiariza- 
vo racionalizmo idėjas. Krikščionijos įstaigos ir asmenys išeida- 
vo iš po Voltero plunksnos iškraipytos, karikatūriškos, juokingos. 
Jo raštai turėjo didelio pasisekimo. Gabus literatas įėjo į madą. 
Karaliai, kunigaikščiai, didikai laime laikė pažintį su garsiu 
poetu ir filosofu, klausdavosi jo patarmės. Volteras trumpu laiku 
susidėjo didelius pinigus, nusipirko Šveicarijoje vilę, įsitaisė kuni- 
gaikštišką dvarą ir užsiėmė literatūra. Savo įtaką palaikė plačiai 
vedama korespondencija su Europos garsenybėmis. 

Aplink Volterą spietėsi Bažnyčios priešininkai bendrai ko- 
„vai su tikėjimu. Jų susirinkimuose nuolat buvo tariamasi apie 
greitesnį jo išnaikinimą, rengiami tam tikslui raštai. 

Veltui ieškotumei Voltero raštuose tikrų įrodinėjimų arba 
rimto ginčo. Volteras nebuvo mokslo vyras. Kovojo su Baž- 
nyčia pajuokimu. Prancūzų kalba buvo tada vartojama visuose 
Europos kraštuose ir Voltero ir kitų racionalistų sėjamas pa- 
piktinimas pasiekė toli už Francijos sienų. 

1778 metais Volteras pradrįso sugrįžti į Paryžių, kur buvo 
garbingai priimtas savo šalininkų. Tais pačiais metais pabaigė 

Paryžiuje savo amžių. Baisios buvo jo paskutinės valandos. So- | 
pulių suimtas, draskė nagais patsai save, šaukė esąs apleistas | 
Dievo ir žmonių, sakėsi jaučiąs ranką, norinčią jį pagauti ir sta. 
tyti į Dievo teismą, šaukėsi kunigo, kurio jo netikintys draugai 
nekvietė, Taip didžiausiame nusiminime mirė didžiausiasis tikybo 
priešininkas. 

Nuo 1750 m. Diderot ir d'Alembert pradėjo leisti enci- 
klopediją bedievystės ir materializmo dvasioje. Voltefas ne- 
patenkintas buvo tokia neaiškia kova su tikyba, norėjo enciklo- 
pedijos „pragariškos“ (internale) ir išleido be parašo savo ma- 
žutį filosofijos žodyną. Yra tai tikėjimo neapykantos vadovėlis, 
rinkinys visokių istoriškų melų ir šlykščiausių pasityčioji- 
mų. 

Antras didelis apreikšto tikėjimo priešininkas buvo Jonas 
Jokūbas Ruso (1712—1778). Gimė Genevoje iš tėvų kalvi- 
nistų. Dar vaikas tebebūdamas, nešvarių apysakų skaitymu su- 
sierzino savo vaizduotę. Tolimesnis jo gyvenimas buvo sutep- 
tas paleistuvyste. Ilgą laiką palaidai gyvendamas, 5 savo vaikus 
atidavė auginti į išmetamų vaikų namus ir paskui nė žinte jų 
nepažino. Du kartu dėl naudos mainė tikėjimą: buvo perėjęs 
katalikų Bažnyčią, paskui vėl sugrįžo į kalvinizmą. Gabus ir ap- 
siskaitęs, bet be gilesnio moksliško išsilavinimo, todėl jo raštuo- 
se daug prieštaravimų. Tikėjimo dalykuose Ruso laikėsi deizmo, 
atmesdamas apreiškimą. Smerkdamas dabartinę kultūrą, norėjo 
grąžinti žmonių gyvenimą į savo išsvajotą gamtišką padėtį. 

Ruso nuomone, žmogus iš prigimimo esąs doras, ir ga- 
dinąs jį tiktai dabartinis visuomenės sutvarkymas: tikėjimas, valsty- 
bė ir įstatai. Todėl reikią sugrįžti beveik į būvį, kuria- 
me tebėra laukiniai žmonės. Tada savaime išnyksią žmogaus šir- 
dyje blogi geiduliai, žmogus virsiąs tobulas ir atrasiąs ant že- 
mės visišką laimę. Apie visuomenės sutvarkymo pradžią Ruso 
taip galvojo. Pradžioje žmonės gyvenę be jokių įstatymų ir do- 
ros įsakų ir; buvę visi laisvi ir lygūs. Vėliau tiktai geresniam 
apsigynimui susitarę susivienyti į draugiją arba valstybę, išsirin- 
kę vyresnybę, suteikę jai valdžią, bet sau pasilikę teisę įstatymus 

išleisti ir prižiūrėti, kad vyresnybė pagal juos valdytų. Geriausia 
valstybės forma jam rodėsi komunistiška respublika. Įstatymai, 
valstybės išleisti, esą visuomenės valios apsireiškimas ir visuo- 
met esą teisingi, todėl niekas neturįs jiems prieštarauti. Taip 
Ruso, pripažindamas valstybės absoliutizmą, kalė pančius pilie- 
čių laisvei. Ruso ne toks piktas, kaip Volteras, daugiau sentimen- 
talus svajotojas. Iš savo mokslo jis norėjo padaryti širdies re- 
ligiją. Įdėjo daug jausmingumo į savo mokslą, kurs traukė ly- 
gybės pamilimu. Jo raštai turėjo didelės įtakos didžiausios 
revoliucijos vadams 


Masonai. 


ė Kiekvienas darbas daug geriau vyksta, jei jį atliekantys 

žmonės dirba iš vieno, susijungę į tam tikras kuopas. Todėl ir 
deistai, pasistatę sau tikslą kovoti su apreikštuoju tikėjimu, ypa- 
tingai su katalikų Bažnyčia, įsteigė masonų draugiją. 

Viduriniais amžiais buvo tam tikrų amatninkų draugijų, 
kurios užsiimdavo bažnyčių puošimu. Jų nariai vadinosi laisvais 
muūurininkais arba masonais. Po reformacijos, kada mažiau besta- 
tyta bažnyčių, mažiau besirūpinta jų puošimu, tų draugijų na- 
riai suskurdo. 1717 m. Anglijos teologas Andersonas su- 
reformavo laisvųjų mūrininkų draugijas, priduodamas joms kito- 
nišką tikslą. Jose susispietė žmonės, išpažįstantys deizmą. At- 
mesdami visokį apreikštą tikėjimą, masonai reikalauja nuo savo 
narių tokio tiktai tikėjimo, dėl kurio visi žmonės sutinką, taigi 
platino naturalizmą. Doros dalykuose reikalauja laikytis ben- 
drai pripažintų proto įsakymų. Bet, kadangi patys deistai ne- 
gali nustatyti, kur visi tikėjimai sutinka, todėl ilgainiui maso- 
nai ėmė nebereikalauti nuo savo narių nė tikėjimo į Dievą, ir 
be to žmogus galįs būti doras. Masonai savo galutinį tikslą ne 
visiems teatidengia, narius stengiasi pritraukti gražiai skamban- 
čiais obalsiais (švietimo, labdarybės). Pradžioje prie masonų drau- 
gijų priderėjo ir tikinčių krikščionių. Popiežius Klemensas XII 
pasmerkė masonų draugijas (1738), uždraudė katalikams prie jų 
prisidėti. Prisidėjimas prie masonų draugijų, kovojančių su 
apreikštu tikėjimu, būtų lyg atstojimas nuo krikščionių tikėjimo. 
Bažnyčios Istorija "12 

Masonų draugijos iš Anglijos paplito po kitus Europos 
kraštus. Prie jų priklausė daugelis XVIII amžiaus rašytojų, ko- 
vojusių su tikėjimu. Masonai stengėsi į savo draugijas įtrauk- 
ti karalius, kunigaikščius, ministrus, kad, jiems padedant, juo leng- 
viau būtų vykinti savo sumanymus. Mūsų laikais visuose pasau- 
lio kraštuose yra apie 25000 masonų ložų arba draugijų, jose 
apie 2 milijonu narių. Tai paniEuoją kova su ; apreiškimu, 
ypačiai su katalikų Bažnyčia, 


Jėzuitų ordino panaikinimas. 


Nuo šešioliktojo amžiaus tvirčiausi katalikų tikėjimo gy- 
nėjai buvo jėzuitai. Dėl didelių savo nuopelnų jų ordinas įgijo | 
įtakos prie katalikų karalių, pasidarė galingas, turėjo daug užta- 
rėjų ir garbintojų, bet daug ir priešininkų. Prie tų paskutinių- 
jų priderėjo ir aštuonioliktojo amžiaus filosofai. Kad visas pa- 
saulis garbino Volterą, kaipo didžiausį lilosofą ir poetą, jėzuitai 
nepripažino jam tos garbės. Kiekvienas jo raštas susilaukdavo 
rimtos jėzuitų kritikos. Volteras negalėjo to jiems dovanoti. Jan- 
senistai ir deistai susivienijo jėzuitų pražudymui, tikėdamies, kad, 
išvertus tą tvirčiausiąjį šulą, lengva bus nuveikti Bažnyčią. Fran- 
cijoje ir kituose kraštuose lyg dygte pradėjo dygti visokių knyg- 
palaikių, skleidžiančių apie jėzuitus kuo blogiausias paskalas. Pri- 
kaišiota jiems platinimas nedoriausių nuomonių, kaltinta už ne- 
būtas nedorybes. Taip raštais sukelta vieša nuomonė prieš jėzuitus. 

Burbonų dinastija, viešpatavusi Francijoje, Ispanijoje, Por- 
tugalijoje ir Neapolyje, pasidavė tikėjimo priešininkų intrigoms. 
Be jokio teismo ir tyrinėjimo išvarė jėzuitus iš Portugalijos 
(1759), iš Ispanijos (1767), truputį paskiau iš Neapolio ir Par- 
mos karalysčių. Parlamento dekretu panaikintas jėzuitų ordinas 
Francijoje (1762). Bet jėzuitų priešininkams ne gana buvo juos 
pražudyti, norėjo jie atimti jėzuitams garbę ir gerą vardą. Todėl 
visų paminėtųjų kraštų vyriausybės būtinai reikalavo nuo po- 
piežiaus, kad jis savo valdžia panaikintų jėzuitų ordiną visoje 
Bažnyčioje. Kol gyvas buvo popiežius Klemensas XIII, jėzuitų 
priešininkai nieko nepešė Romoje. Užtat su dar didesniu smar- 

kumu užsipuolė jie ant Klemenso XIII įpėdinio, Klemenso XIV. 
Naujas popiežius per ketverius metus tęsė tą dalyką. Pagaliau, 
pabūgęs didesnių nelaimių, galinčių užkristi ant  Bažny- 
čios, jei ilgiau priešintųs paminėtųjų kraštų vyriausybėms, 1773 
m. panaikino jėzuitų ordiną. Taip neteko Bažnyčia Jėzaus Drau- 
gijos, pilnos gyvybės, žibančios mokslu ir dora, turėjusios pa- 
naikinimo laiku 22 tūkstančiu narių, kurie darbavosi visuose pa- 
saulio kraštuose Bažnyčios naudai. Jėzuitai laikė tuomet 20 aka- 
demijų ir apie 800 kitokių mokyklų. Bulė nesakė, kad jėzuitų 
ordinas būtų užsipelnęs kuo nors bausmę arba būtų atgyve- 
nęs savo amžių ir palikęs nebenaudingas. Vienintelė panaikinimo 
priežastis buvo noras nuraminti jėzuitų priešininkus, kuriems 
atsispirti Kleniensas XIV neturėjo užtektinai drąsos. Paliko įėzui- 
tus savo kraštuose Prūsų karalius Fridrichas II ir Rusijos cieso- 
rienė Katryna II, abudu francūzų filosofų šalininkai. Gynė dėl to, 
kad turėjo juose gabių jaunimo mokytojų. Fridrichas II paliko 
įėzuitus, kaipo pasaulinius kunigus, Prūsų mokyklų mokytojais, 
o Katryna visiškai neleido savo valstybėje garsinti Klemenso 
XIV panaikinimo bulės, ir jėzuitai liko Rusijoje, kaipo ordinas. 


Klemensas XIV apsivylė, tikėdamasis, kad jėzuitų ordino pa- 
naikinimas nuramins Bažnyčios priešininkus. Užpuldinėjimai baž- 
nyčios ir jos mokslo ėjo didyn, ir tada suprasta, kokios para- 
mos jai pritrūko, uebtekus jėzuitų ordino. Todėl popiežius Pijus 
VII pradėjo galvoti apie sugrąžinimą taip naudingo ordino. 1801 
metais, prašant Rusijos ciesoriui Povilui, leido jėzuitus Rusijos 
žemėse. Jėzuitai turėjo kolegijas Polocke, Peterburge ir Saratove 
1804 metais Pijus VII sugrąžino jėzuitų ordiną visoje Bažnyčioje. 
1815 metais išvaryti jėzuitai iš Peterburgo. Priežastis buvo tai, kad 
jie priiminėjo katalikų Bažnyčion aukštosios rusų bajorijos sūnus, 
savo pensijono mokinius. 1820 m, jėzuitai buvo visai išvaryti 
iš Rusijos, jų įsteigtoji akademija Polocke ir kitos jų mokyklos 
uždarytos. 

Teologijos mokslas. 


Daugelis priežasčių padėjo XVI amžiuje atgyti ir aukštai 
iškilti teologijos mokslui. Spaudos išradimas, pažinimas senovės 
kultūros sužadino moksle naują gyvenimą. Imta rašyti dailesne 
lotyniškąja kalba. Ginčai su protestantais privertė katalikų teo- 
logus giliau patyrinėti Bažnyčios mokslą, tvirtinti jį naujais įro- 
dymais. Senoji scholastika ėmėsi įrodymų daugiausia iš fi- 
losofijos. Protestantams aukštai iškėlus šv. Rašto svarbumą, 
kaltinant katalikų Bažnyčią, kad ji atsitolinusi nuo pirmųjų amžių 
mokslo, katalikų teologai ėmė daugiau naudotis įrodymais iš 
Šventojo Rašto, ėmė labiau tyrinėti pirmųjų amžių rašytojus, iš 
jų imti įrodymų, jog Bažnyčia visados to paties mokslo lai- 
kėsi. Pakilo Bažnyčios istorijos mokslas. Mokslui padėjo pakilti 
senųjų vienuolynų atgijimas ir naujų įsteigimas, ypačiai jėzuitų. 


Universitetai 


viduriniais amžiais buvo mokyklos visiems kraštams. Nau- . 


jais amžiais iškilus atskiroms karalystėms, tautoms, universitetai 
ima tarnauti savo tiktai krašto reikalams, išsivaduoja iš po Baž- 
nyčios įtakos, kurioje buvo viduriniais amžiais. Pirma universite- 
tuose būdavo daugiausia suaugusių klausytojų. Tridento susirin- 
kimui įsakius kunigams gyventi savo vietose, universitetuose be- 
liko klausytojais jauni vyrai. Universitetų reikšmė krito. Liuteris 
ir kiti jo šalininkai nemėgo universitetų. Liuteris sakė, kad uni- 
versitetai velniškiausias, pragariškiausias daiktas, reikią juos į dul- 
kes sutrinti. Klausytojų skaičius universitetuose sumažėjo. Ka- 
talikų kraštuose ėmė kilti kunigų seminarijos. 


Dailė bažnyčių statyme. 


Vietą viešpatavusio viduriniais amžiais gotiko stiliaus uži- 
ma renesansas. Ilgainiui jisai įgauna naują išvaizdą —baroko. Jo 
ypatybė — viešpataujančios kreivos linijos. Per didelis apkrovi- 
mas papuošimais su užtrynimu architektūros linijų pagamino ro- 

koko stilių. Muzika svietiškėja, įvedama polifonija. Ketinta ją 
visai pašalinti iš bažnyčios, bet išgelbėjo ją reforma Palestrinos, 
kurs polifoniją pritaikino prie Bažnyčios reikalavimų. 


Bažnyčios papročiai. 


Tridento susirinkimas visuose kraštuose suvienodino 
liturgiją. Sumažintas švenčių skaičius. Urbonas VIII nustatė 
jų 34 (1642) XVIII amžiaus pabaigoje Pijus VI tą skai- 
čių dar pusiau sumažino, o neseniai Pijus X jų bepaliko 
8 per metus. Viduriniais amžiais dažnai vartojamas interdiktas 
išeina iš papročio. Vyskupų valdžia nuo Tridento susirinkimo | 
padidėjo. Dora, žemai puolusi protestantizmo pradžioje dėl kilu- 
sių sumišimų, apie XVI amžiaus vidurį aukštai pakilo. Rodo tai 
didelis to laiko šventųjų skaičius. Bet tas pakilimas tepateko | 
100 metų. XVIII amžiuje vėl žymiai krinta, ypatingai aukštes- 
niuose luomuose. Tamsi to laiko dėmė —tai didelis nuo protestan- 
tizmo laikų pakilimas tikėjimo į žavėjimus. Daug žavėtojų ir raganų 
buvo nužudyta, ypačiai Vokietijoje, Skotijoje ir Anglijoje. Tą 
tikėjimą į burtus labai palaikė Liuterio ir jo draugų nuomonė, 
pripažįstanti visa pikta velniui. Su pasisekimu kovojo prieš tą 
netikusį paprotį jėzuitas Spee be parašo išleistoje savo knygoje 
„Cautio criminalis“ (1631). Nuo to laiko tikėjimas į burtus ima 
gaišti. 

Antroji dalis. 


Nuo francūzų revoliucijos iki mūsų laikų. 


Francūzų revoliucija. 


Priežastys. 


Liudviko XIV viešpatavimas buvo laikas didžiausios Fran- 
cijos galybės ir garbės, bet drauge ir pradžia kritimo, pasibai- 
gusio baisia revoliucija. Francijos karaliams pasisavinus visą val- 
stybės valdžią, pragaišo tautos laisvė. Ilgi Liudviko XIV karai ir 
jo dvaro puikumas ištuštino valstybės iždą. Tuo tarpu augo 
žmonių vargas, ir dideli mokesčiai vis labiau juos spaudė. Prie 
Liudviko XIV gyvos galvos jo vardo garbė ir valstybės galybė 
neleido francūzams matyti visų jo viešpatavimo blogųjų pusių. 
Užtat juo aiškiau jos viršun išplaukė prie jo įpėdinio, silpno ir 
palaido Liudviko XV. Valstybės tvarka visai iširo, viešoji dora ga- 
lutinai pagedo,. skolos augo. Filosofams, peikiantiems monar- 
chišką valdymo būdą, nereikėjo toli ieškoti savo įrodinėjimų pa- 
tvirtinimo. Ruso skelbė, kad visokia valdžia einanti iš žmonių, 
ir ragino francūzus viską sugriauti ir iš naujo perstatyti draugiją. 


4 
Tautos susirinkimas. 


Tokiose aplinkybėse paėmė valdžią Francijoj Liudvikas XVI, 
karalius geros širdies, bet silpno būdo. Troško jisai tikrai pa- 
gerinti žmonių būvį, bet nemokėjo atrasti tarm tikro kelio. Tuo 
tarpu valstybės skola taip pasidarė didelė, jog ministeriai nebe- 
išrado būdo iš jos išbristi. Apsvarstyti valstybės reikalams 1780 
metais buvo sukviesti tautos atstovai, iš kurių ir susidarė Tau- 

tos Susirinkimas. Įėjo į iį 270 bajorijos, 290 dvasiškijos atstovų 
ir 558 miestiečių. Tautos atstovai nebuvo susirinkę nuo 1614 
metų. Per tą laiką gyvenimas išsivarė sau naują vagą, daug da- 
lykų persimainė, o tuo tarpu valstybės sutvarkymas paliko tas 
pats. Bajorija po senovei naudojosi ypatingomis teisėmis ir ne- 
norėjo prie jų prileisti pralobusių ir pakilusių miestų gyventojų. 
Sodiečiai vargo, baudžiavos prislėgti. Todėl Tautos Susirinkimas 
turėjo pataisyti tuos gyvenimo netikslumus. Bet Tautos Susirin- 
kimas nuo pat pradžios užsiėmė ne tiek praktikos darbų, įve- 
dimu valstybės valdyme reikalingų permainų ir tvarkos pageri- 
nimu, bet daugiau skelbimu ne visados įvykdomų teorijų aštuo- 
nioliktojo amžiaus filosofų. 

Pradžioje rodėsi, kad tautos atstovai drauge darbuosis val- 
stybės naudai. Bajorija geruoju atsisakė nuo privilegijų, lig šiol 
jai priderėjusių, ir apsiėmė lygiai su visais mokėti mokesčius. Dva- 
siškija išsižadėjo dešimtinių ir atidavė trečiąją savo turtų dalį vals- 
tybės skolai užmokėti. Buvo paskelbta, kad atmainyti visi pasižymė- 
jimo ženklai ir titulai, kad pripažinta visų piliečių lygybė priešais įsta- 
tymus, žodžio, spaudos, tikėjimo laisvė, tautos teisė įstatymus leisti. 

Tautos susirinkimas atėmė katalikams bažnyčių ir vienuo- 
lynų turtus (2—4. XI. 1789), tepalikdamas bažnyčias, klebonijas 
ir daržus. Protestantų bažnyčių turto neliesta. Valstybė pasiėmė 
ant savęs išlaikymą kunigų, bažnyčių ir neturtėlių šelpimą, bet 
paskirtos algos buvo sumažintos, nereguliariai išmokamos, pa- 
skui visai jų mokėjimas sulaikytas. Vienuolynai buvo panaikinti. 
Paskelbta civilė kunigų konstitucija (12. VII. 1790). Pagal ją kle- 
bonai renkami apskričio, 0 vyskupai departamento visų rinkikų 
be tikėjimo skirtumo, protestantų arba  bedievių. Jokio 
popiežiaus patvirtinimo nereikalaujama. Sumažintas vyskupijų 
ir parapijų skaičius. Daugumas vyskupų ir kunigų atsi- 
sakė priimti tą konstituciją, nesutinkančią su Bažnyčios įstaty- 
mais. Popiežius ją pasmerkė, bet karalius patvirtino. 


Teroras. 


Tautos Susirinkimas, paskelbęs konstituciją, išsiskirstė (30 
rugsėjo 1791). Į jo vietą buvo sukviestas naujas susirinkimas, į 

kurį pateko daugiau kraštutinių revoliucijos šalininkų, negu jų 


„ buvo Tautos Susirinkime. Tai tuojau žymų pasidarė iš smarkesnio 


Bažnyčios persekiojimo. Nutarta reikalauti iš. kunigų priesaikos 
bažnytinei konstitucijai. Daugumas kunigų nuo jos atsisakė, to- 
dėl ir buvo atstatyti nuo savo vietų. Francija paliko be teisėtų 
dvasiškų vadovų. Katalikai nepriėmė revoliucijos primestų kunigų, 
prisiekusių konstitucijai, o tikrieji kunigai negalėjo eiti savo pa- 
reigų arba turėjo su jų atlikimu slėptis. Persirėdę slapstėsi pri- 
vatiniuose namuose, naktį laikė pamaldas, teikė slapta tikybinę 
pagalbą sergantiems. Valstybė pasisavino teisę moterystės daly- 
kuose, įvedė civilę moterystę, pripažino persiskyrimus. Į Paryžių 
atplūdo visokių valkatų minios. Revoliucijos komitetai turėjo juo- 
se ištikimų savo žiaurių liepimų vykdytojų. Prasidėjo Francijos 
valymas nuo tų asmenų,kuriuos revoliucijos komitetai/pripažino lais- 
vės ir lygybės priešininkais. Daugumas gyventojų guldami nežino - 
jo, ar beatsikels rytoj gyvi. Nuo 2 lig 7 rugsėjo 1792 metų pačia- 
me Paryžiuje nužudyta apie 1400 žmonių, tarp jų apie 225 kunigų. 
Sukviestas naujas tautos atstovų susirinkimas (20. IX. 1702), 
Tautos sueiga, (konventas), kurs paskelbė respubliką. Karalius Liu- 
dvikas XVI pripažintas laisvės priešininku, apskųstas ir nukirstas 
(21. I: 1793). Netrukus tokios pat mirties susilaukė karalienė 
Marija Antonina. Tautos Sueiga nutarė visai panaikinti krikščio- 
nystę, paskelbė, jog nesą Dievo, žmogus neturįs dvasios, ir už- 
gynė katalikų tikėjimo išpažinimą. Norėdama išdildyti žmonių 
atmintyje net patį krikščionių tikėjimo atminimą, įvedė naują ka- 
lendorių: metai turėjo būti skaitomi nuo revoliucijos pagarsinimo, 
dalijami ne į savaites, bet į dekadas (10 dienų), įsakyta švęsti 
ne septintąją, bet dešimtąją dieną. Bažnyčios buvo uždarytos arba 
paverstos revoliucijos susirinkimų vietomis. Revoliucijos pasta- 
tytas Paryžiaus arkivyskupas Gobelis konvente atsižadėjo vyskupy- 
stės, sudėdamas vyskupo valdžios ženklus, tuo lyg išsižadėjo krikš- 
čionių tikėjimo. Bažnyčiose buvo atliekami pasityčiojimai iš tikė- 
jimo, įvedant proto kultą.  Pusnuogės laisvo elgesio merginos 
buvo sodinamos ant altorių ir atidavinėta joms dieviška garbė. 
" Apskųstųjų ir mirti nuteistųjų skaičius buvo labai didelis, 

ne tik Paryžiuje, bet ir kitur. Geresniam nuteistųjų nukirsdinimui 

išrasta tam tikra mašina—giljotina. Daugybė jų dirbo be perstojo 
visoje Francijoje, O revoliucijos komitetai pristatydavo joms 
aukų — „laisvės ir lygybės priešininkų“, kaip jie sakydavo. 


Revoliucijos partijos viešpatavimas, vadinamas terorų (1794— 
1795), nugąsdino pačius revoliucijos šalininkus. 1794 m. kilo 
tarp jų nesutikimų, ir jie patys kitas kitą išžudė. Revoliucija pati 
prarijo savo tėvus ir vaikus. Žuvo visi žymiausieji revoliucijos 
veikėjai. Betikslis žmonių žudymas visiems įbiaurėjo, nuožmiau- 
sias teroristas Robėspieras neteko savo galvos giljotinoje. Viršų 
gavo ramesnieji respublikonai. 1795 metais paskelbta nauja kon- 
stitucija. Valdžia atiduota penkiems direktoriams. Ir prie jų kata- 
likų Bažnyčia vis dar buvo persekiojama, tikybinės apeigos te- 
leistos laikyti prisiekusiems civilei konstitucijai kunigams ir kito- 
kiems jakobinams—deistams. Valdžia mėgino įvesti savo religiją, 
kurioje tebuvo du dogmatu: Dievo buvimas ir sielos nemirtin- 
gumas. Vadinosi ji tėofilantropija. Bažnyčiose jokių papuošimų. 
Pamaldos—tai naudingi skaitymai iš garsiųjų moralistų, bendras 
giedojimas, pamokslas apie visuomeniškas temas. Tam kultui 
direktorijatas atidavė daugumą Paryžiaus bažnyčių. Valdžia no- 
rėjo priversti, kad būtų švenčiamos dekados. Valdininkai ir mo- 
kyklų mokiniai buvo verčiami vaikščioti į tas pamaldas, kur buvo 
skaitomi valdžios pranešimai. Bet jos visiems nusibodo, ir baž- 


nyčios būdavo tuščios. Aprimus bent kiek kraštui, vis B. 


aiškiau darėsi reikalas pačios valstybės naudai grąžinti krikščio- 
nių tikėjimą. 


Revoliucija kituose kraštuose. 


Francūzų revoliucijos vadovai neslėpė savo sumanymo pa- 
daryti panašios revoliucijos visuose Europos kraštuose. 1792 
metais Tautos Sueiga paskelbė priimanti į savo globą visas tau- 
tas, kurios norėsią nusikratyti karalių jungu. 


Klotis, įgyta revoliucijos kare su Austrija ir Prūsais, su- 
stiprino ją namie, Bet tie patys karai atėmė jai valdžią, kuri per- 
- ėjo į generolų rankas. . 

Napoleonas. 


Iš visų revoliucijos generolų aukščiausiai iškilo Napoleonas | 
Bonaparte, korsikietis, advokato sūnus. Išėjęs mokslus karo 
akademijoj Paryžiuje, įstojo į armiją ir pradėjo tarnystę nuo pa- 
prasto karininko. Kilus revoliucijai, pasidarė jos šalininku, pasi- 
žymėjo karuose ir trumpu laiku tapo artilerijos generolu. 


Napoleonui pavestas žiemių ltalijos užkariavimas, ir jisai grei- 


"tai įvykdė duotą įsakymą, išvijo iš Italijos Austrijos kariuomenę 


ir užėmė dalį popiežiaus žemių. Revoliucija seniai buvo nusista- 
čiusi prieš popiežių dėl to, kad jisai nepripažino dvasiškijos kon- 
stitucijos ir kai kurių kitų revoliucijos įvestųjų permainų, nesu- 
tinkančių su Bažnyčios įstatymais. Popiežius Pijus VI, norėdamas 
susiderinti su Napoleonu, apsiėmė užmokėti Francijai 21 milijo- 
ną lirų ir atiduoti daug rankraščių, paveikslų ir kitų dailės vei- 
kalų, amžiais surinktų Vatikane. Francūzai užėmė Romą ir elgėsi 
tenai, kaip savo žemėje, kurstė žmones prieš popiežiaus valdžią 
ir galutinai paskelbė Romą respublika. Apiplėštos Romos bažny- 
čios. Pačiam popiežiui numautas nuo rankos žiedas ir parduotas 
visas popiežiaus turtas. Pijus VI, išgabentas Napoleono kareivių 
į pietinę Franciją, pabaigė tenai savo amžių (1799). 

Laimingi Napoleono karai Italijoje ir Aigipte išaukštino jį 
ir padarė tautos mylėtiniu. Todėl, kada Napoleonas, žibėdamas 
garbe, sugrįžo iš Aigipto (1797), buvo Paryžiuje labai iškilmingai 
priimtas. Francijai seniai jau buvo įkyrėjęs revoliucijos ūkis. Vi- 
sas kraštas troško atilsio ir grąžinimo tvirtos tvarkos. Napoleo- 
nas tai suprato. Turėdamas valdžią kariuomenėje, prisirišusioje 
prie garsaus savo vado, privertė išrinkti save vyriausiuoju kon- 
suluų, o jau nuo savęs pasirinko kitu du draugu. Tiems trims konsu- 
lams, panaikinus direktorijatą, buvo pavesta valdžia. Aukščiausias 
vietas valdyme užėmė Napoleono šalininkai. Tauta, išalkusi atil- 
sio, nemanė prieštarauti Napoleono pasisavinimui. 

Po ilgų sumišimų namie ir karų svetur Francija reikalavo 
atilsio. Napoleonas, norėdamas atitaisyti revoliucijos suardytą tvar- 
ką, pasirūpino baigti karą. 1801 metais susiderino jisai su 
Vokietija. Vokiečių žemės kairiajame Reino krašte atiteko Francijai. 


V Ba 


Atlyginti Vokiečių kunigaikščiams Napoleonas leido jiems pasi- 
dalyti bažnytines žemes, priklaususias vyskupijoms ir vienuoly- 
nams. Taip neteko pasaulinės valdžios paskutiniai bažnytiniai 
kunigaikščiai: kurfiurstai Kelno, Mainco, Triero ir kiti vyskupai 
ir vienuolynų viršininkai. Bažnyčia tuose kraštuose, kuriuos bu- 
vo pasiekus revoliucija, liko apiplėšta, visai priklausoma pasau- 
linės valdžios. 

Susiderinus su svetimomis valstybėmis, Napoleonui reikėjo 


pasirūpinti Francijos vidaus dalykų sutvarkymu. Katalikų Bažny. 
čia buvo Francijoje beveik visiškai panaikinta, jos vyresnybė iš- 


blaškyta. Napoleonas gerai numanė, jog jokia draugija, o juo la- | 


biau valstybė, negali tvirtai stovėti be tikėjimo. Todėl pradėjo 
tartis su popiežium Pijum VII apie Bažnyčios tvarkos sugrąžinimą 
Francijoje. Susiderinimo dalykas ėjo pradžioje labai sunkiai. Na- 
poleonas statė reikalavimus, priešingus Bažnyčios įstatymams. Bet- 
gi galutinai buvo padarytas konkordatas arba sutartis, kurios | 
svarbiausieji punktai buvo šie: visiems Francijos gyventojams 
leistas išpažinti toksai tikėjimas, kokį kas nori; popiežius apsiima 
panaikinti senąsias vyskupijas ir jų vieton įtaisyti naujas, kurių | 
skaičius nustatytas 50; vyskupus į naujai įsteigtas vyskupijas ski- 
ria pirmasis konsulas, tvirtina popiežius, vyskupijų padalijimą į 
parapijas atliks nauji vyskupai, susitarę pirma dėl to su valsty- 
bės vyresnybe; popiežius, sutiko nebereikalauti grąžinimo Bažny 
čios turtų, parduotų revoliucijos laiku, užtat valstybė pasiėmė | 
ant savęs kunigų ir bažnytinių įstaigų išlaikymą. 
1802 metais konkordatas pagarsintas visoje Francijoje. Pa- | 
ryžiuje atlaikytos iškilmingos pamaldos, į kurias atvyko visa vy- 
riausybė, dalykas, nuo revoliucijos Francijoje neregėtas. Žmonių 
džiaugsmas buvo juo didesnis, kad pasibaigė sąžinės slėgimas, 
kurį dar neseniai tebekentėjo visi Francijos katalikai. i 
Tikėjimo ir valstybės tvarkos sugrąžinimu įgijo Napoleonas | 
tautos prisirišimą, jo valdžia sudrūtėjo. Todėl 1804 metais Na- 
poleonas galėjo prisiimti ciesoriaus vardą. Į savo karūnavimą už- 
prašė popiežių Pijų VII, kurs savo atvykimu į Paryžių padidino | 
tos apeigos iškilmingumą. si 

Napoleonas, susiderindamas su Bažnyčia, norėjo, kad ji-tar- 
nautų jo politikos tikslams. Todėl jo sutartis su popiežium ne- 
galėjo turėti ilgos tvermės. Napoleonas skyrėsi vyskupais asme- 
nis, kurie būtų paklusniais jo įrankiais. Tokių vyskupų popiežius 
nesutiko tvirtinti. Prisidėjo ir kitos nesutikimo priežastys. Napo- 
leonas norėjo viešpatauti visoje Europoje ir reikalavo iš popiežiaus, 
kad jisai laikytų Bažnyčios priešininkais visus tuos, kurie buvo 
Napoleono priešininkais. Bet Pijus VII manė, kad jo, kaip Baž- 
nyčios galvos, pareiga platinti tarp krikščionių tautų sutartį ir 
vienybę, ir jisai negali tarnauti vienos tautos reikalams su skriauda 
visų kitų tautų, kurios lygiai yra jam brangios. Napoleonas liepė 
savo kariuomenei užimti Romą (1808), atėmė nuo popiežiaus jo 


"valstybę ir paskelbė Romą savo imperijos miestu. Kada visi Eu- 


ropos karaliai lenkėsi prieš Napoleoną, Pijus VII parodė drąsos 
pavyzdį, gindamas savo teises ir kitų tautų laisvę. Prie Romos 
bažnyčių durų prilipdyta popiežiaus bulė, atskirianti nuo Bažny- 
čios valstybės pasisavintojus. Napoleono kareiviai įsilaužė į po- 
piežiaus rūmus (5. VII. 1808) ir išvežė Pijų VII iš Romos. Pra- 
džioje nugabeno jį į pietinę  Franciją, paskui į Fonteneblo 
netoli Paryžiaus. Atskyrė nuo popiežiaus kardinolus, ųžgynė jam 


“ susižinojimą su kitomis valstybėmis. Pijus VII nebeturėjo su kuo 


susitarti apie tuos dalykus, kurių sprendimo Napoleonas nuo jo 
tuojau reikalavo. Nugąsdinti popiežiui ir išgauti jo  sutiki- 
mui Napoleonas sukvietė į Paryžių Francijos vyskupų susi- 
rinkimą, tikėdamasis juos patrauksiąs į savo pusę ir sukelsiąs 
prieš popiežių. Vyskupai tačiau nepalaikė ciesoriaus reikalavimų. 

Tuo tarpu šviesi lig šiol Napoleono laimės žvaigždė pradėjo 
gesti. Nelaimingam kare su Rusija 1812 m. pragaišo visa jo ar- 
mija. Tokią valandą susitaikinimas su Bažnyčia buvo jam būti. 
nai reikalingas. Napoleonas pradėjo iš naujo geruoju jau su po- 
piežium tartis. Francijos vyskupai nurodinėjo popiežiui apverktiną 
Francijos Bažnyčios padėtį ir didesnes nelaimes ateityje, jei jisai 
nepriimtų ciesoriaus reikalavimų. Toms nelaimėms nukreipti Pi- 
jus VII buvo jau besutinkąs padaryti naują konkordatą. Napo- 
leonas, nelaukdamas galutinio popiežiaus sutikimo, paskelbė 
naujo konkordato punktus, kenksmingus Bažnyčios laisvei. Pi- 

jus VII, supratęs, kad jį norėjo apgauti, atšaukė su sąlyga duo- | 
tus prižadėjimus. Bet baigėsi jau ir Pijaus VII vargo dienos. | 
1814 metais Napoleonas, nuveiktas sujungtų Rusijos, Austrijos 
ir Prūsų kariuomenių, turėjo atsižadėti Francijos sosto. Popie- 
žius atgavo laisvę ir tais pačiais metais sugrįžo į Romą, links- 
mai sveikinamas savo žmonių. Vienos kongresas, atliktas 1814 me- 
tais, sugrąžino Europos karaliams žemes, kurios buvo nuo jų | 
atimtos Napoleono. Pijus VII irgi atsiėmė savo valstybę. 


Napoleonas pabaigė savo amžių šv. Elenos saloje. Nelai- 
mėje sugrįžo prie Dievo, kurį savo galybėje buvo užmiršęs. 


Bažnyčios valstybės galas. 


Popiežius dvigubai buvo revoliucijos neapkenčiamas: kaipo 
Bažnyčios galva ir kaipo karalius. Jau 1798 m. prancūzų kariuo- 
menė, užėmusi Romą, sudarė jame revoliucijos komitetų. Per | 
Vienos kongresą popiežius dėl gavimo atgavo atgal visas savo 
valstybės žemes, bet tuo tarpu revoliucijos ūpas dar tvirtai buvo | 
įsigyvenęs Italijoje. Visur susikūrė slaptų draugijų, kurių tikslas | 
buvo Italijos sujungimas į vieną valstybę. Popiežius nenorėjo. 
geruoju atsisakyti nuo savo teisių, todėl pradėta Italijoje kova prieš 
pasaulinę jo valdžią. : | 

Visuomenei patraukti į savo pusę revoliucijos šalininkai | 
peikė bažnytinės valstybės tvarką. Popiežius Gregorijus XVI ge- 
ruoju įvedė kai kurias permainas valdyme ir praplatino pasaulinių 
žmonių teises užimti vietas. Bet tos atmainos nepatenkino revo- 4 
liucijos šalininkų. ą 

Gregorijaus XVI įpėdinis Pijus IX (1846—1878) mėgino eiti | 
kitu keliu, norėjo malonumu ir didesnių permainų įvedimu pa- 
šalinti nepasitenkinimo priežastis. Pijus IX pagarsino savo val- | 
stybėje konstituciją (1848), didelę pasaulinės valdžios dalį pavedė 
tautai. Bet tautinės Italijos partijos šalininkai tuo nepasitenkino, 
norėjo visos Italijos suvienijimo. 1848 m. prieš Bažnyčią nusi- 
stačiusi Lombardijos revoliucinė vyriausybė pareikalavo nuo 
Pijaus IX, kad stotų priešakyje, pradėtų karą su Austrija išva- 

duoti iš jos valdžios visai Italijai. Popiežiui aisisakius, re- 
voliucijos šalininkai pakėlė maištą Romoje. Pirmasis popiežiaus 
ministeris buvo užmuštas, pats popiežius apgultas Kvirinale. 
Pijus IX pasijuto besąs Romoje kaliniu. Francijos ir Bavarijos 
pasiuntiniai padėjo popiežiui persirėdžiusiam išsigelbėti Roma 
paskelbta respublika, išniekintos bažnyčios, nežmoniškai užmuši- 
nėti kunigai. Pijus IX pasikvietė sau apginti katalikų val- 
stybes. Francijos kariuomenė sugrąžino popiežiui viešpatavimą 
ir Pijus IX 1850 m. galėjo sugrįžti į Romą. 

Revoliucijos vadovai, matydami savo jėgomis neįveiksią pa- 
saulinės popiežiaus valdžios, dėlto kad jų radikalizmui nepritarė 
daugumas bažnytinės valstybės gyventojų, ieškojo paramos savo 
agitacijai Sardinijos karalystėje. Jos karalius Viktoras Emanuelis 
paėmė kovos prieš popiežiaus vadovavimą. Italai neapkentė 
Austrijos viešpatavimo Italijoje, ir Sardinijos karaliui lengva buvo 
prieš svetimtaučius sukelti Lombardijos ir Venecijos gyventojus. 
Viktoras Emanuelis atėmė nuo Austrijos Lombardiją, išvarė iš 
Neapolio Burbonų dinastiją ir visus tuos kraštus prijungė prie 
savo karalystės (1860), atėmė popiežiaus žemių dalį (1860), pa- 
dedant Prūsams įgijo Veneciją (1866). Italijos susivienijimą te- 
trukdė Roma. Viktoras Emanuelis paskelbė Romą suvienytos 
Italijos sostine (1860), ir tiktai Francijos kariuomenė, stovinti 
Romoje, užlaikė dar ją trumpam laikui popiežiaus valdžioje. Bet, 
kada 1870 metais francūzų kariuomenė apleido Romą, tuojau 
Sardinijos kariuomenė įsiveržė į miestą ir atėmė nuo popiežiaus 
paskutines žemes. Pijus IX užsidarė Vatikane ir lig pat mirties 
nebuvo, iš jo išėjęs. Italijos karalystės vyresnybė atidavė popie- 
žiui Vatikaną su visais jo trobesiais ir apsiėmė mokėti popie- 
žiaus dvarui išlaikyti kasmet po du milijonu frankų. Popiežiui 
su jo maža teritorija Vatikanu pripažino valdovo teises. Bet 
Pijus IX nepriėmė paskirtos sau sumos, dėl to, kad nebuvo  ti- 
kras, kad galės“ laisvai valdyti Bažnyčią Popiežiaus: dva- 
ras išsilaikė iš petrapinigio, renkamo visuose katalikų kraštuose. 
Pijaus IX įpėdiniai palaikė tą pačią dalykų padėtį, reikalaudami ti- 
krų garantijų Bažnyčios laisvei. Tiktai Pijus XI 1929 metais susi- 
taikė su Italijos valstybe. Italija pripažino popiežiui suvereno teises 

truputį praplatintoje Vatikano teritorijoje ir tam tikrą pinigų sumą, 
kaipo atlyginimą. Romos klausimas tuo būdu buvo išspręstas. 


Vatikano susirinkimas. 


Devynioliktojo amžiaus klaidos. 


Mokslas, ypačiai gamtos, devynioliktajame amžiuje padarė 
didelę pažangą. Juo naudodamasi, žmonija priėjo prie daugybės 
naujų išradimų. Žmonės per daug ėmė tikėti į tų mokslų visa- 
galybę, vienpusiškai manydami jais galėsią visa išaiškinti, pilną 
laimę pasiekti. Filosofijos mokslai, tikyba, rodanti žmogaus 
gyvenimo tikslą, doros dalykai liko apleisti. Racionalizmas ir 
bedievystė plačiai pasklido Europoje. Tikėjimo dalykuose pa- 
plito atšalimas, abejutiškumas. 

Kita didelė XIX amžiaus klaida buvo per didelis valstybės 
valdžios įsigalėjimas. Ji norėjo aprėpti visą gyvenimą, visa savo 
žinion paimti ir daugelyje dalykų nepripažino Bažnyčiai teisių. 

Tuos ir kitus naujųjų amžių paklydimus pasmerkė Pijus 
IX savo išleistame Sylabuse (1864). Masonai ir kiti katalikų 
Bažnyčios priešininkai sukėlė dėl to didelį triukšmą, bet katali- 
kams tas popiežiaus raštas davė nurodymų, padėjo tiesą atskirti 
nuo klaidos. 


Vatikano susirinkimas. 


„Bažnyčia XIX amžiuje pergyveno didelių nelaimių ir su- 
spaudimo laikų. Reikėjo juo didesnės viso pasaulio vyskupų 


vienybės su popiežiu, ir Pijus IX rūpinosi tvirčiausiai susirišti Ą 


su jais. Apsvarstyti svarbiausiems Bažnyčios reikalams kartkar- 
tėmis buvo susikvietęs į Romą vyskupus iš visų katalikų kraštų. 
Iš visų susivažiavimų iškilmingiausias buvo visuotinis susirinki- 
mas, atliktas Vatikane 1869—1870 metais, kuriame dalyvavo vys- 
kupų daugiau negu septyni šimtai. 

Toksai susirinkimas labai buvo reikalingas devynioliktajame 
amžiuje, plačiai paplūdus bedievystei ir daugybei žmonių atsito- 


+ 

linus nuo tikėjimo. „Visuotinis Vatikano susirinkimas. sustiprinti 
Bažnyčios vienybei, reikalaujant daugumai vyskupų, iškilmingai 
paskelbė mokslą, jog Romos vyskupas, kaipo visos Bažnyčios 
mokytojas, negali klysti tikėjimo ir doros dalykuose, kada. iškil- 
mingai, ex cathedra, juos nutaria, todėl, jam mokant, visi kata- 
likai turi priimti jo ištarmę. Be to, buvo išaiškintas katalikų tikė- 
jimo mokslas, jog žmogaus protas ir apreiškimas tai du žiburiu 
"tos pačios tiesos, nuo Dievo išeinančios, todėl negali būti tarp 
jų dviejų jokio prieštaravimo. 

Prasidėjus karui tarp Vokietijos ir Francijos dauguma vys- 
kupų išvažinėjo, ketindami vėl susirinkti. Bet Italijos vyriausy- 
bė tuo tarpu užėmė Romą, ir Vatikano susirinkimas liko ne-' 
pabaigtas. 


Modernizmas. 


Kai kurie teologai mėgino, kaip jie sako, suderinti Bažnyčią 
su naująja kultūra, stengėsi kiek galima pašalinti visa, kas yra 
antprigimtinio šv. Rašte, dogmatuose, Kristaus asmenyje, Sakra- 
mentuose. Ta kryptis vadinama modernizmu. Modernizmas dau- 
giausia buvo išsiplėtęs Francijoje ir Italijoje. Popiežius Pijus X jį 
pasmerkė (1907). 


Katalikų bažnyčia XIX ir XX amžiuje. 
a) Europoje, 


Francijoje. 


Nugriovus Napoleono valdžią, Francijai buvo primestas ka- 
ralius Liudvikas XVIII (Liudviko XVI brolis). Jisai pripažino ka- 
talikų tikėjimą viešpataujančiu Francijoje, sugrąžino laisvę steigti 
vienuolynus. Tikybinis gyvenimas ėmė ' gautis, nors ir sunkiai, 
dėl to kad priešingos tikėjimui revoliucijos idejos tvirtai buvo 
prigijusios tautoje. Bažnyčia ir kunigai buvo neturtingi, kraštas 
susiskaldęs į priešingas partijas. Gabūs rašytojai (Montalembert, 

Dupanloup, Veuillot, Chateaubriand, de Maistre, Lamennais) sa- 
vo raštais gynė Bažnyčią. Įsteigta draugija geroms knygoms pla- 
tinti. Bet ir tikėjimo priešininkai uoliai darbavosi. Po 1830 m. 
revoliucijos, atkreiptos prieš Bažnyčią, valdžią įgijo Orleanų  di- 
nastija. Liudvikas Pilypas palaikė tikėjimo priešininkus. 1848 m. 
revoliucija, sukelta darbininkų prieš turtinguosius luomus, kara- 
liaus palaikomus, neturėjo tos tikėjimo neapykantos, kokia buvo 
per pirmąją revoliuciją. Įvesta respublika, vadovaujant Liudvikui 
Napoleonui, kurs netrukus (1852) pasiskelbė ciesorium. Napoleo- 
nas III pradžioje palaikė katalikus, pripažino vyskupams laisvą 
vyskupijų valdymą, mokyklų laisvę. Labai išsiplėtojo tikybinės 
draugijos (kongregacijos). Misijoms viena Francija daugiau pada- 
rė, negu visi kiti kraštai. Kada Napoleono III valdžia sustiprėjo, 
ėmė jisai varžyti Bažnyčią. Daug kenkė jo dvaro palaidumas. Po. 
1870 m. karo ir naujos revoliucijos vėl buvo įvesta respublika. 
Taip Francija pergyveno 3 revoliucijas, pasikeitė trys dinastijos: 
Burbonų, Orleanų ir Napoleono. Tose naminėse kovose kaiali- 
kai laikėsi daugiausiai monarchiškosios partijos. Didelis vienuo- 
lių ir kunigų skaičius priešingas buvo respublikiškam valdymo 
būdui ir stengėsi sugrąžinti Francijoje monarchiją. Todėl, kada 
1870 metais galutinai prigijo Francijoje respublika, katalikų tikė- 
jimo priešininkai gavo viršų valstybės valdyme ir suėmė į savo 
rankas visą valdžią. Tikėjimo priešininkams darbuojantis iš vieno, 
katalikų partijai trūko vienybės: vieni iš jų ėjo drauge su seno- 
sios Burbonų dinastijos šalininkais, kiti troško sugrąžint Napo- 
leono dinastijos viešpatavimą. Katalikai liko paskelbti respublikos. 
ir laisvės priešininkais ir pradėta įstatais varžyti jų laisvę. Po- 
piežius Leonas XIII perspėjo Francijos katalikus (1894), kad pri- 
pažintų respublikišką valdymo būdą ir, atmetę šalin savitarpio. 


ginčus, rūpintųsi įgyti įtakos valstybės valdyme, rinkdami į par- | 


lamentą savo atstovus. Tačiau ta geistina vienybė Francijos kata- 
likų tarpe dar neįvyko. Tuo tarpu tikėjimo priešininkai, turėdami 
savo pusėje daugumą atstovų, išleidinėjo vis naujų įstatymų 
Bažnyčios veikimui suvaržyti. Pašalintas tikybos mokymas iš 
pradinių mokyklų (1882), leistas moterystės perskyrimas, uždary- 
ta 10.000 katalikų mokyklų, panaikintos visos kongregacijos, už- 

siimančios mokymu (1904), atimti iš vienuolynų turtai.  Pa- 
galiau atskirta valstybė nuo Bažnyčios (1905). Bažnyčios turėjo 
būti atiduotos tam tikroms sudarytoms draugijoms, bet katali- 
kai atsisakė nuo jų steigimo. Tuomet vyriausybė paskelbė Baž- 
nyčios įstaigas valstybės -ir savivaldybių nuosavybe, naudojima- 
sis jomis pareina nuo valdžios malonės. Bet užtat popiežius 
gavo teisę laisvai skirti vyskupus. Prispaudimas suvienijo kuni- 
gus, katalikai nesigaili aukų Bažnyčios reikalams. Kova su ti- 
kėjimu, vedama Francijoje su dideliu įnirtimu, sumažėjo nuo di- 
džiojo karo. Bendras valstybei pavojus neleido vyriausybei la- 
bai erzinti katalikų. Francija vėl užmezgė diplomatinius santy- 
kius su popiežium, nutrauktus pirmiau. Katalikų Bažnyčios padė- 
tis yra sunki, bet matyti ženklų tikybinės dvasios atgijimo. 


Vokietijoje 


katalikų. Bažnyčios padėtis nuo francūzų revoliucijos per- 
simainė blogyn. Vyskupai devynioliktojo šimtmečio pradžioje 
nustojo savo kunigaikštijų ir su jomis įtakos politiškame Vo- 
kietijos gyvenime. Buvusios vyskupų žemės atiteko daugiausiai 
protestantams kunigaikščiams, Jie ir katalikus valdydami laikėsi 
protestantiškų taisyklių, stengėsi Bažnyčios valdžią į savo ran- 
kas paimti. Valstybės vyriausybė norėjo prižiūrėti visą Bažnyčios 
veikimą, pati skirti vyskupus ir kunigus. Norėjo protestantais 
paversti savo pavaldinius katalikus. Prūsuose mėginta vyskupus 
atiduoti protestantų  konsistorijų valdžion (1815). Valdininkais 
buvo skiriami protestantai, o katalikai negalėjo gauti vietos. 
Daug buvo maišytų moterysčių, iš kurių vaikai dažniausiai bu- 
vo protestantų tikėjime auklėjami, Panaikinus vienuolynus, pra- 
gaišo prie jų laikytos gimnazijos ir kitos aukštesnės mokyklos. 

Dėl sekuliarizacijos daug vyskupijų buvo padalyta, kapitu- 
los panaikintos, daug vyskupijų liko be vyskupų. a 

1848 metu revoliucija atnešė Prūsijai konstituciją. Vysku- 
pai įgijo daugiau laisvės, atsirado daugiau vienuolynų ir drau- 
gijų. Bažnyčios teisėms ir laisvei ginti įsteigta Pijaus draugija. 
Vokietijos katalikai ėmė daryti savo visuotinius susivažiavimus, 

'vienydamies, geriau savo reikalus pažindami, griežčiau reikalavo 
iš vyriausybės jų patenkinimo. Rūpintis reikalais katalikų, kurie 
gyvena išsiblaškę tarp protestantų, įsteigta šv. Bonifaco drau- 
gija (1849). Geroms knygoms platinti įsteigta šv. Boromiejaus 
draugija. Ų 2 
Katalikų likimas Vo- 
kietijoje pasidarė sun- 
kesnis, kada iškilo 
aukštyn Prūsai, kurie, 
1866 metais nugalėję 
Austriją ir išmetę ją 
iš Vokietijos valstybių 
sąjungos, patys užėmė 
jos vietą. Po 1870 me- 
tų karo su Francija 
Prūsai dar labiau įsi- 
galėjo. 1871 metais 
'pagarsinta nauja vo- 
kiečių imperija.  Pir- 
moji vieta toje impe- 
rijoje priderėjo Prū. 
sams, ir Prūsų kara- 
lius liko Vokietijos cie- 
soriumi. Naujoje impe- 
rijoje katalikų skaičius 
buvo mažesnis, negu 
protestantų. Galingas 
Windhorst'as, katalikų partijos Centro įkūrėjas. naujos suvienytos Vo- 
kietijos kancleris Bis- 
markas tikėjosi, padedant libera lams, protestantams, senkatalikiams 
padaryti Bažnyčią visai prikl ausomą valstybės. Buvo išleisti įstaty- 
mai, kuriais mėginta suvaržyti kunigų laisvė pamokslų sakyme, pa- 
naikintižjėzuitų ir į juos panašūs vienuolynai. Prūsuose labai 
suvaržyta Bažnyčios laisvė kunigų skyrime ir jų veikime. Vysku- 
pams protestuojant prieš tuos įstatymus, buvo uždarytos kunigų 
seminarijos ir visi vienuolynai, išskyrus tuos, kurie užsiima li- 

gonių priežiūra. Vieni vyskupai buvo atstatyti nuo vietų, kiti pa- 
teko į kalėjimus. Apie 1000 parapijų liko be kunigų ir pamaldų. 
Ta kova vadinama kultūrkampfu. Bet katalikai laikėsi vienybės, 
sudarė parlamente savo reikalams ginti galingą partiją Centrum 
(1870), ir vyriausybė turėjo nusileisti. Ilgainiui varžantys Bažny- 
+čią įstatymai buvo atmainyti. Katalikai įkūrė galingų visiems luo- 
mams sąjungų (katalikų mokytojų susivienijimas turėjo 25.000 
narių, liaudies susivienijimas 700.000 narių). Todėl katalikų vie- 
nybės neįveikė nei 1918 metų revoliucija, kada valstybės val- 
dyme gavo viršų socialistai. 

1905 m. Vokietijoje iš 62 milijonų visų gyventojų buvo 
katalikų 22 mil. ir protestantų 38 mil. Po didžiojo karo atėmus 
lenkų kraštus ir Elzas-Lotaringiją, Vokietija neteko apie 6 mil. 
katalikų. 


Austrija. i 

Ciesoriaus Juozapo II įstatai buvo supančioję Bažnyčios gyve- 
nimą Austrijoje. Ilgainiui betgi, vyskupams labiau rūpinantis 
bažnytinės dvasios atgaivinimu, katalikų Bažnyčios padėtis page. 
rėjo. Po 1848 m. revoliucijos konstitucija pripažino Bažnyčiai 
savarankiškumą. Katalikai gavo teisę steigti savo mokyklas. Sek- 
dama Prūsų pėdomis, Austrija buvo panaikinus konkordatą su 
popiežium (1874) ir mėgino įvesti panašius Bažnyčios suvaržymus, 
kaip Prūsuose, bet netrukus nuo jų atsisakė. Paskutiniu laiku 
katalikai buvo įgiję vis didesnės įtakos valstybės valdyme, vado- 
vaujant krikščionių partijai. 

Po didžiojo karo Austrija liko padalyta į kelias valo 
Sunkiausia yra Bažnyčios padėtis Čecho-Slovakijoje. Valdžio- 
je didelės įtakos turi masonai. Atgijo husitizmo atminimai. Nema- 
žas kunigų skaičius atskilo nuo Bažnyčios. 


Anglija. 

Anglų tauta, nuo tryliktojo amžiaus turinti konstituciją, 
duodančią tautos atstovams didelę įtaką valstybės valdyme, am- 
žiais buvo pripratus branginti savo laisvę. Protestantizmas pri- 

metė anglams svetimų įsitikinimų neapykantą ir pastūmė prie 
didžiausio fanatizmo. Tačiau amžiais įsikerėjęs laisvės jausmas 
padėjo anglams nusikratyti protestantų įdiegtu fanatizmu ir ati- 
taisyti nuoskaudas, padarytas katalikams. 
, Pirmiausiai pate- 

kėjo katalikams lais+ 
vė Anglijos koloni= 
joje Kanadoje. Tą 
kraštą, gyvenamą 
pačių katalikų ilgą 
laiką valdė mažas 
anglų protestantų 
skaičius. Atsiskyri- 
mas žiemių Ameri- 
kos kolonijų, para- 
gino Angliją suteik- 
ti Kanados katali- 
kams tikėjimo lais- 
vę (1774). Anglija 
sustabdė ir Irlandi- 
jos katalikų perse- 
kiojimą.  Atmainyti 
įstatymai,kuo labiau- 
siai varžę tą nelai- 
mingą kraštą, kaip 
antai užgynimas že- 
mės pirkti (1782), 
mokyklų steigti. At- 
mainytas įsakymas 
katalikams privers- 
O. Conelis. tinai dalyvauti pro- 

testantų pamaldose 

(1793). Bet tie daliniai palengvinimai negalėjo patenkinti Irlandi- 
jos katalikų. Visas kraštas stojo į' kovą atgauti savo teisėms. 
Garsus iru vadovas O. Conelis kvietė tam tikslui susirinkimus, 
prašymais, į parlamentą siunčiamais, įrodinėjo neteisingą su irais 

elgesį. 1829 m. Anglijos parlamentas priėmė įstatymą, kurs suteikė 
Irlandijos ir Anglijos katalikams pilną tikėjimo laisvę ir sulygino jų 
teises su protestantų teisėmis dalyvauti parlamente ir valdžios 
vietas užimti. Kai kurios tiktai aukštosios vietos paliko katali- 
kams uždarytos. Panaikinta katalikams uždėtoji pareiga mokėti 
dešimtinį protestantų dvasiškiams (1838), pripažinta katalikų baž- 
nyčioms teisė turto įsigyti (1845). 

Nuo to laiko prasideda katalikų Bažnyčios atgijimas ir An- 
glijoje. Popiežius Pijus IX sugrąžino Anglijoje katalikų hierar- 
chiją (1850), Leonas XIII Skotijoje. Anglijoje dabar yra 3 arkivyskupi- 
jos ir 13 vyskupijų, Skotijoje 2 arkivyskupijos ir 4 vyskupijos. Devy- 
nioliktojo amžiaus pradžioje Anglijoje tebuvo užsilikusi maža ka- 
talikų saujelė, o dabar jų skaičius išneša daugiau, negu 2 mili- 
jonu. Katalikų Bažnyčios augimas Anglijoje eina didyn. Kas- 
met apie 10 tūkstančių anglų, daugiausiai iš aukštesniųjų luo- 
mų, sugrįžta į katalikų tikėjimą. Paskutiniais metais atvirtu- | 
siųjų skaičius dar labiau pakilo. 1903 m. perėjo į katalikų tikė- 
jimą Anglijoj 20.000 anglikonų. Katalikų laikraščiai labai išsi- . 
platinę, vienuolynai gražiai veikia. Katalikiškų pradžios mokyklų 
Anglijos katalikai turi 1754. Pagalios Anglijos parlamentas 
patvirtino įstatymą, kuriuo valstybė pasiima išpirkti nuo 
Anglijos lordų žemes, atimtas Irlandijoje kitą kartą nuo katalikų, 
ir atiduoti jas išmokėjimo sąlygomis irams. Irlandijai pripažinta 
autonomija su seimu Dubline. 

Suvienytoje Didžiosios Britanijos ir Irlandijos valstybėje 
1909 m. buvo gyventojų apie 45 mil, iš jų katalikų 5.515.914. 
(Anglijoje katalikų apie 1.700.000, Skotijoje 518.969, kiti Irlan- 
dijoje). 


Šveicarijoje. 


Įsteigiant  Helvecijosį respubliką (1798) apiplėšta katalikų 
Bažnyčia Šveicarijoje. Restauracijos laiku (1815—1830) iš naujo 
sutvarkyti Bažnyčios reikalai. Nuo 1830 m. radikalai su pro- 
testantais vėl pradėjo kovą su katalikų Bažnyčia, katalikų 
laisvė buvo suvaržyta. Paskutiniu laiku Bažnyčios padėtis pagerėjo“ 

1900 m. Šveicarijoje buvo gyventojų 3.315.444, katalikų 
1.379.664, 


Ispanija ir Portugalija. 


Protestantizmas, padaręs didelių permainų vidurinės Eu-- 
ropos kraštuose, nebuvo pasiekęs Ispanijos ir Portų- 
galijos, todėl lig devynioliktojo amžiaus abu tuodu kraštu 
buvo grynai katalikišku. 

Valstybės viešpatavimas Bažnyčioje, tvirtai įsigyvenęs prie 
Burbonų, išsilaikė ir XIX amžiuje. Ispanija ir Portugalija buvo 
netoli atskilimo nuo katalikų Bažnyčios. Viešpataujant Ispanijoje: 
Napoleono broliui Juozapui buvo panaikinti vienuolynai. Pas- 
kutiniu laiku išsiplėtė socializmas ir anarchizmas. Tikėjimo prie- 
šininkai, gaudami valdžią, varžo Bažnyčios laisvę, bet sutinka 
tvirtą pasipriešinimą iš pusės vyskupų ir visos tautos. Po 1910 
metų revoliucijos Portugalijoje išvaryti vienuoliai, atimti jų tur- 
tai, atskirta valstybė nuo Bažnyčios. 


Belgija 1792 metais buvo užkariauta Francijos ir ištyrė 
visų revoliucijos ir Napoleono viešpatavimo blogumų. 1814 
metais liko ji prijungta prie protestantiškos Olandijos ir lig 
1830 metų katalikų Bažnyčia Belgijoje buvo varžoma protestan- 
tiškos vyresnybės. 1830 metais katalikų skriaudimas iššaukė 
revoliuciją, Belgija atsiskyrė nuo Olandijos ir pasidarė nepri- 
klausoma valstybė. Katalikų Bažnyčia Belgijoje susilaukė pilnos 
„laisvės. 1878 m. gavę viršų liberalai buvo įvedę mokyklas be: 
tikėjimo dėstymo, pertraukė santykius su Vatikanu. Kata- 
likai steigė privatines mokyklas, valstybinės paliko apytuščios. 
1884 m. katalikai laimėjo rinkimus į parlamentą ir tvirtai paėmė 
valdžią į savo rankas. 


Olandija. 


Nors katalikų Bažnyčia Olandijoje nuo šešioliktojo amžiaus 
smarkiai buvo suspausta, tačiau užsiliko jojei;nemaža katalikų 
lig devynioliktojo amžiaus. 1848 metais įvesta Olandijoje nauja 
konstitucija, kuri pripažino visiems visišką tikėjimo laisvę. 1853 

metais Pijus IX sugrąžino Olandijoje bažnytinę hierarchiją, ir 
dabar Olandijos katalikai sėkmingai darbuojasi atgaivinimui 
tikėjimo dvasios. Įsisteigė daug savų mokyklų, jos gauna pa- 
šalpą iš vyriausybės, turi valstybės išlaikomą katalikų universitetą. 

Katalikų Olandijoje dabar yra apie 2.500.000, visų gyven- 
tojų arti 6 mil. 


Rusija. 


Per pirmąjį Lietuvos-Lenkijos padalinimą Rusijai atiteko 
nemažas skaičius Romos katalikų Latvijoje ir Baltarusiuose. 
Jų padėtis pasidarė sunki. Katryna II įvedė katalikų Bažnyčiai 
jozefinistiškų valdymo metodų, uždraudė katalikams tiesioginį 
susižinojimą su popiežium, kai kuriuose atsitikimuose bažnytinių 
reikalų sprendimą pavedė senatui arba ministeriui. Katalikų rei- 
kalams aprūpinti savo valdžia įsteigė Mogilevo vyskupiją, jos 
vyskupu paskyrė Bogužą-Siestrencevičių. Popiežius, vengdamas 
didesnių blogumų, patvirtino naują vyskupiją (1783) Bažny- 
tinę katalikų hierarchiją Rusijoje galutinai sutvarkė prie Povilo I 
atvykęs į Peterburgą popiežiaus pasiuntinys Lita (1798). Buvo 
įsteigta nauja vyskupija Minske, nustatytos iš naujo sienos Vil- 
niaus, Lucko — Žitomieriaus ir Kamienco vyskupijų, tekusių 
Rusijai per antrąjį ir trečiąjį Lietuvos-- Lenkijos dalinimą, suda- 
ryta nauja bažnytinė provincija. Į ją įėjo Mogilevo arkivysku- 
Pija (su vyskupo rezidencija Peterburge) ir vyskupijos Vilniaus, 
Žemaičių, Minsko. Lucko - Zitomieriaus ir Kamienco. 

Katryna II, paėmusi iš Lietuvos ir Lenkijos rusų provinci- 
jas, ypatingą dėmesį atkreipė į unitus, kurie buvo susivieniję 
šu katalikų Bažnyčia, bet kuriuos tautybė ir liturgija jungė su 
rusais stačiatikiais. Katryna II manė, kad unitus lengva bus ati- 
traukti nuo katalikų Bažnyčios. Mirštant unitų vyskupams ir 
kunigams, nebeleista unitams rinkti naujų vyskupų, bet į jų vie- 
tą skirta stačiatikių vyskupai, unitų parapijos būdavo prikergia- 
mos prie stačiatikių. Tokiu būdu apie du milijonu Baltrusijos 
unitų prijungta, viešpataujant Katrynai II, prie stačiatikystės. Ta- 
čiau jų daugumas prie Povilo I vėl sugrįžo prie unijos. 

Žmoniškas Aleksandras I katalikų nepersekiojo, bet nuo 
jozefiniškos sistemos neatsisakė. Nesusitaręs su popiežium skyrė 
vyskupus, katalikų reikalams prižiūrėti įkūrė biurokratišk4 Baž- 
nyčios įstatymams priešingą įstaigą kolegiją, kuri turėjo kon- 
troliuoti vyskupus ir duoti jiems direktyvų. 

1828 metais bažnytinė unitų valdyba visiškai atskirta nuo 
katalikų. Į unitų vyskupus paskirti asmenys, linkstantys į sta- 
čiatikystę. Tokioje pat dvasioje auklėti unitų kunigai tam tiks- 
lui įsteigtoje seminarijoje Žirovicuose. Uždaryti vienuolynai ir 
mokyklos bazilijonų ordino, turinčio didelės įtakos žinonėse. Kad 
taip viskas buvo prirengta, 1839 metais unitų vyskupai Siemaško, 
Zubko ir Lužinskis visų unitų vardu prisijungė prie stačiatikių 
cerkvės, unija buvo panaikinta, unitai priverstinai prirašyti prie 
stačiatikystės. 

Pavykus panaikinti uniją, Mykalojus I manė ir lotyniškuosius 
katalikus atplėšti nuo Romos. Nebeskyrė naujų vyskupų, ieš- 
kojo tokių, kurie sutiktų be popiežiaus patvirtinimo švęsti nau- 
jus vyskupus. Bet pablogėjusios Rusijai politikos gyvenimo 
sąlygos privertė Mykalojų I padaryti 1847 m. su popiežium įmano- 
mą konkordatą. 

1905 m. buvo paskelbta tikėjimo laisvė, ir stačiatikiai galė- 
jo pereiti į katalikų tikėjimą. Bet, paėmus Rusijoje valdžią bol- 
ševikams, prasidėjo smarki kova su religija. Katalikų Bažny- 
čios padėtis yra labai sunki. 


Bažnyčia Lietuvoje. 


Lietuvoje Mykalojus I uždarė Vilniaus universitetą (1832) 
dvasiškąją akademiją perkėlė į Peterburgą (1842) Panaikino 
daugumą vienuolynų (191), atėmė bažnyčioms daugumą jų turtų 
(1842). Uždarė prie vienuolynų laikomąsias mokyklas ir jauni- 
mo mokymą pavedė valstybės mokykloms. 1847 metų pada- 
rytas konkordatas nustatė, kad vyskupai bus skiriami ciesoriaus, 
pirma susižinojus jam su popiežium. Vyskupams pripažintos tei- 
sės, sujungtos su vyskupijų valdymu. Bet Rusijos vyriausybė 
konkordato nepaskelbė ir jo pilnai nesilaikė. 

Daug blogo iškentėjo katalikų Bažnyčia Lietuvoje dėl 
1863 metų sukilimo. Uždėta ant vyskupų ir kunigų sustiprinta 


priežiūra ir suvaržytas jų bažnytinis darbavimasis. Atimta daug 


bažnyčių; daug vyskupijų paliko be vyskupų. 1882 metais popie- 
žiui Leonui XIII pavyko padaryti su Rusijos vyresnybe naują kon- 
kordatą. Tada buvo paskirti vyskupai į Rusijoj esančias katalikų 
vykupijas, kurios buvo likusios be vyskupų. Suminkštėjo varžy- 
mai prie Mikalojaus II. 1897 metais leista katalikams statyti kry- 
žių prie savo namų ir statyti ir taisyti parapines bažnyčias, ne- 
klausiant kas kartą valstybės vyresnybės. 1904 metais nuimtas už- 
draudimas spausdinti lietuvių knygas lotyniškomis raidėmis. 1905 
metais nuimta nuo dvasiškijos sustiprintoji priežiūra ir uždraudi- 
mas pirkti žemę katalikams valstiečiams be vyriausybės leidimo. 
Leista mokyti katalikų vaikus mokyklose tikėjimo prigimta kalba. 

Konstitucinio valdymo įvedimas ir spaudos grąžinimas da- 
vė katalikams galimybės steigti savas „draugijas, naudotis spaus- 
dintu žodžiu. 

"Bažnyčia susilaukė Lietuvoje visiškos laisvės įsikūrus ne- 


priklausomai Lietuvos valstybei. Organizuojasi vienuolynai. Prie 


universiteto įsteigtas teologijos-filosofijos fakultetas. Atgauta daug 
bažnyčių, kurias įvairiais laikais buvo atėmusi Rusijos vyriausy- 
bė. Pagaliau 1926 m. įvyko labai svarbi permaina. Lietuvos vysku- 
kupijos buvo atpalaiduotos iš valdžios Mogilevo ir Varšuvos 
metropolitų ir įkurta Lietuvos bažnytinė provincija su metropo- 
litu Kaune ir vyskupais Vilkaviškyje, Kaišiadoryse, Panevėžyje ir 
Telšiuose. Prie Telšių vyskupijos priskirta ir Klaipėdos prela- 
tūra. 


Vilniaus vyskupai. 


25. Motiejus Juozapas Ancuta (1722—1723) atnaujino ir 
aprūpino bažnyčias, per švedų užėiimą sunaikintas. 

26. Karolis Petras Pancierzynskis (1724—1730), uolus 
vyskupas, rūpinosi atgaivinti per karus ataušusią tikėjimo dvasią. 


27. Mykolas Zenkevičius (1730—1762), labai veiklus, baž- 


nytinės dvasios. Atliko: kunigų susivažiavimą ragino juos rūpintis Die- 
vo tarnavimu. 

28. Ignacas Jokūbas kunigaikštis Masalskis (1762— 
1794) iš Riuriko ir Algirdo giminės didžiųjų ponų. Mokslus ėjo Romoje, 
gavo teologijos daktaro laipsnį. Vyras žymus kiekvienu atžvilgiu, pa- 
triotas ir rūpestingas vyskupijos valdytojas, mokytas, valstiečių užtarė- 
jas. Padėjo iškilti gabiems žmonėms. Ragino klebonus steigti para- 
pines mokyklas ir ligonines (špitoles). Rūpinosi pamaldų iškilmingumu, 
pataisė katedrą. Bet netrūko iam ir ydų. Kaipo didelis ponas, labai 
troško garbės, tuo daugindamas sau priešininkų iš didikų. Būdamas pir- 
mininkas Edukacijos komisijos, neprižiūrėjo valdininikų, ir jie daug pri- 
sisavino valstybės turto. Išaikvoio ir savo didelius turtus, statydamas 
rūmus Vilniuje ir Verkuose. Prisidėjo prie Targovicos konfederacijos ir 
Varšuvoje per revoliuciją buvo pakartas (1794). Kasciuška verkė suži- 
mojes, kad taip be teismo nužudytas toks Žymus vyras. 

Lietuva 1795 buvo prijungta prie Rusijos. Vilniaus vyskupija bu- 
vo be ganytojo. Pradžioje valdė kapitula, paskui jos išrinktas Dovidas 
Pilkauskas. 1796 m. Rusijos vyriausybė buvo panaikinusi pačią Vilniaus 
vyskupiją arba ją“ prijungusi prie Livonijos vyskupijos su sostine Vil- 
niuje. 1798 m. vėl atgaivinta vyskupija siauresnėse ribose. Jos dalis 
atiteko Mogilevo, Minsko, Seinių vyskupiioms. 

29. Jonas Kasakauskas (1796—1808), Livonijos vyskupas. 
Prie io sugrąžintas senasis kalendorius (12. XI. 1799). Prie Vilniaus vys- 
kupijos prijungtas Kuršas. 

30. Hieronimus Strziemien Stroinovskis (1808—1815), 
pijoras, Vilniaus universiteto pirmasis rektorius, paskui Lucko pavysku- 
Dis ir kapitulos atstovas Peterburgo Kolegijoje. Gyvendamas Peterbur- 
ge, ketino iš Kolegijos padaryti vyskupų sinodą Bažnyčiai valdyti. Pa- 
skirtas Vilniaus vyskupijos valdytoju, į Vilnių nesugrįžo. 1814 preko- 
nizuotas Vilniaus vyskupu parvažiavo, bet nė ingreso neatlikęs mirė. 

Vilniaus vyskupiją, gavęs ciesoriaus liepimą, iki mirties (1826) 
valdė metropolitas Sestrencevičius. 

31. Andrius Benediktas Klongevičius (1828—1842) i 
kilo savo mokslu ir dora. 

32. Vaclavas Žilinskis (1846—1858). Perkeltas į Mogilevo 
metropolitus (1850) dar kai kurį laiką valdė Vilniaus vyskupiją. 

33. Adomas Stanislovas Krasinskis (1858—1863), mo- 
kytas literatas. 1863 m. Muravievo įsakymu išvežtas į Rusiją. 

Po 1863 m. maišto buvo uždaryti beveik visi likusieji vienuolynai, 
atimta daug bažnyčių. Uždraustas naujų bažnyčių statymas, senųjų tai- 
symas, kunigų susivažiavimai į atlaidus. 

Išvežus vyskupą Krasinskį ir kelius kapitulos narius, į kapitulą pa- 
teko keli valdžios šalininkai. Jie dar prie gyvos Krasinskio galvos val- 
dytoju išrinko (1866) Rusijos valdžiai atsidavusi Petrą Žilinską, apie jo 

išrinkimą nė nepranešta popiežiui. Valdė iki 1883 m. Pagaliau atvykęs 
i Romą darė atgailą už sulaužymą Bažnyčios teisių, mirė susivienijęs su 
Bažnyčia (1887). 

34. Karolius Grinievieckis (1883—1885) mėgino suvaldy- 
ti kunigus Rusijos valdiškos politikos šalininkus, bet pats buvo į Rusiją 
išvežtas. Paskui apsigyveno Lvove. 

35. Amtanas Pranciškus Audzevičius (1890—1895), iš 
lietuvių valstiečių, uolus, maldingas, bet gerai Žmonių nepažįstąs. 

36. Steponas Aleksandras Zvieravičius (1897— 
1902) buvo išvežtas į Rusiją už tai, kad išleido aplinkraštį, gindamas 
katalikų vaikams lankyti cerkvines mokyklas. Mirė Sandomieriaus 
vyskupu, 

37. Eduardas baronas Ropas (1904—1907) sudarė katali- 
kišką politinę partiją, buvo išrinktas atstovu į pirmąją Rusijos valstybės 
dumą, Rusijos vyriausybės atstatytas nuo vyskupijos. 1917 liko Mogi- 
levo metropolitu. 

38. Kazimieras Mykolas Michalkevičius (1908—1918) 
valdė vyskupiją kaipo apaštališkas vikaras. Prie io ginčai lietuvių su 
lenkais dėl pamaldų kalbos bažnyčiose pasiekė aukščiausią laipsnį. 

39. Dr. Jurgis Matulevičius, (1918—1927). Labai uolus 
ganytojas. Atgaivino marijonų vienuolyną, buvo jo generolas. Įvykino 
Lietuvos bažnytinės provincijos įkūrimą. Lenkų vyriausybės iš Vilniaus 
priverstas atsistatydinti, mirė Kaune popiežiaus delegatu. Lenkų vy- 
riausybė Vilniaus vyskupiją pakeitė į metropoliją, arkivyskupu paskirtas 
lenkas, mokas lietuviškai, Jalbžikauskas. 


Žemaičių vyskupai. 


35. Jonas Steponas kunigaikštis Giedraitis (1778 
—1801). Atliktas Šiluvos šv. Marijos paveikslo karūnavimas. Įvestas 
įsakant ciesoriui Povilui naujas konsistorijos sutvarkymas. 

36. Juozapas Arnulpas kunigaikštis Giedraitis 
(1801—1838). Mokėsi Varniuosė, Vilniuje, Romoje. Aplankė visą vysku- 
piią (1805 ir 1806). Patsai literatas, palaikė bajorus, kurie lietuviškai 
rašė, išvertė ir išleido lietuviškai Šventojo Rašto Naująjį įstatymą. Nuo 
1815 ėmė sirgti melancholija, užsidaręs ramumo ieškojo. Už išleidimą 
rašto, kviečiančio į sukilimą 1831 m., atimtas jam vyskupijos savaran- 
kiškas valdymas, pavestas priežiūrai Simono Giedraičio. Mirus Juoza- 
pui Arnulpui vyskupiją valdė 

Simonas kunigaikštis Giedraitis (1838—1842). Per 
jo atimtos bažnyčioms žemės, panaikintos vienuolių laikomos lenkiškos 
mokyklos, įvestos rusiškos (1837). Po to mirties valdytoju kapitulos 
buvo išrinktas kun. Jonas Gintila (1842—1850). Paliko didelę biblioteką. 

37. Motieius Valančius (1850—1875) veiklus, rūpestingas, 
'iteratas. Įvedė visuotinę blaivybę. Įsteigė beveik visur parapines mo- 
kyklas, norėjo leisti pirmąjį lietuvišką laikraštį, parašė daug lietuviškų 
knygelių. Prie jo Žemaičių vyskupija buvo beveik dvigubai padidinta 
prijungimu 8 dekanatų nuo Vilniaus vyskupijos (Kauno, Ukmergės, Ute- 
nos, Ežerėnų, Obelių, Panevėžio, Žemgalių, Kuršo). Vyskupijos sostinė 
perkelta iš Varnių į Kauną (1864). Bažnyčia labai nukentėjo dėl maišto 
1863 metų. Valančius kovojo iki amžiaus galo, gindamas Bažnyčios teises. 

Po Valančiaus mirties vyskupiją valdė 1875—1883 m. vyskupas 
Aleksandras Beresnevičius, buvusis Peterburgo Dvasiškosios Akademi- 
jos rektorius. Paskui perkeltas vyskupu į Vloclavką. 

38. Mečislovas Paliulionas (1883—1908), drąsus kovoto- 
jas dėl bažnyčios teisių. Pabaigoje savo valdymo susilaukė atmainymo 
daugelio įstatymų, varžančių Bažnyčios laisvę. 

39. Gasperas Cirtautas (1908—1913), ramaus būdo, geros 
širdies. Pritarė tautiniam lietuvių judėjimui ir palaikė jį. 

40. Pranciškus Karevičius nuo 1914—1926 m. Visa ener- 
gija palaikė lietuvių  visuomenišką veikimą. Praplatino lietuvių kalbai 
teises viešame vartojime. Labai daug prisidėjo prie Lietuvos valsty- 
bės kūrimo, visur palaikydamas jos nepriklausomybės idėją.  Serapiš- 
kos dvasios vyras, dalijant iš naujo vyskupijas, atsisakė nuo savo vietos. 
Pakeltas į tituliarinius  arkivyskupus, įstojo į marijonų vienuolyną 
Marijampolėje. . 


Seinų vyskupija. 

Per trečiąjį Lietuvos padalinimą Lietuvos užnemunis teko 
Prūsams. Bažnytiniu žvilgsniu tas Lietuvos kraštas priklausė Vil- 
niaus ir Žemaičių vyskupijoms. Prūsų vyriausybė nesutiko, kad 
jiems priklausą kraštai tikėjimo dalykuose klausytų vyskupų, gy- 
venančių svetimose valstybėse. Todėl Prūsija Lietuvos užnemu- 
niui pasirūpino įsteigti naują Vigrių vyskupiją (patvirtintą popie- 
-žiaus Pijaus VI 1799 m.). Vyskupui buvo atiduotas Kamedulų 
vienuolynas su gražia bažnyčia, esantis didelio Vigrių ežero sa- 
loje. Vienos kongresas pripažino Rusijai didesniąją dalį Varša- 
vos kunigaikštijos. Tuomet įvyko ir vyskupijų naujas padalini- 
mas. Prie Vigrių vyskupijos buvo prijungti trys dekanatai, atim- 
ti nuo Plocko vyskupijos (Lomžos gubernija). Pati vyskupija ėmė 
vadintis nebe Vigrių, bet Seinų arba Augustavo, dėlto kad vys- 
kupo sostinė liko perkelta (1818) iš Vigrių į Seinus (Augustavo 

karvedijoje). Katedrai buvo atiduota graži Seinų domininkonų 
bažnyčia, seminarijai — jų vienuolynas. Pagaliau, per paskutinįjį 
pasaulinį karą įsikūrus Lenkijos nepriklausomai valstybei, Lom- 
žos žemė buvo atskirta nuo Seinų vyskupijos. 

Seinų vyskupija, sujungta po Lietuvos padalinimo politikos 
ryšiais su Lenkijos žemėmis, vyskupus dažniausiai gaudavo len- 
kus. Vyskupais buvo: 

1. Mykolas Pranciškus Karpavicius (1799—1803), gar- 
sus pamokslininkas, Vilniaus universiteto profesorius. 

2. Jonas Klemensas Golaševskis (1804—1820)) Kaipo 
senatorius gyveno daugiausiai Varšavoje. 

3. Ignotas Ciževskis (1820—1823). Prie io įsteigta kapi- 
tulą. | 

4 Mykolas Manugevičius (1826—1834). Gimimu armėnas. 
Mokslus ėjo Romoje. Gyveno Varšavoje. Jo laikais įsteigta kunigų 
seminarija. 

5. Paulius Strašinskis (1837—1847), uolus ir darbštus, 
rūpinosi žmonių reikalais“ Bet kaipo lenkas nenumanė gerai lietuvių 
reikalų, ir lietuvių Kalba ne visados turėjo bažnyčiose sau priderinčias 
teises, . 

Mirus Strašinskiui vyskupija per 16 metų neturėjo tikrojo gany- 
tojo, buvo valdoma laikinių administratorių. 

6. Konstantinas Ireniejus Pomian grapas Lubiens- 
kis (1860—1869), aukštos kilmės, uolus, rūpestingas. Gindamas Baž- 
nyčios teises nusidėjo Rusijos vyriausybei ir buvo jos ištremtas į Permę. 
Kelionėje susirgo. Kad ir sergantis buvo vežamas, pasimirė Žemajame 
Novgorode. 

7. Petras Povilas Vierzbovskis (1872—1893), pirmas 
Seinų vyskupas iš tos pačios vyskupijos kunigų. 

8. Antanas Baranauskas (1897—1902), pirmas Seinų vys- 
kupas lietuvis, iš Žemaičių vyskupijos, poeta, lietuvių kalbos žinovas, 
mokytas literatas, griežtas asketas, labai darbštus. 

9. Antanas Karosas, iš Žemaičių vyskupijos, nuo 1910 tebe- 
valdė Seinų vyskupiją. 


Be lotyniškosios liturgijos katalikų yra dar Europoje kata- 
likų, prisilaikančių armeniškosios, graikiškosios ir 
sfaviškosios liturgijos. Galicijos armenus katalikus val- 
do Lvovo arkivyskupas. Rumeniškosios liturgijos katalikai turi 

atskirą savo metropolitą su keletu vyskupų. Katalikai rusai (uni- 
tai) turi savo arkivyskupą Lvove. 

Tuose kraštuose, kur katalikų skaičius visiškai mažas, kaip 
antai Norvegijoje, Švedijoje, Danijoje *), neturi jie tikros bažny- 
tinės hierarchijos, ir katalikų reikalus aprūpina apaštališki pre- 
Tektai ir vikarijai, tam kartui popiežiaus skiriami ir užimą vysku- 
pų vietą. Keletas tokių prefektų yra grynai protestantų kraštuo- 
se (Vokietijoje, Norvegijoje) ir Turkijoje. 

Viso labo katalikų Europoje skaitoma apie 180 mil, 


b) Amerikoje. 


Devynioliktajame amžiuje labai išsiplėtė katalikų tikėjimas 
Šiaurinės Amerikos Suvienytose Valstijose. XVIII 
amžiaus pabaigoje tame krašte tebuvo apie 30.000 katalikų (visų 
gyventojų buvo apie 4 milijonus), gi 1909 m. katalikų Suvieny- 
tose Valstijose buvo su viršum 14 milijonų. Katalikų skaičių pa- 
didino čionai ateiviai iš Europos. Labai gražiai darbuojasi vie- 
nuoliai, išsiplėtojo katalikų draugijos ir spauda. Visa palaiko ka- 
talikų labdarybė. Konstitucija 1787 m. padėjo į valstybės tvar- 
kymo pamatą pilną tikėjimo laisvę, nors Bažnyčia atskirta nuo 
valstybės. Betgi visų tikybų kunigai laisvi nuo pareigos tar- 
nauti kariuomenėje, Bažnyčios turtai nuo mokesčių, kiekvienai 
tikybinei draugijai užtikrinta valstybės. globa. Bažnyčios reika- 
lams valstybė nieko neduoda, tikintys savo pinigais palaiko vi- 
sas Bažnyčios įstaigas. Ta laisvė protestantus privedė prie su- 
siskaldymo į daugybę sektų, paplūdo jų tarpe bedievystė, o katali- 
kų tikėjimui leido gražiai išsiplėtoti. 

Iš viso dabar Suvienytose Valstijose (be Pilypinų) katalikų 
apie 20 mil., pačiame New-Jorke arti 3 mil. 

Gražiai plėtojasi ir lietuvių katalikiškas veikimas Suvie- 
nytose Valstijose. Jų yra apie 700 000, turi apie 100 savo para- 
„pinių bažnyčių, įsteigė savo mokykloms kongregacijų, paskuti- 
niu laiku labai gražiai plėtojasi spauda. 


*) Norvegijoje katalikų apie 3000, Švedijoje apie 4000, Danijoje apie 5400. 


Bažnyčios Istorija 15 

Kanadoje katalikų skaičius devynioliktajamė amžiuje la- 
bai pakilo, buvo įsteigta daug vyskupijų. 1909 m. Kanadoje buvo 
katalikų apie 2!/> mil, visų gyventojų apie 7,35 mil. 

Romaniškoji Amerika (vidurinė ir pietinė) buvo XIX 
amžiaus pradžioje beveik visai Ispanijos ir Portugalijos valdžioje. 
1808—1824 m. tie Amerikos kraštai atsiskyrė nuo savo metropolijų 
ir įsikūrė 18respublikų. Tų respublikų istorijatai nuolatinės kruvinos 
savitarpio kovos, varžymas, plėšimas Bažnyčios ir vėl tam kar- 
tui derinimasis su ja. Katalikų gyvenimas tuose kraštuose 
buvo sunkus: viešpatavo masonai ir liberalai, trūko kunigų. Po- 
piežiams rūpinantis, Romoje įsteigta tiems kraštams tam tikra 
mokykla Pio-Americanum (1858), mokymas joje pavestas jėzui- 
tams. Jos rūmuose 1899 m. buvo sušauktas visuotinis romaniš- 
kosios Amerikos susirinkimas, kuriame dalyvavo 52 vyskupu. 

Vidurinėje ir pietinėje Amerikoje katalikų priskaitoma apie 
60 milijonų, protestantų 1'/2 mil. ir stabmeldžių apie 2!/> mil. 


Katalikų Bažnyčios misijos. 


Katalikų Bažnyčia, vykdydama Jėzaus įsakymą: „eidami mo- 
kykite visas pasaulio gimines“, visuomet rūpinosi Evangelijos 
mokslu apšviesti tas pagonių tautas, kurios dar jo nebuvo pa- 
žinusios. Kiekvienas amžius vis naujų tautų atvedė į Kristaus 
Bažnyčią, ir visa jos istorija yra nuolatinis Kristaus mokslo pli- 
timas. Ilgą Bažnyčios su protestantizmu kova šešioliktajame ir 
septynioliktajame amžiuje susilpnino jos jėgas ir sumažino jos 
įtaką. Dar labiau trukdė misijų veikimą revoliucija, panaikinusi 
vienuolynus, atėmusi jų turtus. Misijonorių skaičius labai su- 
mažėjo. Bet devynioliktajame amžiuje (nuo 1830 m.) misijos vėl 
atgyja. Palengvėjo žmonių susisiekimas, išradus gelžkelius ir 
garlaivius. Europos valstybės stengėsi įgyti kolonijų, kur atsi- 
darė ir misijonoriams dirva, . 

Popiežius Gregorijus XV septynioliktajame amžiuje įsteigė 
Romoje kongregaciją de propaganda fide, kurios žiniai ir 
pavestos misijos. Ji tam tikroje seminarijoje auklėja Evangelijos 

skelbėjus visiems pasaulio kraštams.  Devynioliktajame am- 
žiuje Evangelijai platinti pagonių tarpe susitaisė įvairiuose Euro- 
pos kraštuose tam tikrų misijų draugijų, kurios laiko semina- 
rijas misijonoriams auklėti ir renka pinigus misijoms šelpti. 
Tam tikri laikraščiai ir kitokie leidiniai žadina interesavimąsi mi- 
sijomis plačioje visuomenėje. Įsteigta apie 30 naujų seminarijų 
misijonoriams rengti. ; 

Stabdė misijų darbą priešingi vieni kitiems koloninių val- 
stybių reikalai. Koloninės valstybės tiktai savo pavaldiniams te- 
leisdavo steigti misijas savo kolonijose, todėl vietiniai gyvento- 
jai galėjo žiūrėti į misijonorius kaip į tų valstybių politikos agen- 
tus. Tiktai viena Anglija nedarė jokių kliuvinių kitų valstybių 
misijonoriams: Katalikų misijoms kliudė protestantų misijų atsi- 
radimas visur tenai, kur misijonoriams nebuvo gyvybės pavo- 
jaus. Europiečių, dažnai žmonių be tikėjimo, pavyzdis irgi nepa- 
laikė misijų pasisekimo. Todėl ir katalikų tikėjimas ne taip grei- 
tai plečiasi, kaip tai seniau būdavo. Katechumenams reikia ilge- 
snio prirengimo. Betgi ir dabar misijų pasisekimas ne mažas. 
XIX amžiuje įsteigta 166 nauji misijų apskričiai, per paskutinius 
50 metų pakrikštyta 8 milijonai pagonių, buvo apie 1 milijoną 
katechumenų (iki 1907). Misijose svarbią vietą užima mokykla. 
Joje daugiausiai darbuojasi moterys vienuolės. Šalia Bažnyčios 
statoma mokykla, ligoninė, namai apleistiems vaikams auginti. 
Misijose daugiausiai darbuojasi vienuoliai europiečiai, vietinių 
kunigų neužtenka. Žymiausios misijų seminarijos buvo Paryžiuje 
(1293 misijonoriai 1904 m.), Liono (įsteigta 1822 m., 1906 m. 
turėjo įplaukų misijoms 6,5 mil. frankų), Leopoldo draugija Austri- 
joje, šv. Pranciškaus Ksavero Vokietijoje. 

Misijos labai nukentėjo per paskutinį didįjį aa Daug vo- 
kiečių misijonorių buvo pašalinta iš kraštų, atitekusių antantai. 


Europoje. 

Balkanų pusiasalyje XIX amžiuje valstybių santykiai atsi- 
mainė, susilpnėjus Turkijai atgavo nepriklausomybę krikščionių 
tautos (1829 Graikija, 1878 Serbija, Bulgarija, Rumunija) Bosnija 

ir Hercogovina atiduota Austrijai). Kraštuose, palikusiuose Tur- 
kijos valdžioje, paskelbta tikėjimo laisvė. Balkanų pusiasalio kraš- 
tuose įsteigta katalikų Bažnyčios hierarchija. Romoje įsteigtos tam 
tikros seminarijos kunigams rengti rytų šalims. Trukdė čionai 
misijų plitimą galinga Rusijos įtaka. Prieš karą Balkanų pusia- 
salyje buvo apie 700,000 katalikų, daugiausia Bosnijoje ir Her- 
cogovinoje. 


Azijoje. 


Azija savo didumu ir gyventojų skaičiumi užima pirmąją 
vietą tarp visų pasaulio dalių. Iš Azijos patekėjo krikščionių ti- 
kėjimas, ir vakarinė jos dalis kitą kartą visa buvo priėmusi krikš- 
čionių tikėjimą. Bet Nestorijaus, Eutikio ir monoteletų herezijos 
atitraukė daugumą Azijos krikščionių nuo katalikų Bažnyčios. 
Paskui arabai ir turkai, užkariavę Mažąją Aziją, primetė krikščio- 
nių tautoms Magometo mokslą. Dabar vakarinėje Azijos dalyje 
gyvena krikščionys monotfizitai ir monoteletai, susimaišę su ma- 
gometonais, o visa rytinė Azijos pusė tebėra pagonystėje. 

Visuotiniame Florencijos susirinkime mėginta Azijos here- 
tikus suvienyti su katalikų Bažnyčia, ir tie mėginimai iš dalies 
pavyko. Bet ypatingai devynioliktajame amžiuje vyko katalikų 
misijonorių darbavimasis tarp Azijos krikščionių. Kartais ištisos 
jų apylinkės su savo vyskupais ir kunigais prisijungdavo prie 
katalikų Bažnyčios. 1904 m. apie 50,000 Kurdistano nestorijonų 
susijungė su katalikų Bažnyčia. Svarbų darbą atlieka mokyklos, 
ir jų daugybę laiko misijonoriai visoje Mažojoje Azijoje. 

Pilypinų salos ilgą laiką buvo Ispanijos valdomos, ir 
Ispanijos misijonoriai daugumą tų salų gyventojų apšvietė Kri- 
staus mokslu. Katalikų skaičius XIX amžiuje pakilo nuo 2,5 mi- 
lijono iki 6,8 mil. (naujai įtikėjusių apie 1 mil). Darbavosi dau- 
giausia vienuoliai ispanai. Suvienytos Amerikos Valstijos, 1904 
m. užėmusios tas salas, išvarė visus kunigus ispanus, todėl labai 
trūko kunigų. Protestantai pasėjo nesutikimų tarp pačių katalikų. 

Priešakinė Indija priskaitoma prie turtingiausių Azi- 
jos kraštų, ir pačios vakarų Indijos gyventojų skaičius siekia 315 

milijonų. Seniau Indija priklausė portugalams, bet aštuonioliktojo 
šimtmečio pabaigoje ir devynioliktojo pradžioje užėmė ją anglai. 
Devynioliktajame amžiuje katalikų skaičius Indijoje padidėjo 5 
kartus, jų yra apie 2,6 mil. (1908'm.). Gražiai darbuojasi ne tik- 
tai europiečiai vienuoliai, bet taip pat apie 15 vietinių kongregacijų. 

Užpakalinėje Indijoje (Siame, Aname) misijonorių dar- 
bą trukdė nuolatiniai karai. Anarne iki 1857 m. buvo nužudyta 77 mi- 
sijonoriai su daugybe įtikėjusių to krašto gyventojų. Anglai ir pran- 
cūzai, užėmę dalį tų kraštų, sustabdė karus. Misijos geriau galėjo 
veikti. Dabar katalikų priskaitoma tuose kraštuose apie 1 milijoną. 

Japonija tiktai nuo 1858 m. teatidarė europiečiams įžen- 
gimą į savo kraštą. Atvykusieji misijonoriai krašto viduje atrado 
krikščionių, kurie be kunigų ir bažnyčių išlaikė katalikų tikėjimą 
nuolatiniuose persekiojimuose. Užėjus vėl naujam persekiojimui 
žuvo daug katalikų. Pagaliau 1884 m. pripažinta krikščionių ti- 
kėjimui laisvė. Misijų pasisekimas Japonijoje lig šiol nedidelis. 

Daug kliudė protestantų ir stačiatikių misijos, dar labiau 
japonų pasidavimas. materialinei vien Europos kultūrai. Katalikų 
Japonijoje skaitoma apie 72,000. Korejoje priskaitoma apie 
76,000. | 

Per 100 metų (iki 1820) trukęs smarkus katalikų persekio- 
jimas sunaikino Kinuose misijas, bet negalėjo sulaužyti krikš- 
čionių drąsos. Katalikų tikėjimas, nors per tiek amžių smarkiai 
persekiojamas, įleido gilias šaknis. 1858 ir 1860 metų sutartys 
atidarė krikščionių misijonoriams laisvą įžengimą į Kinų val- 
stybę. Bet kiniečių neapykanta sukurstydavo tamsias minias, ir 
ne kartą ginkluotos gaujos sunaikindavo misionorių ilgo darbo 
vaisius. Misijonorių veikimą Kinuose labai trukdo neapykanta, 
su kuria kiniečiai žiūri į visus svetimtaučius. Daug blogo pa- 
darė katalikų misijoms Kinuose 1900 metų maištas, kada liko 
sugriauta daug bažnyčių ir išžudyta daug katalikų. Katalikų skai- 
čius Kinuose išneša pusantro milijono (viso labo Kynų gyven- 
„ tojų 428 milijonų), misijų mokyklų yra apie 5.000 ir !/> milijono 
katechumenų. 

Katalikų visoje Azijoje skaitoma apie 12 mil. 

Afrikoje. 

Mūsų laikais yra Afrikoje ši katalikų bažnytinė hierarchija: 
Aleksandrijoje lotyniškas patriarchas ir Ispanijos, Portugalijos ir 
Francijos kolonijose 15 lotyniškųjų vyskupų. Prie popiežiaus Le- 
ono XIII Aigipto koptų dalis susivienijo su katalikų Bažnyčia. 
Turi jie savo atskirą patriarchą, kurio valdžioje yra du koptu 
vyskupu. Vidurinė ir pietinė Afrika, gyvenama laukinių tautų, ne- 
grų, hotentotų ir bušmenų, ir lig šiol mažai tebuvo žinoma Euro- 
pos tautoms. Tiktai devynioliktajame amžiuje Afrika buvo geriau 
ištirta. Daugumas jos žemių dabar priklauso įvairioms Europos 
valstybėms, ir visose jose atliekamos misijos tarp pagonių. Kata- 
likų misijos Afrikoje padalytos į apaštališkus vikarijatus ir 
prefektūras. Didelis laukas užimtas dirbti, ir gausiai be- 
riama Evangelijos sėkla. Arti milijono Afrikos gyventojų lig šiol 
jau yra priėmę katalikų tikėjimą. Daug pasidarbavo misijoms kar- 
"dinolas Lavigerie. Ilgą laiką kovodamas pagaliau sustabdė pre- 
kybą negrais, kurie buvo gaudomi ir pardavinėjami į nelaisvę 
į Ameriką. Misijų darbą labai trukdo nesveikas europiečiams Atf- 
rikos oras, laukinis daugelio Afrikos tautų būdas ir magometonų 
fanatizmas, taip pat ir atsiradusios visur Afrikoje protestantų mi- 
sijos. Visoje Afrikoje katalikų skaitoma 3,2 mil. Viso labo gyven- 
tojų Afrikoje 180 milijonų. 

Amerikoje. 

Vidurinė ir pietinė Amerika nuo pat tų kraštų atradimo 
buvo užimta ispanų ir nuo jų gavo Evangelijos šviesą. Dabar 
beveik visi tų kraštų gyventojai yra katalikai, nors beveik visur 
yra darindijonų pagonių. Pietų Amerikoje viso labo pagonių liko 
iki 1,5 miliono, daugiausia Brazilijoje. Beveik visą pietų Patago- 
niją atvedė į katalikų tikėjimą salezijonai. Misijų darbą labai kliudo 
nuolatinės revoliucijos pietų Amerikos respublikose ir įsigalėji- 
mas jose masonų. 

Vėliau, negu pietinė Amerika, tepaliko žinoma Europos tau- 
toms žieminė jos dalis. Pirmi tenai pradėjo lankytis ir gyventi ' 
anglai, kurie, atėmę nuo vietinių gyventojų žemę, įsisteigė tenai 
savo kolonijų. Anglijos kolonijose, vadinamose Kanada, indijonų 

pagonių beliko apie 50.000 (1901 m.). Dar liūdnesnis buvo liki- 
mas indijonų Suvienytose Amerikos Valstijose. Ateiviai atėmė iš 
vietinių gyventojų žemes. Indijonai traukėsi vis toliau į vakarus. 
Beliko jų apie !/, milijono. Trečioji jų dalis dabar išpažįsta ka- 
talikų tikėjimą. Be to, pietiniuose štatuose yra apie 8 milijonus 
negrų. Prieš 1865 m. jų savininkai draudė jiems priimti katalikų 
tikėjimą. Įgijus negrams laisvę, patraukė į savo pusę daug 
negrų įsigalėję anabaptistai ir metodistai. Tiktai paskutiniuoju 
laiku veikliau ėmė darbuotis tarp negrų anglų katalikų misinė 
draugija ir atvedė į katalikų Bažnyčią apie 150.000 negrų. Užsilikę 
kur-ne-kur žiemių Amerikos vietiniai gyventojai lig šiol tebėra pa- 
gonys, ir tiktai ne labai seniai įvestos tarp jų katalikų misijos. 

Katalikų skaičius visoje Amerikoje išneša apie 77 mil. Viso 
Isbo gyventojų Amerikoje apie 163 milijonus. 


Australijoje. 

Visa Australija, Naujoji Zelandija ir daugumas aplinkinių 
salų priklauso Anglijai, todėl gyventojų daugumas tenai protes- 
tantai. Vietiniai gyventojai baigia žūti dėl ligų ir priespaudos. 
Baigiantis XVIII amžiui Australija buvo išsiuntimo vieta nusi- 
kaltėliams, katalikų tenai 1820 m. tebuvo 2000. Viešpatavo tur- 
tinga anglikonų bažnyčia, katalikai kunigai nebuvo įleidžiami. 
Nusikaltėlius katalikus su pagaliais varydavo į protestantų pa- 
maldas. Bet paskui, įvykus tikėjimo laisvei, gražiai pražydo ka- 
talikų misijos, ir dabar katalikų Australijoje priskaitoma daugiau 
kaip 1 milijonas. Okeanijos salose yra dar katalikų apie 5/, milijono. 
„ Katalikų hierarchija teužvesta Australijoje ir Zelandijos saloje. 
Kitose salose atliekamos misijos. Viso labo gyventojų Australi- 
joje 5.680.000. 


Vidujinis Bažnyčios gyvenimas. 


Laiko obalsiai. 


Mūsų laikais Bažnyčios priešininkai atmeta ne pavienius 
Kristaus mokslo dogmatus, bet pamatinius jo dėsnius, 

patį tikėjimą į Dievą ir žmogaus dvasiškumą. Visuose kraštuose 
susidarė organizacijų, kurios stengiasi pašalinti iš tautų gyve- 
nimo krikščionystės dėsnius. Daugeliui žmonių, atsitraukus nuo 
apreikšto tikėjimo, susilpnėjo idealizmo atjautimas, įsigalėjo ma- 


Popiežius Leonas XIII. 


terialistiškas gyvenimo supratimas. Žmonės be tikėjimo, mažiau 
bebrangindami aukštesnes dvasios vertybes, visas savo pastan- 
gas labiau nukreipia į materialių gerybių įgijimą. Dėl to paaš- 
trėjo luomų kova, kuri įstūmė Europos visuomenę į nuolatinių 
revoliucijų padėtį. Joje vadovavimą paėmė socialdemokratai, 
Toms mūsų amžiaus klaidoms atitaisyti paskelbė programą 
popiežius Leonas XIII. Ne luomų kova, bet visų luomų sude- 

rinimas teisybės ir meilės pagrindais, krikščioniškai-demokratiš- 
kas veikimas turi grąžinti žmonijai ramybę. Savo enciklikose 
apie darbininkų būvio pagerinimą, valdovų ir pavaldinių parei- 
gas, krikščionišką valstybės sutvarkymą, tikrąją laisvę, moterys- 
tės šventumą Leonas XIII išaiškino svarbiuosius laiko klausimus. 
Mokslui pakelti ir rimtam gyvenimo supratimui palaikyti patarė 
aukštesnėse mokyklose labiau užsiimti krikščioniškąja filosofija. 
Palengvino istorijos tyrinėjimus, atidarydamas visiems laisvą 
priėjimą į turtingus Vatikano archivus. Platino Jėzaus Sirdies 
ir Šventosios Šeimynos garbinimą, atnaujino šv. Pranciškaus 
trečiąjį įstatą ir tuo sužadino gyvesnį religingumą. 


Mokslas. 


Mokslo plėtojimasis katalikų tarpe po irancūzų revoliucijos 
buvo sutrukdytas. Bažnyčia neteko savų mokyklų, universitetus 
į savo žinią paėmė valstybė. Mokslu lig šiol daugiausiai užsi- 
imdavo vienuoliai. Jis turėjo nukentėti, kada daugumas vienuo- 
lynų buvo panaikintas, jų turtai atimti. Bet palengva mokslas 
ėmė gautis, iš haujo gražiai pražydo, labiausiai po Vatikano su- 
sirinkimo. Atgijo filosofija. „Laiko dvasia pakreipė teologijos 
mokslą į apologetikos pusę. Stengiamasi proto, mokslo įro- 
dymais išaiškinti Dievo apreiškimo reikalingumą ir kitus pama- 
tinius tikėjimo dogmatus. Pakilo taip pat praeities tyrinėjimai. 
Mokslui palaikyti labai padėjo steigimas tam tikrų laikraščių. 
Įsikūrė mokslui auklėti tam tikrų draugijų: Vokietijoje  Gėrreso 
draugija (1876), Austrijoje Lėono (1892). Mokyti visų kraštų 
katalikai ėmė daryti savo susivažiavimus. 


Mokslui tarnauja aukštosios mokyklos—universitetai. Po 
francūzų revoliucijos beveik visuose kraštuose universitetai 
virto valstybės įstaigomis, Bažnyčios įtaka juose sumažėjo. Uni- 
versitetuose susisuka gūžtas dažnai tikėjimo priešininkai. Kata- 
likai mokslui plėtoti ėmė steigti privatinius savo universitetus. 
Pradžią padarė Belgijos vyskupai, įsteigdami katalikišką univer- 
sitetą Lėovene (1834). Paskui panašų universitetą įsteigė Kana- 
dos katalikai Lavale (1852), Irlandijos katalikai Dubline (1852), 

Francijos katalikai Poitiers (1875), Lille (1876), Angerse (1877), 
Paryžiuje, Lione, Tulūzoje, Amerikos Suvienytų Valstijų katali- 
kai Vašingtone (1889) ir kitur, Šveicarijos katalikai Friburge 
(1889), Italijos katalikai Milane, Lenkijos Liubline ir t. t. Vo- 
„ kietijos katalikai savo universitetui steigti negalėjo gauti vyriausybės 
leidimo. Dabar pati Amerika turi keliolika katalikiškų universitetų. 


Vienuolynai. 


Aštuonioliktajame ir devynioliktajame amžiuje vienuolynų 
daug buvo panaikinta. Devynioliktajame amžiuje jie vėl iš nau- 
jo atgijo ir susilaukė lig šiol nematyto išsiplėtojimo. Ne tiktai 
atgijo vienuolynai, buvusieji prieš revoliuciją, bet įsteigta daug 
ir naujų vienuolių draugijų —kongregacijų.  Francijoje 1789 m. 
moterų vienuolių buvo 37.000, gi 1901 m. jų buvo 183.901. 
Naujų kongregacijų XIX amžiuje įsteigta apie 400, daugiausia 
Francijoje. 


Drausmė ir papročiai. 


Vienuolynams netekus turtų, pragaišo tiek,bloga dariusieji 
komenduoti vienuolynų viršininkai. Iš Bažnyčios atėmus turtus, 
pranyko paprotis, kad keletą vietų užimtų vienas kunigas. Bajo- 
rų sūnūs be pašaukimo nustojo veržtis į kunigus. 

Drausmė suminkštėjo. Viešas bausmių vartojimas pasidarė 
labai retas.  Pasninkai žymiai buvo sumažinti. Tautoms einant 
lenktynių ekonomijos gyvenime, kad katalikai, turėdami daugiau 
šventų dienų, nepasiliktų protestantų užpakalyje, sumažintas šven- 
čių skaičius. Žymu aiškus dvasios gyvenimo sustiprėjimas. 
Dažniau priimami sakramentai, labiau rūpinamasi bažnyčių sta- 
tymu ir puošimu, uoliai dalyvaujama misijose, rekolekcijose, daug 
atsiranda pašaukimų į vienuolynus, daug aukų labdarybės tiks- 
lams. Matyti didelis tautų prisirišimas prie: savo tikėjimo, ir 
pasauliniai asmenys dalyvauja Bažnyčios teisių gynime. 


Žmonija tikybos atžvilgiu. 


1928 metais katalikų Bažnyčia visame pasaulyje turėjo 1187 
vyskupijas, 222 apaštališkų vikarijatų ir 04 apaštališkas prefektūras. 

Tame skaičiuje rytų apeigų vyskupiju buvo 92, visos kitos buvo loty- 
niškosios. Tikėjimo atžvilgiu žmonija 1918 m. taip buvo pasidalijusi: 

Katalikų 270 mil. 

Protestantų 167 mil. 

Stačiatikių 109 mil. 

Kitų rytinių krikščionių 7 mil. 

Žydų 11 mil. 

Magometonų 202 mil. 

Braminų 210 mil. 

Senųjų Indijos išpažinimų 12 mil. 

Budistų 120 mil. 

Koniucijaus tikėjimo 235 mil. 

Stabų garbintojų ir kitoniškų pagonių 149 mil. 

Lietuvoje 1923 m. surašinėjimas rodo tokį gyventojų sąstatą ti- 

kybomis: katalikų 1,739.393 (85,729/,)), izraelitų 155.125 (7,659/;), liu- 
teronų 66.578 (3,280/), reformatų 10.678 (0,539/,), stačiatikių 
su sentikiais 55.067 (2,729/4). 


Užbaiga. 

Bažnyčia tai Dievo karalystė ant žemės. Vesdama žmoniją 
prie Kristaus nurodyto tikslo, ji kovoja su tuo, kas kliudo tą ti- 
kslą pasiekti. Bažnyčios visa praeitis tai nuolatinė kova su pa- 
klydimais, blogais papročiais, su tuo, kas yra bloga šiame pasau- 
lyje.  Kovodama Bažnyčia augo, plėtojosi, stiprėjo, aiškino labiau 
tas Kristaus mokslo tiesas, kurioms buvo prieštaraujama, suras- 
davo vis naujų priemonių dorai stiprinti, gyvenimui tobulinti. 
Taip kovodama, iš menkos pradžios išaugo į didelę, galingą įstai- | 
gą, kuri permainė pasaulio išvaizdą. Kaip Kristus perėjo per 
pasaulį, gera darydamas, taip ir jo Bažnyčia eina per žmoniją, 
gera darydama. Bažnyčios greitas išsiplėtimas, įgijimas visuo- 
tinio pritarimo, jos tvermė kovose, išsilaikymas tiek amžių, jos 
naudinga įtaka žmonijos gyvenime rodo, jog ji turi didesnę ne- 
gu žmonių galybę, jog ji tikrai Dievo karalystė tarp žmonių. 
Kada valstybės griūva, atgyvenusios savo amžių, filosofų sis- 
tematai pasenę mainosi, pasaulėžiūros keičiasi, Bažnyčia pati 
tvirtai stovi nepakrutinama kaip uola, žibanti nesimainančios tiesos 

skaistumu, visados jauna, pilną nesenstančios gyvybės ir tą gy- 
vybę sugeba žmonių visuomenei įkvėpti. 

Bažnyčios istorija tai galerija paveikslų, kuriuose matome 
daugybę žmonių aukštos doros, kilnios dvasios, gilaus mokslo, 
pasiaukojimo karžygių, kurie pramynė žmonijai naujus tobules- 
nio gyvenimo kelius. Bažnyčios rūmui pamatus dėjo apaštalai, 
savo gyvybę aukodami Kristaus mokslo tiesai patvirtinti. Paskui 
juos sekė daugybė kankintinių, savo krauju iškovojusių Bažnyčiai 
teisę gyvuoti ir laisvai veikti. Žmonės įvairaus luomo, pašauki- 
mo, palinkimų atrasdavo Bažnyčioje savo idealų pilną patenki- 
nimą. Nė viena kita žmonių draugija nepaskleidė žmonėse tiek 
idealizmo, nesužadino tiek pasiaukojimo, gerų darbų, kaip kata- 
likų Bažnyčia. Bažnyčios gyvenimą tvarko jos vyriausybė, bet ji 
palieka daug iniciatyvos privatiniams asmenims. Šventieji Bene- 
diktas, Bernardas, Pranciškus Asyžietis, Ignacas Loyola, Vincen- 
tas Paulietis ir daug kitų privačių asmenų įvykino dideles re- 
formas. Taigi kiekvienas katalikas turi daug galimumo prisidėti prie 
Dievo karalystės kūrimo žemėje. 

Kristaus moksias veikia Bažnyčioje per žmones, kurie įneša 
į jos veikimą savo silpnumų, netobulumų, paklydimų. Jei Bažny- 
čia būtų buvusi tik žmonių įstaiga, tai dėl žmonių silpnumų ir 
paklydimų seniai būtų sugriuvusi, kaip sugriuvo kitos žmonių 
įstaigos. O- jeigu tie žmonių netobulumai nesugriauna Bažnyčios, 
„tai tame naujas jos dieviškos galybės įrodymas. 

Sunkų bandymą pergyvena Bažnyčia mūsų laikais. Visos, 
regis, pasaulio galybės susibūrė prieš Bažnyčią, skelbdamos jai 
galą. Daugelis Bažnyčios siinų nuo jos atsigręžė, tikėjimas tau- 
tose lyg atvėso. Bet nusiminti nereikia. Bažnyčia pergyveno ne 
vieną panašią audrą, palaidojo ne vieną galingą savo priešinin- 
ką, skelbusį jai pražūtį. Kenčiame mažiau, negu pirmųjų amžių 
krikščionys, dora stovi aukščiau negu kai kuriais kitais am- 
žiais. Kristaus mokslo turinys giliau katalikų suprantamas, vi- 
dujinis gyvenimas tvirtesnis. Bažnyčia ir dabar garbingai neša 
Kristaus mokslo vėliavą pažangos keliu. Galime pasitikėti, jog 
ir šią smarkią audrą išlaikys Bažnyčia, įsisiūbavusios materializ- 
mo vilnys neapvers jos laivo, ir dar kartą pasirodys tikrumas 
Kristaus žodžių apie Bažnyčią: 

pragaro galybės jos neįveiks. 

Paveikslų sąrašas. 


Konstantinas Didysis, iš JAger'io, Geschichte der Romer, 620 p. 


Labarum, Konstantino duota kariuomenei nauja vėliava su kryžium, 
iš Jūger'io, Geschichte der Romer, 620 p. 


Senoji šv. Petro bazilika Romoje, iš Kuhn'o, Grundriss der Kunst- 
geschichte, 33. 


Šv. Morkaus bažnyčia. Venecijoie;iš Kuhn'o, Grundriss der Kunst- 
geschichte, + 


Vyskupo investitūrą, iš Felten'o, Geschichte des Mittelalters (Illus- 
trierte Weltgeschichte, I, 307). 


Šv. Bernardas, iš Vacandard'o, Vie de saint Bernard. 


Šv. Pranciškus Asyžietis, iš Felten'o, Geschichte des Mittelalters 
(Ill. Weltg. I, 420). 


Šv. Tomas Akvinietis, iš Felten'o, Geschichte des Mittelalters (Il. 
Weltg., I, 423). 
Rokiškio bažnyčia, gotiško stiliaus. 


Šv. Ambrozieiaus bažnyčios vidus, Milane, iš Kuhn'o, Grundriss dei 
Kunstgeschichte, 50. 


adis VIII, iš Felten'o, Geschichte des Mittelalters (Ill Weltg. 
I, 443). 


Martynas Liuteris, iš Grisar'o, Martin Luthers Leben und sein Werk. 
Tilly, iš Widmann'o, Geschichte der Neueren Zeit (Ill. Weltg. II, 271). - 


Kalvinas, iš Widmann'o, Geschichte der Neueren Zeit (Ill. Weltg. 

III, 160). 

Henrikas VIII, iš Widmann'o, Geschichte der Neueren Zeit (Ill 

Weltg. III, 209). ' ; 
Tridento susirinkimas, iš Widmann'o, Geschichte der Neueren Zeit 

(III. Weltg. III, 157). 7 
Šv. Ignacas Loyla, iš Widmann'o, Geschichte der Neueren Zeit (Il. 

Weltg. III, 152). 

į ozijus, iš Schieman'o, Russland, Polen und Livland, II, 333. 
Vyskupas Protasevičius, iš Bielinskio Uniwersytet Wilenski. 
Windhorst'as, iš Widmann'o, Geschichte der Neueren Zeit (Ill. Weltg. 

III, 465). 

Popiežius Leonas XIII, iš Widmann'o, Geschichte der Neueren Zeit 

TURINYS. 


Prakalba k 3 Ž : > Ž 
LIžanga + k k > Ai 
Pagonų tautos prieš Jėzų "Kristų 

Pirmasis apreiškimas. Apreiškimo dilimas. 
Žydų tauta prieš Jėzaus Kristaus gimimą 

Mesijas. Išrinktoji tauta. 
Jėzus Kristus, pasaulio Atpirkėjas 

Kristaus mokslas. 


SENOBINIAI AMŽIAI. 
Pirmoji dalis. 


Kristaus mokslo plitimas žydų tarpe 


Bažnyčios pradžia. Persekiojimas. Krikščionys iš pagonų. 
Kristaus mokslo plitimas pagonų tarpe prie apaštalų gyvos galvos. 


Plitimo būdas. Šv. Povilas. Šv. Petras. Kiti apaštalai: Šv. 

Jonas. Šv. Jokūbas Vyresnysis. Švento Rašto knygos. 
Krikščionių tikėjimo persekiojimas Romos valstybėje 

Persekiojimo priežastys. E Seekicis Milano ediktas. 
Kova dvasios ginklais 

Filosoių užpuldinėjimai. “ Herezijos. Apologetai. Graikiš- 

ki raršytojai. Lotyniškieji rašytojai. Aleksandrijos mokykla. 
Pirmųjų krikščionių papročiai * R i 2 ' o 

Dora. Bažnyčios sutvarkymas. 


Antroji dalis. 


Pagonijos gaišimas ir krikščionių plitimas Romos valstybėje. 
Konstantinas Didysis ir Bažnyčia. Konstancijus.  Pagonų 
reakcija. Krikščionių tikėjimo laimėjimas. 

Herezijos ; 5 Pisrai ž 3 4 ; s P 

Arijanai. Pelagijanai. Nestorijanai.  Donatistai. Monoiizi- 
tai. 

Bažnyčios tėvai 5 č 3 Ė 4 5 i Ė 
Rytų Bažnyčios tėvai: šv. Atanazas, šv. Bazilijus, šv. Jo- 
nas, šv. Gregorijus Nazianzietis. Vakarų Bažnyčios tėvai: 
šv. Ambrozieius, šv. Augustinas, šv. Hieronimas, šv. Grego- 
rijus Didysis. 

Plitimas katalikų tikėjimo už Romos valstybės sienų . 2 
Azijoje. Afrikoje. Europoje. Bonis tautos. Bažnyčia | — 
tautų auklėtoja. 

Vienuolių gyvenimas 4 Ė i i E a Ė 
Evangelijos patarmės. "Vienuoliai Rytuose. Vakaruose, 
Irlandija. Anglija. Vokiečių tautos. 

Vidujinis Bažnyčios gyvenimas = 
Dora. 


gran 


62 

VIDURINIAI AMŽIAI. 
„Pirmoji dalis. 


Pradžia ir išsiplėtimas Magometo tikėjimo . 
Kova prieš paveikslų garbinimą 

Bažnytinės valstybės pradžia 

Šventos Romos imperijos įstatymas 


Pradžia Karolingų dinastijos. Romos imperijos atnaujinimas. 


Rytų bažnyčios atskilimas 
Atskilimo priežastys. Fotijus. 

Bažnyčios įtakos susilpnėjimas 5 

Feodalizmas. Popiežius feodalų valdžioje 

Reformos Gregorijaus VII . d a 
Bažnyčios atgijimas. Gregorijus VII ir Henrikas IV. 

Krikščionių tikėjimo plitimas žiemių ir rytų Europoje 2 , 
Normanai. Slavai. Vengrai. 

Kryžiaus karai ž 2 r “ “ jų Ž 2 - 

Vienuolių gyvenimas 5 6 a > 2 A š 4 5 
Kliuniečiai. Cistersai. Kiti vienuoliai. Ricieriai vienuoliai. 

Popiežių kova su Hohenštaufenais A Ę b 2 

Elgetaujantys vienuoliai ž i ž 3 5 k š 
Pranciškonai. Katarai. Šv. Domininkas. Inkvizicija. 

Vidujinis bažnyčios gyvenimas * A 2 - 2 “ 
Bažnyčios. sutvarkymas. Mokslas. Dailė. Dora. 


Antroji dalis. 


Bonifacas VIII ir Pilypas I 
Popiežiai Avinjone. 

Avinjono schizma 2 Ž A £ a 2 A 
Bažnyčios suskilimas. Konstancijos susirinkimas. Huso 
herezija. Bazelio susirinkimas. 

Mėginimai suvienyti rytų Bažnyčią su vakarų 
Florencijos susirinkimas. Unija Maskvoje. 

Katalikų tikėiimo plitimas pas lietuvių tautas 
Senoji lietuvių tautų religija. Prūsai. Livonija. Lietuva, 
Mindaugas. Algirdas ir Kęstutis. Lietuvos krikštas. Že- 
maičių krikštas. Katalikų tikėjimo plėtimasis. Vilniaus 
vyskupija. Žemaičių vyskupija. 

Bažnyčia baigiantis viduriniams amžiams A š 5 5 
Bažnyčios sutvarkymas. Mokslas. Dailė. Papročiai. 
Vidurinių amžių ypatybės. 


NAUJIEJI AMŽIAI. 
Pirmoji dalis. 
Liuteris ir io mokslas 


Bažnyčia Vokietijoje. Liuteris. Liuterio mokslas. Liute- 
rio būdas. 

120 

135 

Liuterio mokslo išsiplėtimas . 3 A L J k 3 š 146 

Vokietijoje. Švedijoje. Norvegijoje. Danijoje. 4 
30 metų karas 150 
Ulrikas Zvinglijus, Anabaptistai. "Kalvinas: ir jo "mokslo išsiplėtimas. 152 


Zvinglijus. Anabaptistai. Kalvinas.  Kalvinizmas Fran- 
cijoje.  Kalvinizmas Niderlanduose. Kalvinizmas Skotijoje. 


Protestantizmas Anglijoje 2 2 4 > š 3 ; 5 155 
Protestantų skilimas į sektas 5 š L Ė 2 ' į 165 
Katalikų tikėjimo atgijimas L Ž | 4 š 4 164 


Visuotinis Tridento susirinkimas. "Naujos tikybinės drau- 
„gijos. Jėzuitų Ordino organizacija. Misijos. Amerikoje. 
Protestantai Lietuvoje 2 ė 5 2 2 s i “ 172 
Bažnyčia Lietuvoje. Protestantų mokslo plitimas. Katali- 
kų atgijimas. 


Bažnyčios padėtis Lietuvoje L Š z Ž 178 
Vilniaus vyskupai. Žemaičių vyskupai 

Bažnytinė unija Vakarų Rusijoje . 2 z a A 4 182 

Protestantizmo įtaka katalikų kraštuos . s £ = A š 186 
Jansenistų herezija.  Galikanizmas.  Jozefinizmas. 

Kova su apreiškimu ' k k - 2 2 k 189 
Nuo protestantizmo į deizmą. Masonai. 

Jėzuitų Ordino panaikinimas j Ž 4 a k 2 194 

Vidujinis bažnyčios gyvenimas : E 5 Ę 3 2 196 


Teologijos mokslas. Universitetai. Dailė bažnyčių staty- 
me. Bažnyčios papročiai. 


Antroji dalis. 
Francūzų revoliucija R S 2 k = L 199 


Priežastys. Tautos susirinkimas. Teroras. Revoliucija 
kituose kraštuose. Napoleonas. 


Bažnyčios valstybės galas 2 ž 2 - A Ė : k 206 

Vatikano susirinkimas 3 j Ė ž - L 4 208: | 
Devynioliktojo amžiaus klaidos. Vatikano susirinkimas. 
Modernizmas. 

Katalikų Bažnyčia XIX ir XX amžiuje. ž - 4 Ž ; 209 


Europoje: Francijoje. Vokietijoje. Austrija. Angli- 
ja. Šveicarijoje: Ispanija ir Portugalija. Belgija. Olan- 
dija. Rusija. Bažnyčia Lietuvoje: Vilniaus vyskupai. 
Žemaičių vyskupai. Seinų vyskupai. Amerikoje. 


Katalikų Bažnyčios misijos R X š | ž * = ; a ŽŽO 
Europoje. Azijoje. Afrikoje. Amerikoje. Australijoje. 
Viduiinis Bažnyčios gyvenimas > : S š i 2 A 231 


Laiko obalsiai. Mokslas. Vienuolynai. Drausme ir pa- 

pročiai. Aoiija tikybos žvilgsniu. 
Užbaiga R 2 , š š 1 š š P < 235 
Paveikslų sąrašas 3 b 5 ž 5 4 š : i 237 


